
Prva progonstva. 
(1518—1584.) 

Žialadikia doba u svakom pogledu sada nastaje za bosansku 
franjevačku državu. Koli politično, toli crkveno njezino obzorje 
prekrivali su samo tmasti oblaci, iz kojih potekoše strašne oluje i 
ljute nepogode za Bosnu u obće, a za katolike napose. Već od 
god. 1512 vladao je turskom carevinom ratoborni i okrutni Selim I., 
koj, dočim je po Siriji i Egiptu savladjivao junačke Mameluke, dotle 
su njegovi u Bosni i Hercegovini beglerbezi navaljivali sad na 
jednu, sad na drugu stranu u kršćanske zemlje, držeć ih u vječnom 
strahu. Imenito srednja Bosna stajaše od g. 1514. sve do 1540. u 
rukuh ljuta protivnika kršćanstva. Rečene bo godine dodje opet za 
bosanskog beglerbega Gazi Usref beg, koj je i za prvog namjest- 
nikovanja (1506—1513) silom i milom širio muhamedanstvo, otim- 
ljući posjede svim, koji ne hiješe pokloniti se njegovu proroku; pak 
buduć u tome smislu i proveo dielitbu dobara, bje prozvan ele- 
minom, to jest dieliteljem zemalja, dakako u prilog Muhame- 
dovih sliedbenika, a zato osta mu ime u nezaboravnoj uspomeni 
kod Turaka. On bijaše visoka roda, sestrić pako sultana Selima, po 
Selčuki, kćeri Bajazeta II., a po tom u rodstvu s carskom obitelju, 


1 Pripovieda se, da je on jednom pozovnuo svu vlastelu, da joj 
pregleda stare povelje i na carevo ime potvrdi; nu dočepav se ovih 
dokaza, sve sažeže, a koji se ne htješe poturčiti, one na mjestu sa- 
sječe. Jukić, poviestnica p. 142. 

dosliedno smatrao se je potomkom Muhamedovim. Ponosit ovimi 
odnošaji, držao je, da mu je dužnost izkorienjivat kršćanstvo, a 
širit muhamedanstvo u podčinjenoj mu pokrajini, pak je težkom 
mukom susprezao svoj gnjev proti katoličkim podanikom u zemlji. 
Tu svoju mržnju pokazao je dosta rano, jer rušeć davnu Vrhbosnu 
i od njezinih ruševina podižući današnje Sarajevo, sa zemljom po- 
ravni i stolnu crkvu sv. Petra, u koliko je još uprav stajala, te 
mramorne stupove i drugo bolje gradivo upotriebi pri podizanju 
one svoje veličanstvene džamije, koja se i sada zove ,Usref bego- 
vom“, opredielivši jej prostrane posjede i bogate zaklade, na štetu 
samih katolika i katoličkih crkava, kojim su dotle pripadala. Medju- 
tim ako nije prvih godina svoga upravljanja otvoreno progonio 
katolika, to.se ima pripisati političkim obzirom, i možebit tajnim 
naputkom iz Carigrada poslanim, da tiem lakše učvrsti se turska 
vlast na balkanskom poluotoku, čim podložnici imadnu manje po- 
voda bunit se i bit nezadovoljni. 

Nu tiem više davao je oduška svojoj zlobi proti kršćanom u 
čestih navalah na susjedne države, imenito na ugarske posjede u 
Dalmaciji, te premda je Turska tada živila u miru s mletačkom 
republikom, to bi ipak često zaletile se njegove pustošeće čete i 
preko mletačkih granica, te samo plienom i robljem obogaćene, vra- 
ćale bi se s takovih izleta." Istina g. 1516. i medju Turskom i 
Ugarskom bijaše uglavljeno njekakvo primirje, al je od ovog izrično 
bila iznimljena ugarska Dalmacija, koja se je tada sastojala iz 
tvrdjave Klisa, te gradova Skradina, Knina i Ostrvice, a po tom je 
već tada sulian imao namjeru otvorit si put k moru i zavladat 
obalami jadranskoga mora. Kršćani ovih prediela, i odprije izkiujeni 
svedjernimi navalami te neprestanom borbom, to čuvši, posve klonu 
duhom i otvoreno izjave, da vole se jednoč predati na milost Tur- 
kom, nego li bit uviek izvrženi njihovim biesnim provalam, u kojih 
Ugarska ne mogaše im nikakve pomoći pružiti. Od ove sdvojne 
odluke odvratiše ih franjevci, jedini i onamo tada katolički sveće- 
nici, te se njekoliko njih zaputi u Rim i u Budim, da na oba 
dvora živom riečju predoče biede i nevolje svoje braće. Papa bje 
ganut njihovim kazivanjem, te dozvoli obilne oproste onim, koji 


3 Arkiv za povj. jug. VIII. str. 5—191. 

pomognu tvrdit Klis oli mu novčanu pomoć pruže,* davši valjda i 
sam njeku podporu, prama svojim novčanim sredstvom; nu bu- 
dimski dvor i ugarska vlastela ravnodušno saslušaše poslanike, kao 
da ih se to ni malo nije ticalo. Jedini, koji živo požališe nesretne 
sudržavljane i shvatiše svu pogibelj, koja bi odtale potekla po 
kršćanstvo, bijaše vesprimski biskup i zajedno hrvatski ban Petar 
Berislavić, zatim njegov u Dalmaciji namjestnik Toma Negri; pak 
s toga i dadoše im odmah njeku novčanu pomoć, a dalnju obećaše 
na skoro poslati.“ 

Ovim, toli neprijaznim okolnostim, pridolazile su neprestane 
borbe u samoj Bosni medju turskimi i ugarskimi četami; pa kako 
ne bijaše moguće budimskomu dvoru slati dovoljno vojske i novca 
u ove krajeve, tako već njekako g. 1520.5 nestade srebreničke ba- 
novine, a s njome uzdrma se i uzdanje bosanskih kršćana, da će 
se igda izbaviti osmanskoga gospodstva. 

Kao što u političnom, isto tako i u crkvenom pogledu ovo- 
strani katolici osjećali su sve to veću osamljenost, te gubili nadu 
u bolju budućnost. Bosanski biskup Mihovil Keserić de Chybart 
nije ovog vriemena stanovao ni u istom Djakovu, nego na kraljevu 
dvoru, kao državni tajnik. Pak buduć ga je peklo, da ništa ne čini 
za svoje stado, a kralj ga nije mogao pustiti u biskupiju, to za- 
moli sv. stolicu, da mu dade biskupa područnika u osobi Benedikta, 
bačkog kanonika, i tiem da se ponješto nadomjesti odsutnost redo- 
vitog pastira. Ovu njegovu molbu poduprie kod pape i sam kralj 
Ljudevit pismom od 11. srpnja 1518., naglasivši, da je ,bosanska 
biskupija u samih turskih čeljustih, te da je radi blizine dušmana 
kršćanske vjere skoro sva opustošena i uništena“; pak s toga da ima 
potrebu od biskupa, koj bi njom upravljao i potrebite crkvene čine 
obavljao.“ Papa Lav X. usliša ovu toli razložitu želju, te dne 10 
prosinca r. g. naimenova Benedikta skopljanskim biskupom i po- 
moćnikom bosanskoga biskupa, dozvolivši mu i nadalje uživati do- 
sadašnju nadarbinu, te riešiv ga dužnosti, osobno otići na svoju 


3 Theiner: Mon. slav. mer. 1. p. 572—3. 

4 Fabianich: Storia dei frati minori in Dalmazia e Bossina. P. I. 
p. 247—8. 

5 Jukić: Poviestnica, str, 134, 

€ Theiner: Mon. slav. mer. I. p. 568. 

stolicu." Premda je na ovaj način bilo providjeno bosanskoj bisku- 
piji, ipak radi političkih dogodjaja nije bilo moguće obćenje medju 
katolici u nutrnjosti Bosne i namjestnikom biskupovim, što je samo 
pomnožavalo nevolje ovdašnjeg svećenstva i viernoga puka. Nasuprot 
biskup Keserić mislio je, da je tiem zadovoljio polrebam svoga 
stada, te malo kašnje odreče se posve biskupije, kojoj je od g. 
1502. predstojao, te oženiv se, povuče se u svoje gradove i tu bo- 
ravljaše, nedajuć se nikakvim nagovorom odvratiti od puta, kojim 
je bio pošao, za uzrok tomu svemu navadjajući, da mu je izumrla 
obitelj, i da je crkvene dohodke potrošio na korist države.? 

Iz ovih kratkih crta lahko zaključiti možemo, u koli sdvojnu 
položaju nalazili su se bosanski katolici, a s njimi i franjevci, koji 
su im o boku stajali. Medjutim turska vlada još nije počela siliti 
na muhamedanstvo. Ona je tada još blago postupala s kršćani, nu 
baš ta blagost bijaše najpogibeljnije sredstvo za utrnuti katoli- 
čanstvo, pak je trebalo sve opreznosti i gorljivosti franjevcem, da 
iz ove kušnje izvedu katolike nesvladane. Ljubav za otčinskim po- 
sjedom, neograničena sloboda i gospodstvo nad suplemenici bijahu 
s jedne strane mamila za kršćane, da priedju na muhamedanski 
zakon; s druge pako strane stajahu ovi katolički svećenici, rišući 
vatrenom besjedom ljepote kršćanstva i pedepse drugog svieta, ako 
ge iznevjere zastavi Krstovoj, te imenu svojih djedova. Samo oso- 
bitoj nebeskoj zaštiti, a tada živomu nagovaranju franjevaca ima se 
zahvaliti, da nije u ovo toli opasno doba katoličko stanovničtvo 
prevjerilo se, nego dapače dotle se ukriepilo u svojih vjerskih na- 
zorih, da su skoro ravnodušno gledali, kako se proglasuju kmeti 
kukavnih poturica oli se gonili izpod otčinskoga krova. Ni jedno, 
ma kako strašno progonstvo, nebi toliko bilo pogibljivo, koliko 
bijaše ovo mirno postupanje Turaka i širenje muhamedanstva putem 
laskanja i obećanja. 

Ali ako bijaše u svakom obziru žalostan položaj bosanskih 
buknu u Njemačkoj vierski razkol, odpočet Martinom Lutherom, 
te se je svaki dan to više širio, prieteći podpunim razsulom kato- 


7 Farlati: Illyr. Sacrum t. IV. p. 76. 
: 8 Theiner: Mon. Hung. II. p. 705. 

ličkog jedinstva u cieloj Evropi. Sv. stolica bijaše toliko zabrinuta 
i zabavljena umirenjem ovog vierskog pokreta, da nije mogla više 
misliti ni na oslobodjenje kršćanskih naroda izpod turskoga jarma, 
a kamo li da pruži koju pomoć oli utjehu našim franjevcem. — 
Isto tako ne mogaše za njih ništa učiniti ni Ugarska, trebujući i 
sama svakovrstne vanjske podpore, da odoli neukrotivu protivniku 
svoga obstanka. Mletačka republika bijaše još jedina, koja je mogla 
ublaživati nesreće svojih jednovjernika u pograničnih zemljah; nu 
ona, zasliepljena skrajnjom sebičnošću, zatvori i oči i uši od vapaja 
ovdašnjih kršćana, sretnom se smatrajući, da bojne osnove turskih 
vlastodržaca još izravno ne ciljaju na njezine posjede. Ovim duhom 
vodjeno, mletačko vieće desetorice u srpnju g. 1518. na novo strogo 
zabrani svim svojim samostanom u Dalmaciji, da ni po koji način 
ne usude se stavit oli primit Bošnjaka za upravitelja istih samo- 
stana, pak još da mu ne smiju povjeriti niti ikoje druge službe 
oli zakloništa, istodobno narediv svojim kotarskim upraviteljem, da 
bdiju vrhu izvršenja ove zabrane, te doznav za kojeg ovakog ino- 
stranca, da ga silom odanle odstrane;? ne hlijući, da njihove zemlje 
daju zaklonište ičijim tudjim podanikom. Ova toli stroga i odriešita 
naredba može se njekako opravdati s političnoga gledišta, ali ni- 
kada sa obzira na čovjekoljublje i onodobne okolnosti, kada su 
mnogi franjevci zazrieli se turskoj vladi oli pojedinim domaćim 
mogućnikom, te nuždno trebovali sigurna utočišta na tudjem Zem- 
ljištu, da se uklone izpred turske osvete. | 

Nu franjevci, kao da se nisu dali uplašiti nikojim udarcem 
svoje nesretne sudbine. Oni dapače poslužiše se ovom prividnom 
snosljivošću, te počeše uztrajno zahtievati, da im se priznaju i uvaže 
povlastice, sadržane u poznatoj nam Ahd-nami, a po tom da se 
poštede ne samo od svih državnih danjaka, nego i od same carine, 
koju sn od njih na raznih carinarskih postajah i na prielazih (skelah) 
rieka tražili, pod izgovorom, da su oni arbanski svećenici. Pa kada 
u samoj Bosni ne mogoše ništa opraviti, a tada uprav sultansku 
stolicu (g. 1520.) zasjede car Sulejman II., ovomu pošalju naročite 
poslanike, da mu pokažu povelje njegovih predšastnika i svoje te- 
gobe. Novi sultan saslušav ih, te pregledav njihove dokaznice, izdade 


% Arkiv za povj. jug. knj. VIII. str. 41. 

ferman na begove sandžakata bosanskog, hercegovačkog i zvorničkog, 
naredivši im, da odsele od franjevaca ne traže nikakvih danjaka, 
dosliedno ni carine; buduć su oni posve različiti od arbanaskih 
svećenika, koji nisu od državnih tereta iznimljeni. Ako li je što 
dotle od njih uzeto, car zapovjedi, da se to odmah vrati!" — 
Ovom se medjutim potvrdom svojih povlastica malo ili ni malo ne 
okoristiše bosanska braća, uslied nastavših progonstva; nu ipak 
je u sebi znamenit vladarski čin, te odaje osobitu prijaznost, kojom 
su dočekani dotični poslanici na carevu dvoru, kao i uvaženje, koje 
su tu uživali franjevci. 

Ovdje moramo za čas prekinuti niz pripoviedanja domaćih 
sgoda i u kratko se osvrnuti na djelovanje jednoga muža, koj, ma 
bilo i u inostranstvu, ipak je svršetkom prošloga i početkom ovoga 
stoljeća bio na ponos Bosni i franjevačkomu redu. Taj bijaše fra 
Juro Dobrotić. Rodjen u Srebrenici nješto prije osvojenja Bosne, 
još kao dječarac, kako nam to on sam pripovieda,'! bude odveden 
u Dubrovnik, gdje je valjda stupio i u franjevački red, a odtale 
bje prevezen u Italiju, da tamo izuči filozofijsku i bogoslovnu struku. 
Ovdje pokazavši toliko uma i nagnuća na znanosti, da su o njem 
veliku nadu počeli gojiti, stariešine odprave ga u Pariz i Oxford, 
neka bi na tamošnjih glasovitih bogoslovnih sveučilištih crpio bo- 
goslovnu obuku. Dovršiv obične tečaje, vrati se u Italiju, i na 
skoro postane dvorskim vjeroučiteljem kod urbinskog vojvode Fri- 
derika, čijeg sina, a kašnje slavna umom i desnicom nasliednika, 
: Gvida Ubalda, podučavao je i bio toliko obljubljen od gradjanstva 
i vojvodske obitelji, da je dobio urbinsko plemstvo, s naslovom 
de Feliciis. Po smrti Friederikovoj ostavi Urbin i g. 1482. dodje 
u Firencu, tada stecište prvih umnika; tri godine kašnje postane 
član bogoslovnog fakulteta ondašnjeg sveučilišta, a zatim upravi- 
teljem gimnazija svoga reda, te iztražiteljem krivovjerja u onome 
gradu. Vršeć ove službe i revno se baveć znanostmi, steče ljubav 
i pouzdanje cieloga plemstva, dotle, da ga je velikaška obitelj 
Salviati ubrojila medju članove svoje porodice, podieliv mu prez- 
ime domaće, te se on poslie i pisao de Salviatis; knez pako 


19 Ferman u fojničkom samostanskom arkivu. 
11 Jukić: Bos. prijatelj III. opazka str. 101—2. 

Lovro de Medicis obasipao ga je dokazi osobite odanosti, po- 
vjeriv mu obuku svojih dvojice sinova, naime Ivana, koj kašnje 
posta papom pod imenom Lava X. i Petra, svoga nastupnika, kojim 
je g. 1489. posvetio svoje djelo o ,novoj dialektici“. Toskanska 
franjevačka država smatrala ga je svojim članom, te g. 1490. učini 
ga pokrajinskim predsjednikom ; grad pako Piza (Pisa) ponudi mu 
učiteljsku stolicu na svom bogoslovnom zavodu, uz godišnju plaću 
od 150 zlatnih dukata. 

Medjutim se je on živo zanimao knjiterasiće, te je čistom 
latinštinom napisao dvanaest što manjih što većih djela filozofijskog 
i bogoslovnog sadržaja,!* u kojih pokaza obilno poznavanje obijuh 
struka, neobičnu oštrinu uma i osobitu samostalnost duha. Nu naj- 
više se proslavi djelom ,o naravi nebeskih duhova“, koje suvre- 
menici!* uznosito hvale. Nu tu mu se izmače pogdjekoja misao, 


12 Djela su pako sliedeća: 1. Quaestiones de natura angelica. 
Libri IX. Florentiae 1499, in 4. Dedicatum opus Senatui Reipubl. Ra- 
gusinae. — 2. Volumen de dialectica nova etc. Romae 1389. in 4. — 
3. Vexillum christianae victoriae etc. ad Franciscum 1. Galliarum Regem. 
— 4. Propheticae solutiones pro Hieronymo Savonarola. Florentiae 
1497. — 5. Liber de Raptis, u rukopisu. — 6. Georgius Benignus de 
Salviatis, Ordinis Minornm s. Theologiae professor, ad magnanimum 
Laurentium Medicem, septem et septuaginta in opusculo Magistri Ni- 
colai de Mirabilibus reperta mirabilia praesenti opere adnotavit. Flo- 
rentiae 1489. — 7. Apologia pro Francisco Maria de Ruvere Julii II. 
nepote anno 1511 super Cardinalis Alidosii nece. — 8. Opus de Assump- 
tione B. Mariae Virginis. — 9. Conciones et Orationes diversae, ha- 
bitae Pisis, Florentiae, Urbini et Ragusae. — 10. Opus de Gratia. 
MSS. in bibliotheca Riccardiana codex mem. in 4. sub M. <T11.:v. 18. 
— 11. Georgii Benigni Salviati etc. in librum septem et septuaginta 
quaestionum a Magnifico Laurentio Medices propositarum ad Leonem X. 
Pont. Max. Bibliotheca Medices codex 18. plut. 83. — 12. Commen- 
tarii in quatuor libros sententiarum jam 1512 elumbratarum. 


15 Dubrovčanin Damjan Benessa o njem pjeva: 
Ecce quod extremis Scotus fuit ille Britannis, 
Doctus quod Mauris Aureliusve suis, 
Quod quoque Dalmaticis ardens Hieronymus undi$, 
Quod Senonum populis Ambrosiusque pius : 
Ilud idem nobis nunc tu venerande Goorgi, 
Illyrici fateor gloria magna soli. 
Intima perpetui tibi sunt secreta Tonantis, 

vonjajuća bogomilskom naukom, čemu se nije ni mogao oteti kraj 
domaćeg uzgoja i otačbinskih odnošaja. Ali mu najviše uzrokova 
neprilika njegovo stanovište u pitanju o židovskih izvankanonskih 
knjiga. Tu je on stupio u borbu proti strogomu pravovjerju i od- 
lučno branio izvankanonske knjige od sažganja proti kodanjskim 
dominikancem, stajao je uz nazore Ivana Reuchlina, tog obnovitelja 
novoplatonizma u Njemačkoj i uzkrisitelja biblijskih znanosti; da- 
pače zauze se za Jeronima Savonarolu, kojeg su kašnje na lomači 


Et datur Angelicos cernere mente choros. 

Tu bonus, illustris, sapiensque gravisque Benignus 
Dictus es, et nostro tempore ubique pius. 

Tuque Florentina cantatus in urbe fuisti, 

Te similis Cosmi Laurus amavit avi. 

Nicoenus Sophiae te fovit amator honestao : 

Te Dux Urbini Martis in arte furens. 

Defuit ergo nihil, quod posset habere viator, 
Quae data sunt vivis, omnia parta tibi. 

veni pako dubrovački pjesnik Elij Lampridij Cerva izpjevao 

je ovu epigramu: 

Quod nisi conspicuus summo versabere coelo 
- Visure Angelicum, candide lector, Opus, 

Aut merito Coelum spectasse videbitur Auctor 
Aut tibi dictatus coelitus esse liber. 


Legerat haec oeulis, quibus omnia maximus aether 
Aspicit, angelicis mystica scripta chori; 
Atque ait humano sese miratus in ore, 
Ecce novem coelos pagina parva capit. 

Istomu pako djelu dodao je treći dubrovački pjesnik Karlo Pocić 
još i sljedeću epigramu; 

Angelicos quicumgue choros, celsasque catervas 
Naturamque cupit noscere coelicolum, 

Perlegat excultum latio sermone libellum, 
Seduluset doctum mente revolvat opus, 

Edidit insigni quod Georgius arte Benignus 
Cui decus aeternum conferat iste labor. 

Pak nesamo, da su ga njegovi suplemenici slavili, nego i talijanski | 
pjesnici, pak zato je i mogao reći Benessa: ,Tuque Florentina 
cantatus in urbe fuisti“; al na žalost nisu do nas doprieli ovi 
pjesmotvori, be su zaista veoma laskavi morali biti. Nicoenus. 
te fovit... cielja na kard. Besariona, koj ga je mladjahna štitio i Ko 
napućivao. | 

sažgali, napisav u tu svrhu učena djela. Ovo živahno njegovo pa- 
čanje u suvremene prepirke zadade mu dosta jada, pak istom sada 
osjetiv se tudjin u tudjini, odluči jednom za uviek ražkrstit se 
s Italijom i doći u Bosnu, kamo ga je i odprije vukla čežnja za 
rodnim mjestom i rodbinom. Godine dakle 1597. oli sliedeće, a 
nakon trideset tri ljeta odsudstva, povrati se u nepoznatu mu otač- 
binu; ali jer ovdje se više nitko njega nije sjećao, te izgledao, 
kako sam veli, izvanjski braći svojoj i putnik sinovom 
svoje majke, krene u Dubrovnik, gdje ga gostoljubivo primu i 
učine javnim učiteljem i propovjednikom, obasuv ga mnogimi dru- 
gimi dobročinstvi. Utišaju se medjutim njegovi protivnici, te se 
opet on povrati u Italiju, gdje g. 1507. postane kaljskim (di Cagli) 
biskupom, a Julij IL povisi ga g. 1512. na nadbiskupsku nazaretsku 
stolicu, sa sjedištem u Barletti. Umrie oko g. 1520,, podavši nam 
cielim životom primjer vanredne djelatnosti i čista rodoljublja, te 
premda svoje prezime Dobrotić poput inih učenjaka polatinio, 
prozvav se Benignus (dobrostiv), to ipak nije ni za čas prestao 
čuvstvovati za svoj narod nit čeznuti za milom postojbinom,!* 

Nu ako i jest ovaj sin nesretne Bosne u tudjini izišao na to- 
liki glas te se dovinuo toli visokih dostojanstva jedino svojom da- 
rovitošću i značajnošću, sasvim tiem njegovoj braći u Bosni ne 
bijaše ovog vriemena dopušteno mirno prebivati i ubirati književne 
lovorike. Njima je upravo sada zaprietila najveća pogibelj za ob- 
stanak, te im je trebovalo neustrašiva oduševljenja za vjeru i samo- 
zatajna domoljubja, da ne klonu duhom pred divljom silom i tur- 
skom samovoljom, koje su ovaj čas bile razputane ratnim bjesnilom, 
zavladavšim u svih stališih osmanske carevine. Ovoj bo je sada 
stupio na čelo najratoborniji vladar, po imenu Sulejman II., a pri- 
djevkom silni,, obuzet i ravnan do posliednjeg časa svoga života 
zlokobnom namjerom, da cielu Evropu pretvori u tursku pokrajinu, 
a da na ruševinah kršćanskih spomenika krst zamijeni polumjesecom. 
U toj smjeloj i neobuzdanoj želji krene ljeti g. 1521. iz Carigrada 
put Ugarske, okružen silnom vojskom, u rujnu obsjeđe srbske gra- 


14 Fabianich op. cit, P. II. p. 241—4. — Jukić: Bos. prijatelj 
sv. III. str. 99—104. Vienac g. 1881. str. 702—3, gdje su osobito 
iztaknuti njegovi filozofički nazori. 

dove, ležeće na Savi i Dunavu, Biograd prisili na predaju, sasječe, 
kako se to sam hvasta, množinu stanovnika, ostatak pako zarobi oli 
progna u Tračku, i razorivši mnoge gradove i tvrdjave ugarske po 
Srbiji, a ne moguć izmamit na boj ugarskog kralja, povrati se u 
Carigrad, da kod kuće zimu sprovede.!5 Do toga vremena držali 
su hrvatsko -bosanski franjevci samostan u Biogradu; nu ovom bu- 
jicom bijaše uništen, možebit ujedno sa svojimi prebivaoci, ne moguć 
ni pomisliti, da su oni kao redovnici i svećenici bili poštedjeni u 
onom groznom pokolju. Medjutim njihovo mjesto brzo su zauzela 
srebreničko-bosanska braća, barem svakako mnogo prije g. 1539., 
jer tada oni izposlovaše od pape list, da im se očuva pravo na bio- 
gradski samostan, koj su već bili posjeli drugovi im iz Bosne.?$ 
Bošnjaci s prva smjestiše se u susjedni grad Zemun!" kao sigurnije 
zaklonište, a kašnje nastane se u samom Biogradu, odkale su u 
duhovnih potrebah podpomagali svoje suplemenike i jednovjernike, 
hrabreći ih u vjeri, te vršeći posried ovih ratnih grozota sve duž- 
nosti svoga zvanja, i tiem okupljajući oko sebe ostanke razpršenog 
stanovničtva, koje je sada djetinjom uprav privrženošću privilo se 
uz ove neustrašive kršćanske vitezove. 

Al dočim su jedni franjevci junački srljali medju pustošeće 
turske čete, i prezirući samu smrt, stupali na garišta jošter pušećih 
gradova, da tu opet u vis podignu luč evangjeoske svietlosti i oču- 
vaju balkanskim pokrajinam kršćanski značaj; drugi su u Bosni i 
Hercegovini izdržavali okrutna progonstva, te krvju natapali zem- 
ljište svoga djelovanja. Tako nam pripoviedaju ljetopisi, nalazeći se 
u Fojnici i Sutjeskoj, da su g. 1524. bili razoreni samostani: u 
Kreševu, Fojnici, Visokom, Konjicu i Sutjeskoj. Ovo isto potvrdjuje 
. Vading, naveden od Farlati-a;!'% dočim spomenici učuvani u Dal- 
maciji,!? zatim Čevapović?" to stavljaju u god. 1523., premda je 
ovaj crpio svoje podatke iz bilježaka biskupa fra Nikole Ogramića 


15 Arkiv za povj. jug. knj. VIII. str. 139. Laon, Chaleocondylae An- 
-nales Sultanorum. Parisiis 1650. pag. 342. 

16 Greiderer op. cit. 1. II. p. 72. 

17 Liber archivialis Conv. Sibenicensis MSS. 

18 Tom. IV. p. 77. 

1% Prvo izviešće sinjske gimn. 1873. str. I4. 30, 

3% Catalogus Prov. Cap. p. 126. 

i fra Andrije Dubočanina, dakle iz bosanskih vrela. Medjutim na- 
lazi se u fojničkom arkivu dokaznica (== hudžet) sarajevskoga suda 
od godine turske 933. (što bi odgovaralo kršćanskoj god. 1527.), 
kojom se dozvoljava fojničkim katolikom, da na novo oprave crkvu, 
koja je bila porušena pred šest oli sedam godina.?! Ako 
se oslonimo na ovu izvornu sudbenu izpravu, 0 čijoj vjerodostojnosti 
ne može biti sumnje, te od g. 1527. odbijemo šest, dobit ćemo 
godinu 1521., a po tom razorenje samostana sgodilo se je u isto 
doba, kada je car Sulejman izkaljivao svoju okrutnost na kršćanih 
u Sriemu i Srbiji. 22. 

Nu ovdje nam se nameće samo po sebi pitanje, koji je bio 
povod ovomu razsulu franjevačkih samostana, te koje su bile poslie- 
dice i obseg ovog nemilog postupka. Spomenuta turska sudbena od- 
luka označuje tomu za uzrok, ,što su joj (crkvi u Fojnici) tečajem 
vremena pleter digli i zidom ju ogradili, pa još njeke prigrade 
(bez sumnje cielja na samostan i potrebne sgrade) podignuli“. Iz 
ove same izjave očevidno sliedi, da nije nikakva krivica od strane 
franjevaca dala povoda rečenomu porušenju, već da je tomu uzrok 
ležao u vjerskoj turskoj nesnosljivosti i okorjeloj mržnji proti svemu, 
što je nosilo kršćanski biljeg. S ovim se podudaraju i domaći ljeto- 
pisi, imenito onaj sutjeski, koj je pobliže označio i osobu, koja je 
izazvala ovaj progon. ,Konjički emir“ (== glavar), rieči su ljeto- 
pisca, ,dotle je petkom redovito dolazio u Visoki, te bi sazivao 
kršteni narod na pouku, nagovarajući ga svimi mogućimi načini na 
muhamedanstvo. Ne dobivši jednoč kokota (== oroza, pievea) oli ribe 
glavatice od visočkog gvardijana, kako je to iziskivao, razsrdjen 
pisa u Carigrad, da neće dotle Turska Bosne podpuno osvojiti nit 
muhamedanstvo u njoj razširiti, dokle god uzgor stoje katoličke 
crkve po Bosni, a Franjevci, ti protivnici islama, budu se trpit“. 
Sultanov dvor, po kazivanju istog ljetopisa, povjerova se ovoj pri- ; 
javi, te naredi bosanskomu beglerbegu, da odmah poruši franje- 
vačke crkve i samostane u svome sandžaku, Franjevce pako da pe- 
depsa za toliki odpor i smionstvo. Sada se razlete na sve strane 


21 Dokumenat II. u dodatku III. svezka. | 

223 Ova ista izprava, potvrdjujući u glavnom navode domaćih ljeto- 
pisaca, dokazom je, da su i ine njihove bilježke istinite, premda neće bit 
uvjek pouzdane glede kronologije, buđuć kašnje sastavljane. 

žedni kršćanske krvi i novca turski činovnici, te zaredaju po svih 
samostanih sarajevskoga okružja, a do čas stajale su crkve i samo- 
stani u podpunih ruševinah. Pri tom uhvate dvanaest franjevaca i 
državnika im fra Stjepana Kučića,2* kog tiskani spomenici Kačićem 
zovu, pak svezane povedu u Sarajevo. Putem braća pomognu svomu 
stariešini da se izmakne i on pobjegne u Olovo, kamo stigavši, iz- 
prebijan i prestravljen, do malo vremena umrie i bude pokopan 
na groblju u Bakićih. Nesretni mu drugovi bili su dugo mučeni i 
zlostavljani, nebi li odali ga; nu ovi rado sve pretrpiše, da bar 
. njemu život učuvaju. Ovoj viesti dodaje povjestnik franjevačkog reda 
fra Luka Wading, da su ,dielom braća bila pobijena, dielom osa- 
kaćena, ostali pako u bieg natjerani“.?* Sutjeski imenik pokojne 
braće pod 4. srpnja god. 1524. spominje dvanaestoricu franjevaca, 
koji su poslie porušenja rečenih samostana u Sarajevu mučeničkom 
smrću bili umoreni; a taj se broj sudara sonimi, koji su bili po- 
hvatani i u Sarajevo odvedeni; pak dočim znamo, da je Wading 
morao svoje vjesti crpiti iz najpouzdanijeg izvora, naime iz suvre- 
mena izvješća, koje su često bosanski državnici podastirali vrhovnoj 
upravi reda, a sastavitelj rečenog imenika, živući u blizini ove dobe, 
imao valjda sigurnijih podataka nego li su do nas doprli, to mo- 
žemo njekom izviestnošću uztvrditi, osobito uzev obzir na raz- 
paljenu viersku zanešenost muhamedanaca onoga vremena, da su 
baš mloga braća tada glavom platila, a mloga postala nesposobna 
s težkih udaraca za svaku službu. Ovo isto potvrdjuje i Gonzaga, ?5 
koj je svoje djelo izdao g. 15871., dodajući, da nije ostao od po- 
rušenih samostana kamen na kamenu. — Medjutim nije se to- 
liko čuditi ovolikomu progonu franjevaca, ako se spomenemo, da 
je tada i dugo kašnje bosanskim sandžakom vladao Gazi Usref beg, 
poznat nam sa svoje mržnje proti kršćanstvu. Ako nije konjički . 


23 Po svoj prilici, da je bio rodom iz Dalmacije, te možebit u rodu 
vlastelinu Kučiću, koj no je pratio posliednju kraljicu Maru. Klaić, Po- 
viest Bosne str. 339. — Farlati t. IV p. 75 et 77. 

24 Coenobium ... prope pagum Sutesehen . . . immanissimi 
Turcae . . . simul cum aliis tribus funditus everterunt, occisis partim 
Fratribus, partim mutilatis, aliis in fugam conversis. Kod Farlati loco 
citato, 

*5 De Orig. ser. Rel. p. 513. 

emir, to je mogao on lično predstaviti u Carigradu franjevce kao 
pogibeljne carskim namjeram, a pokolj naroda po Srbiji, na oči 
samog Sulejmana ovršeni, svjedoči, da se nije sultanovo srce sgra- 
žavalo nad krvju nevinom. Osim toga puta, Usref begu su toliko 
prijali ini osobni odnošaji, da je mogao i sam sobom to progonstvo 
odpočeti, a da ga ni odkle za to ne zaboli glava. Stojeć bo u rod- 
binskoj svezi sa sultanovim domom, i na čelu ovdašnjih čela, bio 
je obdaren najobsežnijom punomoći i podpunim carskim pouzdanjem, 
te je po miloj volji razmećao se životom i imanjem svojih podlož- 
nika. Donajposlie, navode domaćih ljetopisa donjekle podkriepljuje 
i narodna predaja. Puk i danas pripovieda, kako je u staro doba 
konjički kadija petkom dolazio u Visoki, te sabirao kršteni narod 
oko sebe. Tom prilikom toliko bi se kršćana sgrnulo, da bi im tre- 
bovalo penjat se na voćke te dovikivat: ,I ja sam Turčin“; pak 
zato kad se prolazi kroz Visoko oli blizu njega, običaje se reći: 
»Hajdemo časkom u Visoki promieniti ime“. To osobito reknu, ako 
je taj dan petak.?* 

Dopunivši na ovaj način viest sadržanu u navedenoj turskoj 
izpravi, obazrimo se na obseg ovog progonstva, ne bi li kako do- 
gotovili sliku ove bujice, koja je išla za tiem, da zatare svaki trag 
katoličkomu obredu u zemlji, gdje je i do sad samo uz silne na- 
pore franjevaca održao se. Domaće bilježke, te one učuvane u Dal- 
maciji, a po njih Čevapović?" i Matas?8 tvrde, da je ovom istom 
prilikom razoren bio i samostan u Konjicu. Ovo je i moralo se 
dogodit, ako je navedenomu porušenju bio kriv konjički emir, te 
ako je tada Konjic spadao u sarajevski sandžak, kao što je vjero- 
jatno. Kaločki ljetopisac Santovski, naveden od o. Petra Bakule?* 
i Fabianića,** daje nam potanji opis progonstva konjičkih franje- 
vaca; nu počem je on doveo u savez ovaj napadaj sa patnjami 


26 Ipak i uz toliki pritisak stanovničtvo oko Sutjeske ogromnom 
je većinom katoličko, te je zadržalo svoje krasno imanje; čemu je sva- 
kako mnogo doprinieo upliv mjestnih manjeveca tih stražara katoličtva. 

27 Op. cit. p. 126. 

38 Prvo izviešće sinjske gimnazije. Spliet 1873. str. 14. 

2% I Martiri in Erzegovina. Roma 1862 p. 13—34. 

* Storia dei Frati Min. in Dalmazia e Bossina. Zara 1763. Vol. 
I. p. 210—16. 


14 


braće mučene u Rami i Hercegovini, te počem isti izrično veli, da 
je ovo samosilje buknulo najpre u Bosni, a zatim prešlo u Herce- 
govinu, mi pako znajuć, da je Bosna stoprv sada postala krvavim 
pozorištem franjevačkih muka i turske razjarenosti, smatramo svo- 
jom dužnošću, najprije navesti njegove .podatke, a tada istom svoje 
mnenje izreći, u koju dobu da stavimo dotične turske navale. — 
Nasrnuvši Turci, rieči su skoro doslovne spomenutog ljetopisca, na 
konjički samostan i razorivši ga, dočepaše se svećenika fra Jure 
Zaostrožca, te udarci i noževi na mjestu ga usmrte.  Odtale 
ga odvuku na gradski most, te iz mržnje prema odjeći, koju 
je nosio, objese ga tu o kopju, Puna dva dana iza toga strie- 
ljali su na mrtvo tielo i poldrugu godinu ostave neukopano; nu 
videć da mu se tielo ne razpada, napokon bace ga u Neretvu. 
Sličan je udes zadesio i samostan u Mostaru: “četiri franjevca bila 
su uhvaćena, te svezav im kamenje o vrat, sunovraćena su sa mosta 
na Neretvi. Fra Martin Martinac sa slugom Lukom bijaše se ukrio 
u njeku pećinu u Podveležju; nu Turci to zapaze, na izlaze pe- 
ćine navuku drvlja i slame, to sve upale i dimom ih uguše. Fra 
Filip Ljubušak sa pet novaka, kojim je valjda bio učiteljem, dade 
se u bieg ' prama Dubrovniku; ali ga stiže potjera u Bielopolju, 
te dočim su klečeći dizali ruke i molitve prama nebu, da im se 
ono dušam smiluje, bješe sasječeni. U Blatu budu najpre noževi 
grdno izranjeni, a zatim s njeke kule sunovraćeni franjevci: An- 
drija, Josip i Mijo, bez da im se zna za prezime oli postojbinu. 
U Duvnu takodjer mučenikom smrću poginuše fra Stjepan iz Posušja 
i fra Ljudevit s Vinjana, poslie nego su ih krvopije konji raztrgali, 
svezavši im jednu nogu za rep jednoga konja, a drugu za rep dru- 
goga konja. U ramskom samostanu napokon Turci spržiše petoricu 
braće, naime: fra Luku Broćanca, fra Leona iz Vrlike, fra Luku 
Duvnjaka, Fra Marka iz Tijaljine i fra Petra Ramljaka, zapalivši 
im krov nad glavom. Ovi i mnogi ini koli franjevci toli katolici 
padoše žrtve vierskog bjesnila; nu da završimo ovaj krvavi list 
naše dogodovštine, zaključit nam je riečmi: ,Broj, rieči su istog, 
mučenih od Turaka najpre u Bosni, a zatim u Hercegovini, tako 
je velik, da bi nam trebovao zapisnik onoga Boga, koj je njih 
ovjenčao, kad bi htjeli doznati za sve; dočim ovdje pobrojeni sa- 
držaju najmanji diel mučenih na okrutne načine za našu svetu 


15 


vjeru“.* — Ovaj opis progonstva sadržaje takove potankosti, koje 
nisu mogle bit izmišljene od pisca udaljena od ovih pokrajina i 
nosi toliko biljega vjerodostojnosti, da mu moramo povjerovati. Nu 
posve je drugo pitanje, kada se je ovo dogodilo. Da mognemo pri- 
bližno označiti svoje stanovište, moramo se prenieti duhom u dobu 
osvojenja, a zatim na sliedeće dogodjaje. Suvremenik Grk Chaleo- 
condylas, koj je iz blizine pratio razvoj turske vojne, svjedoči, da 
je sultan Mehmed, osvojiv Bosnu, svu svoju vojsku prikupio i napao 
na hercegovu zemlju, ,koju je žalostno opustošio.“ Konjanici bo 
turski razidjoše se po cieloj pokrajini, te ju težko poharaše.*! Al 
buduć su hercegovački krševi dovoljno zaklonili stanovničtvo, ob- 
sjede turska vojska gradove, dočim su hercegovi vojnici neprestano 
ju uznemirivali, vrebajući na sami carski šator. Tvrdjave Ključ i 
Ljubuški u prvi mah dopadoše turskih šaka, nu brzo se vrate u 
ruke staroga gospodara. Videći napokon car, da mu je ovdje uza- 
ludan trud, krene vojsku prama Drinopolju, te putem iduć pogubi 
tri kneza, koji se bijahu od straha zajedno sa svojimi zemljami 
predali, nadajuć se kakvoj takvoj naknadi. Nu ljuto se prevariše ; 
jer sva tri budu pogubljena.*? Veoma je vjerojatno, da su se pri 
ovom haranju, udarivši na toli odvažan odpor, dogodile mnoge od 
onih krvavih sgoda, koje nam opisa rečeni Santowski, imenito 
ono što piše o franjevcih mučenih u Mostaru, Blatu, Bielopolju i 
Podveležju ; jer su valjda turski razjareni čopori samomu svećenstvu 
pripisivali svu krivnju za cieli. ustanak hercegovačkog plemstva i. 
puka. Nu što se tiče konjičkih i ramskih franjevaca, posve je dru- 
gojačije. Prolazeći bo car kroz Konjic, bio je u nadi, da će mu i 
Hercegovina pasti pred noge, a da i ne izvadi mač iz korica, te 
hineći blagost, kretale su se napried turske čete, ne naišav ovdje 
ni pa kakov odpor. Osim toga baš pred koji dan bio je izdao fra- 
njevcem svoj carski ugovor, podielio im najveće povlastice, koje 
može jedan vladar dati svojim podanikom, a po tom ukazao se 
snosljiv prama katolikom, da tiem lakše postigne svoju cielj. Nije 


* Ondje. 

81 Rex (car Mehmed) omnibus, in unum contraetis copiis, invasit San- 
dalis (sic !) regionem, quam misere evastavit. Nam equites per 
universam regionem grapantes, eam graviter afflixere. Lib. X. p. 290. 

8 Idem ibidem. Klaić Poviest Bosne str. 338. 

moguće, da je do koji dan promienio se tako, da je pustio fra- 
njevće, koji su mu za njegove svrhe toli trebovali, na onaj način 
žlostaviti, te povriediti bez ikakva povoda tako svečan ugovor, kao 
što je bila Ahdnama. Imenik nadalje samostana bosanske vikarije 
iz g. 1506. spominje u kustodiji hercegovačkoj mjesto Oize, a to 
po našem i mnogih drugih mnenju ima bit Konjie,** samo što je 
izostavljeno prvo slovo. Dosliedno konjički samostan preživio bi dobu 
osvojenja zdrav i čitav. Isto se mora reći i za ramski. Ovaj doisto 
nije obstojao za vrieme propasti kraljevine bosanske, pak s toga nije 
mogao ni uništen bit onoga doba, ter dotično mučeničtvo petorice 
braće mora se stavit: čak u g. 1557. oli bar u g. 1532., kako je 
to Vladić u svome djelcu potanje obrazložio.“ Po tom ove bi nas 
primjetbe ovlastile, da uztvrdimo to, da ako i jest opis progona, 
ostavljen od Santowskog, u sebi istinit, to ipak nisu se sva ona sa- 
mosilja zgodila u isto vrieme, nego u posve različito doba, pak je 
to on poslje sveo u jednu cjelinu. Mi se ne usudjujemo o tom po- 
bliže svoje mnenje izreći, do liš samo o konjičkih i ramskih fra- 
njevaca progonstvu, jer nam zato manjkaju podatci. — Uzmav ovo 
sve u obzir, rekli bi, da se je progonstvo godine 1521. ograničilo 
na bosanski sandžak, a svakako nije se proteglo na zvorničko 
okružje, buduć se iz spomenute izprave jasno vidi, da su njeke 
crkve ostale, kamo su mnogi fojnički katolici oli već do g. 1527. 
odselili se ili bar kanili se odseliti, ako im nebi se dopustilo iz 
ruševina pridići svoju crkvu. Po svoj prilici, da su ciljali na Olovo 
i Srebrenicu; jer samo u tih mjestih nalazili su se rudnici i zajedno 
neporušene crkve, te bi inače ostali bez kruha, kad bi otišli u pre- 
diele, gdje se svojim zanatom nebi mogli uzdržavat. — Mimogred 
nam je medjutim opaziti, da je i ovo ratno doba osobito prijalo 
samosilju pojedinih turskih zapoviednika, imenito onih u Bosni i 
Hercegovini. Na vojnu proti Biogradu dignut je bio od svake kuće 
po jedan čovjek, a uz samog bosanskog beglerbega ratovalo je 5000 
konjanika, s kojimi na povratku udari na Jajce i zadavši junačkoj 
posadi veliki strah te znamenite gubitke, povrati se u svoje pod- 
ručje. Čete koli bosanske toli hercegovačke napadale su, sad u većih 


85 Vidi sv. I. str. 153. Greiderer op. cit. 
** Uspomene o Rami i ramskom franj. samostanu, Zagreb 1882. 

17 
sad u manjih čoporih, i ove godine nea samo na ugarske, već i 
mletačke posjede u Dalmaciji, te dočim je turska službena vlađa 
bila u miru s Mletčići, dotla su njezini namjestnici roblje hvatali, 
plieno odgonili i pustošili uz neprijateljske i prijateljske zemlje, 
a da im zato ne bje nikada ni oštra ukora.55 I sama Hrvatska bila 
je obuzeta tolikim srahom od čestih provala, da su mnoga njezina 
vlastela počela misliti o svojevoljnoj predaji, ako bi im se zajam- 
čile njeke povlastice, te je trebalo visoka ugleda da se odvrate od 
toli pogubna koraka. 5* 

Izpred ovih bjesnećih, te izoglavom i uništenjem prietećih 
krvopija ne pobjegnu, do li samo razprše se po šumah i planinah 
proganjani franjevci, za njimi pako kradom posrćali su katolici, 
tražeć od njih potrebite vjerske utjehe. Više Šćitova, sela u foj- 
ničkom kotaru, izpod planine Zahora, stere se danas šumom obra- 
sla ravnica ,Kršćenice“; bez sumnje zato prozvana, što su tu za 
ove i ovoj sličnih oluja franjevci se skrivali te na istome mjestu 
kršćanom dielili svete tajne i obavljali ostalu duhovnu službu: Na 
iztočnom obronku iste planine vide se još njekakve razvalile, o 
kojih narod pripovieda, da su za turskih progonstva to bile sgrade, 
te služile fratrom kao zaklonište. Sličnih sbjegova ima i po drugih 
krajevih,*7 osobito ondje, gdje su bivala rušena redovnička bora- 
višta. Posve je naravno, da su za ove dobe počeli se franjevci slu- 
žiti svietovnom, ponajviše seljačkom odjećom, te da su sada umukla, 
ako ne prije, zvona, a iz ove dobe valjda će potjecat i bosanskih 
katolika običaj zvat franjevce ,Ujaci“, to jest materinom braćom, 
kojim su načinom višeput sačuvali im glavu na ramenu, kad bi ih 
muhamedanci na putu sreli oli u kmetovskoj kući zatekli. Da je 
pako ovom prigodom poginula i mnoga crkvena dragocienost, te 
uništen mnogi spomenik naše prošlosti, posve je vjerojatno; buduć 
su i tada ovostrani samostani bili središta katoličestva i franje- 
vačke države. 

Ovomu nemilomu udesu dao je dosta povoda i junački odpor 
ugarskih zapoviednika u Bosni i Dalmaciji, koji su uz svakovrstne 


85 Arkiv za povj. jug. knj. VIII. str. 93—142. 

36 Idem p. 103. 105. 

87 Tako su mi pričali o fratarskom sbiegu u planini Ćavka, pr- 
njavorskom kotaru i vodu fratarku. 


2 


18 


nestašice vitežki branili tvrdjave Jajce i Klis, ohrabreni jedino 
mišlju, da brane interese cieloga kršćanstva, koje je s njimi zajedno 
strahovalo. Turčin medjutim ne poluči svoga cilja. O zidine rečenih 
gradova i poslie su se uzalud kršile turske navale; al opet rastla 
je uzpored u bosansko- hercegovačkih muhamedancih i mržnja proti | 
domaćim katolikom i njihovu svećenstvu; misleći, da ovi potajno 
pomažu i podupiru obkoljone vitezove. U to ime bile su sagra- 
djene oli na novo utvrdjene njeke točke u srednjoj Bosni, da prieče 
obćenje katolika bosanskih sa ugarskom posadom.** Pak kad ova 
osta čvrsta na svojih mjestih, pokušaju ovećom obsadom prisiliti 
oba grada na predaju. Proljećem g. 1524. zaputi se hercegovački 
sandžakan Mehmed Begović pod tvrdi Klis; a bosanski beglerbeg 
Gazi Usref beg, poduprt četami Sinana, bitoljskog zapoviednika, i 
Bali bega, biogradskog upravitelja, krene proti Jajcu. Ovaj najpre 
padne u Jezero sa osam tisuća konjanika, da presieče saobraštaj 
medju ugarskom i jajačkom posadom, kašnje pako obkoli sami grad. 
Cielu tu godinu i polovicu sliedeće uzalud su provele turske čete 
nasrćući na bedemove Jajca, jer ovo, branjeno od vitežkoga Petra 
Keglevića, oduševljivano pako po franjevcih, koji su tu s posadom i 
gradjanstvom dielili nesgode duge obsade, odoli svim jurišem raz- 
jarenih Turaka. U skrajnjoj pogibelji bijaše grad početkom g. 1525, 
i hrabri zapoviednik poruči svomu kralju, da mu se sad oli ikad 
smiluje i pomoć mu pošalje. Na ovaj sdvojni glas. ganu se ugarski 
dvor i jedva jedvice sabere šestnaest tisuća momaka, koje posla 
pod vodstvom Krste Frankopana, Petra Kružića, Grgura Or- 
lovića, Ivana Karlovića, Ivana Zrinjskog i Jurja Blagajskog. 
Ovoj vojenoj sili, uz bezprimjernu hrabrost, podje za rukom 
razkinuti gvozdeni obsadni obruč i sretno unieti u grad hranu i 
strieljivo. Na povratku zametnu Turci s njimi krvavu borbu (dne 
11. lipnja), nu budu poraženi i u divlji bieg natjerani**, a paše 
osramoćeni povuku se u svoje pokrajine, da nad kršćani izkale svoj 
gnjev, začet s tolike nedaće na oružju proti Ugrom. — Sličan poraz 
doživiše i hercegovačke čete pod Klisom, predvodjene sandžakanom 


88. Rad jug. akad. knj. LVI. str. 158. 


#" Jukić, Poviestnica str. 135-—6. Klaić, Poviest Bosne str. 342. 
Arkiv knj. VIII str. 202—10. 

Mehmedom Begovićem na godinu dana prije. Dobivši bo ban kliški 
Petar Kružić obilnu pomoć od pape, njegdje u travnju god. 1524. 
izkrca se u Solinu sa tisuću petsto pješaka i šestdeset konjanika. 
Stavivši tu neznatnu silu u bojni red, krene prama svojoj obsjed- 
nutoj tvrdjavi, udari na četiri puta jačjeg neprijatelja, razbije ga, 
otme mu tri baterije topova, razprši ga i kao po čudu oslobodi 
Klis, a s njime cielu Dalmaciju iz očite propasti. Na to biskup 
skradinski Toma Negri zaputi se u Rim, da na ime svoje otačbine 
zahvali papi na poslanu živežu i strieljivu, te da mu uz put izpri- 
povieda slavnu borbu kršćanske vojske i kako je to sve unešeno u 
grad.** Mimogred budi rečeno, da su i uz branioce Klisa o boku 
stajali franjevci, prebivaoci mjestnog samostana, te bez sumnje 
mnogo doprinieli onomu odporu. 

Uzprkos tim pobjedam, ugarsko-hrvatska zviezda sve to više 
naginjala je svojemu zapadu. Ne znajuć Ugarska sama si pomoći, 
bez prestanka vapila je pomoć u kršćanskih vladara. Nu dočim ovi 
ravnodušno primali i u nemar mećali njezine molbe, sam se je 
papa Klement VII. (1523—34.) odazivao silnim prošnjam ugarskoga 
kralja, šaljuć mu čas po čas novaca i vojnika na obranu napadnute 
kraljevine. Od tisuće momaka, što je čuvalo Petrovaradin, polovica 
je bilo papinih ;*! a kada u listopadu r. g. stiže opet iz Jajca teklić, 
da je ondje ponestalo hrane, pak da će bit usilovani napustiti grad, 
to još jedino uzdanje prestravljene Evrope, papin poslanik na bu- 
dimskom dvoru Del Burgo ponudi na ime svoga gospodara pet 
stotin pješaka, pod uslovom da toliko pošalje i Ugarska, ,ne dadne 
li“, dodade poslanik, ,tada će se papa tješit, da je učinio sve što 
je mogao za spas one tvrdje“.*2 Pa kada ne odazvaše se Ugri ni . 
tomu toli prešnomu zahtjevu, u studenom prispje drugo poslanstvo 
iz Jajca, moleć i preklinjuć za brzu podporu. Kralj, ni ovaj put ne 
mogavši pružit im dovoljne pomoći, spomenuti papin poklisar po- 
zajmi mu tri tisuće dukata i tako poslanstvo zadovoljno vrne u 
Bosnu. Isti zastupnik sv. stolice, uvidjajuć neshodnost dosadanjeg 
providjanja, savjetovao je kralju, da na jednoč kupi hrane u vried- 


4% Ondje str. 178—80. 
4! Theiner, Mon. Hung. II. p. 729. 
43 Idem ibidem p. 734—5. 

nosti od 4—5000 dukata i pošalje ju sa svojimi povjerenici u Jajoe, 
koji bi ju poslie gradjanom i vojnikom skuplje prodavali, a novćem 
odtale dobivenim drugi živež sami nabavljali, te ne bit više u tom 
pogledu na teret i onako siromašnoj kraljevskoj blagajni. Al bijaše 
sada uzalud na budimskom dvoru tražit novce, jer ih tamo ne bi- 
jaše više ni za liska, dotle, da je isti poslanik u ožujku g. 1526. 
mogao javiti u Rim, da kralj više neima šta jesti, te da je svu 
srebrariju založio židovom. Izgubivši na ovaj način svaku nadu u 
pomoć državnu, papin poslanik stupi u dogovor s jajačkimi franjevci, 
koji su tada u poslu svoga grada nalazili se u Budimu, saobći im 
svoju osnovu, i buduć mu odobrena i pohvaljena, odmah im uruči 
stotinu forinti, da ih oni sobom upotriebe u kupovanje hrane, koju 
kada razprodaju, istim novcem neka bi tada nabavili drugu u većoj 
injeri. On ih hvali u svojem dotičnom izviešću kao vrle osobe, ,koji 
su svojom revnostju i trudom njekoliko puta spasili onaj grad, u 
kojem i sami stanuju“. Pak nastavlja: ,Ako ostanu pri svome obe- 
ćanju, bit će dobro, i ne bude li uzalud potrošeno ovo stotinu fo- 
rinti, to će otić pred dušu njegove svetosti.“** I iz ovih kratkih 
crta možemo zaključiti, koliko su franjevci sudjelovali u obrani 
Jajca i u onoj očajnoj suvremenoj borbi kršćanskog oružja proti 
polumjesecu. 

U tome samrtnome trzanju kraljevine Ugarske nadodje i kobna 
godiha 1526., u kojoj potamni sjaj Stjepanove krune, a kršćanom 
u Bosni nestade svake nade u sretniju budućnost. Turčin je već 
početkom iste godine bio skovao množtvo gvozdenih lanaca, da od 
njih pravi mostove za Save i Dunava, a sva vojska bila mu je 
. stavljena pod oružje. Nasuprot u Ugarskoj vladao je podpuni nered 
i zlokobni nemar kod vlastodržaca: vlastela. bijahu medju sobom 
nesložna, seljaci proti plemstvu ogorčeni, blagajne izpraznjene. Ni 
jedne ladje za boja na Dunavu ne bijaše, ni jednog topa u redu, 
hrane ni strieljiva ni malo, a svi vojni zapovjednici bijahu dali 
ostavke od same sdvojnosti. Kraj svega toga kralj još ni u lipnju 
ove nesretne godine nije nit mislio nit govorio o kakovoj pogibelji, 
a još manje ozbiljnoj pripremi, nego bi mirno spavao do poldneva. 
Medjutim Turci, predvodjeni sultanom Sulejmanom, priedju Savu, dopru 


45 Tbidem p. T41. 

do Muhača i tu dne 29. kolovoza zametnu bitku s ugarskom voj- 
skom. Ovom je ravnao siedi ali junački franjevac Pavao Tomorej, 
kaločki nadbiskup, imajuć. o boku samog mladjahnog kralja i 
množtvo drugih crkvenih i svjetskih dostojanstvenika,** buduć ovim 
nije pošlo za rukom skloniti kralja, da se dotle kloni bitke, dok 
mu ne dodju u pomoć hrvatske i Zapoljine čete. Ugri su se punih 
šest ura vitežki odapirali; nu kašnje turska sila nadvlada i oni 
većom stranom bješe izsječeni, mnogi bješe zasužnjeni, a jedva 
nješto ih uteče. Medju ovimi bijaše i kralj Ljudevit, ali ga konj 
nanese u baruštinu i tu zaglavi. Na istoj poljani ostavi svoje kosti 
uz Tomoreja i bosanski biskup Juraj Paližna, te sila inih ugled- 
nika.45 Ovomu porazu ugarskih četa, zatim kasnijemu haranju 
Ugarske i Slavonije sudjelovale sa i bosanske čete. 

Težki udarac, koj Turci zadaše Ugrom na muhačkoj poljani, 
žalovito odjeknu u srdcih bosansko-hercegovačkih kršćana. Nu fra- 
njevci kao da se nisu dali nikakvim porazom tako poniziti, da nisu 
u najtežjih okolnostih održali podpunu prisutnost duha. Već sliedeće 
godine oni pomisliše o podizanju porušenih crkava, čemu nam je 


“4 Tomorej bijaše rodom iz Gčmčrske županije, i proučiv teme- 
ljito latinski jezik, posveti se vojničkomu zvanju. Hrabrošću i znanjem 
toliko se odlikova, da je postao zapoviednikom jednog konjaničkog 
odjela i upraviteljem budimske tvrdjave. Kao takov dvaput pokuša 
oženit se, nu budu& mu svakiput umrla zaručnica prije vjenčanja, za- 
mrzi sviet i potraži vranski priorat, da tu medju božjaci dovrši život; 
pak buduce mu to mjesto ne dadoše, stupi u franjevački red medju 
ugarsko-hrvatskom braćom države presv. Spasitelja, i bje smješten u 
Ilok. Nu ne bijaše mu dugo dozvoljeno živit u samoći, nit čuvati osta- 
naka biogradskog osloboditelja. Kralj, na predlog svojih velmoža, a po- 
sredđovanjem papinog poklisara, prisili ga da ostavi samostan i zauzme 
stolicu kaločke nadbiskupije; zajedno pako bude mu povjerena i obrana 
ugarske granice proti Turkom. U tih visokih službah on se proslavi 
umom i desnicom, te ubra i njeke lovorike na bojnom polju; nu pri 
tom zadrža odjeću svoga reda, te nije prestajao moliti, da mu se do- 
zvoli iposvetit se jedino spasenju svoje duše. Spajajući na ovaj način 
sve vrline, pade na bojnom polju poput junaka, ne predvidivši cielu 
pogibelj svoga poduzeća. — V. Mon. Hung. II. p. 748. et M9. Ose- 
vapovich op. cit. p. 257 et 274—5. 

45 Sehmittb Imp. Othomanici| i p 120-—2. Lounclavin AnA: 
Turcici ad a. 1526. 

svjedok višeput spomenuta sudbena dokaznica. Iz sama njezina sa- 
.držaja možemo zaključiti na žilavost njihove i braće im katolika 
uztrajnosti. Zanimivo je naime za nas, da su oboji radili ne samo 
u Sarajevu nego i u samom Carigradu o prinačinjanju crkava i sa- 
mostana, te da su na oba mjesta polučili dovoljan uspjeh upravo 
onda, kada su Turci najljuće bjesnili proti kršćanom, nastojeć sa- 
trti Ugarsku, taj bedem kršćanstva. Istina, presuda je glasila samo, 
da smiju zidovi biti od šepera (pletera), nu to je katolikom bilo u 
ovaj mah dovoljno, nadajuć se i boljemu vremenu, kada će se moći 
izprosit i nješto više, sretni da mogu privremeno osoviti molitvišta 
u podpunom prvašnjem obliku, pak s toga nisu mlogo ni pobijali 
izmišljotinu starosjedioca muhamedanskih koji su posvjedočili sud- 


benomu povjerenstvu, da je tako bilo gradjeno i za dobe kraljeva | 


bosanskih. A koliko je i takova dozvola stala troška same fojničke 
katolike, buduć su franjevci klonili se javnosti, možemo odtale za- 
ključiti, što je mnogobrojno povjerenstvo došlo na lice mjesta, i 
mnogi stari muhamedanci bili dozvani iz udaljenijih sela visočkog 
kotara; jer valjda u samom varošu Fojnici nije bilo inih stanovnika 
do katolika, pak će po tom biti istinita i ona domaća bilježka, koja 
tvrdi, da je prošla i stotina godina iza osvojenja, a nijedan Turčin 
nije se bio ovdje nastanio. Pod istim uslovom, naime da ništa ne 
bude od kamena i nepečene opeke, izprosiše dozvolu i druge fra- 
njevačke obćine, kojim su samostani ovom olujom bili oboreni; ovo 
jamačno za to, da budu čim malovječnije, te da se tako i bez novog 


razorenja lakše iztriebe i unište, a uviek da bude povod novim glo-: 


bam i uznemirivanju. Sutjeska braća i za ovaku milost plate 900 
dukata,“ a sigurno su i ostala slične svote izdala, iznimiv jedine 
konjičke franjevce, kojim više ne bje dopušteno pridići iz razvalina 
svoga boravišta ni pod koju cjenu. Visočki je takodjer samostan 
bio pridignut ovog njekako doba, jer kada umrie Zeno, koj je kao 
mletački poslanik putovao preko Bosne u Carigrad g. 1589. i od 
kapi bio udaren uzlazeć uz planinu Čemerno, tielo mu pokopaše u 
crkvi rečenog samostana, koje kašnje bje prenešeno u Mleike i po- 
kopano u Croseri (alli Croseri).*" Nu ma kako bila skupa ova do- 


“5 Sutjeski ljetopis. — Gonzaga op. cit. P. II. p. 
47 Starine knj. X. str. 206. 

zvola i veoma ograničena, ipak je dobro došla razpršenim franjev- 
cem, katolikom pako pružila se je zgoda u suvo se skloniti pri 
vršenju bogoslužja i orpsti iz vjerozakonskih vježba toliko duševne 
okriepe, da ne malakšu pod težkim jarmom turske samovolje. Kojom 
su pako hitrinom pridigli na novo porušena molitvišta, vidi se iz 
njeke druge dokaznice god. 1528., u kojoj sudbeno povjerenstvo, 
pregledavši gradnju, svjedoči, da je po naznačenoj mjeri crkva u 
Fojnici dogotovljena, da su joj zidovi od sama šepera, te da joj 
neima nikakva prigovora.** Jedina zvona ne smjedoše se uzposta- 
viti, da navješćuju hvale Stvoriteljeve, osim u Sutjeskoj, jer tu na 
bijaše na blizu mubameđanaca, kojim bi mogla praviti nepriliku. 

Da se pako samo poveća nevolja bosansko-hercegovačkih ka- 
tolika, srbski patrijarha s pravoslavnimi vladikami u Bosni i Her- 
cegovini htjede se okoristiti žalostnim njihovim položajem, te ove 


iste godine (1527.) pokuša skučit ih pod svoju vlast, podvrći ih 


pod svoje danjke i nametnut im svoju vjeru. Nu oni se i ovim 
napadačem na njihove svetinje sretno oduprieše, izposlovavši u Ca- 
rigradu ferman, kojim se proglašuju neodvisni od grčko-iztočnih 
vladika, da su posve različita obreda i po tom da ne podpadaju 
danjkom, koje sliedbenici grčko-iztočne crkve moraju plaćati svojim 
vladikam.“? —- Tomu svemu trebovalo je neobične odvažnosti, ve- 
like okretnosti i samozatajne požrtvovnosti, te ne štediti novca, gdje 
je samo stvar vjere u pogibelj dolazila. Ovaj nasrtaj pravoslavnih 
vladika na slobodu bosansko-hercegovačkih katolika bio je samo 
početak, ter se je puna tri stoljeća iza toga neprestano ponavljao, 
čim bi se kakova sgodna prigoda tomu pružila; pak nije ni čudo, 
da o tom u fojničkom arhivu ima blizu petdeset fermana, koji ko- 
liko su novca pozobali, jedva se dade i pomisliti, ako se uzme obzir 
na zaštitu, koju su isti vladike uživali kod turske vlade, bogatstvo, 
kojim su obilovali, i tvrdokornost, kojom su branili svoje nebratske 
težnje. : 

Ove medjutim težke kušnje još je njekako osladjivalo uzdanje 
u sjevero zapadne bosanske tvrdjave, koje su bile u rukuh kršćan- 
skih, nadajuć se katolici, da će kada tada one biti sredstvom -nji- 


45 Izprava u fojničkom arhivu. 
4? Ondje. i 

hova oslobodjenja. Al sasvim inače shvaćao je tegobu svoga položaja 
dosadanji vitežki branitelj Jajca Petar Keglević. On, motreći, u ko- 
likoj je pogibelji sama Ugarska, lišena vladara, kolika je odtale 
porodila se pometnja medju samimi ugarsko-hrvatskimi stališi, od 
kojih su jedni htjeli za kralja austrijskog, nadvojvodu Ferdinanda, 
a drugi radili za Ivana Zapolju, te videć se posve osamljenimi, 
poslje nego je 40.000 dukata vlastitog novca potratio u obskrbu 
onoga grada, isti ustupi četam Ferdinandovim, koj ga povjeri Stje- 
panu Grbonogu. Nu ovaj ne nasliedi junačtva i hrabrosti svoga 
predšastnika, te kada u sječnju g. 1528. nasrnu opet Usref beg na 
zidine tvrdoga Jajca, jedva se je deset dana odapirao turskoj sili, 
a nakon toga kratkoga odpora otvori vrata obsadnoj vojski i pre- 
dade grad sa svom ratnom spremom oholomu neprijatelju. Domaći 
izvori pripoviedaju nam, da su i ovom prilikom poginula četiri 
franjevca, samostan pako u Jajcu da je bio razoren.5% Iste godine, 
kako nam turske domaće bilježke*! pripoviedaju, u sried biela dana 
provale Usref begovi kmetovi iz Dnoluke u grad, posadu izsjeku i 
tvrdjavu zauzmu; al do malo dana silni bosanski poglavica prisili 
ih na predaju, bez da nam kažu kakve su pedepse bile odmjerene 
za toliko smionstvo. Vjerojatno je, da su se Dnolučani odvažili na 
ovo vratolomno poduzeće, ne moguć snositi nasilja novih gospodara 
i u nadi, da će im ugarsko-hrvatske čete priteći u pomoć; nu ipak 
ne sumnjamo, da su i tu sinovi sv. Franje sudjelovali, radeći u 
prilog kršćanskih osnova i oslobodjenja potlačene domovine. — 
Za Jajeem ustopice bješe izpražnjene i druge medju Vrbasom i 
Unom nalazeće se tvrdjave. Oviem načinom ciela današnja Bosna, 
izuzev Bihać sa svojom okolicom, dodje u podpunu ovisnost od 
sultana. | 
Predajom Jajca, tog jedinog uzdanja cieloga kršćanstva, ne 
stade i zadnje Turčinu zaprieke, koja bi ga mogla smetati u dalj- 
njem osvajanju kršćanskih zemalja. Uz to su Silnomu Sulejmanu 
prijale sve okolnosti onoga vriemena: bijahu dielom napeti, dielom 
posve neprijateljski odnošaji medju pojedinimi zapadnimi vladari, 


50 Sutjeski ljetopis. 
51 Bosanski Viestnik g. 1866. u podlistku broja 11. Odnosne 
bilježke vadjene su iz vakufskih i sudačkih zapisnika, 

a Martin Luther sa svojimi novotatijami bijaše povukao na se po- 
zornost ciele Evrope, izazvao pako sv. rimsku stolicu, da, smetnuv 
s oka rat na Turčina, brine se napadnutim pravovjerjem i pokru- 
ćenom crkvenom stegom. Ratoborni sultan veselio se je iz dna srca, 
što se kršćani medju sobom prepiraju, te upotriebi njihovu neslogu 
na svoju korist. Već jeseni g. 1528. prekorači deset tisuća bosanskih 
pješaka, s pašom na čelu, hrvatsku granicu prama Bosni, ter paleć 
i plieneć doprie čak u Kranjsku, a ta vojska bijaše samo predteča 
druge veće i goropadnije, koja je imala nadoći. O povratku ove 
nemile goste dočeka hrvatski ban Ivan Karlović, odsječe preko ti- 
suću dviesta glava, preotme joj plieno i roblje, koje Turci prije 
zametnute bitke slučajno poštediše. Ovom i drugimi crnimi vjestmi 
prestravljen novo imenovani kralj Ferdinand, polovicom g. 1529. 
posla k Sulejmanu svoje poklisare, da ga zamole za primirje i u 
to ime da mu ponude godišnjih sto tisuća dukata, velikomu pako 
veziru šest tisuća. Nu kasno podje ovo poslanstvo, jer cara srete 
usried Ugarske, te se više ne dade ovaj odvratiti od svoje namjere, 
i to tim težje, što je Ferdinandov takmac, Ivan Zapolja, hlepteć za 
ugarskom krunom, bacio se već bio u naručaj silovitog sultana. Na 
muhačkom polju primi sultan svečani cielov u ruku od ovoga svoga 
štićenika, dne 3. rujna unidje u Budim, a dne 27. istog zagleda 
s brda Simeringa bieli Beč, kog je ovaj čas obkoljivalo dviesto 
petdeset tisuća turskih vojnika i tri stotine topova, branilo pako 
jedva dvadeset tisuća oboružanih momaka. U tri sedmice obsjedanja . 
do dvadeset puta bili su Turci lagumom otvorili prolaz u grad i . 
juriš učinili da unj unidju, ali opet su toliko put bili i junački 
= suzbijeni, pak još i napadnuti u svojemu logoru. Videći sultan, da 
je mlogu vojsku u tih navalah izgubio i da zima stiskuje zube, 
diže obsadu i povuče vojsku natrag, svuda nemilo plieneć, roblje 
hvatajuć, harajuć i ubijajuć, tako, da mjestimice jedva trećina sta- 
novničtva spasi se od očevidne smrti oli doživotna sužanjstva.5? 
Posve je naravno, da ova oluja nije mogla poštediti ni franjevaca, 
na koje se je namjerila; jer kao kršćani i svećenici, nosili su na 
sebi dvostruku krivicu u očiuh onih divljih čopora. Poviest nam 
spominje imena samo petorice braće, koji tada padoše žrtvom turske 


52 Mon. slav. mer. I. n. 614—]5, 

srčbe i svoga zvanja, a ti bijahu: fra Andrija Iločanin, koj radi 
izpoviedanja vjere poginu u Budimu, zatim fra Martin Rašanin, 
fra Bariša Pleterničanin, fra Pavao od Narda, i fra Petar Djakov- 
čanin, koji bješe okrutno umoreni u Remetici (u Slavcniji) hrabreći 
ostale viernike.5* Istina, ovi ne bijahu sinovi bosansko-srebreničke 
nego ugarsko-hrvatske države presv. Spasitelja, nu služe na diku 
istomu redu, te padnuvši, dali su povod, da bosanska braća preko- 
rače Savu i Dunav. Bilo je njih zaisto i više što poubijanih, što 
zarobljenih, ako uzmemo u obzir pravac, kojim su uzmicale turske 
čete i na položaj franjevačkih boravišta, razasutih s obe strane 
Dunava; ali u onoj obćoj pometnji i bjegstvu nije se zabilježilo ili 
je orv prošlosti i ovake viesti, poput mnogih inih, uništio. 

Krajine, kojimi je ovako razjarena vojska prolazila, za tili 
čas ostaše puste, obistinjujuć se i ovdje doslovno ona obća o Turcih 
poslovica, orpljena iz gorka i česta izkustva: Kuda korači turski 
Konj, tuda više trava ne raste. Uzdrhtaše bosanski katolici 
na sami pogled silnog roblja i pliena, pak izkinjeni dosadanjim 
progonstvom, a boljemu se vriemenu više ne nadajući; znajući pako 
da su onom poplavicom mnoge kršćanske zemlje podpuno opustile, 
krenuše u gustih čoporih iz sjeverne i sjevero-zapadne Bosne dalje 
prama sjeveru i nastaniše se na austro-ugarskoj granici, prozvav 
se tamo ,bosanskimi Hrvati“ (== Bosser i Bosner Kroaten), radujuć 
se, da su u sigurnije sklonuli nesretne glave i uklonili se turskomu 
pogledu. I oni iz ostale Bosne želili su ih sliedit u zatočničtvo, ali 
ne bijaše ovim sgode ostaviti rodne doline i ukrit se goropadnomu 
gospodaru..Nu ako i nisu mogli čitavi predjeli na ovaj način raz- 
selit se, to su ipak pojedine obitelji, uhvativ prigodu, biegale iz 
domovine i drugdje tražile zakloništa, gdje su mogle bez vječitog 
straha od Turaka život sprovoditi.5“ 

Kako bijaše tada u Bosni preostavšim kršćanom, dade se po- 
nješto razabrati iz putnih bilježaka Benedikta Kuripešića, koje po- 
pisa prateći g. 1580. preko Bosne u Carigrad Ferdinandovo poslan- 
stvo, sastojeće ge od poznatog iz kašnjih ratova junaka Nikole 
Jurišića i viteza Josipa Lemberga, kranjskog namjestnika, te njihove 


58 Pavić: Ramus virid. olivae, p. 55. 
54 Rad jug. akad. knj. LVI. str. 175. 

mnogobrojne pratnje.55 Iztaknuvši putopisac, da su u Bosni iri vje- 
roizpoviedi, (što je po njegovu isto što i tri razne narodnosti), od 
kojih je prva katolička, druga srbska, dodaje: , Treći su narod 
pravi Turci, koji su vojnici i činovnici, a vladaju sa svime tiranski 
obima gore pomenutima plemenima, kršćanskimi podanici. Ostaviv 
im Turčin vjeru, samo da obradjuju zemlju, (osim koga navede 
mladost oli lakoumnost, da se poturči), a pustio im je njihove 
svećenike, erkve i obrede. Oni nisu bili dužni davati od zemlje, 
koju obrade, nikoji drugi porez, do jedne ugarske forinte godišnje, 
to jest 50 jaspra na svaku kuća. Ali sad ove godine, pošto je (Tur- 
čin) najveći dio Hrvaiske osvojio, i veliki dio Ugarske podložio, 
počeo je oba pomenuta plemena jače obterećivati i novimi ih na- 
meti, kao što će sliedit, mučiti. Najprije započe tim, što po turskom 
običaju svake godine uzima iz svakoga mjesta troje, četvero ili pe- 
tero mužke djece, a uz to bira najljepše i najokretnije; tako da 
po gdjekojemu otcu ili majci otmu, ako je liepo, i jedino diete, a 
po gdjekojemu, koj ima četiri ili pet sinova, ako nisu liepi i okretni, 
ostaju svi na miru.“ Ovu crtu žalostno dopunjuje druga bilježka o 
ulazu u grad Vrhbosnu, gdje doslovce piše:  ,Jutros (naime dne 
14. rujna) tjeraše mimo nas, kao što u nas stoku ijeraju, jedno 15 
do 16 djece, koje mužke, koje ženske, jer ih ne mogoše sve pro- 
dati na tržištu. Bog neka im se smiluje.“ O tih kukavnih stvoro- 
vih govori i bezimeni putopisac drugoga Ferdinandova poslaničtva, 
u kojem je bio Leonard Nogarola i spomenuti Lamberg, te koje se 
je sliedeće godine zaputilo u Carigrad, da pošto po to kupi od Su- 
lejmana primirje, makar i na jednu ciglu godinu. Ovaj pripovieda, 
kako su im nedomak Vrhbosne izašli u susret ljudi pašini, bogato 
nakićeni zlatom, a to da su bila kršćanska djeca mlada zarobljena, 


te su se i zvali ,robovi“ (== Roby).** Ali preuzmimo Kuripešića. 
»Drugo“, nastavlja on, ,uzima (Turčin) svake godine od osobe, 


mlade i stare, osobiti porez (== harač) od 30 do 40 jaspra. Treće 
na svaku glavu stoke, na svaku njivu, vit, livadu, guvno, na svaka 
vrata u kući po njekoliko jaspra, tako da se po njeki put pretjera 


55 Ovaj putopis u izvadku i s tumačem topografičnih imena sa- 
obćio je dr. Petar Matković u Radu jug. akademije knj. LVI. str. 
141—196. 

5€ Ondje str. 200. 


28 


svaka mjera. Uz to im Turčin ne dopušća crkve popravljati niti 
im dozvoljuje nove zidati; jer misli, da će ih tako prinukati da se 
izturče. S toga su pomenuti kršćani obijuh plemena vrlo nezado- 
voljni; i može se misliti, da bi se jako rado u kršćanska mjesta 
preseliti želili. To se i odtuda vidi, što nam uvjek, kada dodjosmo 
k njihovim stanovom, ne samo svoje kuće razpremiše, već nam ka- 
zivahu svukoliku nevolju, što trpljahu od turskoga golemoga nasilja, 
jer Turci pred nami nemilo tukoše ne samo stare, već i mlađe, 
pače i žene. Od straha nisu smjeli od nas ništa javno primati, 
no kad im kriomice platismo, tajni znakovi dadoše nam razumjeti, 
da bi radje bili kod nas, nego ovdje. Oh, koliko smo ih puia gle- 
dali, gdje pred nami skrštenih ruku stoje, uzdišući i na nebo po- 
gledajući, a ne smjedoše s nami govoriti! Ali čim se nadjoše na 
samu s nami, umah počeše govoriti: oh, koli željno izčekivasmo, 
da nas Krstovom pomoćju oslobodite, htjedosmo se rado na. vašu 
zemlju preseliti od ovog samosilja; ali evo sada je naše utjehe ne- 
stalo, jer vidimo, gdje se i vi morate pokloniti turskomu caru, i 
k njemu idjete da mir tražite. Mi im odgovorismo tješeći ih boljom 
nadom, a s velikim sažaljenjem:. .... Pomenuti kršćani priznaju, 
da je velik grieh što vojuju na kršćane, ali ma kako to vješto obi- 
lazili, ipak moraju da idju na silu s Turci na druge kršćane. Ali 
mnogi od njih neće“da budu dionici pliena; pa još vele, da riedko 
tko umre pravom smrću od onih, koji vojuju proti kršćanom.“ Nje- 
što kasnije ovomu domeće: ,Po svoj Bosni mora svaki, da je pri- 
pravan na rat, naime svaki mora, da ima osam, deset ili dvanaest 
konja pripravnih, pa čim mu se dade znak, mora umah polaziti, 
jer će inače izgubiti život i imanje.“ Tegoba kršćanskog položaja 
tužno odsieva i iz sliedećih bilježaka: , Kraljevina Bosna prama 
svojoj veličini nije dobro naseljena, a kad sam izpitao, doznao sam, 
da tomu imaju tri uzroka. Prvo često kuga mori; drugo da Srbi, 
Zigi i Martolozi od silnih nameta i tereta biegaju; a treće i naj- 
jače, što car turski uzimlje od kuće mlade i sposobne ljude . . . . 
Zemlja pokraj puteva najgorje je obradjena. Ovomu je taj uzrok, 
što Turci putujući čas ovamo, čas onamo, uzimaju kršćanom sve 

što imaju, a ništa im neplaćaju za ono što im uzmu; otimaju im 
i trgaju zalogaj iz usta, kao divlji vuci, psi i lavovi. S toga si- 
romašni ljudi idu u planine i na plodne visine s cielom imovinom 

i tamo teže zemlju. ... Oni isti Srbi, koje kao kršćane zatekosmo, 
mnogo nam ljubavi izkazaše; pa kad po koji starac dodje, to on 
govoraše mladjim: vidite, tako su bila gospoda i u ovoj zemlji: za 
otaca. naših! O Bože! mi smo se vazda uzdali, da ćete nas oslo- 
boditi ; ali eto sada idjete i vi, da se turskomu caru pokorite. Vi- 
dimo, gdje će turski car da zavlada cielim svietom; nego vas mo- 
limo, budite postojani u kršćanskoj vjeri, radite ovako kao i mi, 
koji smo u svakoj nevolji stalni u svom zakonu. Bit će nam na 
utjehu, ako se tako okriepljeni predate.“ Ove rieči, a još više ža. 
lostni prizori, koje je marljivi putopisac na svoje oči gledao, izma- 
mili su mu mnogi uzdah i najdublje sažaljenje, koje se zrcali iz 
ovih primjetaba: ,Ah Bog se mora smilovati, kada nas progonjeni, 
mučeni, zapušćeni, siromaški kršćani kriepe u vjeri našoj; Bog bi 
dao, da se njihov glas začuje u rimskom carstvu, koje bi trebalo 
da je glava cieloga kršćanstva te da bi se postidio onaj, koj hoće, 
da je dobar kršćanin, a djeli toga ne pokazuje. Kad bi Bog dao, 
te kad bi svi oni, koji ne uzimaju k srcu tursko nasilje, vidili to, 
zaista bi imali sažaljenja s ljudmi, koje mi držimo za prave kr- 
šćane, koji u neizkazanoj težkoj nevolji i težkom nasilju ostadoše 
postojani u vjeri kršćanskoj. Bog neka ove siromahe izbavi od tež- 
koga babilonskoga sužanjstva i vjekovitoga robstva. Bog milosrdni 
neka ih svojom milošću skoro oslobodi, a već ih:se Turci boje; 
jer ih mnoge potajno ubijaju.“ Za nas upravo zlata vriede ove pu- 
topisne crte, jer tu očevidac govori, koji se neće da smatra Slave- 
nom, nego Niemcem, ali svaka crta odaje mu plemenitu i pobožnu 
dušu. Otimanje djece, potajno ubijanje odraslih, nesnosni danjci, 
ratni tereti, nemilosrdna zlostavljanja, otimačine, stegnuta sloboda 
vjeroizpovjesti i tiransko ponašanje muhamedanaca prama kršćanom, 
samo su glavne biede i nevolje podjarmljena naroda. Uzorna pako 
strpljivost, neustrašiva postojanost u vjeri, pouzdanje u Boga i čez- 
nuće za oslobodjenjem bijahu krieposti hudih zlopatnika, kojim nije 
bilo dozvoljeno ni da se siti izplaču, nego samo uzdihavati i u nebo 
gledati; a kamo li da se uteku zaštiti zakona. I ovako žalostni od- 
nošaji nastavili su se kroz sliedeća puna tri vie&ka; tomu je pako 
dokazom cieli niz dogodjaja, koji se Kaje razviše na bosansko- 
hercegovačkom zemljištu. 

Ova medjutim progonstva kao da nisu u jednakoj mjeri ti- 
štila katolike i sliedbenike grčko-iztočne crkve, premda su obojim 
bila dozlogrdila. ,Mi smo u Bosni vidili“, piše isti Kuripoešić, 
»mnoge srbske crkve, svećenike i manastire a u njih srbske i 
grčke kalugjere, vidjesmo krstove po groblju i druge kršćanske zna- 
kove, pa dodjosmo na misao, kao što nam i oni kašnje potvrdiše, 
da su oni i njihovi kraljevi i gospoda za vjeru kršćansku vodili 
junačke bojeve, kojih razbojišta mnoga vidismo, i tako se vitežki 
branili, da ih Turčin doista nemogaše drugčije osvojiti, nego ostav- 
ljajuć im vjeru njihovu. Još ima u zemlji krajeva, kojim sami 
Turci svaku slavu daju, da jih dosele nikoja sila ne mogaše osvo- 
jiti, već da su se sami pokorili, ako im se vjera ostavi.“ Ova javnost 
bogoslužja, zatim okolnost da su samostanu sv. Save u Mileševu 
više milostinje dielili Turci i Židovi nego li sami pravoslavni,5"7 
dovoljno svjedoči, da su ovi bili nješto bolje vidjeni od katolika. 
Tomu nam je dokazom i to, da su ovoga stoljeća obstojali mnogi 
grčko-iztočni samostani u obsegu današnje Bosne,5% o kojih šute sri 
stariji spomenici, što nas opet navodi na misao, da su u prvoj po- 
lovici ovoga vieka i sagradjeni bili ili barem više njih. Medjutim 
to je i morala bit naravna posliedica onovremenih javnih odnošaja : 
ovo upravo doba sv. stolica iz svih sila nastojala je potisnuti Turke 
iz Evrope, pomagala Jajce i branila Klis, te je za ovaj običavao 
reći i sam sultan Sulejman: ta to je papin grad.“ Ni jedna bitka 
na moru oli na kopnu nije se obavila, a da papa nije vojskom i 
novcem pritekao u pomoć kršćanskomu oružju; sve pako osnove 
proti Turkom naperene, potjecale su iz Rima. Ovo nije mogla biti 
. Turkom nikakva tajna, te su njihove prietnje uviek se odnosile i 
na pape, a što ne mogoše naškoditi ovim hrabrim protivnikom 
svoje moći, to su svakom prigodom izkolili na njihovih jednovjercih, 
koji su ih smatrali svojimi glavari, te u njih sve nade polagali. 
Nasuprot crkvene poglavice grčko-iztočnog obreda u turskoj care- 
vini bili su podvrgnuti osobitom danjku, koj su plaćali u ime usto- 
ljenja i slobode vjeroizpoviesti, pak s toga i vidismo ih, kako god. 
1527. hijedoše silom katolike podharačiti i učinit ih sliedbenike 


PT Ondje str. 214. 
58 Ruvarac, Godišnjica Nik. Čupića g. II. da 254—61. 

svoje vjere, opisujuć ih kao podanike neprijateljske oblasti. U toj 
preuzetnosti podupirali su ih i turski činovnici, pak je trebovalo 
silna mita svaki put, kada su franjevci htjeli odklonuti ovake na- 
padaje na pravovjerje. Ovoj slobodi valjda je mnogo doprinielo, po 
kazivanju Kuripešića, što su Srbi mjestimice i opirali se osvojenju, 
te samo tada ustupili sili, kada im je Turčin obećao, da će im 
ostaviti vjeru. Nu rekli bi, da su ovomu odporu više prijale zem- 
ljištne sgode nego li ratoborni duh srbskog stanovničtva. Valjda 
nisu bili izpremješani bogomilskim žiteljstvom, a visine na kojih 
su stanovali, bile su dovoljno nepristupne, da ih i omanje čete mogu 
obraniti, kad medju stanovnici neima izdajica; čega nije bilo srie- 
dinom Bosne, kuda je i tada bilo najviše katolika. Ovi izloženi 
samim položajem svim neprijateljskim navalam, živući pako medju 
bogomili, koji pri prvom koraku turske vojske prigrliše muhame- 
danstvo, moradoše podleći nadmoći vanjskoga i nutrnjega protivnika. 
A gdje su se katolici našli zaštićeni kršem i liticom, tamo su do 
nedavno uživali njeke osobite iznimke od državnih tereta, kao što 
u predjelu Drežnica u Hercegovini i selu Rumbocih u Rami, a te 
povlastice bile su utvrdjene carskimi fermami, predaja pako na- 
rodna pripisuje ih hrabrosti dotičnih stanovnika, kojom su se opi- 
rali turskomu osvojenju, te samo uz njeke uslove priznali sultanovo 
gospodstvo. 

Ako su pako, kao što vidismo, kršćani obijuh crkava bili ne- 
milo tlačeni, a katolici još okrutnije bili proganjani rad svojih sveza 
i težnja sa zapadom, lako pomisliti možemo, šta su trpili bosansko- 
hercegovački franjevci, kao vodje svojih jednovjernika. I doisto, uz- 
memo li na um, da su vojnici onih vremena po svih državah živili 
poglavito o plienu, a to napose bivalo u Turskoj, što je obično i 
oživljavalo ratobornost azijskih horda, pak da su odličnijim podie- 
ljivani posjedi (timar) ležeći medju Pruscem i Sarajevom,5? dakle 
onamo, gdje su i tada katolici bili u većini, te gdje su i stajali 
glavni njihovi samostani, nećemo se prenagliti, uztvrdimo li, da su 
franjevci odsele morali izdržavati najveća nasilja od strane izslu- 
ženih carskih vojnika i stalnih četenika, nepriviklih poljodjeljstvu 
i rukotvorstvu, nego samo vičnih živiti o tudjoj muci te gledati 


5% Ondje str, 174—5. 

najveće biede na onih, koji se krstom krste. Svedjer stojeć ria očima 
ovim 'agnjetačem, franjevci ni časa nisu bili sigurni u svojih plo- 
tom opletenih kolibah za svoj život i imetak, pak su čestoput mo- 
rali bjegati k svojim jednovjercem, boravećim u šumah i đubravah. 
Razlika vjerskih nazora, oprieka političkih ciljeva i uvjerenje u mu- 
hamedancih da su oni gospodari, a kršćani robovi, stvoreni radi 
njihove potrebe, činilo je, da djeca jedne domovine žaboraviše 
na sveze krvi i jezika, te da su jedni postali neublaživimi krvo- 
pijami, & drugi mukotrpnimi mučenici svoga vjerskoga osvjedočenja. 

Ovo medjutim trvenje crpilo je dosta povoda i iz neprekidnih 
ratova s kršćanskimi državami. Već proljećem g. 1532. sultan Su- 
lejman krene na novo sa silnom vojskom put Beča. Kod Biograda 
pridruže mu se Bošnjaci, dne 10. kolovoza stigne pred Kisek, grad 
na austrijsko-ugarskoj granici, petnaest pako tisuća njegovih konja- 
nika preleti preko Štajerske i dopre čak do Linca; nu dočeka ih 
tamo njemačka konjica i sve izsieče. Nije mnogo bolje sreće bila 
ni ostala turska sila: tvrdjava Kisek sustavi čitav mjesee dana sve 
Sulejmanove čete, pak buduć sultan čuo, da je i car Karlo V. pri- 
brao silnu vojsku te da ga čeka kod Beča, ne usudi se poći dalje 
i s umorenimi četami napasti protivnika, već se vrati preko Požege 
i Osiska kući, svuda nemilo plieneć i roblje hvatajuć, zasužnjiv pri 
tom petdeset tisuća kršćana i uništiv sve, što mu je bilo na putu. 
Cesareve nasuprot čete, akoprem su bile znatne, te još ojačane bile 
vojskom Ferdinandovom, ipak nisu se ni maknule, da progone uz- 
mičućeg neprijatelja. | 

S nedaće na oružju još većma uzbjesni turska zlovolja proti 
katolikom, te na povratku s vojne osvetiše se i opet na hudih fra- 
njavcih. Njihov samostan u Zvorniku, još i tada znamenitoj tvrdjavi 
i stolici istoimenog Beglerbega, koj se je njekako bio dotle održao 
uza sva progonstva, sada žalostno nastrada. Turci kao pomamni na 
isti nasrnu (g. 1533), franjevce iz njega izteraju, sve sgrade upale, 
crkvu sv. Duhu posvećenu pretvore u džamiju, tielo pako fra Petra 
Tuzlaka, koje se je tu cielo čuvalo, muhamedanska djeca noževi 
 nagrde; nu njeki vlastelin, po imenu Pavao Sić, ob noć ga se do- 
čepa, i kroz spavajuće turske straže na vlastitom konju donese svojoj 
kući. Bježeću braću u Gornje Soli susrete oboružan muhamedanac 
i spaziv da u sprovodu nose njeku čudotvornu sliku bl. Djevice, 

kopjem ju pod oko probode, a odtale poteče curak krvi, koj se nije 
dao kašnje ničim izbrisati. Pripoviedaju nadalje domaći izvori, da 
je svetogrdnik u tili čas s konjem upao u Drinu, kraj koje je i 
susreo sprovod, te da se je više godina iza toga o svih većih Go- 
spinih svetkovinah vidjao u valovih spomenute rieke.*% A odtale za- 
ključit možemo, da su i u zvorničkom sandžaku bili učestali pro- 
goni proti katolikom, akoprem inih viesti o tom danas ne imamo. 


#0 Sutjeski ljetopis. — Gonzaga op. cit. p. 514. — Fabianich 
op. cit. P. I. p. 262. — Greiderer_ Germania franciscana 1. IL p. 
157—8. — Ab Occhievja Epit. Vetustatum Bosn. Provinciae. Anconae 
1776. p. 66—7. 








IX. 


Razvoj i nevolje bosanske države za dalnje 
Sulejmanove vladavine. 
(1534—1566.) 


Pohlepni za osvajanjem duh Sulejmanov i skršeni mu pod 
Kisekom ponos nemogahu pregorjeti ovog osjetljivog poniženja tur- 
skog oružja, nit dopustiti, da se na granicah njegove carevine osni- 
vaju, a kamo li jače ikakve države, koje bi s vremenom mogle 
odupirat se sili polumjeseca; pak s toga pod izlikom, da novi 
ugarski kralj Ferdinand krši primirje i uznemiruje svoga takmaca, 
a štićenika turskog Zapolju, sultan ljetom g. 1536. prekinu mir, 
koj bijaše s njime sklopio pred tri godine. On najpre naredi u 
Bosni stojećoj vojski, da s iztoka i.juga provali u zemlje ugarske 
krune, naime u Hrvatsku i Dalmaciju. Strašna bijaše ona četa bo- 
sanska, koja pod vodstvom samoga paše provali u požežku župa- 
niju: pred njom je širio se strah i lelek, a za njom sliedio je požar 
sela i gradova, šestdeset pako tisuća kršćana posta turskimi sužnji. 
Uslied ovog krvavog pohoda posta Turčin gospodarem cjele skoro 
Slavonije, sliedeći pako ratovi samo učvrstiše turske položaje, na 

* neizrecivu štetu hrvatskoga naroda i katoličke vjere. Izpred ovih 
krvožednih gosta razbježe se nesamo svietsko nego i franjevačko 
svećenstvo, povukav se s vida, i spas duša htjede, da bosanski fra- 
njevci priedju sada opet Savu, poprime duhovnu pastvu i stanu o 
boku novim plačidrugovom; pak ako i nisu ni sami bili dobro vi- 
djeni od biesnih četenika, to su ipak bili priznavani od osmanlij- 
Skih vladara kao dušobrižnici trpljene vjeroizpoviesti. Već dotle 
bilo je nestalo franjevačkih samostana u sjevero-zapadnom kraju 


> 

Bosne, poimence onog u Krupoj, Grebenu, Zvečaju i Livaču, a 
sada su postali ruševine i oni u Slavoniji, naime u Požegi, Na- 
šicah 1 Djakovu, a već g. 1538. s Ilokom i mjestni samostan dodje 
pod vlast sultanovu. Bosanski franjevci izgledaju nam tako ne- 
ustrašivi i odvažni u ovo doba, da se od čuda snebivamo proma- 
trajući njihovo oduševljenje za korist kršćanstva i vlastitog naroda, 
pri čem su, bih rekao, biii zaboravili, da im išta može naškoditi. 
Hrvatska braća, ako i jesu mogla biti zadovoljna, da su ovako za- 
mienjena, to su ipak htjela osigurati svoja prava na samostane, 
koje su morali napustiti od turskog straha; pak s toga već g. 1539. 
obrate se na sv. stolicu s molbom, da ovo širenje bosanske države 
ne bude na štetu njihovu. Papa Pavao III. usliša ih te listom od 
11. lipnja r. g. odredi, da sva prava hrvatskih franjevaca, koje oni 
imadu toli na pojedine samostane koli na njihove pokretnosti (knjige, 
ruho i posudje), ostaju netaknuta u slučaju, da bi ove zemlje s vre- 
menom oslobodile se turskog jarma i pripale kojoj kršćanskoj dr- 
žavi, naglasiv osobito samostane: u Skradinu, Jajeu i Biogradu, te 
izjavivši, da se tih prava nemogu ni odreći hrvatska braća, sve 
da bi i hotjela, bez naročite papine dozvole.! Al premda je ovako 
osigurana hrvatsko-bosanska država, kako se je dotle zvala, dapače 
dobila jamstvo i za sami obseg, to ipak nastavše iza toga okolnosti 
produljiše preko svake nade tursko gospodstvo u dotičnih pokra- 
Jinah, i tiem onemogućiše joj poslužit se do danas svojim pravom, 
dapače iste prisiliše ju, da odbaci bosanski naslov;* zaboravi na 
uzpostavu prvašnjeg obsega i uputi se u slovenske krajeve, gdje 
danas svoje zvanje veoma blagotvorno vrši, služeć na ponos franje- 
vačkomu redu i svojoj posestrimi. 

Dočim su pako jedne turske čete harale Slavoniju, druge su 
pod Murat-pašom spale u Dalmaciju i osvojile Klis, a tiem je bila 
iztisnuta vlast ugarsko-hrvatskog kralja iz Dalmacije. I ovom su 
provalom mnogo štetovali bosanski franjevci: samostanu kliškomu 
nestaje i traga, a braća zagorska bješe odtrgnuta od one u Primorju 
i dotičnih biskupa, katolikom pako po dalmatinskom Zagorju ne 
preosta ino do utjeha, da ih franjevci neće ostaviti nit pustiti, da 
sa slobodom i vjeru izgube. 


1 Greiderer op. cit. p. 72. 
* Idem ibidem p. 73—6. 

Ovi uspjesi turskog oružja oduzeše nesamo nadu u oslobo- 
ddjenje, već još prekinuše svako obćenje sa kršćanskimi državami, 
imenito sa Hrvatskom i Ugarskom, na veliku štetu obrta i trgo- 
vine, kojim ni onako nije išla na ruku turska vlada. Ovo prekinuće 
“obćenja sa susjednimi zemljami ponajtežje su osjećali bosanski fra- 
njevci, buduć mnoge stvari trebovali za se, koje se nisu proizva- 
djale u vlastitoj zemlji. Osobitu su oskudicu trpili na vinu, buduć 
je Turčin odmah po osvojenju počeo uništivati vinograde, a već g. 
1531. pripovieda nam Kuripešić, da na cielom svome putu do Više- 
grada nije vidio posadjena trsa, već je samo čuo, da ga ima u Po- 
savini.* Pak buduć dotle franjevci nisu obdjelavali zemljišta, vino- 
gradi pako po Bosni bili izkorienjeni, nisu mogli višeput dobiti ni 
toliko vina, da mogu obaviti božju službu. Da ovoj oskudici koliko 
toliko doskoče, obrate se preko povjerenika franjevačkog reda fra 
Ivana Calvi-a na sv. stolicu (1539) i ova dozvoli, da mogu zem- 
ljišta posjedovati i vinograde obradjivati, te dobiveno odtale vino 
upotrebljavati za svete čine i svoju porabu. Istom prigodom papa 
Pavao III. potvrdi sve povlastice, koje su bosanska braća dobila 
od njegovih predšastnika u kojem mu drago bilo pogledu.“ Ovo je, 
koliko mi znamo, prva dozvola sv. stoliče, da mogu ovomjestni 
franjevci obradjivati zemljište, koje se je nalazilo u blizini i vlast- 
ničtvu njihovih samostana, te za koje su već odprije uživali slo- 
boštinu od svih državnih danjaka; nu buduć im bilo pravili zabra- 
njeno, bavit se poljodjelstvom, kao i svakim drugim dobitkom, to 
je stajalo nekoristno i neobradjeno. Kreševski samostan pribavio si 
je vinograd u Neretvi," sutjeski pako i fojnički franjevci okrčili 
su stranu iznad sela Sutjeske, te i danas znade se kuda su bila 
njihova trsja i pivnice, dok ih odtale ne izkorienu turska zloba i 
nasilje. 

U isto doba (1537—1540) bjesnio je krvav rat na moru i na 
kopnu medju Tarskom i Mleičići. Bojna sreća bila je obojim dvo- 
lična, te dočim su Turci na moru bivali obično pobjeditelji, dotle 
je njihova vojska redovno uzmicala izpred mletačkih četa, te su se 


8 Rad J. A. knj. LVI. str. 175. 

* Ann. Min. P. Franc. Haroldi p. 1083. 
5 Izprave iz g. 1527. u sutjeskom arhivu. 
* Izprave u fojničkom arhivu. 

uzalud naprezale papine i cesareve galije, da i na vodah jadranskog 
i sredozemnog mora izvojšte pobjedu mletačkomu lavu. Pri navali, 
a zatim uzmicanju turskih četa iz mletačke Dalmacije, stradaše 
mnoge katoličke crkve i franjevački samostani u Primorju. Medju 
ostalimi težak udarac snadje samostan bosanski u Makarskoj. Mlet- 
čani, uzmičuć pred Turci i spaziv, da će isti moć poslužiti Turkom 
kao utvrda, razvale ga, a ovi pridošavši, do zemlje ga sravne, da 
ne mogne više zakloniti neprijatelja, a tiem nestane za njeko vrieme 
i ovog zakloništa bosanske braće. 

Nakon ljute trogodišnje borbe dodje do mira medju obimi 
ratujućimi strankami, pri čem je mletačka republika, buduć ne 
nadvladana, kanila stavit njeke uslove mira. Ovom povoljnom okol- 
nostju htjedoše se okoristiti i bosanski franjevci, pak se uteku 
Mletčanom, da bi ovi, uglavljujuć s Turci mir, š&bazrieli se i na 
njih, te im izposlovali slobodu vjeroizpoviesti u turskih pokrajinah, 
imenito u Bosni i Dalmaciji, dapače ponudiše republiki i njeki 
godišnji danjak, ako nebi htjela inače uvažiti njihove molbe. Mlet- 
čići veoma ih rado uslišaše i Portu skloniše, da posebnimi fermani 
zajamči ovostranim katolikom slobodno vršenje svojih vjerskih čina ; 
biskupom pako dalmatinskim dozvoli, da smjedu posjećivati sebi 
podčinjeno stado, nu strogo zabrani javna propoviedanja i razprave 
o vjerskih pitanjih." Ove medjutim sultanove naredbe malo su ko- 
ristile franjevcem i katolikom; te da nam i nije poviest one dobe 
učuvala nikakvih dokaza turske samovolje i vjerolomstva u tom 
pogledu, ipak nebi im smjeli dat velike važnosti, buduć nam od 
drugud i preveć poznato, kako su Turci znali nekažnjivo kršit ova- 
kove ugovore i zapoviedi, a da ih za to nigda nije zabolila glava. 
Težki nameti, svakojake otimačine, nesmiljene globe i silna pro- 
gonstva, to su crte iz dalmatinske poviesti za turskoga u Dalma- 
ciji gospodstva. i 

Sasvim drugčije ponašala se je mletačka republika u onih 
predielih, koji joj uslied ovoga mira u ruci ostadoše. Ona uloži 
sve sile, da narodu i crkvi zadane ovim ratom rane čim većma 
zacieli, obnavljajući crkve i podižuć obrt i trgovinu. Sada se opet 
iz svojih ruševina podiže i franjevački samostan u Makarskoj, koj 


7 Fabianich op. cit. P. I. p. 260—2. 

svojim troškom pridiže bogati katolik Martin Ljubičić, rodom Boš- 
njak iz Olova, i još ga razširi, da se je moglo odsele u njem tri- 
deset redovnika udobno smjestiti. I ovo je za nas jedan više dokaz 
privrženosti bosanskih katolika napram domaćim franjevcem, kojim 
gu ostali skloni i u svom izagnanstvu, te ih podupirali u njihovih 
potrebah. Ovi ljubezni odnošaji činili su, da franjevci rado dieliše 
sa svojimi zemljaci sve tuge i nevolje, te ih ne ostaviše ni onda, 
kada bi Turska sva sredstva upotriebila, da ih se rieši. 

I dočim su ovako franjevci sve se to većma tvrdili na obalah 
jadranskoga mora, usilovaše ih političke okolnosti, da i na sjever 
pomaknu granice svoje države. Turci, učinivši mir s Mleičići, nisu 
odustali od namjera, da cieli kršćanski zapad podvrgnu svojoj 
vlasti, pak s toga nalazimo ih gdje istodobno četuju po Slavoniji i 
Hrvatskoj. Srećom je tada sudbina ovih pokrajina bila položena u 
ruke junačke braće Ivana i Nikole Zrinjskih, pak su ovi namienjene 
im udarce hrabro suzbijali. Odlučna ipak bijaše turska provala od 
g. 1541., koju je ovaj put predvodio sami sultan Sulejman. Doprievši 
do Budima, proglasi ratoborni četovodja, da sebi stalno prisvaja 
zemlje ugarske medju Dunavom i Tisom, grad Budim i cielu Sla- 
voniju, ostatak pako Ugarske darova nejačkomu sinu Zapoljinu. 
Izpred ovih turskih čopora mnogi se ugarski katolici ukloniše i 
drugdje potražiše utočište, svietovnje pako svećenstvo listom se ukloni 
iz ove nove turske pokrajine, a u isto doba pobjegoše i franjevci, 
koji se desiše u zauzetih po Turčinu zemljah. Bieg svećenstva žalio 
je preostavši narod, osobito buduć protestanti bili na toliko se u 
Pešti umnožali i ojačali, da su kašnje katolikom bili preoteli crkvu 
sv. Josipa i pretvorili ju u svoju bogomolju. Nu osobito su za sve- 
ćenstvom imali tugovat bosanski katolički trgovci u Budimu i Pešti, 
ter spomenuv se odvažnosti i požrtvovnosti franjevaca, trudećih se u 
Bosni, ove pozovu u srce Ugarske i odmah svojim troškom stanu 
iz temelja graditi crkve, jednu u Budimu, drugu u predgradju Te- 
kely,* odkle su se razilazili po svih obližnjih mjestih, čak do Stolnog 
Biograda, ter dieliti vjerske utjehe svojim jednovjercem.!" Sto pet- 

* Idem p. 263. Farlati t. IV. p. 192. 

* Dokumenat V. 


1% Chevapovich Catalogus Provinciae S. Joannis a Capistrano. 
Budae 1822: p. 122 et 126. 

deset i šest godina stenjala je iza toga Ugarska u šapah otomanskog 
lava, a isto toliko bili su franjevci jedini katolički svećenici, koji 
su hrabro stajali o boku ugarskim katolikom, obavljali su svoju 
službu, tako, da će nam se odsele čestoput pružiti prilika, da se 
divimo njihovoj samozataji i radenosti. Po tom nije prošlo ni puno 
stoljeće, da su ugarska braća izposlovala, da se odciepe od bosanske 
države, jer je tobože ova bila im na teret radi siromaštva i čestih 
progonstva, a već sada se prizivaju onamo, odkuda su bili protje- 
rani, jer svietovnje i redovničko svećenstvo uzmaknu pred nekrstom 
i napusti svoje položaje, pa kako u Dalmaciji za druge polovice 
prošloga stoljeća, tako sada u Hrvatskoj i Ugarskoj vratiše bosanska 
braća milo za nedrago. Oni kao da su smatrali se pozvanimi, da 
posrću za pustošećimi turskimi čopori te da ublažuju biede i su- 
žanjstvo satrvenih naroda. I samim Turkom to je upadalo u oči, 
te su s njekim ponosom trpili bosanske franjevce, pak je u njihove 
same fermane prešla domaća izreka: ,Kudgod Turci s ćordom, 
onda fratri s torbom“.!! Čudnovati doista drugovi, te dočim su 
jedni za sobom ostavljali pustoš i rieke kršćanske krvi, ulievali 
pako samo svojim imenom strah i trepet susjednim državam, drugi 
su za njima neoružani pristajali, da utiru suze uovieljenim, ubla- 
žuju biede unesrećene braće i da opet okupljaju razpršene stanov- 
nike na garištih njihove domovine. 

Ova snosljivost, premda je kad i kad znala izvrgnut se u pravo 
progonstvo, ipak je višeput dobro došla franjevcem, osobito ako bi 
mogli ponuditi carskim namjestnikom (== vezirom) i drugim činov- 
nikom koju šaku zlata. Tako g. 1541. bogati vlastelin Pavao Sić 
izprosi kod turske vlade, da može, mjesto porušenog samostana u 
Zvorniku i privremenog franjevačkog prebivališta u D. Tuzli, po- 
dignuti o svom trošku crkvu i uz nju stan za redovnike u selu 
zvanu Gradovrh, jednu uru daleko od Dolnje Tuzle, ter posvetiv 
crkvu na slavu bl. djevice, svečano prenese sliku Gospinu, donešenu 
iz Zvornika, i tielo blagopočivšeg fra Petra Soljanina. Sprovod bi- 
jaše sjajan, te su mu prisustvovali mnogi muhamedanci, od kojih 
njeki izkusiše čudotvornu moć dotičnih svetitelja, i tako se tu. 


'1 Idem ibidem. Pavić: Ramus etc. p. 42. 

smjeste franjevci.!? Dugo vriemena iza toga ostanu tu braća, bivši 
zaštićena šumom i položajem mjesta, a okružena oda svuda kato- 
ličkim stanovničtvom. 

Nu premda su na ovaj način franjevci osigurali svoj obstanak 
i ujedno priticali u pomoć na novo zasužnjenoj braći, ipak nisu 
mogli posve utješit katolike, s kojimi su zajedno gorko osjećali po- 
trebu vlastitog biskupa, tim više, što nisu tada mogli s nijednim 
vanjskim obćiti, a kamo li da bi ga mogli u Bosnu dovesti, da 
redovnikom podieli svete redove, a ostalim viernikom druge duhovne 
utjehe. Ove svoje tegobe njekako saobće sv. stolici, a papa Pavao III. 
od srca ih požali, ter pismom od g. 1543. najprečjim njihovim po- 
trebam providi. Dopusti naime bosanskim franjevcem, da mogu sve 
redove u jedan cigli dan primiti od kojeg mu drago katoličkog 
biskupa; i ujedno dozvoli, da mogu dobavljati gvoždjiju iz kršćan- 
shih zemalja, buduć je takovo unašanje željeznih predmeta u turske 
pokrajine bilo erkvenimi zakoni zabranjeno. Osim toga buduć ra- 
zumio isti papa od stožernika sv. križa, da bosanski katolici veoma 
revno vrše djela kršćanske pobožnosti, te da su odveć željni svetih 
oprosta, dozvoli bosanskomu provincijalu, da pohadjajući braću po 
raznih stranah svoje države, može podieliti mjestnim viernikom 
podpuni crkveni oprost, i to kroz prva tri dana iza njegova dolazka, 
te da može odriešivati od svih skoro papi oli biskupu zadržanih 
grieha i crkvenih kazna.15 | 

Ove povlastice, ako i jesu u sebi bile velike i ponješto nado- 
mješćale odsutnost redovitog biskupa, ipak je uvidjala i sv. stolica, 
da tiem nije udovoljeno željam nit potrebam franjevaca i njima 
povjerenih katolika, te poče ozbiljno misliti o tome, da Bosna do- 
bije crkvenoga glavara, koj bi ovdje obavljao biskupske čine. Me- 
djutim na redovitu popunitbu bosanske stolice nije se moglo tada 
misliti, jer je još po svoj prilici živio bosanski biskup Bernard 
Gentilis, kog je papa Klement VII. g. 1533. imenovao, ili ako je 
umro, onda prešnost same stvari i nepovoljne okolnosti nisu dopu- 
štale, da se, sporazumno s ugarskim kraljem, drugi naimenuje. Al 
da zato ipak neostanu ovostrani katolici bez nadpastira, učini fra 

13 Gonzaga: De orig. de Relig. p. 514. — Fabianich, op. cit. 
P. I. p. 262—3. 

18 Wadingus ad a. 1544, n. 27. 

Blaža Kovačića, rodom iz Kreševa, odprije franjevačkog provincijala, 
smedđerevskim biskupom i ujedno upraviteljem bosanske biskupije i 
svih drugih u obsegu redovničke države izpražnjenih oli osiroćenih 
stolica. U dotičnoj papinoj pečatnici, izdanoj dne 4. lipnja 1544., 
izrično se spominju progonstva i nevolje koli franjevaca toli kato- 
lika bosanskih, ter se za povod ovomu naimenovanju navadja silna 
nužda od posvećena biskupa.'* Po svoj prilici, da je ovaj novo- 
izabrani biskup sobom podnio sv. stolici izviešće o stanju crkve u 
Bosni, te obću želju, da se Bosni dade biskup, oli je inače bio 
preporučen sv. stolici, te kašnje otišao u Rim, da primi biskupsku 
posvetbu. Ovo njegovo medjutim putovanje i veselje, kojim je prim- 
ljen bio od bosanskih katolika, upade Turkom u oči, koji su uviek 
u rimskih papah nazirali svoje najodriešitije protivnike, a sada ra- 
dili i o podpunom utrnuću katoličke vjere u osvojenih pokrajinah. 
Potvore dakle skoro došavšeg biskupa fra Blaža, da je iz Rima 
donio katolikom barjake i da je naumio Bosnu izdati papi. Jedva 
se prosu ova toli zlobna potvora i već našemu biskupu nigdje ne- 
bijaše sigurna zakloništa, a svi Turci planu gnjevom nad tim vješto 
izmišljenim zločinom, ter počmu ga svuda tražiti i progoniti. Bježeć 
izpod ovake jedne potjere kraj Drine, skoči na konju u rieku, na- 
dajuć se sretno preplivati; nu brzi valovi za čas ga od konja raz- 
stave i on se na oči svojih neprijatelja utopi. Ni ovom toli groznom 
smrću ne utoli se turski bies, već sada obore se na hude franjevce, 
potvorivši ih, da su bili sporazumni sa svojim biskupom glede iz- 
daje, te da su ga oni i poslali u Rim, da iznese naputke i barjake, 
s kojimi će vojevat katolici. Za čas napune se tamnice franjevci, i 
kako to domaći ljetopisi pripoviedaju, mal svi glava nepogubiše. 
Nu srećom ova se oluja sleže, čim franjevci ogromnu svotu novaca 
položiše.!" I tako nesamo da bosanskim katolikom ne pomože se 
rečenim naimenovanjem i odredbom sv. stolice, nego dapače pre- 
trpiše veliki strah i dadoše silne globe, dok franjevce izbaviše. 


e 


14 Wadingus t. XVIII. Reg. Pont. p. 382—4. Varaju se dakle 
oni, koji njegovo naimenovanje i samu smrt stavljaju u g. 1536. ili 
čak u g. 1530. | 

15 Arkiv sutjeski. — P. Phil. ab Occhievja Epitome Vetust. 
Bosn, Prov. p. 87. — Csevapovich op. cit. p. 131. 

Kraj svih ovih progonstva, te razširena djelokruga bosanske 
braće, za čudo nam je, da je bosanska država mogla slat njeke 
svoje članove izvan vlastitih granica. Tako upravo sada (1544) na- 
Jazimo u ljetopisih reda, kako je vrhovni stariešina franjevaca ime- 
novao njekog fra Juru Bošnjaka, gvardijanom samostana na gori 
Sionu i čuvarom Palestine. Čast je ovo i danas u redu odlična, ali 
tada bijaše skopčana i s velikom pogibelju za život, a okolnost, da 
je takov potražen u Bosni, svjedoči nam, koliko su povjerenje ovo- 
strani franjevci uživali kod svoje ostale braće, te buduć su poznavali 
dovoljno Turke, zato je valjda ovaj put i bila predana uprava svete 
zemlje u ruke Bošnjaka. Nu dočim je spomenuti fra Juro išao na 
svoje mjesto, stiže u Rim list od Petra patriarhe gore libanske, 
kojim zamoli papu, da mu pošalje kakova vrstna franjevca, koj bi 
njegovo 'svećenstvo i puk znao uzdržati u posluhu prama sv. stolici 
i u čistoći apoštolske nauke. I papa svrnu okom na rečenog Boš- 
njaka, ter podieliv mu najobsežnije punomoći, odpremi ga onamo. !$ 
Mi i ne sumnjamo, da je fra Juro i ovu zadaću revno izvršio, ter 
svomu redu u onoj gorovitoj pokrajini ugled povećao. 

Al dočim je ovaj vrli muž na iztoku ubirao plodove svoje radi- 
nosti, doile su njegova u Bosni braća bila izvržena svakovrstnim 
progonom. Već g. 1544. Turci su bili sve sile napregli, da dalje 
na sjever promaknu granice svoje carevine; osvoje sada u Slavoniji 
Veliku, upale Čazmu, zauzmu Moslavinu i samo se ustave mirom 
od g. 1547., da dalje neprodiru u cesarove zemlje. Ni ta borba 
polumjeseca sa krstom ne mimoidje, a da ne ostavi krvavih tragova 
u povjesti bosanskih franjevaca. Spomenici iz ove dobe veoma su 
oskudni na viestih, nu ipak spominju, da je g. 1548. na noževe i 
sablje bio raznešen fra Petar Soljanin,'" a odtale zaključit možemo; 
kojom su mržnjom progonjeni bili franjevci ovog vriemena. 

Ove gorke kušnje jedva da su i sada osjećali sliedbenici grčko- 
iztočnog obreda. Drugdje spomenuti putopisac Kuripešić pripovieda, 
kako je vidio prediele, u kojih stanuju Srbi, pak da su imali tamo 
javnih crkava, samostana i groblja, a ova da su bila urešena krstovi 
i drugimi znaci kršćanstva, dapače vidio je mnoge njihove popove 


16 Wadingus ad a. 1544. 
17 Pavić, Ramus ete. p. 55. 


43 


i kalugjere, a sve dosta slobodne u vršenju svoga vjerozakona.!3 U 
ovom istome vieku mirno su se razvijali i njihovi manastiri, koli 
oni medju Bosnom i Drinom, toli oni u Krajini;!? pak buduć da 
se većina njih nikako ne spominje za domaćih vladara, i buduć su 
svi bosanski kraljevi prijanjali više uz katoličku nego li grčku 
crkvu, imenito posljednji, to bismo rekli, da su mnogi podignuti 
u prvoj polovici XVI. stoljeća, dakle u doba, kada je turska vlada 
iz sebičnih obzira bila sklona njihovu obredu, ne nazirući u Srbih 
nikakvih političkih ciljeva nit sličnosti izmedju njih i zapadnih 
kršćana, s kojimi se imade borit i krvarit. Ovim dosta povoljnim 
položajem, zatim nevoljam katoličkih stanovnika, okoriste se i ovaj 
put grčke vladike, ter opet pokušaju franjevce i katolike skučit pod 
svoje danjke i vlast, pak zahtjevat od njih sve crkvene pristojbe, 
koje su im davali pripadnici njihova obreda. U tome potraživanju 
podupirali su ih i sami turski činovnici, al franjevci se ne dadoše 
nikakvim prietnjam ni tlačenjem sklonuti na to, da i za jedan čas 
popuste sili i priznaju nezakonite glavare, već g, 1548. odu u Ca- 
rigrad, ter izprose ferman proti vladikam i činovnikom, kojim se 
zabrani jednim i drugim takovo iziskivanje.? 

Premda su franjevci na ovaj način suzbili preuzetnost grčkih 
vladika, ipak nisu političke okolnosti takove bile, da su mogli od- 
sele mirno se posvetiti svojemu zvanju. Neprijateljstva medju kraljem 
Ferdinandom i sultanom Sulejmanom odpočela su već g. 1591. 
dakle. prije nego je izteklo petgodišnje primirje. Pri nastavših bor- 
bah živo su učestvovali bosanski i hercegovački muhamedanci, na- 
srćuć čas po čas na Hrvatsku, ter premda ovdje ondje bješe uz- 
tuknuti, tiem ipak nije oslabila njihova ratobornost, a mržnju proti 
kršćanskim četam prenieli su i na njihove jednovjernike u Bosni. 
Franjevci ove dobe pretrpili su znamenite štete. Padom Temešvara 
(1552) bje porušen njihov samostan u gradu, a crkva bje pretvo- 
rena u džamiju, al naši mukotrpnici ne htjednu zapustiti one točke 
nit kršćanskog stanovničtva, nego se nastane izvan grada kraj njeke 
stare crkve, te su prehivali u svietovnjačkoj kući za sve vrieme 
turske vladavine. U isto doba bio je sravnjen sa zemljom i samo- 
stan u Lipi, u aradskoj županiji, a braća bješe usilovana prieći na 

18 Rad jug. a. knj. LVI. str. 175—6. 


1% Ruvarac, Čupićeva godišnjica II str. 254—61. 
2% Izprava u fojničkom arkivu. 

protivnu stranu rieke Maroša, gdje, čim se nastane, poče se oko 
njih okupljati katoličko žiteljstvo i kroz kratko vrieme zametne se 
današnje trgovište Radna, glasovito i danas sa svoga prošteništa, 
kojemu se odasvuda hodočasti.'! Bez sumnje prvi stanovnici ovih 
porušenih samostana bila su braća iz Ugarske; nu provalom tur- 
skom razsuše se, ter bosanski franjevci padoše na garišta i razvaline 
njihovih boravišta, pak s toga nije ni čudo, da su dotični stanov- 
nici i poslie puna stoljeća živo tražili bit od njih služeni. Divit se 
je doisto tolikoj neustrašivosti bosanske braće, koja su svuda znala 
dopriet, a ne uzprednut pred samosiljem i progonstvom, kojim su 
na susret išli. 

I dočim su ovako rušena utočišta franjevaca u Ugarskoj, a 
naši vjeroviestnici srtali u pogibelj, novomu progonstvu proti istim 
dade dolazak novoga biskupa u Bosnu. U to naime doba sv. stolica, 
zabrinuta obstankom pravovjerja u ovih pokrajinah, imenova bisku- 
pom fra Tomu Skoroevića, rodom iz Teševa, kraj Sutjeske, al čim 
stupi na bosansko zemljište kao posvećeni pastir svog nesretnog: 
stada, već. se i Turci uznemiriše, okrstiše ga izdajicom i počeše 
radit mu o glavi. Nam nije poznato, koje je biskupije nosio naslov, 
kao što ne znamo, koje je godine upravo postao; nu držimo, da 
nije bio bosanski, te da je njegdje oko g. 1550. preuzeo upravu 
obudovljelih oli napuštanih biskupija, koje je Turčin zauzeo. Prem 


je on brižno skrivao svoj čin, sasviem tim nasilnom smrću bio je 


umoren, a tim Bosna i po drugi put bila lišena svojega nadpastira. 
Nu svojom mučeničkom smrću ne prištedi braći progonstva; ova 
su i sada bila utamničena kao tobožnji krivci, i samo onda bila su 
puštana na slobodu, kada su se ogromnim novcem odkupit mogla.?? 
O godini smrti biskupa Skoroevića ne slažu se dosadanji pisci ni 
domaći spomenici; jer dočim jedni izvori to stavljaju u g. 1539., 
drugi to meću za jednu godinu kašnje, nu svi se u tome slažu, da 
je nasliedio biskupu Kovačiću. Ako ovu jednodušnu tvrdnju uzmemo 
za temelj, a uvažimo okolnost, da je njegov predšastnik stoprv po- 
lovicom g, 1544. naimenovan bio smederevskim biskupom, to nam 
se onda najvjerojatnijom čini viest, sačuvana u imeniku pokojne 


2! Cgevapovich, op. cit. p. 126. 

33 Idem ibidem p. 131. — Arkiv Sutjeski na više mjesta. — 
Necrologium Conventus Sutjeskensis. — Arhiv bisk. u Djakovu Dioec. 
scripta a. 1814, — Ab Ocehievja Epit. Vetust. Prov. Bosn. p. 87. 

braće, koj se nalazi u Sutjeskoj, naime, da je poginuo dne 20. pro- 
sinca 15992. Tiem više pristajemo uz ovaj imenik, čim znamo, da 
su u ovom samostanu riedkom pomnjom i srećom učuvane mnoge 
druge dragociene uspomene naše prošlosti, a ini podatci o smrti 
vriednijih članova bosanske države posve se slažu s najpouzdanijimi 
viestmi, koje do danas imamo. 

Pa kako su Turci svuda jednakim duhom disali i jednakom 
mržnjom kršćanstvo progonili, to je i Hercegovina sa turskom Dalma- 
cijom bivala pozorištem vierske nesnosljivosti i samosilja. Pak buduć 
je g. 1551. postao duvanjskim biskupom fra Danijel Vučić, Vukić, 
a po njekih Vladmirović (latinski pisci zovu ga Vocensis i Vo- 
cati us) rodom Splićanin, a redom franjevac, te mu bila povjerena 
i uprava makarske, inače krajiške biskupije, to se ovaj odmah za- 
puti medju oba svoja stada, smjestiv se u jednom od onih franje- 
vačkih samostana, koji su ležali u obsegu njegovih biskupija. Živuć 
tu od milostinje, koju bi mu braća sabrala, dvie godine iza svoje 
posvetbe, zamoli napuljskoga provincijala, da mu kod ugarsko- 
hrvatskog kralja Ferdinanda izposluje kakovu podporu, da može 
pristojno svomu stanju živiti, a da nebude na teret svojoj i onako 
siromašnoj braći, i ovo tiem pouzdanije zatraži, čim je bilo izviest- 
nije, da su obje njegove biskupije po pravu spadale na hrvatsku 
krunu. Ne znamo, da li mu je molba bila uslišana, nu svakako je 
tiem posvjedočeno njegovo siromaštvo, a veledušje i požrtvovnost 
bosanskih franjevaca, koji su, uz tolike globe i namete, morali 
još uzdržavati i biskupe, prinoseći i tiem žrtve na oltar vjere i 
domovine. Fra Danijel medjutim redovito je pohadjao vjernike 
obijuh biskupija i sve činio, što mu je nalagala njegova težka 
pastirska služba. Ovako vršeći svoje dužnosti, oko godine 1563. 
dodje i u Mostar, te se nastani u mjestnom franjevačkom samo- 
stanu, kao jedinom zakloništu. Turkom se zazrie ovaj dolazak ka- 
toličkog biskupa, ter obiediv ga, da je mletačka uhoda, navale na 
samostan. Medjutim franjevci su na vrieme doznali za ovaj napadaj 
i kradom odpreme biskupa u Ljubuško, a razjarena rulja kada ga 
ne nadje, kako se je nadala, braću zlostavi, pokućtvo razgrabi a 
samostan razkopa. Al ne zadovolji se ni tim toli okrutnim činom, 
već se natisnu u potjeru za nevinim biskupom, te kao biesna do- 
leti franjevcem u Ljubuško, pak ne našav ga ni tu, buduć na vrieme 
izpušten, braću nemilo izprebijaju, a boravište im sa zemljom sravne, 

da više nikomu ne ponudi gostoljubiva krova, a kamo li ljudem, 
koji su bili smatrani za neprijatelje države. Pred ovom potjerom 
fra Danijel umakne u Dalmaciju, i dospjev do morske obale, već 
je bio zaplovio prama otoku Korčuli, kada ga Turci dostignu i 
uhvate, prije nego se je mogao dočepati protivne obale. Odtale bude 
odveden u Vrgorac i stavljen u zatvor, nu braća ga izkupe iz rob- 
stva, davši silni novac.#* — Ovolika mržnja proti biskupom nije 
mogla biti, a da ne raztuži bosansko-hercegovačkih katolika, koji 
su sada ostali kano ovce bez pastira. Pak i začudan je u sebi ovaj 
postupak; jer dočim imamo dosta dokaza, da su pogranični turski 
zapoviednici veoma na prijateljsku obćili i dopisivali s mletač- 
kimi poglavicami u Dalmaciji, dapače slali u Mletke svoje posla- 
nike, a njekad i sami išli, ter bivali svečano primani i nadarivani 
od mletačkog vieća,?** iz ovog okrutnog čina vidi se, da nisu iskreno 
postupali s republikom, već iz daljega snovali, kako će potisnut ju 
sa obala sinjega mora, bojeć se njezine moći i bogatstva. Ove zle 
namjere turske vlade izrodiše se g. 1570. u otvoren i krvav rat, 
koj buduć bio naperen od turskog cara proti Cipru, boj se prozva 
ciparskim. Planuvši jednoč neprijateljstva medju republikom i 
Portom, biskup fra Danijel skloni se u spljetsku nadbiskupiju, 
valjda zato, da bude čim bližji svojim biskupijam. Prebjegla nad- 
biskupa Foconi smjesti u Omiš i učini ga svojim namjestnikom. 
Al buduć mu ni kašnje ne bje moguće ravnati povjerenimi erkvami 
nit posjećivat svoga stada, okolo g. 1580. ode u Rim i pred papom 
Grgurom XIII. odreče se obijuh biskupija, ter ostatak svoga života 
sprovede njegdje u zabiti tako, da nam je nepoznato mjesto nje- 
gova kašnjeg boravka, kao i godina njegove smrti.?* — Nakon 
razorenja spomenutih samostana franjevcem u Hercegovini drugo 
nepreosta, do razsijat se po selih, u kojih su stanovali katolici, ter 
u skromnosti podržavati ove ostanke kršćanstva u vjeri njihovih 
otaca, ne ostavljajući ih ni časa zanešenosti i samovolji turskoj, a 
napori, koji pri tom bjehu uloženi, kašnje obilnim rodom urodiše. 

Nu da se napuni čaša čemera, trebovalo je, da i grčke vla- 


35 Arhiv sutjeski. — Farlati t, IV. p. 180—1. — Ab Ocehievja 
op. cit. p. 88. — Fabianich P. I. p. 265—6. — Csevapovich op. 
cit. p. 128. : 

2% Starine knj. X na mnogih mjestih. 

25 Farlati loc. cit. 

dike opet zapodjenu staru svoju razpru sa franjevci. Oni kao da su 
budnim okom pratili odnošaje franjevačke sa muhamedđanci, i opaziv, 
da su kako u Bosni tako i u Hercegovini lišeni svijuh biskupa, 
pohitiše, da franjevce i katolike podjarme. Najpre to pokušaju u 
zvorničkom sandžaku, al se potlačeni junački odapru toj navali i 
g. 1562. dobave od sultana ferman na zvorničkog kadiju, da ih 
uzme pod zaštitu zakona i pravde, ter ih oprosti od danjaka, koji 
su im bili nametnuti. Uzprkos toj naredbi, grčke vladike iste danjke 
počmu iziskivati u bosanskom sandžaku, al franjevci i opet se pri- 
tuže sultanu Sulejmanu, koj fermanom od g. 1565. naloži sarajev- 
skomu sudcu, a prieko njega svim bosanskim činovnikom, da idju 
na ruku franjevcem i brane ih od nameta rečenih vladika, ove 
pako od takvog potraživanja zauzbiju, buduć su katolici posve druge 
vjere i dosad nisu im nikad bili ni u čem podložni.?$ 

Nu prije nego Sulejman pod zidinami tvrdog Sigeta oči za 
uviek zatvori, dogodi se franjevcem još jedna nesreća. Dne 5. srpnja 
1566. obdan spadoše gorske haramije u Fojnicu, zadjoše cielim 
trgovištem, i odnesoše na što se god namjeriše; imenito odnesoše 
franjevcem svu crkvenu srebreninu, Alavpovićem oteše mnogo blago, 
a na mjestu ubiše Franju Margitića i Luciju Milanovića. Premda 
su ove pustahije do malo dana bili uhvaćeni i u Sarajevo bili od- 
vedeni,?7" jedva da su bili oštro kažnjeni za toliko razbojničtvo, 
počem o tom šute domaći ljetopisi; a na taj način bje uništen 
mnogi dragocien predmet one davne crkve. Ovaj medjutim dogodjaj 
osvietljuje i nutrnje odnošaje, te nam dokazuje, da su razbojničke 
čete bile tada mnogobrojne, a sama vlada da je toliko bila nemarna, 
da su se usudili haramije obdan doći u jedno trgovište i oplienit 
ga. Odtuda zaključit možemo, da su rečeni haramije bili nekato- 
ličke, i možebit muhamedanske vjere, inače nebi mogli pojmit, da 
bi crkvu plienili i ubojstva činili. Napokon pojmit možemo, u ko- 
likoj su neprilici i pogibelji nalazili se franjevci, morajući u svako 
doba i u svako mjesto ići radi providjanja bolestnika i podieljivanja 
svetotajstva. 

Medjutim i sultanu Sulejmanu prikucali su bili dani, te nješto 
ladi starosti, nješto radi domaće žalosti prestade žedjati kršćansku 

%6 Fojnički arhiv. 

37 Ljetopisi u Fojnici i Sutjeskoj. 

krv, a u isto doba očevidno je počelo smalaksavat i silničtvo bo- 
sanskih muhamedanaca. Sulejman, premda boležljiv i tužan, ipak 
ne može čekati smrti u carigradskih sarajih, već pokuša još jednoč 
navaliti na Austrija i potomkom osigurati posjed ugarske kraljevine. 
Pri polazku na ovu svoju zadnju vojnu podieli bosanskim franjevcem 
dozvolu, da na prvašnjih ruševinah na nove posagrade samostane i 
crkve,2%3 nu od šepera, jer su se dosadanje zgrade opet valjda i 
same porušile. Akoprem je ova dozvola glasila dosta nepovoljno za 
franjevce, ipak odaje Sulejmanovo veledušje, ter je veoma dobro 
došla propalim samostanom. Franjevci se odmah posla latiše, te 
crkve i prebivališta još ovog istog ljeta obnoviše, a dočim su ovi 
plotom oplićali mjesta, u kojih će svetu službu obavljati i prebivati, 
Sulejman Silni pri obsjedanju Sigeta umrie dne 6. rujna g. 1566., 
priestol pako ostavi sinu Selimu II. Vladavina Sulejmanova kako 
sačinjava najslavniji dio turske poviesti, tako čini zanimivom i do- 
godovštinu bosanskih franjevaca; njemu se naime ima zahvaliti, da 
su izdane mnoge znamenite povlastice, ali i pripisati njegovoj ra- 
tobornosti, da su uzprkos svim Sultanovim fermanom franjevci živili 
ipak u neprestranu strahu, te da su silne novčane svote morali 
izdat, da odklone od sebe poraz i progonstvo, kojimi su višeput 
bili zaprietili bosanski muhamedanci cieloj državi. Kraj svih tih 
zaprieka ona se je na iztok, sjever i zapad protegla, te uporedo 
koracala sa širenjem Sulejmanovih posjeda, ublažujuć žalostne po- 
gliedice njegovih pobjeda. Nedokučiva božja pravda bila je pripu- 
stila ovomu nekrštenomu vladaru, da zada mnogi udarac kršćanskim 
državam i prolije mnogu krv, nu opet s druge sirane bdila je, da 
tim krvoprolićem ne zatare se kršćanstvo, te je u sinovih sv. Franje 
dala podjarmljenim narodom samozatajne prijatelje, koji su ćutili u 
sebi toliko snage i požrtvovnosti, da su smatrali se pozvanimi pri- 
skočit svuda u pomoć, bili zvani oli nezvani. Stupali su oni ne- 
ustrašivo preko rieka jošter pušećih u krvi, i kroz guste dimove 
porušenih i sažganih gradova, noseć krštenom narodu utjehu svete 
vjere, te odvraćajuć riečju i primjerom, da neklonu pred silom i 
ne poklone se arapskomu proroku. 


3% Sutjeski i fojnički ljetopisi. 





X. 


Nastavak franjevačkih patnja i njihova širenja. 
(1566—1596.) 


Promjena na carskom priestolu, a još više slabi uspjeh evo- 
godišnje vojne dadoše povod bosanskim Turkom, da se svom mržnjom 
obore na franjevce. Počmu ih zlostavljati u njihovih samostanih i 
kućah, imanja im prisvajati, u njihove se poslove mješati i na svaku 
ruku tlačit ih i uznemirivati. Uzaludno je imalo biti uticat se ze- 
maljskim sudovom, jer su valjda i sami vladini činovnici imali 
prst u ovom samosilju, ter franjevci bješe usilovani već prve godine 
Selimova carevanja u Carigrad poslati svoje izaslanike i potužit se 
novomu sultanu na njegove muhamedanske u Bosni podanike, iz- 
brojiti mu pako sve svoje tegobe i patnje, koje trpe od njihove 
neobuzdane samovolje. Car Selim, ako i nije bio nasliedio veledušja 
i inih vrlina svoga otca, ipak ugledav otčev ferman, koji mu bo- 
sanski paćenici pokazaše, te saslušav tužbe, naredi, da se svi vla- 
daju polag otčeve zapovjedi, franjevce puste u miru živiti i da im 
se ništa težka ni od koga ne počini.! 

Malo je medjutim oli nimalo hasnila i ova carska naredba, 
jer već g. 1570. buknu krvav rat medju Selimom i mletačkom 
republikom poradi otoka Cipra. Turska, nemoguć gledati ovaj 
krasni otok u kršćanskih rukuh, a uz to buduć da je oda- 
svuda bio okružen turskimi pokrajinami, na liepu ga zaište; 
a kada Mleičići nehtješe ga pokloniti, upregne sve sile, da ga pre- 
otme i spoji svojoj carevini. Turska napadne Mletčane na svih 


1 Fojnički arkiv, ferman br. 40. 

morskih i kopnenih točkah svoga ogromnoga posjeda, gdje je samo 
s republikom graničila, nu osobito se izkazaše bosansko-hercego- 
vačke čete, ne štedeć u svom biesnilu i divljoj navali niti samih 
pograničnih prediela i stanovnika, nego su svuda nemilo harale, 
plienile i zasužnjivale, štogod bi im do ruka došlo. I u ovoj borbi 
kvarovaše bosanski franjevci. Razjareni turski čopori naškodiše 
njihovim samostanom u Dalmaciji, od kojih su njeki uprav ondje 
bili, gdje su pune tri godine dogadjali se najljući okršaji. Primirje, 
koje se učini g. 1573. medju ratujućimi strankami, izcieli medju- 
tim opet rane katoličkoj stvari zadane, i franjevci ondješnji opet 
odahnuše. | ' 

Razvoj ovih dogodjaja ponajbudnije pratila je sv. stolica, če- 
kajuć zgodu, da izpuni franjevcem želju i Bosni dade biskupa, 
koja je još smrću Skorvevića bila lišena nadpastira, ter listom od 
26. kolovoza 1573. imenova fra Antuna Matkovića, tadanjeg pro- 
ovincijala, bosanskim biskupom i upraviteljem biogradske biskupije, 
naglasivši osobito, da mu je prosto ovršivati biskupske čine u svih 
turskih pokrajinah, gdje bi bilo vjernika, a ne uzbude redovitog 
biskupa.? Po tom njegova se je oblast prostirala ne samo na 
Bosnu i Srbiju, već i na tursku Dalmaciju, Slavoniju i Ugar- 
sku, buduć su svuda biskupi morali uzmaći pred dohvatom turske 
sablje. 

Ohrabreni nazočnošću novoga biskupa, franjevci još većom 
gorljivošću stadoše osiguravat svoj obstanak i odupirat se svim 
vanjskim navalam  inovjeraca. Turske oblasti priekim su okom 
gledale njihove sloboštine i svakom prigodom krnjili su njihove 
povlastice. Imenito su uzprkos jasnomu slovu carskih fermana po- 
birali od njih sve danjke, koje i od ostalih kršćanskih podložnika. 
Dodijavši franjevcem ove protuzakonite tražbe, a čuvši da je (1575.) 
slabomu Selimu nastupio sin Murat III., zapute se u Carigrad nji- 
hovi poklisari fra Ciro i fra Pavao, te mu prikažu, kako oni ne- 
imaju nikakvih posjeda, netrguju, već živu o milostinji svojih je- 
dnovjernika, baveć se u samotnih prebivalištih molitvom i službom 
božjom, a ipak da se obterećuju kojekakvimi danjci, od kojih su 
ih prvašnji cari bili oslobodili. Srećom tada je u Carigradu bo- 


3 Farlati: t. IV. p. 77. 

ravio i mletački poslanik, koj je tursko-mletačko primirje u stalni 
mir pretvarao, te i on podupre molbu rečenih franjevaca, a sul- 
tan, da i prvim i drugim volju izpuni, proglasi bosanske franjevce 
oslobodjenimi od svih državnih danjaka.* Ni ovaj ferman nije 
imao trajne vriednosti, ali je bez sumnje koristio bar za onaj čas i go- 
dinu, kada je bio izdan, te su mogli franjevci pod njegovim osjenom 
na kratko vrieme osigurat se proti samovolji bosanskih upravnika. 

Dočim je turski car uzimao franjevce u zaštitu, srbski vla- 
dike neprestano su nastojali da ih zajedno sa katolici podharače, 
dakako ne toliko iz gorljivosti za širenjem pravoslavja, koliko iz 
sebičnog koristoljubja, nezadovoljni bivši onimi obilnimi prilozi, 
koje su uzimali od pristaša svoje vjere. Premda su turski carevi 
u slučajevih, gdje su im se inovjernici uticali, radi riešenja medju- 
sobnih razmirica, znali jednu i drugu stranku liepo ucieniti, pak 
dati povelje protivno glaseće, kojimi se nije dalo riešiti komu ide 
pravica, već je riešitba ovisila o volji sudaca, pred koje su takove 
listine iznašale se, i koji, poznajuć ovu otomansku lukavost, uviek 
su se takimi razprami znali okoristiti; ipak naši franjevci, uza zid 
pritisnuti, moradoše i u ovoj stiski uteći se carskomu divanu, 
da dobiju kakvu takvu obranu proti preuzetnosti glavara grčko- 
izločne crkve. Godine bo 1576. bješe opet franjevci potegnuti od 
rečenih vladika pred sarajevskoga sudca, koji i sada tražili upravu 
i nadzor nad katoličkimi crkvami, te da im i katolici plaćaju cr- 
kvene i ženitbene pristojbe. I ovomu napadaju oduprieše se naši 
vjeroviestnici, te sa sultanskimi fermani u ruci, a i drugimi dokazi 
uvjeriše sudca, da su oni druge vjeroizpovjedi, i od njih posve ne- 
odvisni. Na temelju toga dokazivanja sud sastavi zapisnik i posla 
u Carigrad, a sultan fermanom dokinu te zloporabe, naredivši, da 
se obdržaje zakon i stari običaj.* U ovoj izpravi katolici dolaze 
pod imenom Latin4, ter se veli, da stanuju na carskih zemljištih, 
a u krajevih na rudokope spadajućih, protivnici pako njihovi, da 
su patriarhe i metropolite. Po ovih riečih sudeć, katolici su se skoro 
izključivo bavili rudokopjem, pak s toga nješto su lakše i žilavije 
obstojali samostani u Fojnici, Kreševu, Olovu i Srebrenici. Pak 


š Ferman br. 13. 
* Fojnički arhiv, ferman br. 6. 

buduć su ovi katolički stanovnici tim dbrtom i liep kruh sebi za- 
služivali, lakomi vladike htjeli su, da se i oni tim okoriste. — Nu 
premda su franjevci morali podkupit sarajevskoga sudca, da za njih 
povoljno izviesti carski dvor, ipak su sumnjali o turskom obećanju, 
te su i posebnim izaslanstvom zamolili sultana, da im presudi." 
Ni katolici nisu htjeli stati skrštenih ruku, gdje je prietila pogibelj 
njihovoj vjeri i slobodi, te godinu kašnje fojnički majdandžije iz- 
prose posebni ferman proti grčkim vladikam;* što bi i opet doka- 
zom moglo nam biti, da je rudokopnja liep novac bacala. — Ovi 
česti nasrtaji na slobodu katolika učuvani su i u narodnoj predaji, 
te ne možemo a da jednu pripoviest ne nadostavimo, koja ako se 
i ne temelji na pisanih spomenicih, to ipak je dokazom, kako su 
ovakovi napadaji bili žestoki i franjevcem mnogu suzu iztisnuli. 
Pripovieda se naime, da je njeki gvardijan bio pritegnut na sud 
od vladike, te da kraj svih dokaza nije mogao uvjeriti sudce, da 
su oni druge vjeroizpoviedi; nu prije nego li će se osuda izreći, 
zamoli malko vremena, da se promisli, ima li još šta na svoju 
obranu navesti. Dobivši rok, vrati se u samostan, i onako tužan 
pripoviedi svoj braći, da se neće moć ovaj put oduprieti, a osuda 
da je već gotova, te će trebovat podvrći se grčkim vladikam. To 
slušao i jedan brat laik, pak zamoli, da on ode i dokaže protivno. 
Braća to prime sa posmjehom, al napokon videći, da je stvar sva- 
kako propala, puste ga, da ode na sud i zametne još jedan pregovor 
sa vladikom. Izašav pred sudce, upita vladiku: ,Kad smo jednake 
vjere, kaži mi, koliko je u vas apoštola.“ ,Dvanaest“; odgovori 
protivnik. ,, Pak broji mi ib, da čujemo“, dodade ozbiljno laik. Po- 
broji vladika redom svih dvanaest, a laik poviknu: ,A kamo ti još 
Muhamed?“ Sada počme vladika dokazivati, da Muhamed nije ni 
svetac a kamo li apoštol; a Turci skoče, prekinu ga: i na dvor iz- 
tjeraju, našega pako laika pohvale što ga je predobio, priznavši, 
da su katolici posve druge vjere, jer da tobože neslažu se u prvih 
svetcih sa hrišćani. 

I dočim su ovako tlačeni bili katolici i franjevci u Bosni od 
samih svojih sudrugova u robstvu, Srbi u Albaniji, na granici 


5 Ondje br. 29. 

hercegovačkoj, gledali su nadovezati ljubeznive odnošaje sa sv. sto- 
licom, tom jedinom  braniteljicom kršćanskih naroda i odlučnom 
protivnicom preveć osiljena polumjeseca. Oni su g. 1575. poslali u 
Rim svećenika Todoxa, da prikaže otcu kršćana jadno stanje nji- 
hove domovine i barske nadbiskupije, pospješi izbor novog nadpa- 
stira i donese koju novčanu pomoć. Papa ako i nije mog»o odmah 
svih želja izpunit im, to ipak posla dovoljno podpore i obeća živo 
se za njih zauzeti. Dvie godine kasnije postavi na barsku stolicu 
franjevca Ambro'zija Capiccio, koj je sve do svrhe ovog stoljeća, uz 
neizreciva progonstva i patnje ravnao onom nadbiskupijom." Ovaj 
pokret u susjednih Srbih tim radje ovdje bilježimo, pošto ćemo 
se iz kasnijih podajaka uvjeriti, da je ista misao prešla i u Bosnu 
i Hercegovinu, te počem zasvjedočuje, da je urodjeno u cielom 
našem narodu uvjerenje, da stožer jedinstva i jamstvo bolje narodne 
budućnosti treba tražiti jedino u Rimu i u zakonitih nastupnicih 
sv, Petra. | 

I doisto, kojim su duhom disali onovremeni pape, da izosta- 
vimo ine dokaze, pripomenut ćemo samo obširnu spomenicu papinog 
nuncija u Njemačkoj, Malaspine, koju g. 1580. predade nadvojvodi 
Karlu, vojnomu i gradjanskomu zapovjedniku Štajerske i susjednih 
pokrajina. U toj sa strategičnog i diplomatičkog obzira veoma vje- 
što izradjenoj spomenici on je strukovno ocienio otvorene tursko- 
austrijske granice i vojničke puteve, koji uvode u jednu i drugu 
državu, ter je savjetovao, da se-njeke važnije točke bolje utvrde, 
a ujedno da se sklopi savez svih kršćanskih vladara proti Turčinu, 
obećajuć, da će papa toj svrhi 'doprinieti obilnu novčanu i vojnu 
pomoć. Po njegovu predlogu imali bi se osobito utvrditi: Senj, 
Brinj i Otočac, a pojačat se senjski uskoci, da mogu neprestano 
upadati u Bosnu i tamo Turke uznemirivati. Medjutim bi se papa 
zauzeo, da sklopi savez za navalu i obranu medju Njemačkom, Ru- 
sijom, Španjolskom, Erdeljem, Mletci i talijanskimi kneževinami, 
a pri obćoj navali, koja bi iza toga sliedila, ruski bi vladar udario 
na granicu evropsko-azijsku, gdje se ova dodira otomanske care- 
vine, kralj poljski sa vojvodom erdeljskim prodirat bi morao u 
Vlašku i Moldavsku, cesar sa italskimi vladari preko Hrvatske u 


7 Balan, Kat. crkva i Slaveni itd. str, 214—9. 

Bosnu, Mletčići pako, Španjolska i papa imali bi naoružati svoje 
mornarice, te skladno po moru kršiti otomansku silu, a po tom 
glavna savezna vojska imala bi osvajati Bosnu, koja ako bi se i 
sama zauzela, držao je začetnik osnove da bi dovoljno uspjeha po- 
stiglo se, jer bi se odovuda lako dalo preotimati od Turske Ugar- 
sku, Srbiju i Vlašku, te napredovati prama Carigradu." Uz podpunu 
nebrigu cesara Rudolfa i neslogu ostalih kršćanskih vlasti nisu se 
dali oživotvoriti ovi plemeniti i umni zamišljaji sv. stolice, nu i 
tiem je pokazano, koliko je papi ležala na srcu želja za oslobo- 
djenjem ovih pokrajina izpod turskoga jarma. 

Ako i nije mogla sv. stolica, rad obćeg nemara i vjerskih 
razmirica, ništa učiniti za izbavljenje Bosne iz šapa otomanskoga 
lava, tim je više nastojala, da zemlje preotete od Turčina uztraju u 
katoličkoj vjeri; pak bojeć se, da pod okrutnim progonstvom suž- 
njujući narodi ne klonu duhom, oli kao što sama veli, da se medju 
njimi ne uvrieže kojekakove zloporabe, na štetu samoga pravovjerja, 
imenova apoštolskim posjetiteljem za Bosnu i sve ostale pokrajine 
u turskoj vlasti, a u obsegu franjevačke bosanske države ležeće, fra 
Bonifacija Drakulića, stonskoga biskupa, rodom Dubrovčanina, a 
redom franjevca. Ovaj vrli muž, stupiv medju dubrovačku braću, 
učenošću i okretnošću doprie do znamenitih ćasti u svojoj državi, tako, 
da mu vrhovna uprava reda povjeri ravnateljstvo najpre jeruzolim- 
skoga samostana, a zatim sv. zemlje." Glas njegovih vrlina doprie 
i do sv. stolice, te ga ona učini apoštolskim propoviednikom, a 
kašnje strukovnim bogoslovcem na trentskom saboru, svršetkom 
pako istoga naimenova ga stonskim biskupom. Fra Bonifacij mudro 
ocienjujući svu tegvbu svoje nove zadaće, zamoli sv. stolicu, da 
mu dozvoli uzeti njekoliko pomoćnika izmedju svoje braće, pak 
bivši ova želja izpunjena, u pratnji učena isusovca fra Bariše Sfon- 
drati-a započe posjet od Hrvatske, nastavi u turskoj Dalmaciji, on- 
dale predje Bosnu i Slavoniju, a završi u Ugarskoj i Erdelju, svuda 
hrabreć katolike u njihovu sužanjstvu i obnavljajući propise er- 
kvene stege, ako su gdje slučajno u sbivših se metežih od svoje 


: Theiner, Mon. slav. mer. II. p. 73—8. 
* U tome svojstvu napisao je i veoma cienjeno djelo: Liber de 
perenni cultu Terrae Sanctae, koje je g. 1875. na novo pretiskano. 

strogosti bili popustili. Koli je revno djelovao i koji je plod imao 
u Bosni, dokazom nam je svjedočba, koju mu izdade bosanski biskup 
fra Antun i upraviteljstvo bosanske države, sabrani u Olovu. U 
tome pismu, punu sinovske odanosti prama vjeri katoličkoj i 
svetoj stolici, prvaci svećenstva stanujućeg u Bosni, Hercegovini 
(== Ducatu Mysiae), dielu Hrvatske, pokrajini srbskoj i uz Dunav 
na ime svoje i podredjenih im katolika neizmjerno zahvaljuju papi, 
što im je poslao spomenutog fra Bonifacija i njegove drugove, koj 
je njih utješio, te koj se je medju njimi ponašao poput angjela 
gospodnjega, i propoviedajuć rieč božju, u Bogu ih utvrdio. Njim 
okriepljeni i ohrabreni, obećaju neprestano moliti Gospodina Boga 
za dugovječan život njegove svetosti, za mir svetih crkava, te da 
oni, koji nisu pod križem, pripoznadu istinu i nebesku svietlost. 
Prose napokon papu, da ih se nj u buduće ne zaboravi, nego da 
ih blagoslivlja i duhovnom utjehom kriepi kao stare i poslušne sinove 
njegove svetosti i katoličke crkve, pak da im potvrdi za zastup- 
nika kod sv. stolice njekog Aleksandra Komulovića, Dalmatinca, 
koj se je tada bavio u Rimu i boravio u njemačkom kolegiju, kao 
što im je to dozvolio pohvaljeni fra Bonifacij. Ova svjedočba pi- 
sana je dne 11. lipnja 1581., te uz biskupa fra Antuna podpisan 
je fra Grgo Masnović, provincijal, fra Ivan Križanić, otac države, 
fra Nikola Popomanić, takodjer otac države i 0. Bariša Sfondrat, 
isusovac; a nakon odnosnih pečata udario je i pečat države te svoj 
podpis fra Gašpar Knezović, tajnik provincijalev.!" Ova revnost u 
vršenju papinih naloga, zatim mnoge putne težkoće, skopčane sa 
svakovrstnimi pogibeljmi za život, shrvaše svu tjelesnu snagu bi- 
skupa Bonifacija, ter sliedeće godine pade na smrtnu.postelju kod 
braće u Temišvaru. Bolujućemu dohrli bosanski biskup, providi ga 
svetotajstvi umirućih i pristojno činu sahrani. Obaviv kod njega 
ovu zadnju počast, uze službene spise istoga fra Bonifacija, te ode 
u Rim, da mjesto njega izviesti sv. stolicu o obavljenu posjetu i 
stanju ovih krajeva,!! te ne sumnjamo, da je živo orisao nesnosljivi 
položaj svoga svećenstva i puka, te molio pomoć nesretnoj domovini. 

Ova okolnost, da je bosanski biskup otišao u Rim, te da je 
na spomenutoj svjedočbi podpisan fra Antun, kao bosanski biskup, 


19 Balan, Kat. crkva i Slaveni str. XXI—II. 
1! Farlati, Illyr. Sacrum t. V, 

ovlašćuje nas, da uztvrdimo, da biskup Matković nije umro god. 
1513., dakle odmah iza svoje posvetbe, kako to bilježe domaći ljeto- 
pisci,!š a po njih franjevački spisatelji,!" već je to imalo se tekar 
dogoditi ove (1582) oli sliedeće godine. U tome mnenju utvrdjuje 
nas vatikanski arkiv, koji ne zna za drugog biskupa fra Antuna u 
ovo doba, a zatim i njeka propustnica požežkoga paše, izdana turske 
godine 988, a po tom naše 1580.'* U toj propustnici dopušta se 
fra Antunu biskupu i drugim franjevcem, da budu prosti u vršenju 
svoje vjere, svetkovanju blagdan i propoviedanju evangjelja, kako 
im je to i pašin predšastnik bio dozvolio. Pak buduć .da je, polag 
pričanja domaćih izvora, smrt se njegova dogodila o povratku iz 
Rima, to bismo rekli, da se je iza napomenutog putovanja zbila, 
ter bi dosliedno za desetak godina natrag imao se stavit dogodjaj, 
koj stoji u savezu sa njegovom smrću. Preminuvši bo rečeni biskup 
u požežkom samostanu i bivši uz navadnu svečanost pokopan, Turci 
upotriebiše i to u svoju svrhu, te da franjevce oglobe, potvoru iz- 
nesu, da je umrvši biskup donio iz Rima mnogo blago, kojim će 
mitit katolike, da Bosnu papi izdadu. Da se tih tobožnjih novaca 
dočepaju, dodju u samostan, svega ga pretraže, i ne našav, bisku- 
povu grobnicu otvore, nadajuć se, da je s njime i zakopano nje- 
govo blago. A kad ni tu ništa ne najdoše, što bi njihovu grabež- 
ljivost moglo utoliti, okrive franjevce, da su oni to sakrili, te ovi 
izgube u toj uzgoni preko deset tisuća talira, kako piše Margitić, 
a kako drugi vele,!5 dadoše mnoge časti i preko tisuću talira u 
gotovini, dapače jedva im glave na ramenu ostaše. Medjutim bilo 
jedno ili drugo istinito, svakako je jasno, da su Turci svakom pri- 
likom tlačili i globili franjevce, ne čekajuć ni na kakov povod, te 
samo su na to išli, da se ovi jednoč izsele i ostave katolike nji- 
hovoj samovolji. Nu srećom nisu ni sami Turci poznavali s kim 
imadu posla, te da se katolički svećenik lahko ne razstavlja od svojih 
jednovjernika. 


12 Sutjeski i livanjski ljetopisi. 

18 Ab Occhievja op. cit. p. 88, Chevapovich p. 128. 

14 Fojnički arkiv. 

15 Sutjeski ljetopisi. — Ab Ocehievja op. cit. p. 87. — Cseva- 
povich, Catalogus ete. p. 128. 

I doisto, ako uzmemo obzir na ine dogodjaje ove dobe, čudit 
se moramo odvažnosti franjevaca, koji su divnom uztrajnošću sta- 
jali na svojih mjestih, pak jednoč protjerani, opet se na isto mjesto 
vraćali. Njekako u osmom desetku ovoga stoljeća, buduć Turci po- 
čeli vanredno progoniti braću doljnjo-tuzlanskog samostana, ova se 
izsele i prebjegnu u Modrič, ostaviv tu samo jednog svećenika, da 
. služi puk i čuva sgradu. Al ni kod drugova u Modriču ne bješe 
dugo sigurni, jer g. 1979. Turci upale samostan i crkvu, te premda 
malo kasnije dopustiše, da se samostan opet popravi, ne dopustiše 
kroz čitavih sliedećih sto godina, da se obnovi hram, ter u tom 
očekivanju oni se i razsele. Sliedećeg (1580) ljeta izgori i samostan 
u D. Tuzli, te se veli, da su ga turska djeca upalila, nu franjevci 
brzo dobiše dozvolu, da pogorjele sgrade na novo podignu,!* premda 
su ove zapremale ljepši dio mjestne varoši. U isto doba, a nakon 
smrti biskupa Matkovića, bio je razoren oli napušten i požežki sa- 
mostan, crkva pako pretvorena je bila u džamiju; ali braća ne 
ostaviše ipak Požege, nit njezinih katoličkih stanovnika, već se pri- 
biju uz crkvicu sv. Filipa i Jakova,!" ter se nastane u njekoj pri- 
vatnoj kući, da odtale nastave svoje dušobrižničko poslovanje. Pak 
buduć da to nije moglo se smatrati pravim samostanom, s toga 1 
ne dolazi u suvremenom popisu 0. Gonzage, koj je samo za koju 
godinu bio kasniji od podpuna razseljenja bivšeg samostana. 

Sv. stolica medjutim nije prestala budno paziti na ostanke 
katoličestva u Bosni i u pokrajinah Turkom podvrženih, te buduć 
duvanjska biskupija još od g. 1563. lišena bila prisutnosti redo- 
vitog pastira, ljetom pako g. 1580. biskup fra Danijel položio svoju 
čast u ruke samoga pape Grgura XIII, ovaj tri godine kasnije, 
prinukan dakako molbami i jadikovkami bosanskih franjevaca, od- 
redi, da se smedđerevskomu biskupu fra Nikoli Ugrinoviću povjere 
nesamo biskupija makarska, nego i duvanjska.'" Papa mu je tim 
radje ove krajeve predao pod upravu, što je još od g. 1570. ravnao 
smederevskom biskupijom, dakle u zemlji turskoj, pak što je i sam 
bio franjevac i rodom Dalmatinac iz Poljica, te po jeziku, navici i 


18 Gonzaga, De orig. Ser. Relig. p. 515. 
17 Csevapovich op. cit. p. 128. Pavić, Ramus ete. p. 279. 
18 Farlati t. IV. p. 193. 

družtvenih odnošajih spojen sa svećenstvom ovih krajeva. Doznavši 
pako sv. stolica, da je i bosanska biskupska stolica smrću Matko- 
vića izpražnjena, za samo jedno ljeto kašnje i bosansku biskupiju 
povjeri mu, imenovav ga ujedno apoštolskim posjetiteljem ovih kra- 
jeva; sve pak spomenute naslove toli rimski dvor koli biskup Ugri- 
nović izrazivali su riečmi: ,upravitelj.u duhovnih i biskupskih 


poslovih po cieloj državi bosansko-srebreničkoj.“!* Odtud možemo 


zaključiti, koliku je važnost polagala sv. stolica na ovo ime, koje 
je ovog doba označilo sve one nesretne katoličke pokrajine, što no 
su stenjale pod turskim jarmom, te i rimski dvor, premda stalan 


u svojih službenih nazivih, morao je od istih nješto popustiti, da 


bolje izrazi zasužnjene zemlje, u kojih su bosanski franjevci, sa 
svojim biskupom na čelu, duhovnu pastvu obavljali. Na ovaj način 
svim katolikom pod upravom bosanske braće stojećim bje opredie- 
ljen jedan biskup, čije su granice bile Dunav, Drava i jadrahsko 
more, a služba toli tegotna i opasna, da je trebovalo velike od- 
važnosti i požrtvovanja, da se uprti. Nu spas braće i dobro naroda 
bilo je pretežitije u očijuh onih vrlih vjeroviestnika, te čim bi 
jedan klonuo pod teretom svoje službe, drugi bi se pustio, da mu 
se to breme naprti. | 

I doisto, udes prvašnjih biskupa u Bosni i Hercegovini dielio 
je i biskup Ugrinović. Došavši bo oko g. 1587. u Vrgorac u poslu 
pastirske službe, Turci ga uhvate ni kriva ni dužna, te svezana 
dovedu u Livno i bace u tamnicu. Franjevci, ovom viešću poraženi, 
polete molit za život svoga biskupa, nu Turčin osta gluh na sve 
prošnje, te ga ne pusti ina slobodu, dok i ovaj put ne dadoše u ime 
odkupa 1200 talira,ž" koje su oni težkom mukom medju sobom 
sabrali. | 

Ovimi globami i progonsivi nije ipak u franjevcih mogla se 
utrnuti ona gorljivost za širenjem carstva božjega i očuvanje ka- 
toličke vjere, od koje su Slaveni na jugu sad više nego ikad  po- 
trebu imali, da ih ne proguta muhamedanstvo i ne otudji kršćan- 


stvu, tomu jedinomu širitelju prave naobraženosti. Dapače vidimo 


1% In spiritualibus et pontificalibus Administrator et visitator in 
regno Bosnae Argentinae. Ann, Min. XXII. ad a. 1574. 
"0 Domaći ljetopisi. Ab Ocechievja op. cit. p. 89. 

ih neustrašene, gdje se na sve strane razilaze po ugarskih državah, 
držeć, da im je dužnost i baština priletiti svim vjernikom, koji su 
u pogibelji bili, da vjerom prevrnu oli u njoj oslabe; pak s toga 
bivši zasjeo Petrovu stolicu franjevac Siksto V. (1585—90) nala- 
zimo naše vjeroviestnike u živahnu obćenju sa sy. stolicom, išćuć 
čas po čas od nje vanredne povlastice, nuždne za obavljanje du- 
hovne pastve u onih vanrednih po kršćanstvo okolnostih, gdje nije 
bilo moguće držat se običnih propisa crkvenog prava i rimskog 
obrednika, a u isto doba da razvijaju osobitu djelatnost na vjer- 
skom polju, te uzput razmiču granice svoje prostrane države. Tako 
već g. 1586. zaputi se u Rim fra Juro Soljanin (== Tuzlak) te osobno 
izpripovieda papi, da se nalaze mnogobrojni katolici u Posavju i 
Posemiji (?) te u inih susjednih pokrajinah, koji kraj drugih ne- 
volja, koje trpe pod turskim silničtvom, oskudjevaju vlastitim sve- 
ćenstvom. Uslied toga zamoli vrhovnog crkvenog glavara, da mu 
se dopusti potražiti sebi drugova medju svietovnjim i redovničkim 
svećenstvom ostalih zemalja, te da na čelu ovih podje onamo i za- 
dovolji najpriečjim vjerskim potrebam onoga naroda. Papa ga sve- 
srdno usliša i listom od 13. ožujka 1586. dopusti mu, da tu bogu- 
milu službu. u sporazumljenju sa svojimi starješinami ovrši, podieliv | 
mu u tu svrhu razne milosti, a medju timi znamenitije bijahu, da 
mogu sv. misu i izvan crkava u pristojnom mjestu služiti, staro 
sv. ulje upotrebljavati, od svih skoro grieha biskupom i papi za- 
držanih odriešavati, krivovjerce i odmetnike u krilo katoličke crkve 
primati, svetotajstva podieljivati, župničku službu svagdje obavljati 
i po jednoč u svakome mjestu podpuni oprost darivati. *! Primjer 
fra Jurin našao je odziva i u Dalmaciji, kamo se je bilo skrilo 
množtvo bosanskih obitelji, ter sliedeće (1587.) godine za sličnu 
dozvolu zamoli fra Bernardin Dubrovčanin, franjevac, a na ime 
svojih drugova: Stjepana Bošnjaka, mlietskoga benediktanca i fra 
Antonina Dubrovčanina, dominikanca. Ovi su bili čuli, da oko 
Požege i Temišvara, ie i po inih susjednih zemljah ima preko 
stotine gradova i sela bez ikakva svećenstva, pak su s toga pro- 
sili, da smiedu sabrati sebi družine iz svietovnjeg i redovničkog 
svećenstva, te se zaputiti u pokrajine, koje su lišene svake 
vjerske utjehe. Papa i ovim gorljivim redovnikom podieli mo- 


ž1 Annales Minorum XXII. p. 80—2. 

ljenu dozvolu i gori navedene povlastice, pod uslovom ipak, da 
posluju i rade pod upravom biskupa Ugrinovića, kojemu su bile i 
povjerene odnosne pokrajine. #2 I godine 1595. iztaknuo se je jedan 
ovako gorljiv svećenik, a taj bijaše fra Luka Jurišić, moleći, da 
se zaputi medju katolike stanujuće u dolinah djakovačkoj i cernič- 
koj, a sv. stolica i njega obdari vanrednimi povlasticami, ?* Ovi me- 
djutim dobrovoljei nisu toliko tražili dozvolu, da se zapute medju 
katolike od svećenstva ostavljene, buduć je i onako njihova država 
pružala se u one krajeve, koliko za to, da uživaju osobite povla- 
stice, te da mogu slobodnije se razilaziti po svih prostranih pre- 
djelih, a da u tom nebudu stegnuti kakovim ograničenjem od strane 
svojih starješina. Prelazeći ove blagonosne čete Savu i razilazeći 
se po Slavoniji, Sriemu i Banatu, obzirali su se poglavito na potrebe 
svoje jednokrvne braće, te su sabirale okolo sebe razpršene oli pri- 
tajene katotike, i poput kakove prednje vojne straže, za kojom će 
nastupiti redovna vojska, zavirivale su u svaki kut, podižuć sad 
ovdje sad ondje koju sukromnu crkvicu i stan za redovitog pastira. 
Ne ima sumpje, da su mnogi od ove krstareće družbe ostali medju 
ondašnjimi vjernici i zaveli župe; nu svakako brzo su im u pomoć 
pritekla druga braća, a tim se zacielila mnoga rana turskimi pro- 
valami uzrokovana, uzporedo pako širio se i djelokrug te obseg 
bosanske države. 

Nu koje su bile njezine granice, te gdje je imala svoje sa- 
mostane ovog doba, to doznajemo iz zamašita djela 0. Franje Gon- 
zage, tadanjeg vrhovnog starješine cielog franjevačkog reda, u ko- 
jem je on dao savršenu poviestnu i statističnu sliku svih država 
u njegov djelokrug spadajućih.** Jedno četiri strane svoje knjige 
on je posvetio pregledu bosanske države, nu ipak nama će u osku- 
dici obsežnijeh vrela dobro doći, te će popunit nam mnogu prazninu 
u našem pripoviedanju; a što piše o tadanjem stanju pojedinih sa- 
mostana i ukupne države, to je osnovano na suvremenom i vjero- 
dostojnom izvješću državnog starješinstva. U kratku uvodu, orisav 
prošlost bosanskih franjevaca, osvrće se i na tadanje njihovo sta- 


22 Ibidem. 

25 Ibidem t. XXIII. p. 455. 

*& Gonzaga, De origine et progressibus Seraphicae Religionis. 
Romae 1587,p. 512—16. 

nje, ter veli, da je sada samo osamdeset braće u cieloj državi, koja 
su usilovana primati dječake od 8 i 9 godina, te ih dugo vremena 
obučavati u slovnici i drugih potrebitijih naucih, te ih dobivenom 
milostinjom hraniti, dok u red konačno ne stupe, ako neće, da 
utrnu države. Toj nevolji, veli nadalje, neda se pomoći pošilja- 
njem vanjske braće, jer su Turci sumnjičavi i zlobni, pak bi takove 
smatrali za uhode i izdajice. Premučno se i njemu samu čini po- 
brojiti sve nevolje i progone, koje trpe bosanska braća od svojih 
ponositih gospodara, te da u malo sva rekne, dodaje: ,Budi dosta 
ovo reći, da živu u vječitoj pogibelji za svoj život, i da često, pre- 
često bivaju bijeni, tražeć od njih voštane svieće i oštije, kojimi 
služe sv. misu, te premda veoma riedko u samostanih braća borave, 
nego po selih i trgovištih radi duhovne pastve razilaze se, ipak to- 
liko je množtvo katolika, a oskudica svećenstva, da ne mogu za- 
dovoljiti ni najprečim duhovnim potrebam, te su usilovani roditelji 
sobom donositi djecu na krštenje iz daljine od 10—12 sati.“ — 
Iza ovog uvoda sliedi kratka poviest i statistika pojedinih samo- 
stana, te doznajemo, da su tada obstojali samostani: u Srebrenici, 
Sutjeskoj, Fojnici, Olovu, Visokom, Kreševu, Gradovrhu, Dolnjoj 
Tuzli, Modriču, Visovcu, Makarskoj, Zaostrogu, Rami i Velikoj, a 
po tom da je bilo 14 franjevačkih samostana. Premda je tu mimo- 
išao, polag svoje osnove, župe i pregled katoličkog stanovničtva, 
ipak su važne njeke viesti o pojedinih samostanih. Već tada su 
bili se razbjegli katolici iz Srebrenice, a preostavša tri franjevca 
živila su od dohodka svojih srebrenih rudokopa, dočim su ostali 
rudokopi došli u ruke muhamedancem i Srbom. Uzrok, što su sama 
braća ostala, bio je taj, što su tu imali krasnu i veličanstvenu 
crkvu, koju je njeki bosanski kralj (valjda Stjepan Tomaš) sa- 
gradio, a i liep samostan, podignut prihodom svojih rudnika, te im 
bijaše žao napustit ga, premda su Turci neprestano ih tlačili i 
globili. O fojničkom samostanu govoreć, tvrdi, da je podignut pri- 
nesci nadzornika mjestnih rudokopa, što bi nas ovlastilo zaključiti, 
da je i tada vadjeno srebro u Srebrenici i Fojnici, al ovdje da su 
bili nadzirani od samih katolika, koji su tim načinom došli do zna- 
menita imetka. Ovim kada dodamo podatke o modričkom, grado- 
vrškom i tuzlanskom samostanu, koje drugdje spomenusmo, izcrp- 
ljuje se djelo Gonzagino, što se nas tiče. I iz ovih kratkih erta vidi 

se, da je tada franjevačka bosanska država sizala na sjever do 
Drave, na zapad do jadranskoga mora, a na iztok do Drine, a iz 
onih redovničkih postaja razvijala je svu djelatnost, koja je ulievala 
bojazan za iztriebljenje katoličke vjere i oduševljena ljubav prama 
srodnim narodom. Ostala prebivališta po Ugarskoj, Hrvatskoj i 
Dalmaciji još nisu bila učinjena pravilnimi samostani, pak s toga 
ovdje i ne spominju se. 

Kada je navedeno djelo sviet ugledalo, u isto doba dogodio se 
je i onaj nemili slučaj s biskupom Ugrinovićem, te ovaj više ne 
smjede prelaziti turske granice nit obavljat svoje službe. Za to 
je doznala i sv. stolica, te uvidiv, da je još najbolje uvu čast po- 
dieljivati rodjenim Bošnjakom, naimenova pismom od 14. studenoga 
1588. fra Franju Baličevića, inače Stjepanovića (== de Stephanis) bo- 
sanskim biekupom. Ovaj bijaše rodom iz Ričice, sela župe sutjeske, 
tada bosanski provincijal i ujedno izpitani profesor bogoslovja. Uz 
bosansku stolicu bje mu dozvoljeno pohadjati crkvu i biskupiju 
biogradsku, zatim sva pogranična mjesta turskim silničivom po- 
tlačena, u kojih ne ima katoličkog biskupa, pod uslovom ipak, da 
prije, nego bude uveden u posjed svoje stolice, položi zakletvu vier- 
nosti. 25 Ova kratka bilježka vatikanskog zapisnika svjedoči, koli 
je obsežnu punomoć a još obsežniji djelokrug dobio i ovaj bosanski 
biskup. 

Al ni njemu ne bje dopušteno mirno vršiti svoju tegotnu 
službu, već morade u prvom početku izkusiti, poput svih svojih 
predšastnika, samosilje i progonstvo tursko. Polazeći koncem godine 
1589. ili početkom sliedeće, kako to pripoviedaju dalmatinski ljeto- 
pisi, #* a kako Margitić tvrdi 1605.27, preko Dalmacije u Rim, da 
sv. stolicu izviesti o stanju svoje crkve i potrebah ovostranih ka- 
tolika, dodje u Zaostrog, da odtale zaplovi put Italije. Turkom 
upade u oči ovo njegovo putovanje i za čas izmisle potvoru, da on 
gobom nosi papi harač bosansko-dalmatinskih katolika, kojim će 
on služit se na ratne svrhe proti-turskoj carevini. Ova zlobna iz- 
mišljotina razpali muhamedance, koji za to čuše, te polete za bisku- 


25 Farlati t. IV. p. 78. 
26 Matas u koledaru Matice dalm. str. 99. 
27 Livanjski ljetopis: Uspomene biskupa bosanskih. 

pom. Nu prije nego je ova biesna rulja mogla rupiti u Zaostrog, 
franjevci dočuše za njezin dolazak i biskupa kradom prevezu na 
obližnji školj Šućurje, a oni oslanu u samostanu, zlu se nadajući. 
Dojuriv Turci u samostan, odmah navale na gvardijana fra Pavla 
Jakića, da im kaže, gdje je biskup i njegovo blago, koje je papi 
ponieo, a kad ovaj nehtje biskupa odati nit kazat za novce, kojih 
nije ni bilo, svežu ga pred samostanom, stave ga na svakojake 
muke, a tada sjednu za večeru, misleći na koji će ga način i dalje 
mučiti. Nu dočim je ovaj neustrašivo čuvao tajnu o biskupu, na- 
hrupe dva oružana katolika, te za čas raztjeraju Turke, od kojih 
četvoricu na mjestu smaknu, i tako izbave braću iz očite smrtne 
pogibelji. Ovaj medjutim poraz i prolivenu krv ne mogoše prego- 
riti Turci, već do malo dana u većoj četi spanu u Zaostrog, navale 
na samostan, porobe ga, biskupova slugu težko izprebijaju, a fra- 
njevcem nametnu silnu globu, što je u njihovoj kući krv pala. 
Pomoćju katolika izplati se ova uciena i jedva se Turci umoliše, 
da dalje ne progone ni biskupa ni franjevaca.?3 

Ovo ipak neustravi srčanog biskupa toliko, da bi pomislio posve 
ostaviti povjereno mu stado. Dapače pokaza u Rimu toliko gorlji- 
vosti i požrtvovnosti, da mu je dielom na novo bio potvrdjen a 
dielom razširen dosadanji djelokrug. Sv. stolica, uzevši s jedne strane 
u obzir nevoljno stanje katolika, stenjućih pod turskim jarmom i 
odsutnost redovitih biskupa, s druge pako strane bojeć se, da ovako 
zapušteni ne skrenu sa staze crkvene stege i ne klonu duhom pred 
prietnjami i tlačenjem, listom od 15. svibnja 1592 opunovlasti bi- 
skupa Balićevića, da može pohoditi svaku biskupiju, u koju bude 
prizovnut, i tamo sv. redove i potvrdu dieliti, od bezredovitosti i 
ženitbenih zaprieka oprašćati, od svih zadržanih grieha odriešivati, 
on i svećenstvo prenosne žrtvenike upotrebljavati i sve drugo činiti 
što i vlastiti biskupi." Ovo sve dozvoli mu zato, što uživa ve- 
liko povjerenje sv. stolice, narediv ujedno svim vjernikom, 
da se njemu i njegovim naredbam pokoravaju, nadajuć se, da će 
mu poć za rukom mnoge krivovjerne i odmetnike povratiti u krilo 
katoličke crkve. | 


*" Farlati t. IV p. 78. Ab Ocehevja p. 89. — Cgsevapovich op. 
cit. p. 131. — Butjeski arkiv i razni domaći ljetopisi. 
3% Annales Minorum XXIII. p. 85—6. 

Što se je morala ovako razširiti vlast i ovoga bosanskoga bi- 
skupa, tomu je doista dala povod razvijena i zasvjedočena djelatnost 
njegove braće, te okolnost, da su dotle bili preuzeli duhovnu pastvu 
po svih krajevih Slavonije, Ugarske, Srbije i Dalmacije, kamo se 
je prostiralo tursko gospodstvo. Spomenuti list krasna je svjedočba 
za biskupa Balićevića, jer se iz njeg vidi, da je već za prvih go- 
dina svoga biskupovanja znao opravdat u nj stavljeno pouzdanje. 
Medjutim njemu bijaše lakše nego drugim podvrći pleća i ovomu 
teretu, jer je mogao računati na svestranu podporu braće, koja su 
i ovu priliku radosino prihvatila, da biednim sumučenikom po mo- 
gućnosti olakšaju sužanjstvo i njih uzdrže čvrste u vjeri Isusovoj. 

I dočim su ovako franjevci oživotvarali plemenite namjere sv. 
stolice, dotle su u nutrnjosti Bosne trudili se, da se što većma 
učvrste, osiguravši obstanak svojim samostanom. Crkva i samostan 
u Fojnici još su sastojali iz prostoga šepera ili pletera, koj je tre- 
bovao čestih popravaka, svaka pako i najmanja obnova stajala ih 
je ogromna mita i duga moljakanja, te uviek su živili u strahu, 
da im se neće dat dozvola, bez koje bi slabi pleterni zidovi za čas 
klonuli i uništili u njih svaku nadu u dulji boravak na onome 
mjestu, pak s toga željno su izgledali priliku, da crkvu i svoj stan 
osove na zidove, a tiem da se osiguraju na dulje vrieme od svako- 
jakih neprilika. Takova im se prigoda pruži g. 1591. i oni izposluju 
ferman, da mogu prinačiniti crkvu u starom obsegu, al tako, da 
samo do polovice njezine visine zidovi budu od kamena, ostalo pako 
od nepečene cigle (== ćerpića), pak i to samo onda da smjedu uči- 
niti, ako je Fojnica bez boja i borbe osvojena, inače, da se i crkva 
i samostan do temelja razore, a franjevci da se odanle raztjeraju. 
Dok su ovo naši paćenici mogli dokazati, prošle su im tri godine, 
jer istom g. 1594 nalazimo u ljetopisih fra Antuna Jurišića, gdje 
opravlja crkvu,š! a stoprv četiri godine kasnije mogao je uzidati 
onu spomen-ploču, koja se još i danas nalazi na desnoj strani glavnih 
crkvenih vrata, te glasi, premda nješto okrnjena sa obje strane: 

NETO REDIFI 
f O D 1598. 


50 Fojnički arkiv sv. II. 
81 Ljetopisi u Fojnici i Sutjeskoj. 

Medjutim njeko vrieme razvedreno političko obzorje, uslied 
uporna rata medju Turskom i Perzijom, opet se pomuti, odtale pako 
nastavša oluja zadade mnogu štetu kršćanskomu narodu. Dovršivši 
g. 1590. sultan Murat III. rat sa pomenutom državom, kako je bio 
od naravi skloniji na bezposlenost nego na vojevanje, htjede u miru 
provesti ostali dio svoga života, ter je već bio produljio primirje 
s cesarom Rudolfom na dalnjih osam godina, kada veliki vezir Sinan 
paša sve sile uloži, da bojnu zublju prenese iz Azije.u Evropu, a 
tiem da sebi pribavi nove časti i zadovoljstva. Pak buduć se je 
tomu sultan svom snagom opirao, on pošalje u Bosnu njekog Hasan 
pašu, rodom Hercegovca, željna isto tako kao i gospodar mu krš- 
ćanske krvi i junačkog mejdana, nagovoriv ovog svog ljubimca, da 
neprestano provaljuje u cesarske zemlje, a svaki odpor da prijavi 
u Carigrad kao navalu i povriedu učinjenog primirja. Ovomu podje 
za rukom izvesti Sinanovu zlokobnu osnovu, te već proljećem g. 
1592 krene na čelu bosanskih četa proti Sisku, sazida u malo dana 
tvrdju Petrinju i odtale ode pod Bišće. Tamo ga dočeka gradski 
zapovjednik Lamberg i opre mu se, al nakon višednevne obsade 
ipak mu predade grad uz častne uslove, te s vojskom i množtvom 
gradjana krene iz tvrdjave, napustiv Turkom položaje. Dočim su 
ovi mirno uzmicali prama granici, Bošnjaci ih iz zasjede dočekaju, 
na njih nasrnu, mnoge poubijaju, a mnoge zasužnje, sam pako Lam- 
berg jedva iznese živu glavu iz ovog izdajničkog napadaja. Slična 
sudbina imala je postić i one kršćane, koji vjerujuć turskoj besjedi, 
ostaše na svom poprištu. Izprvice Hasan paša prosu medju nje silu 
novca, te se ovi obradovaše svomu udesu, nu do malo dana dozvoli 
obći pokolj preostavših kršćana, pri kojem od pet hiljada katoličkih 
stanovnika dvie hiljade bje poklano, mladež pako i ženskinje bješe 
odvedene i razprodane kano roblje. Da li je tom prigodom poginuo 
koji franjevac, ne znamo, kao što ne znamo, da li je tu još obstojao 
franjevački samostan; jer premda je na tom mjestu g. 1547. ob: 
državana skupština hrvatsko-bosanske braće, ipak ga ne spominje 
Gonzaga u navedenom popisu samostana. Sasvim tim okolnost, da 
su katolici do danas održali se ondje i to u posebnih selih na okupu, 
služeni od sinova bosanske države, navodi nas na tvrdnju da su 
bosanski franjevci istodobno preuzeli upravu bihaćkih katolika ; inače 
bi ge ovi za čas oli razplinuli medju muhamedanskim i grčko-iz- 

točnim stanovničtvom oli bi se kojekuda razpršili. Da se nisu mogli 
kašnje naseliti, dokazom nam je i turska zanešenost i sveudiljna 
težnja za Širenjem svoje vjere. Franjevci dakle morali su ovamo 
pritrkat u vrieme, kada je još bihaćko zemljište rumenilo se od 
nedužne kršćanske krvi, te su obustavili selitbu okolnog žiteljstva, 
pak je čudit se, da je ova točka učuvana za katoličestvo uzprkos 
svim borbam i bunam na krajini, što i opet zasvjedočuje žilavu 
uztrajnost bosanske braće. 

Izkorieniv na ovako okrutan način kršćansko stanovničtvo u 
Bišću, Hasan paša nastavi svoj krvavi pohod, razprši kod Šiska ba- 
nove čete, zauze do dvadeset i šest tvrdjava, zarobi oko trideset i 
pet tisuća krštena naroda, te dne 17 rujna r. g. do noge potuče 
kod Petrinje i samu cesarsku vojsku. Ovim uspjehom ponosit, ode 
u Carigrad, kamo je već unapried poslao najradostnije viesti o 
svojih pobjedab, sultan pako pripravi mu toliko slavje, kakva nisu 
doživili ni najveće vojvode turske vojske, pak valjda tada dobio je 
naslov ,gazije“ i ,delije“, kojimi ga odsele časte turski ljetopisi. 
I g. 1593. Hasan paša povede čete proti tvrdomu Sisku, gradu 
kaptola zagrebačkoga, prizvav u pomoć sve obližnje paše. Nu ovaj 
put nesretno, jer u rieci Kupi, sa eovietom turskih glavara i deset 
hiljada momaka nadje smrt. Sove pobjede uzradova se cielo krš- 
ćanstvo, dočim u Carigradu zavlada toliki strah, da turski povjest- 
ničari prozvaše ovo ljeto ,godinom razsula“. I doisto, sreća po krš- 
ćanstvo bijaše ovaj poraz otomanskih četa, koje su medjutim sasto- 
jale od samih Slavena, nu ljutih neprijatelja krsta i kršćanskog 
zapada, a predvodjene bile čovjekom koli hrabrim toli poduzetnim, 
koj je za života prenio sielo bosanskih vezira iz Sarajeva u Banja- 
luku, u namjeri, da odovuda lakše razmiče granice turske carevine 
i uspješnije nadzire vojna poduzeća proti cesaru. 

Iza smrti Hasan pašine odahnuše i franjevci, ter od njegova 
nastupnika Mustaj paše izprosiše razne milosti. Ponajglavnija bijaše 
privolja, da se obzida crkva u Fojnici, za koju su uzalud moljakali 
Hasan pašu. Uz tu milost sliedila je druga isto tako važna, dozvoli 
im se naime, da mogu po samostanih i selih djecu učiti;3? tiem 
pako zadovoljeno je najprečjim potrebam svećenstva i puka, što im 
je u zadnje doba moralo bit strogo zabranjivano. Odavle se ponaj- 

bolje vidi, kako su bosanski muhamedanci sistematično mrzili i pro- 
gonili katolike, ne dopuštajući im ni knjizi se učit, da tako neuke 
lakše unište. Nasuprot liepo je od franjevaca, da su, premda ne- 
znatni brojem, poučavali svoje pitomce i seljačku mladež u prvih 
početcih književnosti, uvjereni, da će bit uzaludna ustmena pouka, 
ako ju ne bude podupriet i knjiga. Ovim načinom oni su samim 
sebi olakšali težku službu, te su bez dvojbe ovim književnikom 
povjerovavali, da neumitnijim susjedom tumače kršćanske istine, 
. da mole pred svojimi seljani i svećenike zamienjuju pri nadzoru puka. 

Medjutim su se Turci brzo oporavili od prvog straha, te se 
stanu na novo pouzdavati u svoje sile i tlačiti katolike. U tome su 
tako daleko pošli, da su počeli uplićat se u čisto vjerske obrede i 
zabranjivali, da se ne žegu voštene svieće u crkvah i na žrtvenicih. 
Istodobno iztakoše se i grčko-iztočni vladike sa svojimi običnimi 
zahtjevi. Proti obim protivnikom trebalo je potražiti zaštitu sul- 
tanovu, te g. 1594 dobave ferman, kojim se zapovjedi muhame- 
dancem, da ne brane franjevcem žeći voštane svieće pri obavljanju 
vjerskih obreda, vladikam pako, da ništa ne iziskuju od katolika. 
Na ovaj način odbijena je jedna i druga navala na slobodu bo- 
goštovja; nu kolikog je novca i truda to slalo, možemo sami pojmiti, 
ako uzmemo u obzir tursku lakomost za novcem i dalečinu puteva. 

Iz svih, tečajem ovoga poglavja navedenih činjenica razabire 
se okoriela mržnja i sustavno proganjanje katolika od strane bo- 
sanskih muhamedanaca, koji su za tim išli, da iztriebe katolike iz 
Bosne, napadajući na glavare njihova vjerozakona i smetajući ih u 
njihovu bogoštovju. Uzporedo s ovimi protivnici krsta navaljivali 
su na njih i grčko-iztočne vladike, nastojeć ih odtrgnut od središta 
katoličkog jedinstva i podvrći ih svojim obredom i danjkom. Ako 
nisu jedni i drugi neprijatelji katoličestva polučili svoga cilja, to 
je pripisati zaštiti božje providnosti, koja je bdila nad ovimi ostanci 
pravovjerja, a zatim čeličnoj uzirajnosti i divnoj požrtvovnosti bo- 
sanskih franjevaca, kojim nijedna žrtva nije se činila prevelika, da 
očuvaju slobodu i neodvisnost svoje vjeroizpoviedi. Pa kao da im u 
Bosni sve išlo po volji, premda brojem oskudni, raznosili su i preko 
Save na dugo i široko svietlo istine i ljubavi, mimogred razširujuć 
obseg svoje države. 


#5 Ondje. 


XI. 


Sudjelovanje franjevaca pri prvom slavonskom 
ustanku. 
(1596—1610.) 


Nastavše medjutim političke okolnosti nametnuše franjevcem i 
drugu rodoljubivu dužnost, naime, da osnuju i rukovode ustanak 
slavonskih katolika, kojim je sada bila počela zarudjivati zora oslo- 
bodjenja, a tu nadu podržavali su njeki uspjesi cesarskoga oružja 
Veliki bo vezir Sinan paša, ne mogući pregoriti sisačkog poraza, 
na brzu ruku preleti u Ugarsku i odpočme (1594) krvavu borbu sa 
cesarskimi vojvodami, kojim su odsele na čelu stajala sama cesa- 
reva braća. Bosanski franjevci, iz bliza gledajuć ova hrvanja, po- 
misle, da je nadošlo vrieme turske propasti, te ne htješe ni sami 
prekrštenih ruku čekati svršetak ove bojne igre, nego naumiše po 
mogućnosti pomoći podpunoj pobjedi kršćanskih četa. Ovom nadom | 
opojeni, stadoše slavonskim katolikom savjetovati, da i oni popanu | 
za oružje i štogod doprinesu žrtve cesarskomu oružju i vlastitomu 
izbavljenju. Kao da nije bilo težko na to ih nagovoriti, kao što 
nije bilo mučno naći povod i vodju takovu pokretu. Njegdje god. 
1596. bivši izabran provincijalom fra Grgo Masnović, rodom iz 
Fojnice, ode u Slavoniju, da posjeti braću, te došav u Požegu, po- | 
Sjeti i vrhovačkog agu Smaila, praćen od Požežanina Vida Kova: | 
čevića. Turčin ih liepo primi i pozove ih k objedu, nu sada započme | 
podrugivat se franjevcem i grdit katoličke obrede. Fra Grgo je te 
prikore oprovrgavao i branio se dosjetkami, al siloviti aga ostane | 

uvriedjen smjelošću fratarskom, te potegne sablju da ga posječe;! 
nu Vid pritrči, izbije mu sablju i zajedno snjome odsječe mu pri 
ramenu ruku. Na kriku gospodarevu pritrče sluge, al videć, da se 
tu radi o obrani franjevca, bivši i sami katolici, upotriebe ovu pri- 
liku, da se osvete Turkom, te za tili čas popanu oružje i pokolju 
ono muhamedanaca, što je bilo u gradu. Medjutim uvidiše, da ne- 
imaju kuda bježati, pak se zatvore u tvrdjavu, da se brane dokle 
uzmognu. Proti ovim smjelim odmetnikom posla požežki paša jaku 
četu i pred njome sina Huseina. Kovačević ne htjede se tako lahko 
predati neprijatelju, a kada mu ponesta brane, izpusti trojicu ju- 
naka obnoć, da Huseina pogube pod njegovim čadorom. Ovo im 
podje sretno za rukom i već sliedeće jutro osvanu Huseinova glava 
na zidinah vrhovačkih. Da osveti smrt svojega sina, doleti požežki 
paša, i svom silom nasrnu na Vrhovac. Kršćani se i opet junački 
odaprieše te šestnaest dana izdržavahu turske juriše, nu napokon 
sili podlegoše, poslje kako su trista Turaka sa zemljom sastavili. 
— Ako nam ovaj krvavi dogodjaj posvjedočuje privrženost slavon- 
skih katolika prama franjevcem, to opet s druge strane vidimo, da 
su bili silno potlačeni, kad u dvoru rečenog age ne bijaše druge 
služinčadi do samih kršćana. Vidi se odtuda nadalje, da su dotle 
već bile bačene prve klice ustanka i katolici su bili jur opojeni 
mišlju, da će im uspjet namjera, oslobodit se turskoga gospodstva, 
Da se postigne toli plemenit cilj i franjevci su živo sudjelovali, da- 
pače podticali i upućivali, nu samo osnova bijaše preveć opasna i 
preuzetna, ter nebuduć poduprta vanjskom pomoćju, kako su se to 
hrabri ustaše nadali, u vjetar odoše svi napori i uzaludno se proli 
silna krv turska i kršćanska. 

Navedeni slučaj bijaše samo prva iskra one bojne vatre, koja 
je počela obuzimat ravnu Slavoniju. Iste naime godine stupi na 
čelo ovog ustanka obitelj Ilinića, porieklom Hercegovaca. Bivši oteli 
Turci Franji Iliniću ženu, ovaj podiže svoju okolicu i pred četom 
od 190 momaka popali im njekoliko tvrdjavica i doprie u samu 
Požegu. Jedva dočekaše franjevci, da ovaki junak stupi na čelo po- 


1 Ovu i sliedeće crte iz prvog slavonskog ustanka crpimo iz Švea- 
revog djela. Ogledalo Illiriuma sv. IV, koj je opet to vadio iz njekog 
starog, latinski pisanog rukopisa požežkog samostana. 

kreta, te ne moguć dalje gledati silna bezakonja, koja čine po Sla- 
voniji Turci od njih i njihove braće, otajno množinu naših pobune, 
koji su se ovoj četi priklopili, tako, da je u kratko vrieme Ilinić 
brojio 2000 momaka pod svojom zastavom. Praćen ovom dobrovo- 
ljačkom četom, a blagoslovom svojih dušobrižnika, porobi požežki 
grad i sasječe veći dio turskog stanovničtva, ter plienom obogaćen 
krenu prama Velikoj. I dočim su ovi hrabri kršćanski ustaše po 
Velikoj harali i sjekli svoje tlačitelje, franjevci im poruče, da idje 
na njih novi požežki paša, koj je silnu vojsku po Bosni pokupio i 
već se k Savi približio. Neustrašivi borci sada polete u susret ovoj 
turskoj vojsci, i njegdje kod utoka Orljave u Savu boj s Turci za- 
metnu. Nakon duga okršaja kršćani budu savladani daleko preteži- 
tijim brojem svojih neprijatelja, pak buduć tu pao i vodja im Ilinić, 
uzmakoše vješto u gore. odkle su poslje neprestano Turke uznemi- 
rivali. Paša medjutim nastavi put i dodje u Požegu, noseć na nogi 
ranu, te srdit na franjevce i na kršćane, nametnu im težku krva- 
rinu, a koji ne mogoše platit, te baci u tamnicu i punih pet mje- 
seci gladom i svakom mukom muči ih. Divna doisto bijaše ova 
misao i težnja za oslobodjenjem, da naime slavonski puk vlastitom 
mišicom izvojuje slobodu svoje domovine. Nu opet sdruge strane 
bijaše i vratoloman put do tog cilja, osobito ako u obzir uzmemo 
način onovriemenog vojevanja, a za sve divljačko postupanje Tu- 
raka napram savladanim kršćanom. Ovo poduzeće zahtievalo je od 
franjevaca i velike hrabrosti te samozataje, počem njihovo šuro- 
vanje sa ustašami te očito podticanje na ustanak nisu mogla ostati 
tajne turskim poglavicam, kojim su na oči, da tako reknem, bunili 
narod i doglašivali kršćanskoj četi svako gibanje neprijateljskih čo- 
pora, dočim i samo franjevačko ime i odjelo bijaše dovoljan povod, 
da budu zlostavljani i nekažnjivo smaknuti. Ali ova neutoljiva želja 
za oslobodjenjem kao da je bila ravnana tolikom ljubavju i obzir- 
nošću, jer napokon i požežki paša potajno priedje na katoličku vjeru 
i stade štititi katolike, koje je dotle nemilo progonio. Mi i ne- 
sumnjamo, da su tu promjenu u njem uzrokovala razmatranja o 
kršćanstvu, to pako pospješila revnost naših franjevaca. 

I premda su odsele franjevci i katolici u Slavoniji slobodnije 
dihali, ipak se nisu dali zavarati ovom prividnom stankom u pro- 

gonstvu, već su jednako zamjenito hrabrili se i spremali, da 
pokušaju junačku sreću i oslobode otačbinu. Gori navedeni porazi 
i nedaće njih ne mogoše preplašiti, već čim se pruži sgodna prilika, 
opet buknu ustanak. Ovomu povod dade sama cesarska vojska, koja 
(1598) bijaše se pod banom Ivanom Draškovićem, Ivanom Ratka- 
jem i generalom Herbersteinom spustila u Slavoniju i grad Viro- 
vitivu bila obsjela. Sada Slavonci prihvate za oružje i stanu harati 
turska mjesta, jednoj pako ovećoj ustaškoj četi zapoviedao je junak 
Senčević Luka, koj u jednoj bitci pogubi 120 Turaka, i dočim su 
ostali u biegu spas tražili, on je za njimi letio, a kog je stigao, 
toga je i pogubio. Medjutim spomenuti vojvode ne mogoše osvojit 
Virovitice, te dignu obsadu i krenu kući, kršćanom pako drugo ne 
preosta do izselit se oli predat se na milost i nemilost svog krvnog 
dušmanina. Mnogi odabraše prvo, a koji ostaše, izkusiše toliku okrut- 
nost od strane svojih biesnih gospodara, da su u plug i kola poput 
nieme marve bivali uprezani, a pod udarci padali mrtvi kao sno- 
povi. Senčević sretno umaknu preko Drave, te čuvši da Hrvati pod 
Petrom Bakačem prodiraju prama Požegi, pribere novu četu od 500 
momaka i obnoć spali Požegu. Tom sgodom bje ubijen i požežki 
paša, a njegov sin Mustafa i trista drugih odličnijih Turaka bje 
uhvaćeno, dočim je toga dvoje od kršćanske ruke poginulo. Bakač 
se iza toga vrati u Moslavinu, Senčević pako udari sam na Osiek, 
grad upali i skoro cielo tursko stanovničivo pokolje. Kuga, koja je 
tada grozno harala, prekinu mu vojevanje, ali nepromieni kršćanske 
namjere, da opet poprime proti Turkom oružje, čim bude tomu pri- 
jatnije vrieme. 

Nit pune dvie godine iza toga ne minuše, a već se (1600) 
osnova novi zamašitiji ustanak, koji su sada rukovodili Marko i 
Mato Lapsanovići, a bosanski franjevci svimi mogućimi sredstvi po- 
tajno podticali i podjarivali. Ustaška četa brojila je ovaj put preko 
hiljadu momaka, i odvažnim vodjam podje za rukom mnoge turske 
gradove popaliti, mnogu dušmansku glavu uzkinuti, te mnogo im 
dobro zaplieniti. Odlučna bitka i ovaj put zametne se na utoku 
rieke Orljave u Savu, gdje su ustaše imali se borit s vojskom od 
5000 Turaka, te premda ovih dobra polovina osta na bojnom polju, 
ipak moradoše kršćani najposlje uzmaći, Ovu krvavu tursku pobjedu 
krvavo platiše franjevci, jer požežki paša, vrativ se kući, dade po- 

hvatati i u tamnice pobacati požežke franjevce, gvardijana pako na 
kolac nataknu, znajući dobro, da su duše cielomu ustanku bili sami 
franjevci, ti neustrašivi pastiri svojega stada. Što je franjevce po- 
stiglo, to ni katolike nije mitilo. Puna dva mjeseca iza spomenute 
bitke ciela Slavonija bila je pozorištem najokrutnijih turskih bez- 
djela: kršćani su bili stavljani na svakojake muke, ženam su sise 
bile rezane, ljudem nosovi i uši, mnogi bivali živi parani, na kolac 
nabijani, u vrelu vodu bacani, djeca pako bila zatvorana i gladom 
umarana. Medjutim bje Marko Lapsanović u Bosnu pobjegao te na 
novo pribrao četu od 600 hrabrih junaka, i to ne bez sudjelovanja 
franjevaca. Na čelu ovih vitozova prodrie on opet u Slavoniju i 
stane na novo Turke napadati i uznemirivati. Dvie godine on je 
neprijatelju strah i trepet zadavao, osvećujuć nevino prolivenu krv 
svoje braće, nu napokon bje kugom i gladom primoran da razpusti 
momčad i odgodi daljnja poduzeća do zgodnijih vremena. 

Al ni ovaj put nije mnogo oklievao. Čuvši da g. 1608. Nikola 
Šubić i general Trautmansdorf idju oslobadjat Slavoniju, pojavi se 
opet Lapsanović sa jakim ustaškim odjelom. Njegova četa poput 
bujice silni kvar počini Turkom prije, nego se je i mogao sjedinit 
sa Šubićem, sdruživ se pako, porobe oba požežko polje i mnoge 
sužnje oslobode iz turskih tamnica. Pa i kad se vratiše rečeni voj- 
vode, Lapsanović nastavi junačko četovanje i kod Brestovca potuče 
vojsku od 500 Turaka. Leteć u potjeru za požežkim pašom, pade 
mu s njeke upaljene kuće goruća glavnja na glavu i mrtva na 
mjestu ostavi. Medjutim njegovim drugovom podje za rukom uhva- 
titi pašu i u ponor ga baciti. Najposlje, bivši ih tri četvrtine palo 
u raznih okršajih, a kuga opet počela strašno moriti, bješe usilo- 
vani razići se i počekati na bolju zgodu. 

Ovaj ustanak, toli odvažno odpočet i toli uztrajno nastavljan, 
razbukti se i g. 1604., ustaše pako predvodio je Ivan Ilinić, koj je 
svoje junačtvo izkazao, uništiv gradove Kobaš i Dubočac. Ovomu 
pokretu, osim inih uzroka, bje povodom stigavša iz Carigrada na- 
redba, da onamo odpremi iz Slavonije dviesta najljepših momaka i 
toliko djevojaka. Kršćani se sgroziše nad ovom odurnom zapoviedju, 
te ne hiješe ni čut za to; a kada Turci počeše upotrebljivati silu, 
podignu se svi složno na oružje, zakloniv u šume svoje porodice, 
i dotle se opiraše, dok im se nalog nezamieni danjkom od to- 

liko dukata. Iza toga njeko vrieme odahnu kršćani i dapače dobiju 
slobodu vršiti svoju vjeru, te su franjevci mogli bez zaprieke voditi 
i svečane obhode. Ovoj stanki progonstvu najviše je doprinjeo re- 
čeni Ilinić, pobrativ se s požežkim pašom, Kara Mustafom Čunićem, 
te odvraćajuć od svojih jednovjeraca sve turske navale i potvore. 
Slavonski Turci nasuprot priekim su okom gledali toliku snosljivost 
pašinu i njegovo prijateljevanje s Ilinićem, te obojicu dne 1. travnja 
1607 otruju. Ukloniv s puta jednog i drugog, stanu na novo tlačit 
kršćane, franjevcem pako nametnuše novi danjak, za to naime, što 
obavljaju vierske čine, te ga prozvaše džuluso m, zaprietivši, da 
će sve franjevce poubijat, ako im se odmah neuruči. Već 1. svibnja 
r. g. pozatvarani su bili požežki fratri, al katoličko gradjanstvo od- 
kupi im glave, davši Turkom hiljadu talira, kojom prigodom mnogi 
razprodaše svoja imanja i pokućtvo, dok skucaše silnu ucienu. U 
Djakovu medjutim ova oluja ostavi krvav trag ; jer tri franjevca i 
petdeset katolika bješe na kolac nataknuti i nemilom smrću umoreni. 


Ovaj okrutni turski postupak razjari sve slavonske kršćane, te 
videći, da se nije više dobru nadati od silovitih gospodara, odreda 
oli svi izginuti oružjem u ruci oli se jednoč osloboditi turskoga 
jarma. Vodje ovomu ustanku bijahu Mato Delimanić i Toma Mi- 
haljević, te natjeraše Turke u toliki strah, da su iz Bosne i Bu- 
dima morali pomoć potražiti, a ne moguć ju dulje čekati, napokon 
počeše u Bosnu bježat, da se uklone krvavoj osveti kršćanskih četa. 
Vidivši to budimski i bosanski Turci, polete u Slavoniju, da braću 
spase i utrnu vatru, koja je bila kadra uništiti njihovo gospodstvo 
u ovih pokrajinah, te opliene i poharaju Slavoniju, da je izgledala 
kao prava pustoš. Nu i kršćani su se junački hrvali, dapače i same 
žene su za oružje bile prihvatile, al napokon i opet podlegnu prete- 
žitijoj sili i ustaše se razidju."? — Ovim krvavim viestim punim 
pravom dodaje Smičiklas: Tajni šaptaoci ovim ustankom bili su 
fratri, a krvavi izvoditelji kršćanski hajduci. 

Nu prije nego li su odustali od svojih namjera, uvidjajuć ne- 
dostatnost svojih sila, franjevci se obratiše na sv. stolicu, moleći ju 
da podtakne kršćanske vladare, neka bi se zauzeli za oslobodjenje 


? Ondje. str. 448—4. 
5 Poviest Hrvatske dio II. str. 249. 

katolika s jedne i druge strane Save, te da se pripoje habsburžkoj 
vladajućoj kući. Molbu na ime bosanskih i hercegovačkih katolika 
još g. 1606 podpisali su franjevci i prvaci naroda, ter ju je u Rim 
odnio Nikola Drašković i predao papi Pavlu V., koj poslanika od- 
pusti sa iskrenim uvjeravanjem, da će sve činiti za oslobodjenje 
ovih zemalja, što bude u njegovoj vlasti.“ Pa kao da je papa i 
održao svoju besjedu, jer cesar je višekrat iza toga pismeno i preko 
svojih poklisara uvjeravao bosansko - hercegovačke i prekosavske 
katolike, da će upotriebit sve sile da ih oslobodi. Primjer njihov 
gliedilo je stanovničtvo Like, moleći štogod novčane pomoći od pape, 
a da namjeravaju nesamo sa sebe stresti jaram, nego i drugim 
kršćanom priletit u pomoć, da se dočepaju slobode.“ Pa kada isti 
Nikola Drašković, sa svojim drugom fra Dominikom Andrijašem 
btjede na novo zaputit se do pape u istome poslu, ban hrvatski 
Toma Erdedi (1608—15) preporuči njega i njegovu stvar papi ovimi 
za nas znamenitimi riečmi: ,Koliko ima tomu godina, da 
se trude braća franjevci redovitog obsluženja,idrugi 
muževi za kršćanstvo veoma oduševljeni, da se oslobode krš- 
ćani pod težkim turskim gospodstvom trpeći, ne 
sumnjim da je vašoj svetosti već poznato; o kojoj stvari 
premda se je njeko vrieme radi tegotnih okolnosti bilo prešutilo, 
sada opet po božjem nadahnuću,: koli revnošću rečene braće, toli 
nastojanjem i trudom nosioca ovoga lista plemića Nikole Draško- 
vića, živo se opet radi“. A nakon tople preporuke, koja se tiče 
osobe i poslanstva rečenog Nikole, završuje: ,Pak stoga najponiznije 
umoljavam vašu svetost, da bi se ista udostojila milostivo. se oba- 
zrieti na onaj puk i svojim svetim ugledom izposlovati, da želju 
mu izpuniv, kršćanstvu utjelovi i prikopča ga, na hvalu i slavu 
imena božjega, a korist sv. katoličko crkve“." Ovo poduprie i 
austrijski nadvojvoda Ferdinand listom od 14. prosinca r. g. pod- 
nesav sv. stolici pismo ličkih prvaka." Premda je s početka i sami 
papin nuncij u Gradcu ovu osnovu zagovarao, nadje se ipak ljudi, 


“ Theiner, Mon. slav. mer. II. p. 110. 
5 Ibidem. 

%* Idem ibidem 101—3. 

7 Ibidem p. 106. 

8 Ibidem p. 108. 

koji mu to sve kašnje predstaviše kao izmišljotinu Nikole Draško- 
vića i fra Dominika Andrijaša, člana hrvatsko-bosanske države, da- 
pače proti Nikolinu sukromnomu životu koješta krupna navedoše.? 
Ova medjutim dvojica pokušaše i g. 1610 nagovoriti sv. stolicu, 
da pomogne besanskim, hercegovačkim i ličkim kršćanom izbavit 
se iz turskih šapa, ter htjede i ovaj put Nikola glavom u Rim, 
ali buduć se razbolio, to povjeri svomu drugu fra Dominiku, uručiv 
mu preporuke nadvojvodinu, banovu, ninskog biskupa i karlovačkog 
kapetana Gašpara Stjepanovića.!? Ako i nije ovo poslanstvo nikakva 
uspjeha imalo s navedenog uzroka, to ipak možemo vjerovati svje- 
dočanstvu toli blizu bosanskim franjevcem stojećih i uglednih osoba, 
da su isti zbiljno o tom radili, da se Bosna i Hercegovina sa su- 
sjednimi zemljami, uz pomoć pape i drugih kršćanskih vladara, 
pripoje habsburžkomu vladalačkomu domu, što dokazuje u njeko- 
liko i krvavi slavonski ustanak, te dosliedno držimo, da su istinite 
bile molbe, koje su rečena dva muža papi dostavila; jer se jedva 
da pomisliti, da bi oni mogli zavarati spomenute susjedne kršćanske 
poglavice, koji su po svom javnom položaju mogli imat i inih do- 
kaza o toj težnji bosanske braće. 

Prvi glasovi o slavonskom ustanku podtakli su i sinove kršne 
Hercegovine, da se late oružja i sami što učine za svoje oslobo- 
djenje. Godine naime 1596 buknuo je ustanak i u dolnjoj Herce- 
govini, koj je predvodio vojevoda Grdan, te mu podje za rukom 
učinit se gospodarem Nikšića i Onogošća. Hercegovački beg uzalud 
ga je opominjao, da se prodje bune i prestane dizati kršćanski 
narod proti Turkom, ter je bilo uzaludno i navaljivati na ove hra- 
bre gorštake. Grdan je uzprkos tomu sve silniji bivao, jer su se 
valjda i katolici ovomu pokretu pridružili. Napokon Turci priberu 
znamenitu vojsku i na Gackom polju s Grdanom se ogledaju. U 
tome boju nadvladaše turske čete i Grdan uzmakne, al nadošavši 
Ahmet-Hadum paša s njime se izmiri.!! Ovaj pokret kao da je još 
većma razuzdao tursku okrutnost proti katolikom i franjevcem, 
koji su prebivali u Bosni i Hercegovini, jer i opet osjetiše svako- 
jake progone 1 tlačenja. O tih nepravdah suvremeni sultanovi fer- 

% Ibidem. 
10 Ibidim p. 110. 
1 Arkiv knj. III. str. 28. 

mani sadržaju nepobitnih dokaza. Tako razabiremo iz onog od g. > 
1599, da su bosanski muhamedanci počeli zahtievati, uzprkos toli- 
kim sloboštinam i carskim darovinam, da im franjevci plaćaju sve , 
danjke, koje i ostali podanici davaju. Ovi se uteku k caru Mehmedu 
te prikažu mu svoje biedno stanje i dosadanje povlastice, a on 
uzmav u obzir, da franjevci neobradjuju zemlje, trgovine nevode, 
od puka pako ništa neiziskuju, već jedino živu od milostinje svojih 
jednovjeraca, zabrani takova potraživanja.!* Ferman je bio upravljen 
na bosanskog beglerbega, hercegovačkog i zvorničkog alajbega i 
ostale sudce u ovih pokrajinah, što bi značilo, da je svuda po Bosni 
i Hercegovini franjevcem dotješnjalo. I godinu kašnje izadje carski 
ferman, u kojem žali car, da su počeli njegovi paše, vojvode, su- 
baše i janjičari franjevce uznemirivati pod izlikom, da su crkve 
popravljali, pak ih za to cienili i globili, dapače bio je čuo, da su 
isti turski činovnici franjevcem tovare otimali, kad bi po selih 
hodali, te da su im svakojake neprilike pravili, pak zabrani u nji- 
hove se stvari stavljati, u crkve i samostane miešat se i dodi- 
javat im.15 

Ovi podatci dovoljno osvietljuju tadanje stanje franjevaca. Pak 
premda su svuda vladali isti nepovoljni odnošaji, to ipak katolici u 
Hercegovini bijahu većimi biedami izloženi: s jedne strane naime 
trlo ih je tursko samosilje, a s druge trpili su mnogo od senjskih 
uskoka, koji počmav od Senja pak do Dubrovnika svuda su pro- 
valjivali na tursko zemljište, a kud nebi mogli naškoditi Turkom, 
tada bi i samim kršćanom nanosili velike štete. Na ove neredovne 
čete potužiše se najme Dubrovčani papi Klementu VIII, jerbo su 
sa dubrovačkog zemljišta upadali u Hercegovinu, ter tu plienili i 
harali, tiem pako davali povoda Turkom, da i njih okrive, a Dubrov- 
nik osvoje.!* I katolikom u Popovu i Gradcu dozlogrdi ovo pljač- 
kanje, te pošalju u Rim fra Dominika Dubrovčanina, koj se gorko 
iztuži na ime njihovo proti uskokom, što se danomice zaliećaju u 
one predjele, njih robe i odvode u sužanjstvo, ter ih onda prodaju 
kano roblje, silujuć ih, da se izdaju za Turke, pak još glasuju, da 
to sve čine dozvolom sv. stolice. Papa se odazva ovim tužbam i za- 

138 Ferman br. V. 


25 Ferman br. VIII. 
14 Mon. slav. mer. II. p. 89. 

moli cesara Rudolfa listom od 14. ožujka 1596, da preprieči takova 
bezdjela, koja se čine:na štetu samoga kršćanstva.!5 I ovim dakle 
biednikom franjevci bijahu jedino uzdanje i podpora u ono vrieme, 
te samo na požrtvovnost franjevaca mogahu računati u svih nevo- 
ljah, koje su ih nalazile. 

Ove medjutim uskočke provale i mjestimični ustanci dokazom 
su, koli je ukorienjeno bilo u ovostranih kršćanih uvjerenje, da je 
već nadošlo vrieme i hora, da se dočepaju slobode. Pak buduć ovi 
pokusi nisu postigavali znamenita uspjeha zato, što su kršćanske 
četice bile neznatne prama sili, kojom je Turska razpolagala, to 
uvidiše kršćani iztočne i zapadne crkve, da ih samo u crkvenom 
jedinstvu i zajednici sa sv. rimskom stolicom čeka bolja budućnost, 
pak da će bit uzaludni svi napori i sve nade, ako im vjerska sloga 
ne ujedini sila, sveta pako stolica nezauzme se za njih kod kršćan- 
skih velevlasti. Tako već početkom god. 1598. opaža se pokret u 
cieloj Srbiji, u prilog crkvenog izmirenja, a tomu pokretu stupi na 
čelo sami raški nadbiskup Ivan, poslavši dva kalugjera u Rim, koji 
bi taj posao odpočeli i sretno kraju priveli. U listu na papu Kle- 
menta VIII. uvjeravaše Ivan sv. stolicu, da on, poput svojih pred- 
šastnika, ostaje privržen i odan stožeru jedinstva i katoličkoj crkvi, 
te se gorko tuži na progonstvo, kojemu je on i njegov narod iz- 
vržen. Papa listom od 10. travnja r. g. ljubezno mu odvraća, da 
je susretljivo primio njegove poslanike, dobrostivč-ih saslušao i svom 
uljudnošću počastio. ;Pripovieda nadalje, kako mu je bilo milo, 
kada je razabrao za uvjeravanja njegova pravovjerja, tješi ga u ne- 
voljah, koje trpi, te veli, da je nagovorom i svakovrstnom podpo- 
romi nada svoje sile nastojao, da se kršćanstvo oslobodi izpod turskoga 
jarma, te da se još nada turskomu poniženju a kršćanskom izbavljenju, 
ako i ovaj putljudski griesi ne stave zaprieku božjemu smilovanju. Ponu- 
kuje ga napokon, da oba jedino i složno vapiju k Bogu, a svojim pri- 
mjerom podtaknu i vierni puk na pokoru ; ostala pako da će potanje 
razabrati od samih kaludjera. !* Sbliživanje Srba k sv. stolici i dalje 
je nastavljeno, ter i sliedeće godine bješe odaslana dva kalugjera, 
od kojih jedan razboli se na putu i nestiže u Rim. ]z listova nad- 


15 Ibidem p. 89—90 
16 Ibidem p. 90—1. 

biskupa Ivana i metropolite Visariona osvjedoči se papa, da su dva 
crkvena glavara ozbiljno stupila u crkvenu zajednicu i bješe mu 
mili ovi dokazi njihove privrženosti, ter ih ponukova pismom od 
24. travnja r. g., da uziraju u katoličkoj vjeri, moleći ih, da se 
ne daju nikakvimi težkoćami i nevoljami odvratiti od svoje odanosti 
prama jedino spasonosnoj crkvi. 17 Ove ponovljene izjave držao je 
papa za iskrene, te je u pismu od 1. listopada g. 1600 na fra 
Tomu Orsina, barskog nadbiskupa i srbskog prvostolnika, ovomu 
stavio na srce podpuno obraćenje Srba, nagovorajuć ga, da spome- 
nute crkvene poglavice utvrdjuje u sv. odluci i neprestano nagovara 
na ljubezne odnošaje sa sv. stolicom i katoličkom crkvom, te ako 
bi oni ozbiljno stupili u istu crkvu, obećaje, da će ih nesamo rado 
primiti u svoj naručaj, nego da će ih kao sinove, braću i članove 
smatrati i ljubiti. Nalaže mu napokon, da uhvativ prigodu, ljubezno 
ih opominje i oduševljava, te da nastoji bačeno sjeme do ploda je- 
dinstva dovesti, a sv. stolicu ob uspjehu svoga poslovanja na vrieme 
obaviešćivati.!? 

Ovo, ma i časovito približavanje Srba, koji su počeli bili 
uvidjati, da samo u uzkom jedinstvu sa sv. stolicom čeka ih bolja 
crkvena i politična budućnost, komu da se u zaslugu upiše, lahko 
je pogoditi. Sve naime da i neimamo sigurnih povjestnih podataka, 
da su bosanski franjevci tomu što doprinieli, ipak bi imali to pri- 
pisati uticanju i uplivu onog katoličkog svećenstva, koje je sa cielom 
Srbijom graničilo, te imalo često priliku, da s višjim i nižjim srb- 
skim klerom povede razgovor o crkvenih i političnih ciljevih i od- 
nošajih. A to bijahu i mogadiahu biti samo franjevci, koji su od 
srca žalili, da tolika krvlju i jezikom braća od njih se vjerom cie- 
paju, dočim bi ovom još spojena mogla odlučiti sudbinu balkanskog 
poluotoka i muhamedanstvo prisiliti na uzmak u azijske pustare, 
odkle je i poteklo. Ovom mišlju bijaše napose obuzet fra Petar 
Bošnjak, te u družtvu od njekoliko braće zaputi se u susjedne srbske 
krajeve. Kako mu je posao išao za rukom, odtuda razabiremo, što 
je na više mjesta morao obustaviti svoje blagonosno djelovanje zato, 
jer nije imao dovoljno pomoćnika, da zadovolji najprečjim potrebam 


17 Ibidem p. 92—3. 
18 Ibidem p. 94—9. 

onoga naroda. Usilovan dakle bijaše opet se na njeko vrieme vratit 
u Bosnu, ter sabrav nješto brojniju četu, zaprosi papu, da im do- 
zvoli poprimit upravu katolika latinskog obreda, kojih još u Srbiji 
bio priličan broj, samo što su bili razsijani po svih krajevih, uzput 
pako da uzpostavljaju crkveno jedinstvo, za koje je već bilo nješto 
izgleda. Sv. stolica listom od 16. travnja g. 1601. to im radostno 
dopusti, obasuv ih mnogimi povlasticami,!? a oni sada na novo 
proputuju sva pusta mjesta, zapute se u šume, potraže kolibice i 
ustave se u kukavnih selih baštinstva lišenih Slavjana. Medju brda, 
ne pazeći na led i na glad, nošahu ti srčani fratri rieč božju, te bi- 
jaše velika okriepa, koju onaj narod oćuti.?* Gonjeni željom za ši- 
renjem carstva božjega i uzpostavom crkvenog jedinstva, bosanski 
franjevci dopirali su bez sumnje i u samostane srbskih crkvenih 
poglavica, te su živo pokretali posao ujedinjenja. Nu kada su oni 
ovaj bogumili i rodoljubivi posao odpočeli, neda se točno označiti. 
Sva je prilika, da je to imalo biti njegdje okolo g. 1596 , jer se 
ne čini moguće, da su oni mogli tako brzo napredovati, ako uz- 
memo u obzir, da su tada Srbijom prolazile turske horde, a narod 
da je već bio skoro smetnuo s uma svaku svezu sa katoličkom 
crkvom, uslied dugo prekinuta obćenja. 

Al dočim su ovako Srbi pozivani u naručaj vrhovnog pastira, 
franjevci ne zaboraviše: ni svoje bugarske braće, te se čini, da su 
htjeli jednim mahom obgrliti cielo jugoslavenstvo, i njega sbližiti 
sv. stolici, a tada istom raditi o njegovu oslobodjenju. Od ove na- 
kane oni se nisu dali odvratiti ni dalečinom pokrajina, u koje je 
trebovalo otići, nit nesigurnošću puteva, nit turskim strahom i za- 
nešenošću, preziruć i sami život za taj uzvišeni cilj, koji ako i nije 
podpuno postignut, kako se je namjeravalo, ipak tiem se ni malo 
ne umanjuju franjevačke zasluge za crkvu i narod. Tako već 
god. 1595. ode jedan odjel franjevaca u Bugarsku, koji je pred- 
vodio fra Petar Soljanin (== Tuzlak) i tu počme sabirati oko sebe 
ostanke katolika, a mnoge i razkolnike privodit u krilo katoličke 
crkve. I onamo je bilo, osobito u Sofiji, naseljenih Dubrovčana, 
koji su živo prijanjali za katoličestvo, ali nisu uviek mogli imati 


'% Ann. Min. vol. XXIII. p. 342 et 497. Vol. XXIV. p. 389. 
%0 Balan, Kat. crkva i Slaveni str, 216. 

dovoljno svećenika. Razkriljenimi rukami dočekaše ovi naseljenici 
i domaći katolici naše franjevce, te im brzo sagradiše samostan u 
Čiprovcu, a crkvu u Kapilovcu. Za čas pomnoža se i broj vjernika, 
te se pomisli i na to, da se tu namjesti i redoviti biskup, koj bi 
onom rastućom i nadobudnom crkvom ravnao. Ove želje nije nitko 
bolje mogao nit znao predstaviti sv. stolici od fra Petra Soljanina, 
te se ovaj god. 1600 zaputi u Rim, izviesti papu ob uspjehu svoga 
djelovanja, stanju katolika, te podastrie molbu, da se naimenuje za 
njih posebni biskup. Sv. stolica uzradova se ovim veselim viestim, 
pak buduć i pred tisuću godina obstojala sofijska biskupija, dapače 
još za prvih viekova kršćanstva bila veoma ugledna i odlična, to 
sada, kad je bilo izgleda, da će novim i bujnijim životom procvasti, 
sv. stolica rado privolji, da se ova stolica uzpostavi, a tiem da se 
pruži prilika onomu narodu, da se na novo pripoji katoličkoj crkvi. 
I buduć su sofijski katolivi želili, da se ta čast rečenomu fra Petru 
podieli, papa ih dobrostivo usliša, tiem više, što je držao da je 
shodno onomu podieliti vrhovnu upravu, koj je s tolikom požrtvov- 
nosti onamo došao, toli sjajne uspjehe postigao i znamenite zasluge 
za onu obnovljenu crkvu jurve stekao, opredielivši mu isto doba 
300 dinara godišnjih iz svoje blagajne za njegovo uzdržanje. Pri- 
mivši biskupsku posvetbu, krene fra Petar natrag u Bugarsku, da 
zauzme novo mjesto i nastavi svoje apoštolsko djelovanje, koje je 
on u svojem izviešću od g. 1611. potanko opisao. Iz ovog zname- 
nitog spomenika doznajemo, da je fra Petar nastanio se u franje- 
vačkom samostanu u Čiprovou, koj je sam sagradio, i tu se posvetio 
bogoslovnom nauku i književnosti, uz to ne zanemarujuć ni malo 
svojih pastirskih dužnosti. Poučavajuć stare i na novo obraćene ka- 
tolike, u mnogom učeniku pobudi želju na svećeničko zvanje, te 
kako su jedni volili ostat u svietu, a drugi povući se u samostan, 
to je prve uvršćivao u svietovnje svećenstvo, a druge je primao u 
red sv. Franje, dobivši na to dozvolu od bosanskog provincijala, 
želeći, da franjevci bugarski ostanu u zajednici s onimi u Bosni, 
i tiem lakše oboji odole nevoljnim okolnostim, koje su mogle jedne 
i druge svaki čas zadesiti. A da se ova spona čvršća uzdrži, sim 
se primi uprave ondašnjih franjevaca. Vrieme, koje mu je ostajalo 
slobodno od predavanja, upotriebi na obnovu crkvene stege i krš- 
ćanskoga života u povjerenoj mu crkvi: on bi naime sobom izrav- 

navao prepirke, trnuo svadje, triebio zloporabe, izdavao spasonosne 
naredbe, uvodio razne pobožnosti, pohadjao svoju biskupiju, dieleć 
sv. potvrdu i propoviedajuć. Boraveći u Trnovi, obratio je i pokrstio 
množtvo pavlićana, njegovi pako svećenici, buduć on nije mogao 
osobno otići, spali su do Filipopolja (Plovdiva), te su obratili pav- 
lićanska sela: Kalabrovo i Novo Selce. Razširiv ovako na sjever i 
jug svoj djelokrug, često su mu puta uzmanjkali pomoćnici, te je 
morao pozvat braću iz Bosne, koja su mu se uviek radostno oda- 
zvala, a buduć narod nije im mogao davati ni potrebite hrane, on 
ih je iz svojih neznatnih prihoda obskrbljivao. Uz ovolike napore 
u službi, morade pretrpiti biskup fra Petar i mnoge nevolje, pogi- 
belji, novčane globe, prietnje, dapače i udarce od Turaka, razkol- 
nika i zločestih kršćana, a osobito od grčko-iztočnog arhiepiskopa 
u Sofiji, okorielog protivnika katoličke crkve, koj bi svake godine 
onamo prelazio i kušao podvrći katolike svojoj vlasti, tražeći od > 
njih nepravedne namete, kao što i od svojih jednovjeraca. Polazeć 
na taj put, poveo bi spomenuti mitropolit sa sobom njekoliko po- 
najgorjih Turaka, te psujuć pred njima obrede katoličke crkve, na- 
govarao bi ih, da svećenike i svjetovnjake progone, vežu, tuku i 
oštećuju. Nu hvala budi brizi i revnosti fra Petrovoj, ne podje mu 
nigda za rukom, da svećenstvo oli puk odvrati od njihove vjere, 
Nješto težji bijahu progoni počinjeni na ime turske vlade, ali i 
tim napadajem odoli sofijska crkva, kojoj je na čelu stajao toli 
gorljiv pastir. Naime g. 1610. dodje u Bugarsku jenjičarski i stade 
iziskivat od kršćana djevojke, kako je to bio starinski običaj, koje 
bi imale služit sultana i njegov sara j (== dvor). Izpred toga otimača 
i grabežljivca kršćanskoga poroda bugarski katolici pobjegoše u gore 
i tamo po špiljah i pećinah posakrivaše svoje kćeri, da ih tako uču- 
vaju od iznevjerenja, te premda tim biegom mnogo kvarovaše, buduć 
Turci sela im oplienili i poharali, ipak ni jedna katolikinja ne bje 
odvedena u Carigrad, što je dobri biskup pripisivao vrućim moli- 
tvam svojih siromaka i očitoj zaštiti nebeskoj. — Ove iste godine, 
desiv se u Čiprovcu, dodje onamo sandžak (== okružni upravitelj) 
i kadija, a uz njih množivo aga i drugih siromašnijih muhame- 
danaca, tom namjerom, da ubije, kako se je bio zakleo, biskupa i 
ostale katoličke prvake, stanovničtvu pako da uzme sve njegovo 
imanje. Silni strah zavlada u cielome mjestu, nu srećom novac i 

mito ublaže okrutnike, koji su već bili počeli spremat kčce i drugo 
orudje, na kojem će katolike mučiti. 

Gvo je medjutim, kako sam biskup fra Petar pripovieda, samo 
površni opis progonstva, koje je tada tištilo bugarske katolike, 
buduć odveć dugo bilo, kad bi se sve izkazivalo, a to je napomenuo, 
da zna sv. stolica šta oni trpe. Misao o oslobodjenju i njega je mu- 
čila, te je žalio da neima sredstva nit načina, nit kršćanskoga vla- 
dara, koj bi ondašnje kršćanstvo oslobodio; po tom i on je dielio 
nazore svoje bosanske braće i težko bi dočekao ustanak oli vanjsku 
pomoć, samo kad bi tomu i priuba prijale okolnosti. Nu ove su na- 
suprot priečile jedno i drugo: ciela naime Bugarska bijaše pocie- 
pana u četiri vjere, to jest na muhamedance, grčko-iztočnjake, ka- 
tolike i pavlićane (ostanke starih bogomila), koji su stanovali u 
sedamnaest sela i brojili 13830 kuća, dočim katoličkih porodica ne 
bijaše tada više od sedam stotina, pak i to razasuto skoro po cieloj 
Bugarskoj.?? 

Ovo biskupa fra Petra izviešće dielom dopunjuje, dielom po- 
tvrdjuje njegov drugi u časti nastupnik i ujedno učenik, naime fra 
Petar Bogdanović (== Adeodatus), sofijski nadbiskup, u svom iz- 
vješću od g. 1667 na sv. sbor za poslove biskupa i redovnika u 
Rimu, ovimi riečmi : ,Prije nego su (sofijski) katolici dobili biskupa, 
bogatiji su sebi dobavljali popove oli fratre za župnike; ali kad bi 
ovi umrli oli odstupili, za dugo nebi mogli dobiti druge, ter bi često- 
krat jedan svećenik bio za sve, tako, da bi jedva u najveće blag- 
dane mogli slušati sv. misu. Ali jedva dodje onamo fra Petar, kao 
da je angjeo s neba sletio, tako je bio dočekan On se smjesti u 
Čiprovcu, gdje je bilo najviše katolika, blizu četiri hiljade. Tu sebi 
i franjevcem, koje sa sobom dovede, podiže stan. Buduć nije imao 
(tada) drugog svećenstva, cielu pastvu povjeri fratrom, te nove župe 
u Kapilovcu i Železnoj njima povjeri. Da podgoji domaće svećen- 
stvo, sam bi sobom sabirao i podučavao mladiće, a tada ih zare- 
djivao. On je ravnao franjevci, ne samo kao župnici, nego i kao 
redovnici, s njimi živući, milostinje za njih kupeći i opet na njih 
trošeći. I samim Turkom bijaše na toliko omilio, da ga nisu sme- 
tali u vršenju njegova vikarstva po Bugarskoj, turskoj Ugarskoj i 


2% Balan. Kat. crkva i Slaveni str. XXIV—VI. 

po smederevskoj biskupiji. Al osobitu revnost pokazao je pri obra- 
ćanju pavlićani, kojih je još bilo množtvo u onih krajevih. K njima 
bi išao u selo i opet u svoju ih kuću primao, te zavezav se s njimi 
u razgovor, mnoge obrati, dapače u ujihovu selu obavio je i službu 
božju.?"* Po tom, osim sofijske crkve, podieljena mu je bila uprava 
u svih biskupijah po Ugarskoj, gdje je Turčin gospodario, Srbija 
pako bila mu je predana apoštolskim listom od 13. rujna 1605. i 
ujedno mnoge vanredne punomoći i povlastice, koje su mu trebo- 
vale u onih žalostnih okolnostih.2“* Ove iste godine bio je u Rimu, 
da na novo izviesti sv, stolicu o stanju balkanskih kršćana, te je 
na svome povratku oplovio Dalnmaciju. Došavši u Zadar, dozvolom 
mjestnog nadpastira a po želji svećenstva i naroda, držao je re- 
djenje, te posvetio četiri crkve. Putem do Bugarske podieljivao je 
na više mjesta sv. potvrdu, naime gdje nije bilo redovitog biskupa 
radi turskoga straha ;?" odtale pako zaključit možemo, koli: je bio 
ugledan kod sv. stolice i cielog južnog Slavenstva, pak da nije znao 
ovaj sin Bosne ni za kakvu pogibelj, buduć rodio se i uzrastao pod 
svakovrstnim tlačenjem i prietnjami. Pri toj tegotnoj službi jedino 
je mogao računat na podporu svoje braće iz Bosne i od drugdje, 
a ti bijahu: fra Gabrijel Peršić, fra Emanuel Melko, fra Klemen- 
tije Papanković, fra Gerard Pobyrezky, fra Josip Reniezky, fra Se- 
bastijan Gaalbi, fra Kristofor Domanitezky i fra Benignus Crvenka, 
sve skoro sami Slaveni.?* Godine 1610. prolazeći Starom Srbijom 
Marin Bizza, barski nadbiskup i apoštolski posjetitelj ovih krajeva, 
naš mu fra Petar izadje u susret, izdavši o tom službenu svjedočbu.??7 
O njegovu daljnjem životu neima za sada inih podataka, nu i ovo 
je dovoljno, da se njime može podičiti Bosna i franjevački red. 
Dvojica njegovih učenika nasliediše mu u časti, te još sofijsku bi- 
skupiju povisiše na čast nadbiskupije, a nama to može biti doka- 
zom, kako im je bio učen i revan učitelj, koji je znao, podgojiti 

takov omladak. | 


%5 Ann. Min. XXIV. p. 459. 
24 Ibidem p. 460. 

25 Balan op. cit. p. XXIV. 

Ovolikoj radinosti i razširivanju bosanskih franjevaca po Bugar- 
skoj čudit se moramo, i to tiem više, što su tada biesnili najljući ra- 
tovi medju cesarem i sultanom, a franjevci bili nemilo tlačeni. Ipak su 
oni jednakom ljubavju bili obuhvatili sve slavenske narode na jugu, 
želeć svima pokazati put u nebo i ublažiti nevolje kruta progonstva. 
U zamjenu za toliku požrtvovnost srodni puci otvoriše im stanove 
i srca, pak ako razne nepogode vriemena i kasnije okolnosti zatrše 
plodove njihova truda, to ipak nepristrana poviest uviek će ih sma- 
trati jedinimi dobrotvori pogažena čovječanstva i branioci pravo- 
vjerja u ono žalostno po kršćanstvo doba. Znamenito je za nas sva- 
kako, da je dotle cvala katolička. crkva u Bugarskoj, dokle je ona 
bila otvorena bosanskim franjevcem; nu čim se oni odanle mora- 
doše ukloniti, istodobno se počeše umanjivati i katolici, ter opet 
gofijska biskupija postane praznim naslovom. 

Pa kao što u Bugarskoj početkom XVII. vieka bijahu se po- 
kazali veseli izgledi za katoličku crkvu, isto tako i na jugu bo- 
sanske države bijaše znakova, da će se stvoriti davna želja franje- 
vaca i da će stupiti susjedni puci u crkvenu zajednicu. Prolazeći 
Starom Srbijom barski nadbiskup fra Toma Orsini, priedje u Her- 
cegovinu i tu razumi od franjevaca, da crnogorski vladika Marderij 
liepo ih prima, te da je veoma sklon katoličkoj vjeri. Ovu priliku 
upotriebi isti apoštolski posjetitelj, ter mu se uvrati na Cetinje, i 
toliko ga nagovara na prielaz, da je od njeg otišao pun nade, da 
nije daleko vrieme, kada će ovaj vriedni crkveni i svietovni po- 
glavar crnogorskih brda stupiti u krilo katoličke crkve.28 Mi i ne 
sumnjamo, da medju onimi franjevci, koji su izkusili ljubežljivost 
Marderijevu, da su bili većinom sinovi bosanske države, buduć je 
ovaj zastupnik sv. stolice u Hercegovini čuo o njem toli povoljne 
glasove; pak s toga ovi su morali bacit prvo sjeme izmirenja u srce 
ovog vladike, a često zalazeći u Crnugoru, učinili su i njegove 
“ gorštake sklone na pravovjerje. 

Obe zamašne i krasne osnove, naime ustanak i erkveno izmi- 
renje, ne dadoše se izvesti bosanskim franjevcem, uzprkos svim na- 
porom i žrtvam, koje uložiše u te plemenite svrhe, pak dočim se 
ustanak utrnu potoci prolivene krvi, ujedinjenje razbi se o tvrdo- 


38 Balan op. cit. p. 219. 

glavost grčko-iztočnog svećenstva. Odgojeno mržnjom proti Rimu i 
katoličkoj crkvi, ne htjede pružiti ruku na pomirenje nit se otresti 
svojih predsuda, koje su mu bile prešle u krvi zatrovale sve vanj- 
ske i nutrnje odnošaje. Ni sama uzvišena misao narodnjeg oslobo+ 
djenja ne bijaše kod njega tako jaka, da bi se izmirilo sa sv. sto- 
licom i pod njenom zaštitom  potražilo jamstvo boljoj budućnosti. 
Dapače ono planu svom zlobom, te varkami i strahovanjem raz- 
vrgnu one liepe nade, koje su bosanski franjevci počeli gojiti u tom 
pogl8du, stavljajuć na ruglo katoličke vjeroistine, pogrdjujuć rimske 
obrede i progoneć katolike. A da im lakše posao podje za rukom, 
novcem podkupe Turke, da im pomognu ugnjetavat franjevce. Ka- 
kovom su okrutnošću vladike i njihovi pristaše uza zid pritisnuli 
franjevce, ponješto doznajemo iz otvorenog lista fra Stjepana Zla- 
tarića, tadanjeg bosanskog provincijala, koj izdade fra Luki Juri- 
šiću pod danom 1. svibnja 1604, te u kom se opisuje, kako su ovi 
zanešenjaci franjevce u okove mećali, u tamnice zatvarali, tukli i 
zlostavljali na toliko, da su trojica na smrt bili izubijani. Nadalje 
kazuje, da im se ne dopušća prebivati u samostanih, dok prije ne 
polože tri tisuće dinara; a buduć ne imaju odkle platiti toliku svotu, 
bojat se je jako, da se sa samostani ne utrne i iskra vjere, to ga 
šalje k papi, vladarom i svim kršćanom.?? Doisto je imala bit ve- 
lika bieda i nevolja, kada je trebovalo uteć se kršćanskoj Evropi za 
pomoć i podporu. Ne znamo, koji je bio uspjeh ovoga prosjačenja ; 
nu svakako ova viest izpunjuje prazninu o suvremenom progonu 
franjevaca. I sliedećih godina bila su nastavljana samosilja i fra- 
njevci su bili potezani po pristranih turskih sudištih tako, da je g. 
1606 sam bosanski paša morao ih uzet u zaštitu, izdavši bujruldiju 
na sve kadije, da se jednoč kane franjevaca i ne primaju proti 
njim tužba; ako li pak i prime, da se ne upuštaju u odsudu, nego 
cielu stvar ustupe veziru, da ju on sobom pregleda i rieši.** Oče- 
vidno je, da su znamenite nepravde i progoni morali prinukat bo- 
sanskog pašu na ovu naredbu, kojom je iznimio franjevce izpod 
sudbenosti kadija i tiem dao dokaz franjevcem, da su odveć često 
bili pravi zdravi pedepsani i globljeni. 
* * 


29 Balan op. cit. p. 217 u opazki. 
89 Fojnički arhiv br. I. 

Ne smjemo završiti ovaj odsjek dogodovštine bosanskih fra- 
njevaca, a da se još jednoč, ma i površno ne obazremo na čine, 
koje smo dovle prosto poredali, te da ne dadnemo njeku malu sliku 
onodobnih odnošaja, u koliko nam to dotični spomenici i izvori do- 
puštaju. I doisto neprekidni ratovi izmedju cesara i sultana učinili 
su znamenitim ovaj XVI. viek, ter je otomanska zviezda tečajem 
cielog stoljeća obuzdavala kako polet habsburžkog dvoglavog orla, 
isto je tako putila mletačkog lava, zadavši mu osvojenjem Cipra 
duboku ranu i golem gubitak. Svaku pobjedu i poraz kršćanskog 
oružja plaćali su krvlju i globami bosanski franjevci i katolici, dr- 
žeći jedne i druge za uhode kršćanskih vlasti, ili bar za povod tomu 
ratovanju. I dočim su ovi junački trpili, a najposlje i za oružje po- 
čeli prihvaćat, grčko-iztočno svećenstvo čas po čas nasrtalo je na 
njihove vierske osebine i tražilo ih odtrgnuti od sv. stolice, kori- 
steći se nješto povoljnijim družtvenim položajem i novcem, koje je 
rado prosipalo, da katolikom zada smrtni udarac i na razkolničtvo 
ih zavede. I dočim su ovako ove dvie kršćanske vjeroizpoviesti tro- 
šile se u medjusobnoj borbi, bosanski muhamedanac sveudiljnim 
ratovanjem proti kršćanom upio je mržnju na sve što je nosilo na 
sebi biljeg kršćanstva, a neprekidnim obćenjem sa Azijci, uljuljao 
se je u bajke arapskoga proroka. Ovo odrodjivanje promicala je i 
turska vlada, ter je revno otvarala učione, u kojih se je učio turski 
jezik i koran, pak dočim opažamo u XVI. vieku, da su mnogi 
muhamedanci služili se bosanicom u javnom životu, već u sliedećem 
stoljeću počeli su na to zaboravljat, te je narodno pismo ostalo još 
samo u porabi kod otmjenijih porodica, što i opet dokazuje, kako 
se Bošnjak neda lahko odtrgnuti od svojih predaja. Odpor taj naj- 
bolje se zroali iz nariečja i posebnog izgovora, koje su bosanski 
muhamedanci uveli u turski jezik, kao i okolnost, da su u obitelj- 
skom životu čuvali materinski govor. Ovako odtudjivan vjerskimi 
nazori, političkimi okolnostmi i uvjerenjem, da je on gospodar ži- 
vota i imanja svojih nemuhamedanskih sugradjana, bosanski je mu- 
hamedanac zadovoljavao se svojim družtvenim položajem i zbiljno 
prionuo uz zastavu Muhamedovu, te je nemilosrdno postupao sa 
srodnimi narodi, a nekažnjivo ugnjetavao krštene zemljake. Nje- 
gova ćud bijaše podivljala, noseć i čas po čas upotrebljujuć ubojno 
oružje, onodobni način ratovanja prelazeći u okrutnost, trnuo je u 

njem svaku sućut, a pljačkanje i zarobljivanje noseć mu i tvarnih 
probitaka, još ga biesnijim i na rat spremnijim učiniše. Ovako 
razuzdanih, a ničim nesusprezanih strasti bijaše naravna posljedica, 
da su franjevci, kao vodje katoličkog stanovničtva, bili svakovrstno 
tlačeni i proganjani, i tiem više, što u ono ratno doba pravda nije 
mogla uzet ih u zaštitu, buduć i od sebe slaba, a prama inovjer- 
nikom i pristrana bila. U kratko da sve rečemo: mubamedanci po- 
stali su obiestni, grčko-iztočnjaci preuzetni, a katolici očajni s Pro: 
gonstva jednih i drugih. 

Ovo glede vjerskih odnošaja moradosmo reći. Nu glede kul- 
turnih jedva da imamo šta pripomenuti. Turske učione, ubijajuć 


narodne osebine i potiskujuć domaću knjigu, samo su ubijale na- . 


rodnu sviest. Još se je ponješto njegovala književnost u grčko-iz- 
točnih i katoličkih samostanih, ali se je ograničivala na prve po- 
četke, i to samo onim je bila pristupna knjiga, koji su se htjeli 
posvetiti svećeničkomu stališu. Pisaca u zemlji nije bilo, nu ipak 
svećenstvo jedne i druge crkve revno je bilježilo važnije dogodjaje, 
po načinu talijanskih ljetopisaca. 

Glede obrta i trgovine išlo se je vratolomno nazad. Glavno 
tržište bijaše postalo Sarajevo, a Dubrovčani su skoro izključivo 
sačinjavali trgovački stališ, uz koje i njeki domaći katolici dodjoše 
do znatna imetka, pokvareno pako talijansko nariečje bijaše im po- 
slovni jezik. Sielo ove trgovačke obćine bijaše zasebni dio grada, 
koj se i danas zove ,Latinluk“, te je imala sve do konca sliedećeg 
vieka svoje vieće (== Conseio) i svoj službeni pečat. Zapadni pro- 
izvodi dolazili su iz Mletaka i Ankone preko Spljeta, a iztočni preko 
Jedrene; nu jedni i drugi s velikom mukom, radi zločestih i nesi- 
gurnih puteva, pri čem je čestoput množtvo tovara robe padalo u 
šake razbojnikom. kako nam to narodna predaja svjedoči. Glavni 
drum vodio je kraj rieke Bosne, do njezina ušća, nu ovaj služio je 
samo ratnim svrham, pak s toga od njega su se udalečivali kršćani, 
zemljište pako sjedne i druge strane stajalo je neobradjeno, te 
brzo obraste šikarjem i šumom, koje su tada postale zakloništem 
hajduka. — Obrt jedini, koj je bio još dobro njegovan, bijaše ru- 
dokopnja, imenito oko Travnika vadjeno je zlato, u Fojnici i Sre- 
brenici srebro a u Varešu gvoždje, gdje je otvorio majdan Jakup 
paša izmedju 1486 i 1489. Ostali zanati nazadovali su, te buduć 

Turčin nije osjećao mnogo potreba, mrzio pako zapadnu pro- 
svjetu, umjetni proizvodi bili su primjereni njegovu barbarskomu 
ukusu, te su franjevci bili usilovani i kovane predmete dobavljat 
iz kršćanskih zemalja. 

Ni poljodjelstvo nije bolje uspjevalo nego i ostala privreda. 
Kršćani obojega obreda već u ovom stoljeću došli su u podpunu 
ovisnost od muhamedanskog življa. Nu sva zemljišta često su mie- 
njala svoje djelaoce, nješto radi kuge, koja se je čas po čas navra- 
ćala, nješto pako radi turske samovolje. Ovo se je osobito sbivalo 
sonimi, koja su ležala u blizini javnih puteva, te su se kršćani 
neprestano povlačili u šume i gorske predjele, da se koliko toliko 
uklone turskomu pogledu. Vlada sama nit je mogla nit znala pro- 
micati narodno blagostanje, ter je samo gulila a ne podupirala 
krštene podanike. Napokon česti ratovi uništivali su poljodjelski 
stališ, jer je morao nosit za Turci živež i strielivo, a višekrat i 
vojevat uz svoje gospodare. 

Ni državni odnošaji nisu ni malo prijali razvitku Bosne. Ona 
je tada posve izgledala, kao i Biograd, ratnom točkom, odkle su 
polazili nebrojeni čopori k zapadu i sjeveru, da ukroćuju i podjar- 
mljuju susjedne narode, pak stoga i bila je ustrojena na vojničku. 
Vrhovna uprava bila je razdieljena na više sandžaka, a glavni bi- 
jahu: bosanski, hercegovački, zvornički i kliški, svim je pako pred- 
stojao bosanski paša, koj je sjedio posljednjih godina u Banjaluci. 
Medjutim skoro cielo današnje sarajevsko okružje bijaše iznimljeno 
izpod vlasti bosanskog sandžaka, ter je njime upravljao sarajevski 
Mulah, a ovaj je bio zapovjednik jenjičara, koje je on upisivao i 
predvodio, gdje je trebovalo, pak odtud i danas poslovica u narodu: 

Dok je aga, bit će barjaktara, 
Dok je mula, bit će jenjičara. 

Osim ovog neredovitog odjela, bijahu još druga dva. Prvi su 
sačinjavali oni muhamedanci, koji su od cara dobili timare, to 
jest desetinu od njekih sela, te prema prihodu njeki su išli u rat 
na konju, ostali pako pješke, nu jedni i drugi vojevali su o svom 
trošku. Ova četa bijaše mnogobrojna, a povećavali su ju sluge i 
kmeti bogatijih vlastelina, ter je bila osobito sultanovo pouzdanje. 
Odjelni zapovjednik spahija zvao se je Alajbeg, a vrhovni bijaše 
dotični sandžak; ti pako naslovi bijahu dovoljni u ono doba, da se 

dotični vlastelini smatraju poluovisni, te da sebi nagomilaju kmeta 
i zemalja. Od Prusca do Sarajeva stanovao je i tada veći diel bo- 
sanskih spahija, a njegda i ciela Hercegovina davana je bosanskim 
pašam kao naknada za uzdržavanje konjaničtva. Treći napokon sbor 
turske vojske sačinjavali su svi ostali muhamedanci, od kojih mnogi 
i ostarili bi vojujući, a tada bi dobili odpust i naredbu na kojeg 
kadiju, da mu za njegove zasluge sagradi kuću i označi zemljište, 
od kojeg će moći udobno živiti, te naravno da bi se tada kršćanom 
otimale zemlje i tako svi postajali kmeti izsluženim turskim vo- 
jakom. Kao što mnoge druge bosanske varošice, tako je i Fojnica 
bila ovako naseljena muhamedanci, od kojih mnogi i danas nose 
na sebi očevidan biljeg, da su ovamo došli iz azijskih i grčkih po- 
krajina. Državni danjci samo su tištili kršćane, te su bili odveć 
ogromni. Obiteljska čast, imanje i isti porod ne bijahu više svo- 
jina krštenog naroda, već sve bilo je izvrženo grabežljivosti ze- 
maljske vlastele i činovnika. Riečju: Bosna je bila iz vana pusta, 
a iznutra raztrovana mržnjom i zlobom, kojom su jačji tlačili sla- 
bije — nekršteni krštene, a osobito katolike; pak nije ni čudo, da 
su sami franjevci podticali na ustanak, koji su inače znali sve pod- 
nositi kršćanskom strpljivošću. 


s. 


XII. 


- Radinost franjevaca u crkvenih službah. 
(1610—1645.) | 


Ne smećuć s uma vjerske i politične ciljeve, bosanski fra- 
njevci svrnuše ovog vremena svoje djelovanje na čisto crkvene po- 
slove, te mnogi od njih dovinu se biskupskih stolica, što nam je 
dokazom, koliko su povjerenje sv. stolice uživali u svakom obziru. 
Još je tada ravnao bosanskom biskupijom fra Franjo Balićević. Proti 
ovomu ustade cesarski dvor, ogradjujuć se pred sv. stolicom, da je 
ista naimenovala ga biskupom u obsegu ugarske krunovine, dočim 
ugarskim kraljevom pripada pravo naimenovanja biskupa po cielo 
Ugarskoj, dakle i bosanskog, buduć ima diel biskupije s onu stranu 
Save. Sv. stolica odlučno se je uzprotivila ovomu zahtjevu bečkog 
dvora, nu napokon radi ljubavi i mira, odobri cesarom  predlože- 
noga Aloiza Vilasko (== Ujlaki, Villaki, Villaxi), proglasiv ga bo- 
sanskim biskupom u stožerničkoj sjednici dana 20. prosinca 1600. 
Njeki ovog razstavljaju! od Ludovika Ujlaki-a, koj je bio predstoj- 
nik vojničkog duhovničtva, te kašnje (1602 —3) bio upotrebljavan 
u njeke državne poslove;* nu mi odviš držimo, da je to svejedan 
te isti, počem vatikanski zapisnik znade samo za Aloiza* a jedno 
i drugo ime uzima se kod Talijana zamjenito, te neima temelja 
držat ga za različita. Medjutim ovaj drugi bosanski biskup samo 


“ Sehem. dioec. Diak. 1870. p 24. 
? Ibidem. | 
5 Farlati IV. p. 79. 

je nosio pusti naslov, dočim je uprava bosanske biskupije s jedne 
i druge strane Save ostala i nadalje pod biskupom Balićevićem. 
Pa kako za Aloiza, tako i za njegovih nasliednika Franje Erghely-a 
(30. srp. 1603) i Ivana Thelegdi-a (27. sječ. 1610) ništa se nepro- 
mieni u crkvenoj upravi, od kojih prvi zadrža predstavničivo za- 
grebačkog, a drugi veliko predstavničtvo strigonskog kaptola, rad 
pomanjkanja biskupskih prihoda.“ Mirno je dakle sliedio Balićević 
vršiti biskupske čine i nositi isti naslov, a dosliedno nositi i teret 
neuživajuć ni odkalen nikakvih dohodaka, već živuć jedino o imilo- 
stinji, koju bi mu braća priskrbila. O njem nalazimo u domaćih 
ljetopisih, da je god. 1607 na blagdan sv. Matije apoštola posvetio 
fojničku crkvu,“ a Farlati nam svjedoči, da je za njegove dobe 
(g. 1610) prošao Srbijom, ter iduć iz Novog Pazara u Hercegovinu 
trcio se Bosne barski nadbiskup i srbski prvostolnik Marin Bizzi, 
koj u listu na sv. vjeroplodnički sbor javlja, da je našao Bosnu na- 
punjenu sliedbenici rimskoga obreda, koji se odlikuju osobitom po- 
božnošću i vjerom, te koji neumornim trudom i pomnjom na svako 
bivaju napućeni i u duhovnih stvarih providjani od redovnika sv. 
Franje, pod ravnanjem jednoga biskupa, koj se sada zove fra Franjo 
Balić (mj. Balićević), iz iste redovničke obitelji. Liepa je ovo svje- 
dočba za bosanske franjevce, iz koje sudit možemo, da su i tada 
bosanski katolici na daleko slovili gorljivošću svoje vjere i strogo 
ćudorednim ponašanjem; i ova svjedočba tim je važnija, što je 
putem kroz Hercegovinu morao isti Marin proći kroz njeka kato- 
lička mjesta, gdje su duhovnu službu obavljali franjevci bosanske 
države. 

Ove su i sada tištila svakojaka nasilja i nepravde, kako to 
razabiremo iz samih carskih fermana, izdanih g. 1608. i 1611. U 
prvom od ovih piše sultan Skender paši, kako su mu se pritužili 
fratri, da oni propoviedajuć evangjelje, te po samostanih, crkvah, 
trgovištih i selih putujući i puk na službu vladarevu svjetujući, 
deftedar (ravnatelj financija), jenjičari, softe i drugi tlačitelji njih 
uznemiruju, zapovjedi carske preziru, evangjelje i propoviedanje za- 
branjuju i smetaju. Osim toga ovi isti progonitelji ubojstva počine, 

4 Ibidem. 

" Fojnički ljetopis. 

5 Farlati IV. p. 78. VIL p. 118. 

i sudce, da stvar neiztražuju, mitom ušutkaju, pak na nedužne fra- 
njevce svu krivicu obore i u to ime velike novčane globe silom 
uzimaju; a kada živež progone, silne bakšiše iziskuju. Uslied ovih: 
gorkih tužba, car zabrani takova samosilja, buduć se protive inim 
carskim naredbam, koje franjevci u rukuh imadu." U drugom pako 
kasnije izdanom fermanu car zabrani činovnikom i pobiračem dr- 
žavnih danjaka, da ove ne vriedjaju i neuznemiruju, te da ništa od 
njih netraže, pod prietnjom carske uvriede, i velikih kazna, već da 
predpostavljene oblasti takove nasilnike suzbijaju i ne daju povoda 
novim tužbam.* Oviem ipak nisu prestala ovako težka tlačenja, već 
kako razabiremo iz fermana g. 1615. izdana, činovnici su u veliku 
broju razjabivali u samostane, za se i za konje tražili badava hrane, 
činili razne neprilike, pak s toga car im naredi, da samo onda dodju, 
kada se pozovu, oli kada bude od njih potreba, pak i tada neka 
plate, ako im htjednu franjevci prodati, a ništa badava ne iziskuju." 
Sličnu tužbu činiše franjevci i g. 1617., jer su ih Turci strašno 
globili, govoreći: ,vi milostinje svuda sabirete i mnnogi novac na 
hrpu mećete“, i pod tim samim izgovorom znatne su svote od njih 
iziskivali.'" Medjutim i grčko-iztočno svećenstvo sliedilo je otego- 
Givat i onako težki položaj bosanskih franjevaca, pak dubrovački 
trgovci, po Bosni često hodajući i na milosrdje ganuvši se, izposlo- 
vaše ferman proti samosilju vladika,!! koji su jednako nastojali 
podložiti sebi katolike, a tiem zatrti klicu pravovjerja u Bosni.!? 
Za ciglu godinu kasnije ova prepirka medju svećenstvom jedne 
i druge crkve pooštri se preduzetnošću grčko-iztočnih metropolita, 
koji sve sile uložiše, da podharače katolike. Ovaj put na Sultanov 
dvor ode jedan od domaćih katolika i razjasni priepor Porti, do- 
kazajući, da su šokci i Magjari (buduć su i tada pod tim imenom 
bili poznati), posve različne vjere od Srba, Vlaha i Grka, te da 
š njimi neimaju nikakva saveza, pak zato da nisu dužni ženitbenih 
i inih crkvenih pristojba plaćati njihovim metropolitom, koji to 


7 Ferman br. XI. 

8 Ferman br. IX. 

? Ferman Sutjeski br. I. 

10 Ferman br. XIIL 

1 Fojn. arkiv sv. II. 

13 Farlati IV. p. 28 i fojn. ljetopis. 

sada s carskim fermanom u rukuh uzimaju im, i preko načina uz- 
nemiruju ih, buduć te pristojbe i druga davanja pripadaju franje- 
vačkim svećenikom, koji ih služe. Sultan iztragu o stvari povjeri 
Ali paši, budimskomu namjestniku, koji će u prisutnosti biograd- 
skog sudca stranke saslušati, pisma pregledati i našavši ih različne 
oli protivne medju sobom vjere, strogo zabranit, da se tužbe me- 
tropolita proti katolikom neprimaju, i takova iztjerivanja dalje ne- 
trpe. '* Ako se i nije ovimi carskimi naredbami ništa postiglo, već 
ostale poput prvašnjih mrtvim slovom u rukuh bosanskih poturica, 
to ipak odaju pravo stanje biednih franjevaca, koje su i sada gulili 
i tlačili ne samo pojedini muhamedanci, nego i sami višji i nižji 
činovnici, ne čekajući ni na povod ovakim zloporabam, nego globeć 
i mučeć na svaku ruku inovjerne podanike. Ni sam život nebijaše 
zaštićen od državnih oblasti, te je sličan zločin puštan neiztražen 
i nekažnjen, zadovoljne, da im se tim pruža prilika do mile volje 
sgrnuti novca, premda su bile uvjerene, da franjevci u tom nisu 
prsta imali. | 

Od ovih žalostnih prizora odvratit nam je za čas oči i bacit 
na crkveno polje, nebi li tamo što utješljivijega za nas našli. I doista 
ove dobe sv. stolica vanrednim je povjereniem obasipala bosanske 
franjevce, uručujuć im izpražnjene biskupske stolice, nalazeće se u 
obsegu bosanske države a pod vlašću turskom, oni pako sjajno su 
dokazali svoju sposobnost za takove službe i gorljivost za sv. vjeru. 
Tako dne 17. lipnja 1613. za skrandinskog biskupa bje naimenovan 
fra Antun Požežanin, kog posveti sami Balićević '* valjda zato, što 
nije bilo moguće preko turskih granica prelaziti i svečanijim na- 
činom posvetbu primiti. A kada dvie godine kasnije, dne 2. velj., 
spomenuti biskup Balićević u Fojnici umrie i bje pokopan u sa- 
mostanskoj crkvi, medju današnjimi žrtvenici sv. Mihovila i sv. 
Franje, tada mu Požežanin nasliedi kao apoštolski upravitelj bo- 
sanske biskupije,!5 u kojem svojstvu uztraja sve do svoje smrti, 
koja se pripeti god. 1625. u Fojnici, te blizu Balićevića bude po- 
ložen. Medjutim cesar Matija nije htjeo odustat od svog prava, da 
njemu k'o ugarskomu kralju pripada pravo naimenovati bosanske 

18 Ferman br. XII. 


14 Fojn. arkiv sv. II. 
15 Farlati IV. p. 28. i Fojn. ljetopis. 

biskupe, ter je njegdje oko god. 1618. predložio bio Balasfy-a sv. 
stolici za bosansku biskupiju, njegov pako nastupnik Ferdinand II. 
oko god. 1622. Stjepana Sennyeya, sliedeće godine Vladislava Deakya, 
a god. 1625, Ivana Posgay-a bio naimenovao bosanskimi biskupi, '* 
i kao takovim povjeravao je ove časti i službe; nu počem ovu če- 
tvoricu predloženih nenalazimo u vatikanskih zapisnicih, držimo da 
nisu tražili, oli da nisu dobili potvrde od strane rimskog dvora, 
te dosliedno da nisu bili ni posvećeni u tu svrhu, već naprosto no- 
sili taj gizdavi naslov, pripušćajuć i nadalje franjevcem, da se oni 
brinu katoličkom stvarju u Bosni, nit priečeć apoštolskog upravi- 
telja u povjerenoj mu službi. U tome nas mnienju utvrdjuju i za- 
pisnici sv. vjeroplodničkog sbora, iz kojih doznajemo, da se je više- 
put i zbiljno uzimao u pretres carski zahtjev glede bosanske stolice, 
da su višekrat odbijeni predlozi i da sv. stolica sve do god. 1631. 
pak i poslie bila toga uvjerenja, da izključivo njoj samoj pripada 
pravo naimenovati bosanske biskupe, buduć odnosna crkva u ne- 
vjerničkoj zemlji, te neima nikakvih posjeda u obsegu carskih 
država. !" Kasnije se odustalo od ove uzkrate, nu valjda samo onda, 
kada je carski dvor opredielio njeku novčanu podporu, a ine vjerske 
i političke okolnosti silovale su sv. stolicu, da bude prema cesaru 
. popustljiva. 

U isto doba kada je skradinskomu biskupu povjerena uprava 
obudovljele bosanske biskupije, drugomu bosanskomu franjevcu po- 
dieljena je (1615.) čast makarskog biskupa, naime fra Bartolu Ka- 
čiću, poslie nego je devet godina ona stolica izpražnjena stajala. 
Potanje viesti o njemu sačuvala nam je poviest, koje su sv. vjero- 
plodničinu sboru saobćili ugledni muževi, prigodom njegova pro- 
maknuća propitani. Iz tih podataka doznajemo, da je fra Bartul 
vukao lozu iz odlične hrvatske porodice Kačićeve. Otac mu zvao 
se je Nikola, majka pako Lucija, te još kao dječak, s bratom Lukom, 
stupi u red sv. Franje u rodnom mjestu Zaostrogu, i tim posta 
članom bosanske države. Dovršiv izvrstnim uspjehom filozofične i 
bogoslovne nauke, te položiv stroge izpite, najpre u Napulju, a zatim 
u Zagrebu, bje imenovan učiteljem sv. bogoslovja. Dočuvši pako, 
da spljetski nadbiskup Marko-Antun de Dominis o tom radi, da 


16 Farlati IV. p. 79. Schematismus dioee. diak. ete. p. 25—6. 
17 Farlati loco cit. Vjeroplodničin arkiv sv. I. 

se ukine makarska i duvanjska biskupija, dotične pako župe da 
se stalno pripoje njegovoj prvostolnoj crkvi, toliko je u Beču kod 
cesara Matije, a u Rimu kod sv. vjeroplodničina sbora trudio se 
ustmeno i pismeno, da mu je napokon pošlo za rukom učuvati svojoj 
domovini biskupsku stolicu proti preduzetnoj osnovi samoga metro- 
polite. Ova parnica pribavi mu i toliko ugleda, ter sv. stolica, uz- 
postavljajuć makarsku biskupiju, ovu neznade vrstnijemu od fra 
Bartula predati. Primivši biskupsku posvetu, dodje u Makarsku i 
smjesti se u susjednom franjevačkom samostanu sv. Marije, te je 
nevjerojatne uspjehe svojom  govorljivošću i okretnošću polučio: 
crkve porušene dizao je, neumorno propoviedao, biskupiju nepre- 
stano obilazio, te puk svoj i novčano podpomagao. Tu brigu pro- 
tegnu i na sve ostale susjedne crkve, koje nisu imale vlastitog pa- 
stira, a njemu su bile od sv. stolice povjerene, te je mogao (1622.) 
bezimeni izvjestitelj sv. sbora o njem i Skradinskom biskupu ove 
znamenite rieči napisati: ,Franjevačka bosanska država sastoji iz 
sedam samostana, kojih brizi povjereno je trista hiljada kršćana, 
koje ravnaju samo dva biskupa, fra Antun Požežanin, posvećeni bi- 
skup skrandinski i upravitelj ciele kraljevine bosanske, te mnogih 
inih mjesta, koja se nalaze u oblasti Turaka, i fra Bartul Kačić, 
biskup makarski i upravitelj svih prediela, nalazećih se pod vlašću 
turskom, gdje manjka redoviti biskup, kao što se to razabire iz 
njihovih pečatnica; i ova obojica neprestaju.dan i noć raditi, bdijuć 
vrhu stada njima povjerena, kao pravi pastiri obilazeći, i to skoro 
pješice mjesta, kapele i župe“. '*.... Nješto kasnije i sami fra 
Bartul obaviestio Vjeroplodnicu o stanju i potrebah svoje bisku- 
pije, iz kojeg izvješća upoznajemo se dielomice i sa stanjem fra- 
njevaca bosanske države, u koliko se je ova protezala po njegovoj 
biskupiji. Tako doznajemo iz istog, da su u obsegu makarske bi- 
skupije bila četiri franjevačka samostana, u Makarskoj naime, Ži- 
vogošću, Zaostrogu i Imoti. Makarski je tada brojio osam sveće- 
nika, pet klerika, dva lajka i deset dječaka, te da su ovi mladići, 
kao i oni u drugih samostanih, velikom radošću i neumornom ponm- 
njom prisustvovali sv. časovom polag običaja reda, koji vremenom 
unilaze u red, i bivaju podučavani od kojeg vrstnijeg franjevca; 


18 Farlati IV. p. 198—6. 

samostan pako providjao je svećenici župe u Vrdolu, Cetini i Pri- 
morju, ter imao u tu svrhu deset molitvišta. U Živogošću stanovalo 
je trinaestero braće i osmero djece, te i samostan imao tri župe, naime 
Blato, Broćno i Primorje (valjda dolnje), a četiri crkve, jednu od 
franjevaca podignutu, ostale tri obstojeće od pamtivieka. Zaostrožki 
samostan imao je deset misnika, šest klerika, dva lajka, a djece i _ 
sluga četrnaest. Njemu su pripadale četiri župe, t. j. Zacerje, Lju- 
buško, Vrgorac i Čitlak. Crkvic& je bilo četernaest u obsegu ovog 
samostana, od kojih četiri podigao je iz temelja sam biskup. Na- 
pokon samostan u Imotskom brojio je sedam svećenika, dva kle- 
rika, dva lajka i deset dječaka. Pripadale su mu župe: u Podbilju, 
Sovićih, Drinovcih i Kamenu Mostu, u kojih su četiri crkvice, jedna 
od braće popravljena, ostale tri skoro porušene. Osim ovih franje- 
vačkih župa obstojale su samo još tri svjetovnjimi svećenici pro- 
vidjene, i to: u Podgori, Zagradi i Brehlih. — Iz dalnjih redaka 
ovog zanimivog izvješća razabiremo, da mu je bio povjeren od bo- 
sanskog upravitelja i samostan u Rami, sa dotičnimi župami, koje 
su se protezale po Duvnu i Livnu, !? buduć su ova mjesta bila mu 
bližnja i pristupnija nego li onomu. Pak buduć mu je tada bila 
prepirka sa stefanijskim biskupom, a zato i s njekimi albanezkimi 
biskupi, da je prisvojio njeka mjesta, koja ovom pripadaju, to je 
pobližje označio granice svoje biskupije, tvrdeć, da u današnjoj Her- 
cegovini njemu pripadaju mjesta Ljubuški, Mostar i Konjic, te za- 
vršujuć moli od sv. stolice kakovu novčanu podporu, buduć mu 
crkva neima nikakovih dohodaka, a on se od mnogo godina trudi u 
vinogradu gospodnjem bez ikakve podpore. 2 > 

Od ovuda se vidi, koli revno trudili se franjevci u onom dielu 
bosanske države, te u kojem broju, pak da su svuda podizali erkve 
i revno obavljali svoje redovničke i župničke dužnosti, buduć skoro 
jedini dušobrižnici u onom prostranom dielu njihove redovničke 
pokrajine. Nalazimo fra Bartula i u drugih zgodah radina i okretna: 
u Korčuli posveti uz ine fra Jeronima Lučića za drivatskog, a u 
Spljetu fra Tomu Ivkovića za skradinskog biskupa, pomože ovomu 
u Fojnici, Olovu i drugdje zarediti svećenike, a na mnogih mjestih 
dielio je mjesto istoga potvrdu, buduć je Ivković bolovao na ulozih. 


1% Vladić. Uspomene o Rami. 
20. Farlati IV. p. 195—6. 

Pomagao je svjetom i podporom fra Matiju Divkovića pri izdavanju 
njegovih djela, te napokon oko god. 1645. blaženo preminuo u 
Hvaru i bje pokopan u crkvi svojega reda.?! 

Dočim su ovako jedni franjevci dostojno obnašali velike crkvene 
časti, podupirani i u tom jedino od svoje braće, drugi su, osobito 
oni u Bosni, podnosili jednako najokrutnija progonstva od samo- 
voljnih muhamedanaca. To najbolje razabiremo iz sultanskih fer- 
mana, koje su franjevci ovog doba morali potražiti stranom po- 
sredno, stranom neposredno od visoke Porte. U jednom od tih, 
pisanu g. 1618., sultan Osman II. javlja Hasan paši budimskomu, 
Skender paši bosanskomu i beglerbegu temišvarskomu, kako su mu 
se pritužili bosanski svećenici, da vojvode, subaše i drugi činovnici 
znatne svote od njih uzimaju, govoreći: ,Vi milostinje sabirete i 
silni novac na hrpu mećete, to se nemože trpit“, pak zabranjuje 
takova nasilja i bezzakonja. 2? I godine 1622. bješe primorani fra- 
njevci iznieti svoje tegobe pred samog sultana. Njeki bezi, vojvode 
i drugi muhamedanci, susretajući ih na putu u vlastitom redovnič- 
kom odielu, običavali su im reći: ,Vi se po starinskom običaju 
odievate, kao i do osvojenja Bosne, a to je izdajstvo“, ter onda udri, 
globi i haljine snjih skidaj. Mnogi ustravljeni ovim postupanjem, 
počeli su nosit domaću odjeću, nu i ovaki bili su isto tako zlo- 
stavljeni, pod izgovorom: ,Vi ste svećenici, što svoje haljine ne- 
nosite“. 25  Proti ovim nepravdam prosvjedovao je bio već godine 
1617. i carski poslanik u Carigradu, buduć i to bilo proti ugovorom 
mira od god. 1615., koji je obstajao medju cesarem i sultanom, te 
uslied kojeg bila je dana sloboda katoličkim svećenikom vršiti svoju 
duhovnu službu po cielom turskom carstvu. Iz istog se fermana 
vidi, da su franjevci bili napadani u trgovištih i javnih mjestih, te 
da im je bilo strogo zabranjeno išta popravljati, što car istim fer- 
manom ukida. 24 

Osim ovih obćih progona, koji su sve bosanske franjevce jed- 
nakom mjerom tištili, fojnički su ovog vremena imali i posebnih 
tegoba. Oni su morali badava pričikat sve putnike, koji su onamo 


21 Ibidem. 

22 Ferman br. XIII. 

25 Ferman br. XV. 

24 Ferman Suijeski br. III. 

kojim mu drago povodom dolazili oli prolazili, te ovog vriemena 
njihov samostan postao pravom gostionom, u kojoj medjutim nije 
se ništa plaćalo, već se nemilo jelo i pilo na račun samih gostio- 
ničara. Zatvoriti vrata nemilim gostom ne bijaše više u vlasti fra- 
njevaca, već moradoše taj teret nositi. Da koliko toliko olakšaju si 
službu oko gostova, kad nemogahu troškova namiriti, zamoliše g. 
1620. “carski ferman, po kojem bi njihova dva kmeta, koji budu 
pomagat im u toj službi, bili prosti od svih vanrednih državnih 
danjaka.25 Ovu sultanovu povelju saobći Sulejman paša fojničkomu 
podsudcu, naloživ mu, da štiti rečene kmete od sličnih iziskivanja.?“ 
Nu ponajtežji udarac snadje ovog doba samostan u Dolnjoj Tuzli. 
Biskup sofijski, fra Petar Soljanin, o kojem smo obširnije u pred- 
idućem poglavju prozborili, godine 1623. bijaše otišao u Rim, a 
odonud vraćajuć se, skrene se u svoje rodno mjesto Tuzlu (Soli), 
da vidi rodbinu i prijatelje, nenadajuć se ni sam dugu životu. Put- 
nimi nevoljami i starošću tu bje shrvan, i kako je sveto živio, tako 
sveto ovdje i preminu. Turci su težko dočekali tu priliku da fra- 
njevce oglobe, i pod izlikom, da je rečeni biskup donio od pape 
mnogo blago, da osnuje bunu i podigne katolike proti Turkom, 
svu braću metnu u okove, i sve dotle ih mučiše, dok im se nedade 
2000 talira. Plativši toliku globu, bješe primorani zapustiti na njeko 
vrieme samostan i uklonit se sočiju svojih tlačitelja.27 

Ova progonstva prinukaše franjevce, da godinu dana kasnije 
obrate se na Vjeroplodnicu i saolće joj uz ostalo svoje muke, i šta 
su oni žrtva učinili za biskupe, odkupljujuć ih žive i mrtve, pak 
potražiše kakvu takvu polakšicu, odnosno posredovanje kod kršćan- 
skih vlasti. Nu cesar Ferdinand bio je već upleten u krvavi tri- 
desetgodišnji rat s vanjskimi i nutrnjimi neprijatelji, ter sv. stolici 
ne osta ino, do povlasticami i milostmi tješiti bosansku braću. 
Papa Urban VIII. dne 23. rujna g. 1625. dozvoli im, da smjedu 
kršćansku djecu i muhamedance krstiti, od svih papi zadržanih 
grieha i crkvenih kazna odriešivati, sv. pričest podieljivati i vjen- 
čavati, crkve na novo blagosivati, mjesta im ustupljena primati, 


25. Ferman br. XIV. 
26 Bujruld. br. II. 
. *7 List otaca bos države, pisan na Vjeroplodnicu god. 1624. u 
sutj. arkivu. Čevapović op. cit. p. 132. Ocevac op. cit. p. 88. 

nepokretna dobra uživati i prenosnim žrtvenikom služit se.?2* U isto 
doba (dne 28. list. 1625.) skradinsku biskupiju podieli rečeni papa 
Urban VIII. fra Tomi Ivkoviću, a ujedno ga imenova i apoštolskim 
upraviteljem u Bosni, te obližnjih izpražnjenih biskupija,?" buduć 
je ove godine preminuo i fra Antun Požežanin u Fojnici, te ukopan 
bio pred današnjim žrtvenikom sv. Mihovila.#* Ivković je upravo 
tada po drugi put bio postao proviLcijalom, te se odlikovao bio u 
nižjih častih učenošću, razboritošću i gorljivošću. Njegovu posvetbu 
dne 8. ožujka 1626. obavio je u Spljetu nadbiskup Sforza Ponzoni, 
uz podvorbu fra Bartula biskupa makarskog-i Mirka Jordana tro- 
girskog. Da obim biskupijam posluži, dielom prebivao je u viso- 
vačkom samostanu, dielom pako u Požegi. 

Primivši Ivković biskupsku posvetu, najnuždnijim je smatrao, 
providit se sultanovim fermanom i osigurat se čim više proti samo- 
volji Turaka i srbskih svećenika, koji su, kraj svih dosadanjih za- 
brana, htjeli podjarmiti katolike i njihovo svećenstvo. U tu svrhu 
ode odmah u Sarajevo i pred kadijom Husein efendijom, s Ahdna- 
mom u ruci, dokaže, da je slobodno katoličkim svećenikom iz po- 
krajine budimske, kanižke, jegarske i temišvarske u duhovnom poslu 
ovamo polaziti, a da ih u tome ni srbski popovi nemogu smetati, 
pak zato sultan strogo zapovjedi, da biskupu, kada bude po ovih 
zemljah hodati, nitko neprieči njegov posao činiti, crkvam i sve- 
ćenstvom upravljati i da rečeni popovi u njegove se stvari ne mje- 
šaju.*! Ovom carskom naredbom osiguran, posveti se novi biskup 
svojoj težkoj službi, te neprestano obilazeći povjerene si crkve, od- 
marao bi se stranom u visovačkom samostanu, stranom pako u po- 
žežkom, dieleći s braćom sve biede i nevolje. Da i ove zaštiti od 
svakovrstna tlačenja, nagovori ih, neka se uteku bosanskomu veziru 
i prijave svoje tegobe; ter ovaj g. 1627 naredi kadijam u Bosni i 
oko Požege, da nepuštaju nekaznjene ubojice, a mjesto ovih da ne 
globe franjevaca. Zabrani takodjer uzimat od fratara komore, iz pu- 
šaka pucat kad se misa govori, za male popravke novaca tražit, 


38 Izvornik u bos. drž. arkivu. 

29 Farlati IV. p. 28. 

5" Domaći ljetopis. 

*! Ferman br. XVI. zlatnimi slovi pisan. 

džulus uzimati i darove iziskivati. ** Ini turski službeni spisi 
dopunjuju ove viesti, te iz njih razabiremo, da je franjevcem bilo 
priečeno po selih hodati i po kršćanskih zemljah prositi. Nadalje, 
da su Svi višji i nižji činovnici u velikom broju navraćali se u sa- 
omostane te badava tražili jelo, ovnove, janjce, med, 1oj, zob, sjeno 
i tomu slične stvari, pak još i novee silom iztjerivali, za ubojstva 
ih globiti, a kada bi se haramije silom u samostan uvukli, tada bi 
isti činovnici lopove slobodne pustili, a fratre globili i mučili, pod 
izgovorom, da su ih oni sakrili. 

Ovim progonstvom prijale su i suvremene političke okolnosti. 
Sultan. Murat IV. (1623—30) prenio je bio ratnu zublju iz Evrope 
u Aziju, te ovog vriemena ciela njegova sila borila se je najprije 
s erzerumskim odmetnikom Abašem, a zatim (1631—2) sami Carigrad 
postade pozorištem nutrnje bune i ljute gradjanske borbe, krvavi 
pako okršaji medju cesarem i Danskom davali su oduška bosan- 
skim Turkom, te da u svojoj bezposlenosti izkale mržnju proti krš- 
ćanom. Jedini Uskoci, koji su madridskim mirom od god. 1617 bili 
prisiljeni, da se povuka iz Senja i Primorja prama turskim gra: 
nicam, ove su još po malo uznemirivali.** Ovo zadirkivanje nije 
bilo u volji bečkomu dvoru, ali buduć su dotle znatne usluge uči- 
nili habsburžkomu domu, ovaj je zatim išao, da ih privede u ka- 
toličku crkvu, pa kako je sve uplivnije muževe zanimalo to pitanje, 


tako je i ljubljanski biskup Toma Chrčn o tom razmišljao, pak je | 


u listu dneva 1. lipnja 1629. napomenuo 0. Vilhelmu Lamermanu, 
bečkom isusovcu, kako bi se dali Uskoci obratiti, a dotle da se 
prizovnu k njima bosanski franjevci, koji bi kao njihovi zemljaci, 
.imali kod njih više pristupa i pouzdanja.** Razborit doista i dobar 
bijaše ovaj savjet po cesarsku kuću, a dičan za Bošnjake, te je 
samo šteta, da nije bio prihvaćen onom pripravnošću, kojom je 
.revnošću bio dan, pak zato i odoše sva kasnija nastojanja za uni- 
jom u vjetar, jer se nije svuda postupalo onom sdušnošću i razbo- 
ritošću, koje su bila potrebite za polučenje toli uzvišena cilja; kao 


383 Buruldija br. III. 

#8 Fermani br. XVIII, XIX. te sutj. ferm. br. IV. V. Fojn. arkiv 
svez III. 

54 Mon. slav. mer. II. p. 124 et. 128. 

86 Arkiv knj. IL. str. 127—8. 

što se obično dogadja, kada se što kuša bez cieli shodnih činbe- 
nika. U tom opet bečki dvor zapodjene pitanje, komu pripada pravo 
naimenovati bosanskog biskupa, da li sv. stolici ili ugarskomu vla- 
daru, ter da lakše svoj cilj postigne, podieli bosansku biskupiju 
vrlomu Ivanu Tomku Marnaviću, u Beču i Rimu veoma obljubljenu, 
a papa Urban VIII. dne 10. stud. 1631 potvrdi ga u ovoj časti. 
Stožernik Ludovisi, predlažuć medju ostalim i njega, papi reče: ,0 
crkvi bosanskoj neimam ništa javiti do suznih dogodjaja“.5* On se 
je rodio u Šibeniku g. 1579, nu lozu je vukao iz Bosne, i to kako 
sam u više prigoda tvrdi, od knezova Niša, grofova Zvonika, a 
gospodara Vojnice i Kamengrada, dapače čak iz rimske porodice 
Marcia, te da je u rodu bio i s mnogimi vladaoci iztoka i zapada. 
Izučiv prve nauke i domaću književnost u otačbini, a želeć biti sve- 
ćenikom, radi bogoslovnih struka, bude poslan u Rim, gdje steče 
doktorski naslov, i toliko glasa, da je postao miljenikom svih rim- 
skih krugova, dičeć se i u srcu Italije svojim pridjevkom ,,Bošnjak“, 
te samo pod tim imenom bio je poznat u vječnom gradu. Iza toga 
postane kanonikom šibeničkim, zatim arhidjakonom zagrebačkim, 
gradjaninom rimskim i protonotarom apoštolskim, a medjutim zna- 
menite usluge učini sv. stolici i svomu narodu, pišuć i prevodeć 
razna djela, te popravljajuć glagoljske liturgične knjige, što ve 
obuhvati Jeronim Kavanjin, zapjevav o njem :7 

»Živ Marnavić Ivan Tomko 

Rod: svietloga i on ožaka, 

Biskupovo uajpre oko 

U Šibniku, pak Bošnjaka 

Svojih čelnik; svo'a. ga dila . 

Jesu veoma proslavila, 

Koga radi svoje kriposti 

Ku u Rimu on objavi 

I Rim primi u svietlosti 

Da 'e gradjanin svetoj glavi; 

Nek po srećnom tom prijaštvu 

Bude u većem na sviet častvu?“ 


88 Sv, ]. | 
7 Ubožtvo i siromaštvo, Zagreb 1861. pjev. 6, str. 94. Farlati 
IV. p. 80—1. Schematis. dioec. Diak. 1870. p. 27—9. 

Što se dakle tiče same osobe, izbor je bio pao na revna i ro- 
doljubna svećenika, uzko s Bosnom spojena; nu buduć nevikao 
g Turci obćiti, i možda plašio se pogibelji, ne usudi .se, koliko nam 
je do danas poznato, ni prikučit se svomu stadu, a kamo li dielit 
s njime sva progonstva i nevolje, koje su ovog vremena ogorča- 
vale život bosanskih katolika. On nasuprot bio je zabavljen u Rimu 
poslovi sv. stolice, ter nakon g. 1635. nigdje se nespominje, pak 
tako ne znamo ni mjesta ni godine njegove smrti. 

Medjutim ovim biednikom nije manjkala duhovna utjeha. Još 
je njim na čelu bio Ivković, a gdje ovaj nije mogao priteći radi 
slaba zdravlja, tamo je dospjevao makarski biskup fra Bartol Kačić, 
pomažuć ga u svih poslovih crkvenih. Što buduć ovaj nastavio i 
nakon smrti Ivkovićeve i naimenovanja Marnjavića, bijaše upao u 
obustavu biskupske službe, od koje ipak bio je brzo odriešen.*% Re- 
čeni biskup Ivković preminuo je u Jajcu dne 8. svibnja 1634. prije 
primivši sva svetotajstva, umirućim potrebita, te je bio pokopan 
u crkvici sv. Ive Krstitelja u Podmilačju. Oko smrtne mu. postelje 
bijahu šestorica braće i fojnički gvardijan,?* te rekavši na svrhi 
preporuke duše , Amen“ i ,Jesus“, izpusti dušu. LjetoDisi skladno 
tvrde, da se je i soba potresla u taj hip. — Ni punu medjutim 
godinu dana Bosna neosta bez duhovnog nadpastira, jer već dne 
3. ožujka 1636. papa Urban VIII. naimenova biskupom od Drivasta 
u Albaniji fra Jeronima Lučića, rodom iz Brgula pokraj Vareša, 
odlična znanjem crkvenoga kanoničkoga prava i govorljivošću, te 
mu privremeno polag pripoviedanja domaćih ljetopisa“! povjeri i 
upravu bosanske biskupije, kojom je ravnao sve do g. 1639, kada 
je cesar kao ugarski kralj naimenovao fra Tomu Pilaša, inače Mr- 
njavčića, bosanskim biskupom, a papa dne 3. listop. r. g. potvrdio 
izbor.*2 I ovaj odmah potraži carski ferman, da smije slobodno vr- 
šiti svoju službu, u crkvah stanovati, po selih hodati, božju službu 
obavljati, i svećenike po sebi kazniti, a da se nitko u njegove po- 
slove nemješa. Car mu to dozvoli, ali samo dotle, dok proti turskoj 


88 Farlati t. IV. p. 196. 

** Ljetopis Margetića u liv. samostanu. 
€ Farlati t. VII. p. 248. 

*! Sutjeski ljetopis. 

43 Farlati IV p. 81. 


103 


vjeri nepogrieši.** Lučić ipak ostane i nadalje u Bosni, jer valjda 
nije imao kuda ići u Albaniju, ter umre dne 2. siečnja 1648 u 
Sutjeskoj i bude pokopan u crkvi sv. Ive Krstitelja s desnu stranu 
velikog žrtvenika, a na grobnoj ploči bijaše urezano: Hic jacet 
Reverendissimns D. Hieronymus Bogola Varess ord. 
Min. Episcopus Drivastensis. Obit die 2. Jan. 1648.“““ 
U pismohrani Vjeroplodničinoj nalazi.se njegov jedan list, pisan 
dne 25. trav. 1639, u kojem izviešćuje sv. sbor o župah: Garčinu, 
Požegi, Selci, Ratkovpotoku i Dragotinu, tvrdeć da su to župe na- 
šičkog i veličkog samostana, bez kojih ovi obstat nemogu, a da su 
ih prvašnji bosanski biskupi prisvojili, ter se podpisuje Drivatskim 
biskupom, a upraviteljem Bosne i Slavonije;** a tiem odaje pravu 
nesebičnost i ljubav prama svojemu redu, premda je i njemu moglo 
doći u prilog ono prisvajanje. | 

Rečeno povišenje bosanskih franjevaca na bosansku biskupsku 
stolicu za nas je od dvostruke važnosti, jer sada nalazimo i cesara 
sklona franjevačkomu redu, te uvjerena, da je samo franjevcu moguć 
pristup u bosansku biskupiju, a tiem zadovoljiti dužnostim svojega 
zvanja. Ove iste godine dva franjevca: Marin Požežanin i Andrija Ka- 
mengradjanin, desiše se u Rimu, te izjaviše sv. stolici, da oni u Bosni 
neimaju erkava, nego prosta molitvišta, od kojih mnoga su pokretna, a | 
sva da su iajna radi turskog progonstva, pak da zato nemogu u njih 
dobivat oproste, podieljene crkvam franjevačkog reda. Papa Urban 
VIII., sažaljujuć njihov položaj, a uvažujuć molbu od 13. srpnja r. g., 
protegnu takove oproste i na bosanska molitvišta.** Ovu znamenitu 
milost poprati sv. stolica inimi dokazi osobitog povjerenja. Tako g. 
1642., naimenova fra Pavla Posilovića, rodom, iz Glamoča, biskupom 
skradinskim ; a g. 1646. fra Petra Kačića makarskim biskupom, obo- 
jicu sinove bosanske države. — Krasnu napokon svjedočbu o franjevcih 
nalazimo u listu srbskog (bolje vlaškog) vojvode Ivana Mateja (13. 
pros. 1644), koju dade franjevcem boravećim u Trgovištu, kada su 
ovi prepirali se sa sofijskim nadbiskupom o pravu na ovaj+ samo- 
stan, koj je po tome spadao na bosansku državu. Navedši bo uzrok 


48 Ferman br. XXII 

%4._ God. 1799. biskup Ilijić prenio je kosti njegove u svoj grob. 
Sutj. ljetopis 

45 Sv. 1. u arkivu. 

46 Original u arkivu bos. države. 

prepiranja i odpravljajuć stranke pred sv. stolicu, ovako završuje: 
»Ovo ipak jedno neka znade svetost vaša, da franjevci, koji ovdje 
borave, tako redovnički živu, da su si pridobili svih naklonost, 
da su samostan, svih sredstva lišen, popravili, duše luteranstvom 
opojene pokatoličili, katolike u vjeri uzdržali, te da sablazom ili 
što ino, što bi uvriedilo ljudsku savjest, nemožemo o njih ni zami- 
sliti. Kamo sreće, da bi imala rimska crkva ovdje ako ne bolje, a 
to bar nit gorje poslenike — — — — ali ove hvalimo“.t7 Tu 
očevidno izrazuje mali ukor ostalomu svećenstvu onih mjesta. 
Povod ovomu pismu dalo je odciepljenje bugarske kustodije od bo- 
sanske, koje se je sbilo g. 1645, počem je bosanski provincijal fra 
Franjo Lipanović, inače Gašparović, odrekao se Bugarske na obćoj 
skupštini reda, u Toledu** držanoj. Sofijski nadbiskup, bivši franjevac, 
nastojao je, da i franjevci u Vlaškoj podpadaju bugarskoj državi, 
ter je htjeo da bosanski franjevci ustupe i samostan u Trgovištu. 


* 
* * 


Ne smijemo ovdje mukom mimoići družtvenih i kulturnih od- 
nošaja u Bosni i Hercegovini za ovog razdobja naše dogodovštine, 
a tim da ne osvietlimo svoj predmet. Progonstva sa strane Turaka 
i grčko-iztočnih vladika poput crne niti provlače se i kroz ovu 
dobu. Osim tečajem poglavja navedenih dokaza, razabiremo iz inih 
sultanskih i vezirskih odpisa, da su Turci silom razjahivali u fra- 
njevačkih samostanih, govoreći: ,Ovo su gostione (musafirhane) za 
nas načinjene, pak nas morate kao goste i dočekivat“.“* Nadalje, 
bili su često puta fratri globljeni, pod izgovorom, da su crkve raz- 
širili i nove sgrade načinili." Uzimana je, premda protuzakonito, 
od fratara vojnica i kuneće kožice, ili novac mjesto njih.*! Pak 
buduć je bio posve strunuo samostan i crkva u Fojnici, i franjevci 
bili zamolili, da ih u starom obliku poprave, car im to dozvoli, nu 


47 Mon. slav. mer. II. p. 129. 
+8 Ljetopis sutjeski. 
. *% Ferman br. XXIII. 
0. Ferman br. XXIV. 
5! Fojn. arkiv. 


>. Gaje jo: KU ai a 
—_—_——— 


nE es ai iza _—_- - 
—_ 


105 


samo pod pogodbom, ako su te sgrade obstojale prije osvojenja, te 
da sve bude od drva, a da neupotrebe kamena oli opeke. Ovo da- 
kako naredi tom namjerom, da čim prije opet sve propane i uništi 
se. Za ovimi turskimi nasrtaji nisu ništa izostajali ni napadaji 
grčko iztočnih vladika, te i u g. 1632. moradoše tri bosanska ka- 
tolika, poimence: Petar Ivanović, Anto Franjković i knez Vukosav, 
podnieti proti njim tužbu, da moraju, proti običaju i zakonu, pla- 
ćati ženitbene i crkvene pristojbe srbskim patrjarhom, metropolitam 
i vladikam, te je sultan i ovaj put uzeo u obranu katolike, nalo- 
živši- to sudcu sarajskomu, kliškomu i hercegovačkomu, te Meh- 
među nadzorniku javnih danjaka.** Po tom sudit možemo, da su 
po svoj Bosni i Hercegovini ova se tlačenja izvodila. Neprestane i 
silne globe prisiliše ih, da ne samo po turskih, nego i po kršćan- 
skih državah moradoše prosjačiti, a u to ime g. 1606 i 1635 do- 
baviše fermane.5* Koliko su bili zazorni vladi, vidi se od tuda, 
što su prigodom svake skupštine morali tražiti pismenu pašinu 
dozvolu.55 

Nu premda sa svih strana proganjani i globljeni, franjevci 
ove dobe prionuše za knjigu i obuku, nazirući samo u tom obranu 
proti muhamedanstvu i razkolju, koja su raztrovavala predsudami 
i život ovdješnjih katolika. Pak buduć nije bilo redovnih učiona, 
mladež, koja je želila stupit u franjevački red, primana je bila u sa- 
mostane i tu bi ju jedan od starijih i učenijih otaca poučavao u prvih 
početcih hrvatske i latinske književnosti, za rana ju priučavajuć re- 
dovničkom življenju. Dapače opaža se i njeki književni pokret u Bosni, 
te ovog doba susretamo se s mnogimi pisci, poteklimi izmeđju bo- 
sanske braće. Fra Matija Divković, rodom iz Selašaka, učitelj sv. bo- 
goslovja, napisao je više spisa starobosanicom. Nu buduć dotle nije 
bilo nigdje salivenih slova, umoli mletačkog tiskara Bertani-a, da ih 
čini saliti. Kod njega g. 1611. tiska: ,Nauk kršćanski“; a godinu 
kašnje: ,Sto čudesa oliti znamenja blažene divice Marije.“ Nakon pet 
godina izadjoše : ,Besjede vrhu evangjelja nedeljnih“, koje bješe preti- 
skane g. 1704., a to nam svjedoči da su bile obljubljene i razpačane. U 


53 Ferman br. XXI. 
58 Ferman br. XX. 
5 Fojnički arkiv. 
8% Fojnički arkiv. 

isto doba izdade: ,Plač blažene divice Marije“, a g. 1631. dade 
na svietlo: ,Život sv. Katarine u versih“. Oba ova djela neimaju 
nikakve pjesničke vriednosti, nu ipak, buduć su popularnim na- 
činom bila napisana, te bila nabožna sadržaja, služila su na du- 
hovnu utjehu i jedinu zabavu našeg naroda. Umrie u Olovu g. 
1631., nedoživiv izdavanja posliednjeg spisa. Čistina jezika mogla 
bi nam služiti i danas uzorom pri pisanju djela, namienjenih pro- 
stomu narodu. U isto vrieme živio je i fra Ivan _Bandulović, koj 
za župnike i puk prevede: ,Pištule i evangjelja preko sve godine“, 
koje djelo g. 1613. u Mletcih bosanskom azbukom bi natiskano i 
kroz prvih pet godina u šest izdanja izadje; očit dokaz, koliko je 
tada mnogobrojno bilo u našem bosanskom narodu čitateljstvo i 
kako su erkvenjaci i svjetovnjaci rado dočekali prievod ovih misnih 
štiva. Za porabu domaćeg svećenstva pisao je fra Stjepan Matiević, 
a njegovo djelo: ,Ispoviednik sabran iz pravoslavnih naučitelja“, 
izadje g. 1630. u Rimu, tiskom Vjeroplodnice a pismeni cirilskimi. 
— Za njim na književno polje stupi fra Pavao Posilović, izdavši 
g. 1639. u Mletcih: ,Nasladjenje duhovno“, a g. 1642.: ,Cviet od 
krieposti duhovnih i tielesnih“, prevod iz talijanskog. — Ove iste 
godine postane skradinskim biskupom, a spisi mu se odlikuju lje- 
potom jezika i lahkoćom pisanja, tar mu je prvo djelo g. 1682. bilo 
pretiskano. — Hvale su vriedni ovi napori, i tim vriedniji, čim su 
s većimi žrtvami i težkoćami bili skopčani. Turskom grabežljivošću 
do kraja izsisani, a sveudiljnim zlostavljanjem skoro k zidu priti- 
snuti, franjevci su ipak užigali luč prosvjete, razgonili vjersko ne- 
znanstvo, probudjivali žedju za naukom, pjesmom razblaživali trpnje 
svoga naroda i sv. službi uvadjali materinji jezik, pojeć čitanja i 
evangjelja narodu razumljivim glasom Povoljno je dakle tada bilo 
kulturno stanje franjevaca, te je i narodu bilo pribavljeno toliko du- 
ševne hrane, da je zadovoljeno bilo njegovim najprečjim potrebam. 
* ' * 

Sve naše viesti o prvoj polovici XVII. stoljeća dovoljno dopu- 
njuje putni dnevnik fra Pavla iz Rovinja, Istranina,5% koj je g. 

*6 Rukopis čuva se u Dalmaciji, ter mi je isti na porabu ustu- 


po vič. o. Stjepan Zlatović, povjestničar države presv. odkupitelja, 
kojemu za ovu i njeke druge bilježke harnošću dugujem, 

1640. kao povjerenik generala reda pohodio cielu bosansku državu, 
a zatim držao u Rami glavnu pokrajinsku skupštinu, te odabrao 
novo upraviteljstvo. I buduć je sam lično vidio sve samostane, a 
vierno bilježio svoje doživljaje i okolice, kojimi je prolazio, njegov 
dnevnik razvietljuje mnogu inače tamnu točku naše poviesti i su- 
vremenih odnošaja. 


Posjetivši imotski samostan, udje u Bosnu i noćivši u Duvnu 
u selu Bukovici, sliedeći dan stigne u Ramu oko podne; iz Rame 
nastavi put u Fojnicu, i tu već počima bit obširan u pripoviedanju, 
pak buduć se je upušćao u potankosti, biva i veoma zanimiv, Varoš 
Fojnica brojila je tada 90 katoličkih a 60 turskih familija, crkva 
bila je bogata ruhom i raznom srebrarijom, al samostan, premda 
glavni, u odveć žalostnom stanju. Bio je naime prislonjen uz 
visok brieg, te počem su i prozori bili okrenuti prama briegu, 
to je napunjavao prostorije tamom, a stanovnike njekom tugom 
i sumornošću. Vlasti su ga turske bile zatvorile, nu potajno su 
mnogi franjevci u njem  stamovali, medju ostalimi tu bijahu: 
fra Toma Mrujavčić, biskup, i fra Mato Benlijić, tada gvardijan, a 
kasnije biogradski biskup. Jedino tu hvali vino, ribu i kruh, oso- 
bito ovaj, jer da je izvrstan. 

Iz Fojnice otišao je u Visoki, ali velikim strahom prešao je 
s druživom drum travanjsko sarajevski, bojeć se, da ih koj muha- 
medanac ne sukobi i ne zlostavi, pak s toga su tadašnji franjevci 
najradje putovali po tajnih i samotnih stazah. Došav u Visoki, ostao 
je občaran položajem grada i ljepotom njegovih mnogih bašća, tako, 
da se nije mogao do sita nagledati ovih prirodnih krasota. I fra- 
njevci su imali jednu ovaku bašču, a uz samu ogradu tekla je voda 
na točak, te bi u večer onamo dolazila turska i kršćanska djeca. 


Licem na Jurjev krene iz Visokog u Sutjesku daljnjim dvo- 
jinom putem, bojeć se, da ne sretne visočkog vojvodu, ter ga je na 
putu osobito zanimao prediel Bielopolje, na kojem nije vidio ni- 
kakva drveća zasadjena, nu koj je bio na sve strane z4sijan pšeni- 
com oli zaodjeven lozom. Braća, koja su ga pratila, kazivala su mu, 
da je ciela ta okolica vlastnost katolika, i tako plodovita, da se 
nigda ne gnoji, nego dapače da se po pet puta mora napustit ovce 
na mlade usjeve, da ih proriede. 

Stigavši u Sutjesku, zatekao je oko erkve silni narod, jer je 
to bio god posvetbe crkvene, a u samostanu visočkog vojvodu, pak 
s toga i ne udje na glavna vrata, već morade obać okolo samostana 
i unići na druga vratašca. Crkva je bila dosti liepa i prostrana. 

Obavivši tu svoje poslove, krenuo je u Olovo. Putem posjeti 
Vareš, tu nadje crkvu sv. Mihovila i do 40 majdana za talit gvož- 
dje. Okolica olovska najljepša mu se je pričinila od svih, koje je 
dotle vidio. Dvie sto koraka od Varoši stajao je samostan i crkva, 
ter ovu potanje opisuje, pak odtale doznajemo, da je crkva bila 
prostrana, u vrh crkve uza zid bio prislonjen veliki žrtvenik, a tik 
oltara bile stolice za redovnike. Vrata od sakristija bivala su za- 
strta njekakvim zastorom, da nebi mogli Turci namjerit se na bo- 
gatu riznicu, u kojoj je bilo sila dragociena ruha i srebrarije, 
medju kojimi predmeti bijaše i jedan srebreni križ, koj je isti fra 
Pavao darovao, kao zavjet, što se je sretno vratio u domovinu, i 
ne misleći, da će ga ikad više vidjeti, kao što on sam veli. Tik 
redovničkih sjedališta, na desnu stranu oltara, u malom polukrugu 
stajao je Gospin oltar sa čudotvornom bogorodičinom slikom, koja 
je bila na daski namaljana, i to, kako se je držalo, od sv. Luke. 
Tu je presv. djevica bila predstavljena sa prekrštenimi rukami, 
s djetićem Isusom na krilu. Sama slika bijaše dugi četverokut, u 
vrhu i u dnu široka nješto više od jednog lakta. Koliko je bila 
čašćena, odtuda se dade zaključiti, što su k njoj hodočastili nesamo 
katolici nego i isti muhamedanci, ter bi čestokrat muhamedanske 
žene zamolile gvardijana, da drži otvorenu crkvu do 4 i 5 sati 
noći; moleći se pako po svome običaju, od vrata, koja vode u sa- 
mostan, pak sve do pred Gospinu sliku puzale bi na koljenih, a 
medjutim davale bi presv. bogorodici najljepše pridjevke, što se 
dadu izmisliti. Pobožnost katolika napram ovoj čudotvornoj slici 
ne da se opisati, nu vidi se odtuda, što se čestokrat opazi krvlju 
poštrapan cieli put (premda je okruglim kamenjem pokaldrman) 
iz Olova do«rkve, i to s toga, što bi mnogi katolici učinili taj put 
na golih koljenih. Glavna svečanost bijaše Velika Gospojina, ter bi 
se u večer palile vatre po svih brežuljcih, tako, da bi taj prizor 
izgledao, kao da je nebo posuto zviezdami. Na ovu svetkovinu 
sgrnuo bi se mnogi sviet iz svih krajeva, imenito iz Dalmacije, ter 
bi dolazile i jenjičarske čete, da uzdrže red. Sama kapelica bila je 

crna od dima svieća; Turci pako nisu dopuštali, da se nova i pri- 
ličnija sagradi. On pripovieda i o čudesih, osobito o jednome, koje 
je častna bogorodica njekome muhamedancu učinila. Govoreć o ži- 
votu mjestnih, osobito starijih franjevaca, veli, da ovi živu kao ka- 
kovi svetci. 

Probaviv u Olovu tri dana, zaputio se je u Srebrenicu, ter 
iduć njeko vrieme kraj rieke Olovčice, gdje se je tada mnogo olova 
nalazilo, priedje ju na veoma krasnu, na svodove sagradjenu mostu, 
ter prieko liepib okolica stigne na mjesto u četiri sata noći više 
mrtav nego živ. Na tome putu pratila su ga dva muhamedanca, jer na 
dulji put nisu smjeli franjevci ići bez muhamedanaca, koji su u 
takih prigodah bili vierni, te bi radje poginuli nego pustili, da se 
družtvu koje zlo dogodi. Samostan sa crkvom ležao je u pol varoši, 
jedno mu krilo bilo je presvodjeno, a u svemu bilo je 12 sobica, 
nu dosta kukavnih i neobskrbljenih tako, da nisu imali ni postelje, 
već se je morao naš fra Pavao pružiti po golih daskah u blago- 
vaonici, baciv nješto slame, da mu bude priuba udobnije. Blago- 
vaonica bila je okrenuta prama rieci, te je uživao svjež zrak, oko 
se je paslo na zelenilu mjestne okolice, uho pako nasladjivalo se 
je žuborenjem rieke. Pa kao što je bio samostan u hrdjavu stanju, 
isto tako i crkva bila je stara i tamna. Nu stanovničtvo ipak je 
liepo živilo, medju kojim i mnogi katolici, od kojih prvaci došli 
mu prvo jutro na oblazak, ter sve uglednije porodice poslaše mu 
darove. Tlo je obilovalo srebrom, pak je i sam vidio kamenje po- 
okriveno ovom dragocienom rudom. Nedaleko od varoši imali su fra- 
njevci prilično prostrano imanje. 

Odavle s druživom krene u Tuzlu (Soli), preobučen u tursku 
odjeću, samo što nije imao turbana, buduć to samo Turci smjeli 
nosit. Ne mogavši prispjet onaj dan, kamo su išli, noći kraj nje- 
kog kršćanskog hana (gostione) na polju, buduć su bili unutra 
mnogi muhamedanci i grčko-iztočnjaci, a većinom pijani. Sutradan 
poraniv, sretnu njekoliko Turaka blizu Gradovrha, te brže bolje 
uzjaše konje. Napried ipak podje jedan njegov pratioc, imenom 
Grgo, i pretvarajuć se muhamedancem, pozdravi pridošlice i upita 
ih: ,Gdje ste bili, braćo!“ ,Bili smo kod ovih ovamo fratara i gji- 
dija,“ odgovore mu oni. ,Pa kako dočekuju?“ ,Kako dočekuju?“ 

odvrati: opet jedan, ,Dočekuju dobro, ako ih budete dobro iztukli, i 
dat će vam štogod zaištete.“ Na to će Grgo: . Nebrinite se; to je 
naša briga.“ Razmitiv se s ovom ruljom, do koji čas prispiju u sa- 
mostan. Vrata mu bijahu obložena i okovana gvoždjem, da mogu 
odoliti udarcem biesnih Turaka, sav pako stan jedva toliko zauzi- 
maše prostora, koliko polovica crkve. Ova je bila dosta prostrana i 
liepa, ter se je tu čuvala čudotvorna bogorodičina slika, koju su 
franjevci donieli iz Zvornika, kada su bili usilovani zapustiti on- 
dješnji samostan. Pjevalište je zauzimalo polovinu hrama, slika pako 
nad velikim žrtvenikom bijaše od veoma vrstna umjetnika. Položaj 
koli crkve toli samostana bijaše upravo divan. Stojeć na uzvišenu 
briegu, sterao se je odavle pogled na daljinu od tri i četiri dana 
hoda; prama iztoku i jugu pružale su se kitnjaste šume, a prama 
zapadu prostirala se je doljnjo-tuzlanska dolina, po kojoj su vrrvili 
čopori konjanika i množtvo domaćih kola. 

I buduć je Gradovrh samo jedan sat hoda udaljen bio od 
Doljnje Tuzle, pošao je onamo naš fra Pavao s njekoliko drugova 
pješice, ter se pohvalno izrazuje o položaju grada, koj je bio tada 
okružen zelenimi i voćem obkićenimi briežuljei. Samostan je bio 
okružen sa tri strane kućami, u njem su bile četiri sobice, te je 
naličio više špilji, nego li ljudskomu stanu, tako da i uslied naj- 
vedrijeg dana trebovalo je užeći svieću, da se može po njem ho- 
dati. Crkva je bila malko udaljena od samostana, te je ležala na 
jednom od najljepših briežuljaka, što no su gospodovali gradom. 
Imala je iznutra u naokolo korove (pjevališta), da tiem što više 
naroda mogne zauzeti; oltar pako veliki ulievao je svojim veličjem 
osobitu pobožnost. Već su dotle višekrat kušali muhamedanci, da 
ju razore, nu svaki put božja providnost odvratila je ove namie- 
njene katolikom udarce. Medju crkvom i samostanom stršio je u vis 
toranj od cigle sazidan, ter je zvono i satove odbijalo, nu veoma 
neuredno. 

Jednoga jutra porano, da ga Turci ne spaze, ostavi ovu tam- 
nicu i vrati se u Gradovrh, a odtale odputova u Modrič. Mjestni 
samostan bijaše najkukavniji od svih, koji su tada u Bosni obsto- 
jali. U podrumu su imala braća nješto crkvice, na oltaru pako samo 
jednu sliku propetoga na karti. Za jednu talijansku milju daleko 

imali su medjutim liepu i prostranu crkvu, nu i muhamedanci bili 
su u Modriči brojni, jer je tu bilo množtvo džamija. 

Ostavivši brzo modrički samostan, prešao je Savu kod Broda, 
u želji, da posjeti i ostale bosanske samostane, koji su se u Sla- 
voniji nalazili. Došav nedomak Požege, dolete mu katolici u susret, 
da u varoš ne idje, jer da će ga razkolnici u pol dana ubiti, da 
se osvete što su oni, pred njekoliko vremena, ubili grčko-iztočnog 
vladiku, a snjime njekoliko popova, kalugjera i muhamedđanaca, 
buduć onaj bio pošao, da ih globi i sebi podjarmi, pak su s toga 
sada i grčko-iztočni stanovnici govorili im: eto idje vaš vladika, 
neće doisto izniet žive glave. Posjetio je medjutim Veliku i Našice, 
a uz put i Djakovo, gdje je stanovao biskupov kapelan. Prešav 
natrag Savu, preko Modriča, Gradovrha i Olova, dodje u Visoki, a 
odtale, iz same znaličnosti, ode i u Sarajevo, ter spominje, medju 
ostalimi, deftedarev dvor i bogato mu pokućtvo, ter begovu dža- 
miju. Opaziv ga turska djeca nisu prestala za njim letiti i govorit 
mu: še, še (valjda kec!), rugajuć se kršćanom inozemnim, što nose 
oštru bradu, a ne kao što Turci svu okruglu. | 

Kasno u noć podje iz Sarajeva, da ga ne zapaze muhamedanci, 
ter krene u Kreševo, i putujuć svu noć, sliedećeg dana prije poldne 
stignu u mjestni samostan. Ovdje samo spominje glavnu ulicu i 
prostrani trg. Obavivši svoje službene poslove, preko Fojnice vrati 
se u Ramu i tu obavi glavnu skupštinu, na kojoj bje izabran fra 
Martin Ramljak provincijalom, starčić vriedan i sav božji. U Rami 
se je tada nalazio u poslu trgovačkom njeki Hvaranin po imenu 
Petar, odkle bi se dalo zaključit, da je tu bila živahna trgovina. 

Iz cieloga ovoga putopisa bivaju nam jasnija progonstva 
turska i nevolje bosanskih franjevaca, koje su se zrcalile na licu u 
nutrnjosti njihovih samostana i crkava. Progonjeni i zlostavljani u 
svome domu, strahujuć u putu i drhćuć od sama pogleda muha- 
medanaca, franjevci su podnosili trajno mučeničtvo, svakovrstne 
pako oskudice skraćivat su morale njihov mukotrpni život. 

Ovo glede franjevačkih odnošaja, nu i glede gospodarstvenih 
vriedne su mu njeke bilježke. U Duvnu se je začudio patriarhal- 
nomu životu bosansko - hercegovačkih katolika, ter da su obitelji 
mnogobrojne i skladne, to pripisuje franjevcem. Opisujuć Bielopolje, 
kraj Sutjeske, sviedoči da su tamo napredovali vinogradi, a počem 

hvali vino u Fojnici (koje je samo od Sutjeske dobivano), to nam 
je dokaz, da su sutjeska vina bila upravo izvrstna (delikatna). Na- 
pokon za nas je znamenito, što piše o tamošnjoj katoličkoj obćini. 
Ona se je sastojala većinom iz trgovačkih kuća, te je stanovala u 
posebnom dielu grada, u večer pako zatvorila bi se sa svih strana, 
po primjeru evropskih židova. Bijaše tu bogatih katolika, ter bi 
veliki trošak učinili, kad bi im biskup ili provincijal dolazio. Okolnost, | 
da je on smjeo hodati po Sarajevu u franjevačkom odielu i u odlične | 
turske kuće i sastaništa zaviriti, svjedoči, da su franjevci u takoj 
haljini dolazili u onaj grad, pak za to i nije u gradjanih probudio 
nikakvo čudjenje. Što su pako muhamedanska djeca podrugivala | 
mu se, odtale možemo zaključiti, da ni u pol najnapučenijih gra- 
dova ne bijaše poštedjen franjevac od poruga i uvrieda, bez da se 
je itko htjeo zauzeti za njihovu osobnu slobodu i sigurnost. 

Franjevci za kandijskog rata. 
| (1645—1669.) 


____ 


Biedam i nevoljam, koje su dosad trpili franjevci, nasliedi 
grozno krvoproliće. Ovomu dadoše povoda ratovi medju Turskom i 
Mletčići s jednoga kraja, a s drugog kraja Bosne medju Turskom i 
Austrijom vodjeni. Preko šestdeset godina trajući mir i sporazum- 
ljenje medju portom i mletačkom republikom: naruši (1637) Alym, 
zapovjednik afrikanske mornarice, koji je dotle pomagao sultanu u 
njegovih azijskih ratnih poduzećih. Morajuć bo se vratiti kući bez 
ikakva pliena, pokuša putem orobiti Loret; nu počem ga je vjetar 
odtisnuo od talijanskog žala, dobrodi na protivnu dalmatinsku obalu, 
zauze mnoga pristaništa, pohvata ladje, orobi gradove i nasrne na 
otok Vis, vlastničtvo mletačke vlade. U dobar čas poleti za njim 
u potjeru Marin Capello, zapovjednik mletačkog brodovlja na ja- 
dranskom moru, stigne ga u Valoni. tu ga obsjedne i nakon jedno- 
mjesečnog odpora jurišem savlada Afrikance, otme im brodove i 
zaplieni silnu ratnu spremu. Sultan se uvriedi ovim postupkom 
mletačke mornarice i odlučno potraži natrag sav uhvaćeni plien, 
a kada u Mletcih ne htješe o tom ništa čuti, zatvori mletačkog po- 
slanika Ludovika Contarena. Sada uvidi republika, da je Turska 
naumila s njome se zaratiti, pak na vrat na nos poče se pripravljat 
na boj, a papa Urban VIII. pozva sve kršćanske vladare, da sklope 
obći savez i tako ujedinjeni napadnu obćeg neprijatelja. Njegov 
glas ne nadje nigdje odziva, te ako već tada ne izli se cieli turski 
gnjev na nepripravne Mletčiće, zahvalit je bilo diplomatičkoj vje- 
štini rečenoga Contarena i okretnosti mletačkog vieća, koje znade 

vješto se opravdati i krivicu na Afrikance svaliti, ter smiernim | 


listom ublažiti srčbu cara Murata IV., a tiem dobiti vremena za 
pripravit se na sve moguće dogodjaje. Jedva je ova razmirica bila 
prividno utišana, te promet medju Turskom i Mletačkom uzpostav- 


ljen, već g. 1644 opet se pomuti sporazumak medju ove dvie | 


morske velevlasti, koj se godinu dana kasnije pretvori u krvav i. 


dug rat. Kada je naime spomenute godine čuvar sultanova harema 
(Kizlar-aga) polazio iz Carigrada mimo otoka Rod, da gdjegod u 


Aziji uživa dugom i mastnom službom nagomilano blago, susrete | 


ga šest maltezkih brodova i nakon borbe od osam sati sve ladje, 
osobe i blago zarobe, ter plienom ponosni vrate se na otok Maltu. 
Svu krivnju, za uvriedu turskoj zastavi nanešenu, sultan svali na 
Mletčiće, držeć ih sporazumne sa Maltezci, dapače, da ih mletačka 
republika podupire u njihovih neprijateljskih namjerah te da im je 
za to ustupila i jedno pristanište uz otok Kandiju, da odtale lakše 
uznemiruju Tursku. Od tog časa potajno ali hitro se je spremala 
turska sila proti Kandiji, a republika, doznav kuda ciljaju iolike 
pripreme, i sama se je naoružavala, ujedno pako tražila je pomoć 
od kršćanskih vladara. Nu dočim su ovi kasnili, a Mletčići u do- 
maćih razprah sile trošili, dotle je Bekir (dne 23. lipnja 1645.) 
s turskim brodovljem pod grad Kanen stigao, obsjednuo, i prije 
nego je mogla stići vanjska pomoć, gradom zavladao, počinivši tom 
prilikom, a proti predajnomu ugovoru, mnoga nasilja i uzrokovav 
gradu silne štete. Jednoč odpočeta neprijateljstva medju Turskom i 
Mletčići ne ograničiše se na sam otok Kandiju. Svuda, gdje su se 
ove dvie države dodirale, na moru i na kopnu, neprestano se je 
borilo i hrvalo. Od tih krvavih sukoba osobito je trpila turska i 
mletačka Dalmacija, pak buduć su bosanski franjevci pružali se 
do jadranskog mora, čestoput bješe i žrtve turskog biesnila, a njegda 
i oni u Bosni nastradali su sa same sumnje, da su sporazumni 
s mletačkom vladom. Tursku mornaricu skopna pomagao je medju 
inimi i bosanski paša, koj je g. 1646 sveo bio u Dalmaciju dva- 
deset hiljada momaka. Pred ovom silom padoše mnogi gradovi, ne- 
brojene pako crkve, medju kojimi i franjevačka u Karinu, bješe 
oli pretvorene u džamije oli sa zemljom sravnjene. Da se ovoj 
poplavi stane na put, ne bijahu više dovoljne mletačke posade, nu 
u dobar čas svietovno i redovničko svećenstvo pripasa oružje ter 

stupi na čelo krštenog naroda, predvodeći u borbi za kršćanstvo 
dobrovoljačke čete i suzbijajući neprijateljske navale na domaća 
ognjišta. Imenito su se odlikovali franjevci, ter u jednom okršaju 
na zemuničkoj poljani, nedaleko od Šibenika, pade karinski gvar- 
dijan fra Ivan Miljeković, a njegovo tielo bje pokopano kraj sela 
Smilčića.! Ovaj ustanak nadje najviše odziva u Hercegovini i Pri- 
morju, ter od Neretve do Cetine sve što se je krstom krstilo, planu 
željom, da zbaci sramotni jaram i dodje pod okrilje kršćanske vlade, 
franjevci pako ponudiše Mletčanom predaju svih prediela u tako 
zvanoj Krajini i Primorju, gdje su oni kao dušobrižnici puk slu- 
žili. Dapače fra Petar Kačić, makarski biskup, sa sedmoricom od- 
ličnijih katolika onih krajeva pismeno se predadoše vlasti i zaštiti 
mletačkoga lava, naglasivši u dotičnoj izpravi, kako su oni sebe, 
svoje porodice i imanje izložili najvećim pogibeljim, u nadi, da će 
pod zastavom sv. Marka zasjati im ljepši i sretniji dnevi.ž A da 
posvjedoče i činom svoje rieči, Makarani izijeraju izmedju sebe 
turske činovnike, te se predadoše Leonardu Foscolu, zapovjedniku 
mletačke vojske u Dalmaciji. Dolazećim mletačkim četam, da po- 
sjednu grad, u susret izadje cielo gradjanstvo i svećenstvo u sve- 
čanoj odori, a svim na čelu biskup fra Petar, te uvedši ih u Ma- 
karsku, u franjevačkoj erkvi odsluži zahvalnu službu božju i za- 
vjeri sve na vjernost prama mletačkoj republici." Ako su bosanski 
franjevci svim oduševljenjem prionuli uz Mletčiće, i ovi su brzo 
uvidili, da bez ovih redovnika ne smije se ni pomisliti na pomoć i 
podporu dalmatinskog stanovničtva, ter zamoli bosanskog provinci- 
jala, da upotriebi svoj upliv kod povjerenog mu puka, da ovaj stane 
na stranu mletačku i pomogne im savladati neprijatelja, obećajući 
mu, da će republika davat obilnu podporu za odhranjivanje redov- 
ničke mladeži, koja bi radi usavršenja u naucih došla u samostane 
mletačke republike. Ovo obećanje potvrdi naredbom od 20. stude- 
noga 1646., kojom oslobodi bosanske franjevce na prvih deset go- 


dina od uvozne i izvozne carine na čohu (== sukno), knjige i na- 


božne predmete.“ 


! Fabianich op. cit. p. 338- 9. 
2 Ibidem p. 340 3. 

* Farlati t. IV. p. 196. 

* Ibidem p. 363, nota 5. 

Ovo Živo sudjelovanje franjevaca pri pokretu dalmatinskog 
stanovničtva, a u prilog mletačke republike uloženo, nije moglo 
ostat tajno turskim vojskovodjam u Dalmaciji, pak stoga izliše na 
njih svoju srčbu, gdje im samo dodju do rukd. Ljuto sada postrada 
samostan u Zaostrogu, a u Visovcu dva starca, oba definitori bo- 
sanske države, bješe obješena, jedan pako franjevac bje: iz puške 
ustrieljen. * | 

I dočim su ovako naši franjevci na zapadnoj strani svoje 
prostrane države oživotvarali misao narodnog oslobodjenja izpod 
turskog kopita, dotle su oni u nutrnjosti Bosne i Slavoniji trpili 
mnogo od razmirica, koje su imali biskupi medju sobom i sa dr- 
žavom, a ove su priečile, da se svom snagom ne posvete čarobnom 
poduzeću. Postavši dne 31. srpnja 1644. duvanjskim biskupom fra 
Marijan Maravić, sin bogate porodice varoši Olova, franjevci obe- 
ćaše sv. stolici, da će mu davati iz svojih sredstva: dviesta talira 
godišnje podpore,* a toliko isto opredieli mu papa iz svoje blagajne. 7 
Nu ovaj ne bje zadovoljan timi prihodi, pak obtuži državu, da mu 
je prigrabila dohodke označenih župa, a Vjeroplodnica, da ga umiri, 
naredi provincijalu, neka se pobrine njegovim uzdržanjem, kao što 
se skrbi i za bosanskog biskupa. Ovi odnošaji nisu se poboljšali 
ni njegovim promaknućem na bosansku stolicu, koje se je sbilo 
naredbom od 24. srpnja 1647. Ove bo iste godine postane biograd- 
skim biskupom fra Marijan Ibrišimović, koj s Maravićem nije živio 
u najboljem sporazumku, ter se brzo počmu prepirat o tom, čija 
je Slavonija. Franjevci su žalili, da je došlo do toga priepora medju 
dva crkvena dostojanstvenika, te su znali, da će to samo bit na 
štetu crkve jedne i druge, pak s toga obojicu sklonuše na nagodbu, 
uslied koje oba se odrekoše Slavonije i Sriema, dok su živi, dozvo- 
livši fra Pavlu Posiloviću, biskupu skradinskomu, da on kano apo- 
štolski namjestnik upravlja Slavonijom. Ovu nagodbu potvrdi Vje- 
roplodnica, zabraniv i jednomu i drugomu protezati preko Save 
svoju vlast, tom samo iznimkom, da Ibrišimović zadrži župu Dra- 
gotin, za da ima, u slučaju da bi buknulo kakvo progonstvo, kuda 


5 Pavich Ramus virid. olivae. p. 56. 
5 Mon slav. mer. IL. p. 137. 

7 Farlati IV. p. 181—2. 

!' uteći. Nakon dvie godine umrie biskup Ibrišimović, a Maravić upo- 


triebi tu priliku, da ukine učinjeni ugovor, te na novo .poče za- 
htievat sebi Slavoniju, navodeć tomu za razlog, što je nagodba 
bila samo medju njim i preminulim biogradskim biskupom, te za 
života jednog ili drugog, a ne i za nastupnike. Osim toga držao 
je, da mu pripada Slavonija i zato, što je od cesara, kao ugarskog 
kralja, predložen, te uveden u posjed ciele biskupije, od koje Sla- 
vonija sačinjava dobar diel. Vjeroplodnica ne htje ga uvriedit, već 
ga usliša i listom od 10. rujna 1650. naloži biskupu Posiloviću, 
da ostavi dosadanje mjesto i preseli se u Ramu, dok mu okolnosti 
ne dopuste, vratit se u svoju vlastitu; biskupiju. Al buduć da se 
je onamo još krvav rat vodio te nije imao ni odkle podpore, sv. 
stolica naredi Maraviću, da mu medjutim daje treći dio dohodka, 
koji su ga zapadali od župa u Slavoniji. — U isto doba biskup 
Maravić prepirao se je i sa bosanskimi franjevci radi slavonskih 
župa: Požega, Selca, Garčin, Dragotin i Ratkov Potok, koje su fra- 
njevci držali da spadaju na samostane u Velikoj i Našicah, biskup 
pako tvrdio, da spadaju na njegov stol i služe za njegovu obskrbu. 
Medjutim i ova se razmirica poravna gore spomenutom nagodbom, 
tako, da sve osim dragotinske župe uživaju rečeni samostani, pod 
uslovom ipak, da franjevci u njih drže dvie javne učione za sla- 
vonsku mladež, kako je to već bilo dotle zavedeno. Ovomu uslovu 
podpuno su zadovoljavala bosanska braća, te su oko petdeset mla- 
dića u tih mjestih držali i obučavali, dapače im davali hranu i 
odjeću.?) Ali Maravić, tražeć sebi natrag Slavoniju, htjede i do- 
hodke ovih četirijuh župa sebi prisvojiti, uzprkos nagodbi i ugo- 
voru, koji je medju njim i fratri postajao. Tomu zahtjevu bosan- 
skog biskupa odlučno se uzprotivi Vjeroplodnica, narediv mu, da 
se zadovolji njezinim prvašnjim nalogom i učinjenim ugovorom, 
tiem više, što mu franjevci i tako moraju davat od svake župe u 
biskupiji po 3 talira, kojih bijaše tada u Bosni 50, a 30 u Slavo- 
niji, ter je ukupna svota iznosila mu 240 talira. Osim ovih pri- 
hoda, pobirao je sve župske dobodke od jedne župe modričkog sa- 
mostana, koji su dosizali svotu od 60 talira godimice, uživao je 
njeke pristojbe, a samostani plaćali su mu dva poslužitelja. Iz iste 


% Theiner Mon. slav. mer. II. p. 136. 

riešitbe doznajemo, da je biogradski biskup u daleko oskudnijem 
stanju bio. On je imao 11 župa u Sriemu, u Podravju 4, preko 
Drave 3, a u Bačkoj 2; nije imao nikakva samostana u obsegu 
ciele biskupije, gdje bi mogao Životariti, u Biogradu pako stajao 
je u tudjoj kući, te plaćao stanarinu.'" Odmah njekako dodje Ma- 
ravić na rieč i s biskupom Posilovićem, jer je ovaj htjeo, da uprav- 
lja duvanjskom biskupijom, koja je još bila povjerena upravi bo- 
.sanskog biskupa. Vjeroplodnica presudi Maraviću, ali već g. 1654. 
morade naimenovat posebnog biskupa za Duvno i pogranične pre- 
diele, buduć su se bili potužili duvanjski katolici, da Maravić ne 
može zadovoljiti ni potrebam bosanske prostrane biskupije, a kamo 
li da i duvanjskom upravlja. I ovaj put franjevac se pope na bis- 
kupsku stolicu biskupije duvanjske, a taj bijaše fra Mihajlo Jahum.!! 
nu po svoj prilici ne bijaše slavenske krvi, nit sin bosanske države, 
jer se o njem izrično piše, da ne poznaje narodnog jezika, što bi 
inače morao znati. | 

Ovi česti Maravićevi utoci, zatim tužbe franjevaca i katolika 
proti njemu, dojadiše papinu poslaniku u Beču, ter oštro žigosa 
njegov postupak i pobi mu zahtjeve, koli glede obsega biskupije 
toli glede prava na spomenute župe. Iz tog znamenitog spisa do- 
znajemo, da je biskup Maravić sobom ukinuo modrički samostan 
i tako se prama franjevcem ponašao, da su se i sami Turci čudili, 
kako samovoljno gospodari.'? Uzalud se je za njegove želje zauzimao 








cesar Ferdinand III., te pisao stožerničkomu sboru i papi Inocentu | 


X. dokazujuć, da bosanska biskupija spada na patronat ugarskih 
kraljeva, te da ju je podielio Maraviću, sv. stolica ne bijaše voljna 
ni malo popustiti, stojeć na temelju povjestnih podataka i dosada- 
njeg običaja.!? 


Da su ove razpre nepovoljno uticale na crkvene odnošaje u | 


Bosni, a franjeveem priečile razviti svoju djelatnost u korist vjere | 


u obće, a za oslobodjenje domovine napose, stvar je odveć očevidna. 
Medjutim odnosni spisi sadržavaju i mnogu dragocienu za nas viest. 
Iz njih naime razabiremo, da su franjevci uzdržavali svoje biskupe 


1% Vjeroplodničin arkiv sv. I. 

11 Farlati IV. p. 182. 

13. Mon. slav. mer. II p. 135 —7. 
18 Ibidem. | 

u vlastitih samostanih, plaćali im sluge, davali mu kapelana i po 
vrhu davali mu znamenitu svotu za njegove ine potrebe. Napokon 
opažamo ih, gdje se brinu i umnim napredkom svoga naroda, ne : 
pazeć na žrtve, koje su morali doprinosit za hranu i obskrbu pet- 
deset slavonskih mladića, smještenih u samostanih veličkom i na- 
šičkom, što bi nas ovlastilo pomisliti, da su i ostali samostani bo- 
sanski slične učione otvorili, u kojih se je mogla katolička mladež 
poučiti u knjizi i vjeronauku. 

I dočim su ovi priepori nanosili štetu crkvenomu poredku, 
zasja i opet nada vjerskog ujedinjenja sa sliedbenici grčko-iztočnog 
obreda. Već njegdje u četvrtom desetku ovoga stoljeća bijaše se 
približio sv. stolici crnogorski vladika Marderij, te je bio poslao 
k papi Urbanu VIII. njekoliko svojih izaslanika, koji bi ga izvie- 
stili o njegovoj odluci i dolazku u Rim, da osobno posvjedoči svoje 
pravovjerje. Nu pošto radi starosti i političkih dogadjaja nije mogao 
izvesti svoje nakane, pisa rečenomu papi list pun izraza najdubljeg 
štovanja i prave odanosti prama sv. stolici, izvinjujuć se, što ne 
može doći u Rim, buduć se je prosuo glas, da će Turci na skoro 
navalit na Crnugoru, ter ga moli i zaklinje narod, da se u ovo 
vrieme ne odmiče od njega i do potrebe bude uz njeg na obrani 
vlastite domovine. Neuzbude li pogibelji od Turaka, on obeća gla- 
vom doć u Rim; nu zaprieči li ga ova okolnost, tada će mjesto 
sebe i Crnogoraca poslat dva odlična kaludjera cetinjskog samostana, 
da oni svečano obreknu papi posluh, a serkvom katoličkom jedinstvo, 
te njemu i narodu izprose papin blagoslov. ,Nadam se“, piše pri 
koncu svoga lista, ,i pouzdavam, da ćete, kao što se ja sa svojim 
pukom posvećujem, povjeravam i prianjam uz vaš vrhovni ugled 
na vieke, tako da ćete i vi, kano obćeniti otac, pastir i naučitelj, 
nas sve u krilo ljubavi primiti . . . . Smilujte se našim nevoljam ; 
sa svih strana muče nas i pritiskuju nas neprijatelji imena kršćan : 
skoga.!* Ovo toli svečano obećanje malko kasnije izpuni Marderij, 
i preko arhidjakona Visariona obavi u Rimu sjedinjenje s katolič- 
kom crkvom, a papa ga radostno primi, izpoviest prihvati i Mar- 
deriju veoma ljubezno odgovori. Ne znamo kako je dugo trajala 
ova spona, nu predpostavit smjemo, da je bar za živa Marderija 


14 Balan. Kat crkva i Slav. str. 222. 


120 


stiedilo se obćit sa sv, stolicom. Svakako je po nas zanimivo, da 
je-ovaj crnogorski vladar i vladika, kojemu su franjevci često pri- 
hodili i onamo bivali gostoljubivo primani, da se je odvažio na 
ovaj pomirljivi korak, što mi i opet pripisujemo okretnosti franje- 
vaca, koji su znali ga podržat i napokon ohrabrit, da jednoč stupi 
u crkvenu zajednicu. | 

Ovaj dogodjaj uvjerio je franjevce, da ima još nade, da jugo- 
slavenski narodi stupe u katoličku črkvu, a primjer Marderijev 
čudno je djelovao i na susjedne crkvene dostojanstvenike grčko-iz- 
točnog obreda, te uništi mnoge predsude i bojazni, dotle gojene 
proti sv. rimskoj stolici. I doisto koncem prve polovice ovoga sto- 
ljeća opazi se silan pokret u svećenstvu i narodu iztočne crkve 
doklegod je sizala franjevačka bosanska država, a na čelu mu sta- 
jaše Epifanij Stevanović, rodom Bošnjak iz Unca (Onza), koj je tada 
nosio naslov dalmatinskog arhiepiskopa, te je protezao svoju vlast 
na cielu Bosnu, Dalmaciju i diel Hrvatske. Ovaj nesamo se pokaza 
sklonim na prielaz u katoličku crkvu, nego još i svečano se odreče 
razkolničtva, izjaviv dne 1. studenog 1648 pred njekim vjeroviest- 
nikom, da na ime svoje, podredjenih mu biskupa Vasilije marci- 
anskog i Isaije banjskog, ter izpred svega svoga stada, da pri- 
grljuje katolički nauk. Nakon te vjeroizpoviesti bje od istog odriešen 
od svih grieha i crkvenih kazna te povraćen u milost i, obćenje sa 
sv. stolicom. Da nije toga lično u Rimu obavio, kako je sam želio, 
smetela mu je njegova osamdesetgodišnja starost i slabo zdravlje, 
pak stoga opunovlastio je opata samostana sv. Mihovila na otoku 
Krčkom i drugu dvojicu svećenika, da oni mjesto njega odu u Rim 
i pred papom ponove njegovu izjavu. Pisac dotičnoga izviešća na 
sv. vjeroplodnički sbor sobom je obavio ovaj obred i toliko se je 
trudio po gornjoj i dolnjoj Dalmaciji, da mu je pošlo za rukom 
preko osam stotina grčko-iztočnih svećenika i kalugjera pomiriti 
s crkvom, a tiem obradovati sv. stolicu.!5 Kojeg je stališa bio ovaj 
revni vjerovjestnik, nije nam poznato, nu da je bio franjevac, na- 
slućuje i Farlati. I doisto, nije moguće pomislit, da bi mogao u 
ono doba svietovnji svećenik zaći u svaki kut Dalmacije, unić u 
Bosnu i dopriet čak do Banje, kada ni franjevcem, koji su imali 


5 Farlati VII p. 180 —1. 

tolike sultanove fermane, nije bilo prosto tada putovati. T okolnost, 
da je.u obsegu franjevačke bosanske države ovaj pokret desio se, 
dokazom je, da se ima to pripisati uplivu bosanskih franjevaca, 
ako se je i pomislilo na crkveno jedinstvo, tu najtopliju njihovu želju. 

Ako ne potraja dugo ovo veselje franjevaca nad vjerskim uje- 
dinjenjem obijuh obreda, to ih opet nalazimo uztrajne u svojoj 
službi i na toliko oduševljene, da su pape izključivo njima povje- 
ravali izpraznjene biskupske stolice unutar granica njihove države, 
& upravu onih biskupija, iz kojih su se uklonuli redoviti pastiri. 
Tako g. 1650 bje učinjen biogradskim biskupom tadanji franjevački 
provincijal fra Mato Benlijić, rodom iz Banjaluke, sin Jurja Benli- 
jića, starinom Brajkovića i Kate Kulenović. Još nejačak izuči prve 
početke književnosti kod fra Tome Ivkovića, banjalučkog kapelana, 
a kašnje skradinskog biskupa. Oćutivši za rana nagnuće na skromni 
redovnički život, stupi u franjevački red u fojničkom samostanu, 
te dovršiv godinu od kušnje i učiniv svečane zavjete, ode u Italiju, 
da onamo dovrši filozofične i bogoslovne nauke. Kolikom se je pom- 
njom posvetio znanostim, odtud se vidi, što je, nakon izučenih nauka, 
postao učiteljem najpre filozofije, a zatim sv. bogoslovja, te izišao 
na glas kao propovjedaoc, i to u tudjem — talijanskom — jeziku. 
Vrativ se u domovinu, više godina bio je sarajevskim župnikom, te 
sa jedne časti na drugu stupajuć, napokon i provincijalom bio postao. 
Njegov uzahni djelokrug, kao biogradskog biskupa, već sliedeće go- 
dine (dne 4. prosinca 1651) razširi papa Inocent X., naimenovav ga 
upraviteljem svih ugarskih biskupija medju Savom, Dravom, Du- 
navom i Tisom ležećih, imenito Bačke do Temišvara i to na neiz- 
vjestno vrieme,!* po tom, kako to njeka bilježka, u Vjeroplodničinu 
arkivu sačuvana, svjedoči, osim svoje biskupije imao je upravu sme- 
derevske. vikarstvo pako ciele čanadske, varadinske, kaločke, vacke 
i pečujske biskupije, polovinu osim toga jegarske, dobar dio stri- 
gonske, a više od pola vesprimske ;!" pak se je zato i pisao: ,bi- 
skup biogradski, upravitelj smederevski, apoštolski namjestnik u 
doljnjoj Ugarskoj Turkom podložnoj i opunomoćeni povjerenik za 
crkve, koje neimaju stolujućeg biskupa“.!* U toj za ono doba odveć 

16 Vjeroplodničin arkiv sv. I. 

17 Ondje. 

18 Dokumenat. 

tegotnoj službi mnogo prepati: u Temišvaru ga baciše u tamnicu 
i okovaše, nit pustiše, dok ne plati uciene 6000 jaspri. U Sriemu 
isto mu se dogodi, te se izbavi svotom od 4000 jaspri; svuda pako 
bio je praćen od muhamedanaca svakovrstnimi pogrdami i napadaji 
na čast i osobu. Ove medjutim globe on je podmirio iz svoje pri- 
štednje, ne potraživ ni od puka ni od braće ni cigle pare.!? Ljeto- 
pisci ga domaći osobito hvale radi njegove dobrote, ljubavi prama 
redu i gorljivosti u vršenju svojih pastirskih dužnosti. 

Iz navedenih ovdje činjenica uvjerit smo se mogli, da su bo: 
sanski franjevci osobitom gorljivošću sada promicali interese vjere 
i crkve. Al u isto doba opažamo, da su hlepili i za oslobodjenjem, 
te da su sliedili podpomagati mletačku republiku u njezinu rato- 
vanju sa Turskom, nadajuć se samo odtale sretnijoj budućnosti. Oni 
su tim većom reynošću prionuli uz zastavu sv. Marka, počem su 
čuli, da je (1649) cesar Ferdinand III. sklopio mir sa sultanom i 
to na punih dvadeset godina. Ovomu se primirju ne obveseliše ni 
ugarski stališi, ter se gorko potužiše svomu kralju proti tomu po- 
stupku, jer je i prvašnjim mirom podpalo šestdeset njihovih sela 
pod tursku vlast, a i sada su Turci plienili i stanovničtvo zaroblji- 
vali, kao da je otvoreni rat.?2% Slične tužbe mogli su navest i fra- 
njevci, da im je bilo mjesta. Nedvojbeni spomenici svjedoče, da su 
uzprkos tomu primirju čete turske i hrvatske prelazile na obe strane 
granicu, te da su čestokrat od hrvatskih četovodja bivali zasužnji- 
vani bosanski katolici, ter je trebovalo golema odkupa, da bi se 
oslobodili robstva.?! Ako dakle sada franjevci i katolici u Bosni 
svrnuše pogled na Mletke i svu nadu položiše u mletačku republiku. 
to bijaše zato, jer je ona tada bila razvila zastavu na razsap i iz- 
korienjenje turske vlasti na balkanskom poluotoku. U tu svrhu bo- 
sanski su franjevci bili stalni izvjestitelji mletačke vlade, koji su 
dojavljivali u Mletke svako kretanje turske vojske i mutrnje odno- 
šaje. Jedno ovakovo izvješće pisano je dne 19. svibnja g. 1650 te 
javlja mletačkomu vieću, da je iz Bosne odazvan dosadanji vezir 
Siauš paša, da u Carigradu zauzme čast velikoga vezira, a mjesto 
njega da je došao Fazli paša, rodjeni Bošnjak. Novi vezir odmah 

19 Sutjeski arkiv kpvj. I. 

30 Starine knj. X str 76—152. 

21 Mon. slav. mer. II p. 134—-5. 

je nametnuo velike danjke i terete, tražeći u naravi mnogo žita, 
med i maslo, a osobito gvoždje, ter je neprestano naredjivao da se 
sprema na vojsku, ne kazujuć, kuda bi se imalo poć. Spahije iz 
Bosne, Hercegovine, Like i Klisa bili su otišli pod Budim, a medju 
njimi šestnaest alajbega, obećavši platit 50.000 talira, da ih na 
Klis ne gone, jer govorahu: , Volimo bit pod Budimom tri go- 
dišta, nego li pod Klisom tri sedmice, a volimo u Budimu jesti 
prohu i vodu golu pit, nego li kod Klisa zobati cukar a malvasiju 
piti.“ Iz ovih viesti zaključuje, da je oslabljena vojna sila kod 
Klisa. To su bili uvidili i sami bosaeski muhamedanci, ter su paša 
i begovi pisali krvju list na carski divan, moleći, da se čim prije 
vrate spahije u Bosnu; a ne vrate li se, da će za sigurno i Bosna 
past Mletčanom u šake. Pak stoga izvjestitelj uvjerava mletačko 
vieće, da se ljetos ni malo ne boji bosanskog paše, a bude li kašnje 
odovud kakove pogibelji po republiku, to obećaje, da će odmah ja- 
viti. Izviešćuje nadalje, koja je dne 9. svibnja r. g. otišla do Klisa, 
te veli, da je poslao paša 150, a Sarajevljani 150 puškara, i to po- 
lovicu seljaka. Ovoj neznatnoj sili šalje se svaki dan kruh i druga 
potrebita. Istina, glasa se, da dolazi osam hiljada jenjičara, ali toga 
je bilo sve manje, naime, išlo je u Dalmaciju jedna tisuća Bugara, 
te vrlo umjestno dodaje o hvastavosti Turaka: ,Turci visoko lete, 
ali se krila po zemlji potežu“. Koliki je strah zavladao u bosanskih 
Turcih od mletačkog oružja, odtuda se vidi, što su muhamedđanci 
htjeli ubit pašinog ćehaju (== zamjenika), koj je po nalogu svoga 
poglavice počeo bio dizat age i puškare na Klis, veleć njemu i 
njegovu gospodaru: ,Hoćete da izgubimo Bišće i Kostajnicu, kao 
što ste i Klis izgubili“. Ovomu pozivu bijahu se odazvali ti- 
marli == spahije, & pred njimi pošla su četiri alajbega, nu to je ništa 
prama dojakošnjoj sili, kada je trideset i pet alajbega u rat pola- 
zilo. Još su se bili većma poplašili hercegovački muhamedangi od 
blieska mletačkog oružja, ter su onaj isti dan, kada je izviesti- 
telj pisao svoje izvješće, došli u Sarajevo mnogi kadije, muftije, 
hodže i zaimi od Mostara, Gabele, Tmote, Nevesinja, Konjica i ciele 
> Hercegovine, plačuć i moleć, da se čas prije šalje vojska u Imotsko : 
i Livno, buduć mletački general Foscarini porobi i popali tursku 
krajinu. Na taj glas smutilo se bilo i prestravilo cielo Sarajevo, 
ter su htjeli, da na novo šalju svoje listonoše u Carigrad. A sve 

završuje viešću, da više Turci nego kršćani Boga mole i čine za- 
vjete, da jednoč bude mir, a da više: neće nigda zaratit se s Mlet- 
čani.** Pod ovo izvješće, kao pisac, podpisan je Matija Milaković, 
providnik bosanske države, te je pisano bosanicom, buduć, kako 
sam veli u nadometku, u Mletcih ima tko da pročita i raztumači 
mletačkomu vieću, a u Bosni već je sasvim malo Turaka, koji bi 
to mogli razumit, kad bi im rukQ palo. Po svoj prilici, da je ovaj 
Matija bio franjevac, jer miješa u izvješće latinske i talijanske izreke. 
Dapače, nije sam vodio to dopisivanje, počem se jasno vidi, da je 
dobivao sa svih strana Bosne i Hercegovine potrebite novosti, pak 
je i putovao sad tamo sad amo, da dozna njeke potankosti. Odtud 
bi smjeli zaključiti, da su mu i ostala braća pomagala, dosliedno, 
da su bosanski franjevci svimi sredstvi išli na ruku mletačkim za- 
povjednikom. 

I doisto, kao što su brižno obaviešćivali mletačku republiku 
O snazi i kretanju neprijateliskih četa, isto su tako i osobno oni 
sudjelovali svim borbam i ratnim poduzećem kršćanskih četa. Sve- 
strano su podpomagali junačkog popa dom Stjepana Surića u 
njegovu četovanju, a kad ovaj pade u Ribniku, oni su nastavili 
njegovo vitežko djelo, ne toliko sabljom, koliko savjetom, nagova- 
rajuć zagorske stanovnike, da dobrovoljno stupe pod zastavu sv. 
Marka i pomognu Mletčanom zemlju otriebiti od Turaka. Glavno 
sielo ovih osnovatelja narodnog oslobodjenja bijaše samostan Visovae, 
u otočiću rieke Krke sagradjen, a bosanski definitor i visočki gvar- 
dijan glavom su predstavili u Šibeniku tri morovlaška glavara, koji 
su na ime cielog svog plemena svečano ponudili i obećali republici 
svoje desnice. Ova dobrovoljna predaja bje utvrdjena i pismom, 
kojim se Morovlasi obvezaše sjedinit se s mletačkom vojskom, čim 
se ova približi njihovu zavičaju, a u isti mah da će zapalit svoja 
sela, ostavit svoja ognjišta i pribjeć u oslobodjene prediele ter 
vierno vojevat uz Mletčane. Ovo obećanje podpuno su održali oni 
hrabri brdjani. Nu buduć da njihovo priseljivanje i ratovanje uzro- 
kova Turkom mnogu štetu, a blizina, u kojoj su mletačke čete sta- 
jale kraj franjevačkih samostana, upade istim Turkom u oči, turski 
zapovjednik pozva franjevce, da se opravdaju za tako sumnjivo dr- 


23 Starine knj. X. str. 17—19. 

žanje. Već se je počelo viećat, kojimi mukami da pate okrivljene 
redovnike, kada franjevci iz Visovca pobjegnu u Šibenik i tiem se 
spase od sigurne smrti. Dolazeće dočeka gradjanstvo poput kakovih 
pobjeditelja, te ih general Foscolo smjesti u svome dvoru, učiniv 
od njega kasnije samostan pod zaštitom sv. Lovrinca. 

Ovoliku privrženost prama mletačkoj republici i platili su 
krvavo bosanski franjevci. Godine 1653. jenjičari navale na ramski 
samostan, pobiju njekoliko franjevaca i pokupe sve, na što su se 
mogli namjeriti u samostanu, dočim nješto braće jedva živu glavu 
iznese.** ostali bosanski samostani bješe nemilo poharani i oglob- 
ljeni?“, i tako na sve strane franjevci su trpili posliedice ove vojne. 
Koliko su Turci zazirali od franjevaca, vidi se i odtuda, što su pod 
prietnjom izgubljenja glave bili zabranili bosanskim redovnikom 
prelaziti u Dalmaciju i odonuda u Bosnu; te kada je god. 1661. 
jedan dalmatinski franjevac došao u Duvno, da se kod odješnjega 
župnika izpovjedi, Turci, to doznavši, polete u župsku kuću, da 
jednog i drugog na mjestu ubiju. Srećom je dotle Dalmatinac bio 
izmakao i granicu natrag prebacio, al mjestni župnik bje uhvaćen 
i odmah na smrt odsudjen, od koje ga izbavi uciena od 1500 ta- 
lira, koje za njegov odkup izplati ramski samostan. — Sliedeće go- 
dine u malo da ne stradaše i fojnička braća; bješe naime potvo- 
rena, da su primili na noćište franjevce iz Dalmacije; ali ovu 
osvadu potrpa njekakov vezirev dvorjanin, štetovavši oni samo če- 
tiri talira za listonošu i nješto darova, dok stvar potrpaše. Još ža- 
lostnija bijaše g. 1663. za franjevce jedne i druge strane: u travnju 
dovedoše Turci iz Dalmacije u Travnik četvoricu franjevaca ma- 
karskog samostana, jednoga glavu i dvoje zarobljene djece.25 Koja 
je bila svrha one četvorice, ne spominje dotično ižzviešće, a da nije 
lahko ih palo, možemo i sami naslućivati, ako uzmemo u obzir 
okrutnost tursku; a da su i druge mnoge nevolje snašle franjevce, 
odtuda znamo, što su ovog vriemena i na temelju ovih dogodjaja 
potražili Dalmatinci, da se odciepe od Bošnjaka. Rim medjutim 
ne hije ništa čuti o dielitbi, nadajuć se, da će brzo poći Mletčićem 
za rukom da prognaju Turke nesamo iz Dalmacije nego još iz 

23 Sutjeski ljetopis. 

ž€ Ondje. 

25 Vjeroplodničin arkiv sv. ], 

Bosne i Albanije.“ Kako tada bijaše na tursko-mletačkoj granici, 
razabire se ponješto i iz lista fra Mihovila Jahuma, duvanjskog 
biskupa, koji dne 24. srpnja 1659. pisa kardinalu Antunu Barberinu, 
predstojniku sv. vjeroplodničinog sbora. Javivši mu, kako je prošle 
godine u Pragu bio posvećen od stožernika Harracha i obavio njeke 
poslove kod cesarskog dvora, pripoviedg mu, kako je odmah zaputio 
se u Dalmaciju, da preuzme svoju biskupiju. Došav onamo, našao 
je poharan i sa zemljom sravnjen svoj stolni grad, a cielu bisku- 
piju tako opustošenu, da u obsegu više milja nit ima kršćana nit 
inih stanovnika. Htjeo je nastanit se u ramskom oli imotskom sa- 
mostanu ; ali čuvši, da je bosanski paša strogo zabranio inostrancem 
i domaćim prebivati u rečenih samostanih, te bojeć se, da i ono 
malo franjevaca, što tu preostaje, ne dodje zarad njega u pogibelj, 
a tiom da se ne ugasi iskra kršćanstva po njih učuvana; .. je 
otišao u Senj i tu očekuje daljnje naredbe.?7 

Ni u ovih toli tegotnih okolnostih ne klonuše duhom dosanski 
franjevci. Jedino bijahu zabrinuti za svoj obstanak i odgoj redov- 
ničke mladeži, koja se nije više mogla slati u inostranstvo, a u 
domaćih samostanih nije imala prilike, da se dovoljno naobrazi, 
buduć se ovdje živilo u vječitom strahu i velikom siromaštvu. Da 
toj potrebi doskoče, bijahu već g. 1628. sagradili u Mikhazu (Sedmo- 
gradskoj) samostan, a u erdeljskom Bjelgradu prostranu kuću, te 
su sada pomislili, da tu otvore učione za sv. bogoslovje. Nu braća 
iz Ugarske priekim su okom gledala ovo širenje bosanske države 
po Erdelju i Sedmigradskoj, dapače g. 1656. počeše gonit Bošnjake 
iz spomenutih mjesta, a rečene zgrade prodavat. Da ih i ta nesreća 
ne spopane, utekoše se erdeljskomu knezu Jurju Rakoczy-u ter ovaj, 
premda kalvinske vjere, uze ih darovnicom od 29. prosinca r. g. 
pod svoju zaštitu, zabranivši svim svojim podanikom pod izgub- 
ljenje glave i svih dobara, da nitko ne smeta Bošnjake u njihovu 
posjedu, dapače ih preporuči svojim nasliednikom, te im potvrdi sva 
zakonito stečena prava. — Dvie godine kašnje zamoliše franjevci 
bosanski, da im i Rim osigura navedeni samostan mihacki, buduć 
su ga oni podigli za vrieme progonstva, vladar im ga pako rado 

2 Ondje. 

37 Farlati IV p. 182. 

23 Dokumenat IV. 

dopušta. Tomu se je s početka protivilo vrhovno stariešinstvo reda, 
jerbo su spomenuti samostani nalazili se u obsegu erdeljske, po- 
sebno obstojeće kustodije; al napokon privoli, staviv njeke uvjete. 
Ovoliki medjutim napor, da učuvaju bar jedan, i to tako udaljen 
samostan, dokazuje, kako im je tada živo trebovalo jedno ovakovo 
zaklonište, gdje bi se bar mladež mogla ukloniti izpred okrutna 
progonstva, te se mirnije posvetiti naukom, trudom pako i starošću 
iznemogli franjevci da tu malko odahnu i očima progledaju. 

Ovu medjutim uslugu franjevci brzo naknadiše Rakoczy-u. Do- 
šavši bo ovi isti vojvoda u nemilost kod sultana, čiji je bio po- 
danik, i to zato, što se je usudio pomagati švedskog kralja proti 
poljskomu kralju Ivanu Kažimiru, te buduć turska vlada g. 1658. 
izaslala na njega vojsku, da ga svrgne sa časti, ovaj se požuri stu- 
piti u savez sa novim vlaškim i oba sporazumno u srpnju r. g. iza- 
slaše njekog bosanskog franjevca, da ode k cesaru Leopoldu I., mle- 
tačkoj republici i k papi, povjerivši mu ustmeno sve, što su želili 
da doznaju ovi kršćanski vladari. U Beču naš bezimenik ne zateče 
cesara ni njegova dvora, pak s toga izpripovieda cieli povod svoga 
putovanja mletačkomu poslaniku, pokazav mu preporučna pisma od 
Rakoczy a i vlaškog vojevode. Polag njegova kazivanja veliki je 
vezir tom namjerom tada krenuo iz Carigrada, da Vlašku, Moldavsku 
Erdelj pretvori u turski pašaluk, a odtale da ravno krene u Ugarsku, 
te da i njezine ostanke konačno podvrgne svomu nezasitljivomu 
gospodaru. Da se osujeti ova ohola i po kršćanstvo štetna osnova 
i da se opet povrati, što se je do sada izgubilo, ponudiše se oba 
vojvode, da će prvi zakrčit put neprijatelju i otvorit borbu proti 
Turčinu, samo ako i ostale kršćanske vlasti, kojim prieti pogibelj 
od dolazećih horda, s njimi se slože i priberu svi zajedno bar 30000 
momaka; držeć za sigurno, da će svi sliedbenici grčkog obreda 
pomoć im osloboditi kršćanstvo od sramoinog turskog jarma. Pri- 
poviedao je nadalje ovaj isti franjevac, da je vlaški vojevoda obećao 
Rakoczy-u, uzprkos naputkom i prietnjam upravljenim iz Carigrada, 
da će smetati, gdjegod mogne vezira u navali na Erdelj; Rakoczy 
pako polagao je veliku nadu u ovog svog saveznika, te je odlučio 
ne sdvojiti, već sam sebi pomoći kako mu sile dopuste, a uz to 
tražiti i druga sredstva. Isti franjevac držao je, da erdeljski voj- 
voda neće tako lahko propasti, buduć je imao osim neredovitih četa 

dobro uredjene vojske osamnaest hiljada momaka; nu bude li se 
preko nade oduljio boj, jedva da će moći odoliti silnomu neprija- 
telju.ž* I dočim je ovaj bosanski franjevac iz Beča išao u Mletke, 
a odtale u Rim, te vatreno zagovarao misao rečenih vojevoda na 
najuplivnijih kršćanskih dvorovih, dotle su Turci provalili u Erdelj. 
i grad Jeno, izdajstvom njegova zapovjednika, zauzeli, ter su Ra- 
koczyeve čete morale uzmaći k Varadinu, gojeć još nadu u okret- 
nost svoga poklisara, te u uvidjavnost Mletčana i papinu, dočim je 
cesareva vlada već odavala znakove svoje slabosti i gledala da čim 
neuvriedi Turčina. Jedini Ugri željno su izgledali i tražili rata sa 
Sultanom.5* Molba i osnova Rakoezyeva, da mletačka republika 
preko Bosne, osvojiv Sarajevo i Banjaluku, sjedini se kod Dunava 
sa ostalimi kršćanskimi četami i tu svi jedino zatvore Turčinu 
prolaz Dunavom, ne bješe primljene ni uslišane sviše uzroka, a 
dosliedno ne uspje ni nagovaranje izaslanog franjevca. Nu Rakoczy 
ne bijaše čovjek, koj bi tako lahko klonuo duhom ni u tolikoj 
osamljenosti, ter je pune dvie godine vitežki se opirao pretežnijoj 
sili, dok g. 1660. ne dobi smrtnu ranu kod Kološvara, uslied koje 
umrie u Varadinu,*' snjim pako pade ciela Sedmigradska i dio 
ugarskoga Zatisja u šake bosforskog silnika. Medjutim i ovo je bio 
jedan više dokaz poslenosti i oduševljenja bosanskih franjevaca za 
korist kršćanstva, te da nisu nigda i nigdje smećali suma poni- 
ženje polumjeseca i misao narodnog oslobodjenja. Al ovi i sliedeći 
ratni dogodjaji prisiliše ih napokon, da se posve odreku Erdelja, 
što i učiniše g. 1662. u obćoj skupštini reda, a ujedno napustiše 
i gori spomenute samostane;5? nu tako, da su ostavili iza sebe 
ugodnu uspomenu u narodu, ter već za desetak godina kasnije bješe 
traženi i zvani, kako ćemo to na svom mjestu viditi. 

Dočim se je ovako složno na iztoku i zapadu bosanske države 
radilo, da se ukroti i obuzda turska sila, franjevci u Slavoniji još 
su trpili s neuredjenih crkvenih odnošaja. Sv. stolica jednako je po- 
državala u onom kraju Slavonije, koj je podpadao Turčinu, revnog 
biogradskog biskupa Benlijića, zabranjujuć bosanskomu biskupu 


29 Mon. slav. mer. II p. 145—7. 
*9 Ibidem p. 147—8. 

$1 Ibidem p. 150. 

32 Sutjeski ljetopis. 

vršit biskupsku vlast sdrugu stranu Save. Maravić nasuprot nije 
odustajao od svojih zahtjeva nit prestajao moliti bečki dvor, da se 
zauzme za njegova prava. I cesar Leopold bijaše od otca baštinio 
osobitu naklonost prama njemu, ter je listom od 13. srpnja 1657. 
upravljenim na papu, molio i kumio, da se prizna Maravić redo- 
vitim pastirom i onoga kraja;** Vjeroplodnica pako sliedila je bit 
toga tvrdoga osvjedočenja, da njoj samoj (odnosno sv. stolici) pri- 
pada pravo namještati biskupe u mevjerničkih pokrajinah, dakle i u 
Slavoniji. Ne moguć dulje čekati, zaputi se ovog istog ljeta Mara- 
vić u Rim, nebi li sklonuo kako sv. stolicu, da mu preda i Slavo- 
niju. Ali slavonska braća bijahu toliko se priljubila Benlijiću, da 
su se smatrala sretnimi živit snjime, ter pisaše oni iz Velike pod 
danom 14. srpnja, da biskup fra Mato veoma se trudi i propovieda, 
pak buduć ja i od Turaka poštovan, mole, da im se ostavi. Isti 
dan pisa i Benlijić, ter u velike hvali svoje svietovnje i redovničko 
svećenstvo, izjavljujuć, da su mu samostani u Velikoj i Našicah je- 
dini zaklon izpred progonstva i odmor od trudna poslovanja. — 
Dne 25. srpnja r. g. pisa na Vjeroplodnicu i svećenik Luka Mar- 
njavić, bivši pitomac ilirskoga zavoda u Rimu, te javlja, da su se 
umirili franjevci u Slavoniji, hvali biskupa Benlijića i preporučuje, 
da se ništa sada ne mienja. — Ovom prilikom pisaše takodjer či- 
novnici i providnici slavonskog vikarijata, te hvaleć Benlijića, mole, 
da im se ne stavlja bosanski biskup, jer su se bojali, da neće moći 
zadovoljiti svim potrebam toli obsežne biskupije.*“ Ne imamo po- 
dataka, da bi mogli zaključit, kako je ovo pitanje sada u Rimu rie- 
 šeno bilo; al po svoj prilici, da nisu podpuno uvažene cesareve 
želje, već samo dielomice. To razabiremo odtuda, što je Maravić 
g. 1660. dne 15. prosinca umro u Djakovu,?*? a u isto vrieme Ben- 
lijić je sliedio stanovati u Velikoj i Našicah, te bi rekli, da je Ma- 
raviću prepuštena već tada ciela Slavonija, izuzam onoga diela, koji 
je prije provale turske podpadao zagrebačkoj biskupiji, gdje i vi- 
dimo, da je ostala netaknuta vlast biskupa Benlijića. Maravić je 


*8 Mon. slav. mer. II. p. 148. 

34 Vjeroplodn. arkiv sv. I. 

86 Sehematismus dioee. Bosn. p. 31; nu naš Oćevac i Nekro- 
logij sutjeski vele, da je umro u Olovu i to 14. rujna r. g. 

kraj svih ovih razmirica ostavio medju braćom liepu uspomenu rad 
svoje gorljivosti i nauka, te je toliko od Turaka pretrpio, da ga 
domaći izvori ,mučenikom“ nazivlju.?* 

Al Maravićevom smrću nije prestao rečeni priepor. I nakon 
toga bečki je dvor trudio se da uzpostavi svoje pravo na bosansku 
biskupiju, a da mu to lakše podje za rukom, Leopold I. predložio 
je sv. stolici Benlijića za bosansku stolicu, biogradska pako i sriem- 
ska biskupija da se spoje, kao što je to po mnenju cesarevu i prije 
bivalo, te da se prizna fra Petar Jurjević, kojeg je cesar Ferdinand 
IV. njegdje okolo g. 1648. bio naimenovao sriemskim biskupom, nu 
do danas nije mogao zauzeti svoje stolice. Cielog ljeta 1661. mar- 
ljivo su premećani arkivi i razpravljao se predlog bečkog dvora: 
nu Vjeroplodnica dokaza napokon, da su rečene dvie biskupije i do- 
sada bile razlučene, te da se ne može ustupiti cesaru pravo naime- 
novanja biskup& za stolice bosansku, sriemsku i biogradsku, jer su 
ove još u vlasti turskoj, a to pravo već je bilo ustupljeno franjev- 
eem, koji su jedini svećenici u sve tri biskupije, ter su oni odavna 
tri oli četiri svoja člana na izpražnjene stolice predlagali, Vjero- 
plodnica pako jednog je odabirala i papi preporučivala.“" Ovo po- 
tvrdjuje i šibenički arkiv, koji dapače navadja dan i godinu, kada 
je spomenuta povlastica bosanskim franjevcem dana, naime dne 30. 
srpnja 1635., a ujedno da je odredjeno, neka bosanski provincijal 
za vrieme izpražnjenja stolice bude apoštolski namjestnik u dotičnoj 
biskupiji.?* Papa uvaži ove razloge i dokaze, ter ostavi Benlijiću i 
nadalje dosadanji naslov, ali mu razširi djelokrug, povjerivši mu 
sada i upravu bosanske biskupije, a to učini najviše zato, da imeno- 
vanjem novoga biskupa neuvriedi cesara oli ne naruši svojih prava. 

I dočim se je ovo pitanje sasvim triezno razpravljalo, sv. sto- 
lica bijaše zabrinuta, da po čemu katolici u dotičnih biskupijah 
ne budu što trpiti radi neprisutnosti redovitih pastira; pak s toga 
izasla u Bosnu fra Franju Svimirovića, rodom Bugarina, a po časti 
ohridskog nadbiskupa, da u svojstvu apoštolskog pohoditelja posjeti 
bosansku i s njom graničeće biskupije. Ovaj se rado stavi na te- 
gotni put, i došavši g. 1662. u Bosnu, odovuda krene dalje i naj- 

** Sutjeski arkiv. 


37 Mon. slav. mer. II p. 152—60. 
35 Bilježke o. Lekušića u mjestnom arkivu, 


131 


poslje ode u Rim, da osobno izviesti sv. stolicu o stanju crkve ka- 
toličke u ovih pokrajinah.*?* Nije nam poznat* sadržaj njegova iz- 
vješća, nu smiemo predpolagati, da je povoljno bilo i još bolje na 
vidik iznielo trpnje franjevaca, koje su ih ovog vremena trle. — 
Malo kašnje (1664.) i biskup Benlijić dodje u domovinu, da vidi 
znance i podieli puku potrebite vjerske utjehe, te da posvjedoči i 
prama ovdašnjim franjevcem svoju naklonost, dne 7. ožujka r. g. 
izdade u Sutjeskoj povelju, kojom proglasi župe u Budimu i otoku 
Tukulju (T&kčly) vlastnošću izključivom bosanske braće, a ne bo- 
sanske države; buduć su rodjeni Bošnjaci (redovnici i trgovci) po- 
slie pada Budima stavili dotičnim crkvam temeljni kanen i iz 
crkve sv. Josipa u Pešti izbacili krivovjerce, a za to da su iste 
župe i bile popunjivane samimi Bošnjaci, ter su stajale pod nepo- 
srednom upravom bosanskog provincijala. Na temelju ovih činje- 
nica on naredi, da se ovaj način popunjivanja rečenih župa i od- 
sele, kao najshodniji, zadrži, te ako igda htjednu provincijali pri- 
lučiti spomenute župe kojemu samostanu, to da smjedu učiniti samo 
u prilog bosanskih, nu nipošto prekosavskih oli dalmatinskih sa- 
mostana. ** 

Medjutim franjevci nisu prestajali širiti kraljestvo istine. Upravo 
g. 1661. povrati se u crkvenu zajednicu Vasilij, arhiepiskop hercego- 
vački i zahumski, a s njime kalugjeri manastira sv. Gospodje u 
Trebinju, izaslavši u Rim igumana Ćirila, da bi uvjerio sv. stolicu 
o iskrenosti svoje odluke i sinovskoj privrženosti, te da sredstvom 
iste sv. stolice bude preporučen pažnji dubrovačke republike. Papa 
Aleksander ljubezno ga prigrli, i poslavši mu dragocieni križ, čašu 
i obilnu milostinju, pisa Dubrovčanom, neka bi rečenog Vasilija i 
njegovu braću u svem podupirali, tiem više, što su im sada i ka- 
toličkom vjerom postali sjedinjeni.*! Ovi odnošaji dulje su potrajali 
nego li svi dosadanji u tom pogledu učinjeni pokusi, da se naime 
Slavjani grčko-iztočne erkve pripoje sv. rimskoj stolici, tomu sto- 
žeru kršćanskog jedinstva. Tomu nam je sjajnim dokazom i Vasi- 
lijev list, pisan dne 3. siečnja 1671, te poslan papi po jermonasih 
Filipu i Simeunu, a naslov sam svjedoči, koli su stalni bili u pra- 

59 Coletus VIII. p. 202—3. 

vovjerju, te glasi: ,Iže višnjago Boga promišljeniem  vsepreosvja- 
štenomu i Bogom izbranomu, i apostolom ravnoprestolnomu pastiru 
i općenomu svetie vjeri krstianske, svetoga Petra namjestniku, i 
vaselenskomu učitelju, nastavnikom nastavniku, ocem ocu, nada- 
hnutom svetago Duha, izbranomu gospodinu i gospodaru Klimentu 
Desetomu papi.“ Iza toga posve sinovskim pouzdanjem priča ,na- 
mjestniku Petrovu“, kako su se za posliednjega rata potucali, po 
gorah i špiljah krili, te kako je mnogi od njih bio uboden, mnogi 
obješen, a njeki bili i na kolce nabijeni; nu ipak da su se sada u 
manastir sakupili, ter da se mole pred krstom od pape Aleksandra 
poslanimg za mnoga ljeta i slavu sv. otca, i da posvetilišta čine 
»plemenitom čašom“ takodjer iz Rima darovanom. I buduć nisu 
mogli dok je trajao rat nikoga poslati do sv. stolice, da odanle do- 
nese milostinju, koju im je papa bio odredio, pak s toga sada šalju 
svoje izaslanike, moleći, da im se isti milodar podieli, ,ere nam 
se na veliki crkvi trulo uvinulo i oko crkve narasuri (?) poukidali 
od trešnje. ..... i u turskoj mnogo harča trebue, a mi ne 
imamo svoieh mnogo baštin, nego što prosimo po zemlji, te se 
tiem pomažemo, a sveto pismo kaže, svetu crkvu ne ostaviti, koja 
je bila čuvena po mnogo zemlje“.*? Dočim nam ova izprava svje- 
doči, da je spomenuti Vasilij sa cielim trebinjskim manastirom 
ostao vieran katoličkoj crkvi i jošter gojio najnježnije osjećaje prama 
glavaru kršćanstva, koje je ovaj sjajnim dobrotvorstvom podržavao, te 
dočim nam ovo isto pismo razsvietljuje muke hercegovačke braće, 
primjetit nam je, da je ovomu razpoloženju i stalnosti arhiepiskopa 
Vasilija mnogo, ako ne sve, doprinosio bosanski franjevac fra Ivo. 
Godine 1668. javi Vjeroplodnica bosanskomu državničkomu namjest- 
niku fra Tomi Juračiću, da se ovaj fra Ivo liepo vlada i služi u 
Trebinju, a rečeni franjevački starješina odpisa, da se veoma ra- 
duje toj viesti, jer je od više godina onamo, te se nije ništa za 
njeg moglo čuti, pak s toga bojao se je, da nebi što pomanjkao.+? 
Po tom nećemo se prevariti, reknemo li da je i ovo zasluga bo- 
sanskih franjevaca, i to tim veća, što je bila spojena s tolikom po- 
žrtvovnošću, a u korist jednorodne braće, koja bi i očitije dokazala 


42 Mon. slav. mer. II. p. 201—2. 
*5 Vjeropl. arkiv sv, II. u početku, 

svoje pravovjerje, da su tomu bolje prijale suvremene okolnosti. 
Sliedbenici rimskog obreda u Trebinju slovili su tada sa svoje po- 
božnosti, nu biskup trebinjski slabo je mario za njih, te skoro nigda 
nije posjećivao svojega stada; pak s toga potuži se dubrovački sve- 
ćenik Franjo Ricciardi svojim listom od 19. rujna 1680. samoj 
Vjeroplodnici na toliku nemarnost, svjedočeći o trebinjskih katolicih, 
da tolikom radošću dočekivaju biskupa, da im se čini da vide u njem 
drugoga boga, a zato nebi trebovalo na njih toliko zaboravljati.*“ 

Navedeni prelaz hercegovačkog arhiepiskopa i ovdje ondje 
postojeća težnja u pristašah grčko-iztočne crkve, stojećih u Bosni 
i Hercegovini, koja je na to ciljala, da se oba obreda izmire, to je 
sve u brigu metnulo ipećkog patrijarhu Kallinika, ili kako ga do- 
maći izvori nazivlju, Stanislava, te da odvrati pristaše od jedinstva 
i dapače da pod razkolnički jaram podvrgne i same katolike, osobno 
dodje dne 13. lipnja 1661. u Livno, te počem nisu htjeli franjevci 
i katolici na liepu podložit mu se, on ih pritegne na sud i tu po- 
kaza carski ferman, kojim mu se podvrgavaju svi, koji se krstom 
krste, dakle i sliedbenici katoličke crkve, dosliedno, da mu i ovi 
plaćaju crkvene danjke. Katoličko stanovničtvo iznenadjeno ovom 
parbom, a razsrdjeno preuzetnošću patriarhinih namjera, sgrne se 
okolo sudnice, te i ne čekajući na uspjeh razprave, počme srdito 
rušiti sudsku kuću, predvodjeno njekim Ivanom harambašom, i to 
tako biesno, da jedva kadija, patriarha i njegov tajnik živu glavu iz- 
nesoše iz ove pučke pobune. Ne buduć ovdje želje postigao, patriarha 
se zaputi u Banjaluku, gdje je tada paša stolovao; nu i tu mu se 
odaprieše katolici, davši kadiji silne novce i dokazav, da su oni 
posve druge vjeroizpoviesti od grčko-iztočnjaka. Ovom presudom 
ne zadovolji se rečeni razkolnički glavar, već ode u Carigrad i novi 
ferman izposlova, kojim obdaren sliedeće godine (1662.) dodje n 
Temišvar k Ali paši, bosanskomu veziru i carskomu seraskeru 
(== vrhovnomu vojnomu zapovjedniku), ter uzmav od ovoga oružanu 
pratnju, dodje opet u Banjaluku. Za to začuvši banjalučki katolici, 
okruže se oko sudnice, te začmn vikat i plakat, da se nepredaju 
svomu protivniku. Videć Turci toliku pobunu u narodu, ne smjednu 
uzet u pretres patriarhine molbe, već njega i katolike odpreme do 

Ali paše, da im on sudi. Banjalučani to jedva dočekaju, ter oba- 
vieste sultana o pravom stanju stvari te izprose opoziv rečene na- 
redbe, drugi se pako zapute u Temišvar, da se priju s patriarhom. 
I bosanski vezir to težko dočeka, pak želeć ogromno mito od obi- 


= juh stranaka, strašno je mučio katolike ; ali dobivši za čim je čeznuo, 


ovim presudi, te se ovi ipak veselo povrate svojim kućam.“* Nu 
pećki patriarba tiem ne odusta od svoje nakane, ter opet dne 17. 
ožujka 1669. dodje u Sarajevo, nebi li kako podjarmio bosanske 
katolike. Sa obe strane vodjena je parnica tolikom ogorčenošću, da 
je sam patriarha stratio sedam tovara blaga. Ipak nepostiže svoje 
svrhe, jer na novo izgubi razpru, a kada se proglasi osuda, pade 
mu kap i odnesu ga polumrtva iz sudnice, jedan pako od njegovih 
glavnih pomagača u malo da ne crče naprieko od jeda. Ovim ne- 
srećam pridodje i slučaj, da su Turci udarili njegovu pratiocu hi- 
ljadu štapa i uzeli šest tisuć jaspra, nu radi drugog uzroka; sve 
pako to prepisivali su katolici (i punim pravom) očitoj zaštiti ne- 
beskoj.** Ali su grdno štetovali i franjevci. Javljajuć ovaj slučaj 
Vjeroplodnici, fra Ivan Kamengradjanin tvrdi, da su tada franjevci 
izgubili ništa manje od 800.000 jasprica, i to ovim razmjerjem : 
samostan fojnički 120000 
sutjeski 100000 


2 

: olovski 80000 
q ramski 80000 
s kreševski 60000 
Ž visočki 100000 
s srebrenički = 50000 


ji grodovrški 100000 

: dolnjo-solski 20000 

ž modrički 60000 

S imotski 30000 
Pak buduć je 6 jasprica činilo jednu paru, a ovih 40 jedan 
groš, ter buduć je mletački cekin još i g. 1688. vriedio 482 jaspre, 
to zaključujemo, da je ukupna svota, koju franjevci za odkupit slo- 


*5 Domaći ljetopis. osobito Margetića, ter Ab. Ocehievja loc. cit. 
p. 91—2. 
«€ Ondje. 

bodu vjere ovaj put Turkom dadoše, iznašala 1660 mletačkih đu- 
kata, što je u svakom pogledu ogroman novac. Sa svim tiem fra- 
njevci su ga rado udužili i pregorili, samo da se oslobode toli mo- 
guća protivnika. 

Ova razpra iznosi nam na vidik divnu uztrajnost bosanskih 
katolika u svojoj vjeri, koja još većim sjajem zasja g. 1666., kada 
je naime izišao Adžamoglanski aga (t. j. glavar perzijske djece), 
te počeo sabirat samo kršćansku djecu, da ih vodi u Carigrad i 
tamo odgoji za stajaću vojsku na perzijskoj granici. Katolici se 
odmah plahnu, a videć, da se neda umoliti, pobjegoše sa svojimi 
porodicami u nepristupne šume i tu sve dotle ostaše, dokle rečeni 
aga ne ode iz Bosne, dapače njeki radje u vodu s djecom poska- 
kaše, nego li ih predadoše u nevjerničke ruke,*" ter ovoj gorljivosti 
ima se pripisati, ako nijedno ciglo katoličko diete ne bje odvedeno. 

I druge nevolje snadjoše ovog vriemena bosanske franjevce i 
katolike. Gođine 1659. dne 7. rujna izgori sav sutjeski samostan, 
ali srećom bje spašena crkva; dne pako 10. travnja 1662, izgori 
i samostan i erkva u Fojnici, tako naglo, da jedva spasiše erkveno 
ruho i posudje. — U isto doba snadjoše ih mnoge biede od ljudske 
zlobe i nepravde. Ljeta 1659. potvoriše Turci imotske franjevee, 
da su blago kopali, a tom istom potvorom opasaše i samostane u 
Bosni. Sejdin paša izasla svoga čauša, koj razjaha u Fojnici i na 
silu uzme od samostana fojničkog, ramskog, kreševskog, sutjeskog 
i imotskog 150000 jasprica, uslied čega mnoga se sela razsuše, a 
narod se razbježe, neumoljivi pako paša udari fra Filipu Runoviću 
hiljadu štapa po tabanih.* Istodobno i ostali državnici uznemirivali 
su franjevce, potražujuć razne danjke, od kojih su bili davno oslo- 
bodjeni. Imenito sada su zahtievali pristojbe na njihovu ostavštinu, 
nametali su na njih javnu hranu, prenos državnih stvari (== komore; 
podprege) i njeku vrst carine na sve što bi izprosili. Franjevci na 
suprot branili su se od ovih tereta starinskim običajem, svojim si- 
romaštvom i prvašnjimi carskimi fermani, a kad ovo nebi im po- 
moglo, tada su letili u Carigrad, da se koliko toliko obrane od 
ovih iziskivanja.“? Nu katolikom bijaše još gorje dozlogrdilo, buduć 

47 Domaći ljetopisi. | 

48 Ljetopisi u Sutjeskoj i Livnu. 

*?* Fermani br. 25, 26 te ini. 

nisu imali komu plakati. Bijaše naime došao g. 1666 na Bosnu Ali 
paša, Armenac, te premda je bila gladna godina, ipak raznimi danjci 
pretovari kršteni narod: poče bo iziskivati već prije ukinuti danjak 
mataru i puškarinu, oglobi siromaš mnogimi potvorami na 
toliko, da katolici ovog doba izprodavaše gdjegod šta imadoše.?“ 

Pak u toj obćoj nevolji i progonstvu trebalo je franjevcem 
podići izgorjele samostene, i onako u dug ugrezle. Imenito se na- 
patiše podizanjem fojničkoga semostana. Buduć bo pozajmili novce 
od njekog Zlotrgovčevića iz Skoplja, a u tu svrhu buduć mu za- 
ložili skupocieno crkveno ruho, popravivši na brzu ruku jednu i drugu 
sgradu, nahrupi vjerovnik, da mu se zajam povrati. Ali dužnici ne 
bijahu u stanju zadovoljiti njegovoj tražbini, ter metnuv katanac 
(== lokot) na crkvena i samostanska vrata, pobjegnu u Jajce, te 
se nastane u Lučnoj, na svomu zemljištu, gdje se i danas vide tra- 
govi sgrada i šetališta, ter se onda istom vrate, kada su toliko 
novca prištedili i sakupili, da su mogli izplatiti vjerovnika.*! Pete 
godine, drugog mjeseca i devetnaestog dana iza spomenutog požara 
otvori se crkva i smjesti se u nju presv. otajstvo. Al domaći mu- 
hamedanci upotriebiše i ovu priliku, da franjevce ožaloste. Dne 19. 
studenoga 1667. promjeriše na novo crkvu, i premda ne nadjoše 
ništa višje ni širje nego bijaše u sudbenom zapisniku, ipak ju la 
komi pregledači zatvoriše i zapečatiše, ter opet nakon tri dana 
otvoriše, bez sumnje, poslje nego su liepu svotu novaca franjevcem 
izmaknuli; a svemu tomu bijahu uzrokom Rizvan Čatić iz Fojnice 
i Jahija Kafić iz Visokog, oba stari izkopanici kršćanski."“ Pak 
buduć je trebovala ovako popravljenoj crkvi i nova posvetba, Vje- 
roplodnica dozvoli fra Marijanu Lišnjiću, makarškomu biskupu, da 
ovu obavi, i on dne 31. kolovoza 1669. posveti ju, stavivši u ve- 
liki žrtvenik ostanke sv. Bonifacija, Aurelija i Sabine, mučenika. 
Dne 7. rujna r. g. posveti oltar bezgriešnoga začeća bl. djevice. 
metnuvši u njeg moći sv. mučenika Merkurija, Felicita, Severa i 
mnogih drugih. I dne 10. rujna posveti povlašćeni žrtvenik navje- 
štenja Gospina, te položi u nj kosti sv. Aulika, Almasija i Maura; 
dne pako 11. r. mj. obavi posvetbu oltara sv. Franje Asizkog, ob- 

5% Sutjeski ljetopis. 

%1 Blagajnički zapisnik fojn. samostana, 

52 Domaći ljetopisi. 

dariv ga moćmi sv. Severa, Sabine i Bonifacija.5* Na uspomenu 
ovog znamenitog crkvenog čina bje postavljen kraj desnih erkvenih 
ovrata na dvoru sliedeći nadpis: 

»Consecratio hujus Ecclesiae S. Spiritus cele- 
bratur die 31 Augusti 1669 quam consecravit Illu- 
strissimus et Reverendissimus Dnus F. Marianus 
Lisnich episcopus Macarschae speciali facultate 
Sacrae Congregationis de propaganda fide.“ A nješto 
kašnje urezane su rieči: Renovata anno 1694. Bila je u foj- 
ničkom samostanskom arkivu turskih službenih spisa, koji nam 
svjedoče, da su ovih i sliedećih godina Turci nebrojeno puta pre- 
mjeravali i pregledali crkvu i somostan; a da su franjevci svaki . 
ovaj pregled skupo platili; o tom nije ni sumnje, jer su to jedini 
bili izvori dobitka za bosanske činovnike. — Morao je ljuto nastra- 
dati sada i visočki samostan, jer, kako to javiše tri slavonska fratra 
u Rim listom od 6. studenog 1662., braća su dotle ostavila samo- 
stan i pobjegla preko Save u Gradišku, nemoguć više snosit na- 
silja turskoga. Gvardijan je medjutim ostao, ali se po župi potucao 
od katolika do katolika.“ U kojem je pako stanju bio tada sutjeski 
samostan, svjedoči biskup Benlijić svojim pismom od 6. prosinca 
1669., kojim posla fra Augustina Varešanina, samostanskog vikara, 
u Budim, Gyčngyćs, Kecskemet, Segedin i susjedna mjesta, da od 
tamošnjih kršćana prosi milostinju za rečeni samostan. U ovome 
listu kaže, da je lično i sa suzami uvjerio se, da su ovomjestni 
franjevci do vrata, radi crkve i katoličke vjere, u dug ugreznuli, i to 
uslied više nego zvierske grabežljivosti i tegobe turskih danjaka, pak 
s toga preporuči svim, da ga milodari usreće.?** I viesti, koje su 
ovog vremena stigivale iz Bosne u Rim, potvrdjuju naše navode, 
ter još ernje slikaju stanje, u kojem se je tada nalazila bosanska 
država. Tako doznajemo, da su dotle bila zapušćana četiri samo- 
stana, jer više nisu mogla nadavati Turkom danjaka i nameta, te 
da su plaćali fratri svake godine samih kamata trideset hiljada ta- 
lira, bivši pozajmili novac pod pogodbom, da će plaćat dvadeset od 
stotine. Sami sutjeski samostan bio se je zadužio 5000 dukata; svi 

25 Margitićeve bilježke. 
54 Arkiv Prop. sv. I. 
58 Pavić, Ramus etc. p. 97—8, 

pako ostali bijahu založili vjerovnikom crkveno ruho i posudje. Pa 
kao da je to sve bilo malo, paša ih oglobi sa pet stotina talira, a 
svaki župnik po vrhu morade dati po 100 talira. Katolici su ta- 
kodjer bili nemilo izsisavani i zlostavljani, tako, da su se već fra- 
njevci počeli bojat, da se pod silnim pritiskom ne izturče. Ovim 
neopisivim biedam pridodje i druga neprilika Zagrebački naime 
biskup oduzimao je franjevcem bosanskim župe, koje su oni imali 
u Slavoniji, ali u obsegu njegove biskupije, te o kojih su ovi zlo- 
patvnici životarili. Vjeroplodnica smilova se, i preko bečkog nuncija 
naredi, da se puste franjevci u miru.5$ 

Ovako bijaše u Bosni tečajem sedmoga desetka XVII. stoljeća. 
Medjutim u Dalmaciji sve je to više jenjavala borba medju tur- 
skimi i mletačkimi četami; nu tiem su češće napadale pojedine 
horde, koje su neprestano uznemirivale Mletčane uzduž ciele dalma- 
tinske granice, nastojeć im otegotiti obranu grčkih posjeda. Naj- 
opornije se je hrvalo sobe strane kod grada Kandije, dok se ovaj 
uz poštene uvjete ne predade g. 1669. Turkom, te premda je i 
sliedeće dvie godine bivalo niz cielo Primorje omanjih sukoba, ipak 
se može reći, da je spomenutim ustupom uzpostavljen bio mir medju 
ovimi dvjemi takmicami. 

Šta su bosanski franjevci učinili u korist republike, šta li 
pretrpili za ovog dugog rata, ponješto razabiremo iz svjedočbe, koju 
im dne 16. rujna 1683. izdade šibeničko gradsko poglavarstvo, te 
koja se nalazi još u gradskom i vjeroplodničinu arkivu. Ovom naime 
izpravom posvjedočuje se, da su visovačka braća zadovoljila svim 
zadaćam pravih sluga božjih, te da je kršćanstvo uživalo plodove 
njihove izvrstne gorljivosti, pak ne praštajući trudu, djelom su pod- 
uprli slavodobitno mletačko oružje u Dalmaciji, zapečativ i krvlju 
svoju odanost i oduševljenje prama vjeri i mletačkoj republici. 
Njima se napose upisuje u zaslugu, da je morovlaški narod pristao 
uz Mletčiće i da Sliedi hrabro vojevat pod slavnom zastavom sv. 
Marka. Priznaje se zatim, da su franjevci u najopasnijih okolnostih 
najvećom pozornošću uhodili turske položaje, izpipavali namjere i 
dojavljivali osnove mletačkim zapovjednikom, a tiem činili postić 
velike uspjehe. Napokon, pohvaliv ih radi revnosti u duhovnoj službi 


56 Arkiv Prop. sv. II. 


139 


i redovničkih kriepostih, broje se imenom, koji su za kršćanstvo 
žrtvovali život, a ti su: fra Mijo Penavić, koj je kao uhoda bio 
uhvaćen i na kolac nabijen u Laćmi, fra Franjo Mihočević, kog 
neprijatelji ubiše pod Božirevcom u Liki; fra Filip Kovačević, po- 
ginuvši u Glievu, prevodeć kršćane iz Cetine pod Klis; fra Anto 
Gelich, kao vojnički kapelan, poginu u Zečevu; fra Mijo Buhonac, 
župnik u tvrdji Venier; fra Šimun Brainović, poginu u borbi kod 
Otresa; fra Pavao Letica, vojujuć na čelu od 120 ljudi ubi dva 
Turčina i obrani tvrdju kraj Šibenika, te poslje nego bje jednoč 
uhvaćen i odkupljen od samostana sa 1100 talira, poginu odbijajuć 
tursku navalu od vrata Vagnsea; fra Martin Žilić, laik, zasužnjen 
u boju i izbavljen sa 600 talira.5" Sama zahvalnost Šibeničana po- 
dielila je bosanskim franjevcem ovu priznanicu, kako to oni sami 
izjavljuju, te koja odaje cieli žar vjerske i domoljubne vatre, kojom 
su ovi zatočnici kršćanstva plamtili. 

XIV. 


Propast samostana. 
(1669—1683.) 


—_ O. 


Prelazeći na ovo razmjerno kratko, nu progonstvom zname- 
nito razdoblje bosansko-franjevačke povjesti, obazriet se je nama 
na onovremene političke okolnosti i prošlost obližnjih država. Mlet- 
čići istina bijahu obnovili s Turskom mir i uzpostavili prijateljske 
odnošaje ; nu ipak bili su čas po čas još uznemirivani na cieloj li- 
niji svojih posjeda od samovoljnih turskih zapovjednika. I cesar bi- 
jaše god. 16683. stupio u borbu sa turskimi četami u Ugarskoj, te 
god. 1664. cesarska vojska kod sv. Gotharda ubra sjajnu pobjedu, 
ali se njom neokoristi, jer uslovi mira nisu nimalo odgovarali uspje- 
hom cesarskog oružja; pa kako mletačka republika, tako ni zemlje 
ugarske krune nisu bile nimalo poštedjene ovim izlišnim primirjem. 
Dapače Turčin upotriebi ovo primirje, da Leopoldu pravi neprilike, 
iz pod ruke dozvoljavajuć svojim četam, da prave cesaru kvar, te 
mameći njegove velmože i obećajući im svaku podporu u nji- 
hovih osobnih težnjah, ako bi se utekli njegovoj zaštiti. Lievom 
obalom srednjega Dunava Turčin je i sada gospodario, te svojim 
položajem ponosit, mogao je prenieti rat u Poljsku i Rusiju. Po tom 
sbivši se bojevi nisu ni malo promienili položaja bosanskih franje- 
vaca, buduć većina morala i opet ostati pod nesnosnim otomanskim 
jarmom, ostali živit u strahu i neizvjestnosti, ter podnositi sve ne- 
volje, koje se mogu zamisliti od turskoga samosilja. 

Najpotrebitije bijaše sada, da se popuni bosanska stolica re- 
dovitim pastirom, buduć već deveta godina, da je Bosna stajala 

bez biskupa. Istina, došao je bio dva put (1664. i 1699.) Benlijić, 
al Turci, to zanjušiv, potvore ga, da je donio silne novce od cesara 
franjevcem, da osnuju ustanak, a zato plati svaki samostan po ti- 
suću talira." Prilazio je njekoliko put i makarski biskup Lišnjić, 
ali s velikim strahom, te nije mogao slobodno pohoditi puka. I 
bečka vlada, kao i sv. stolica uvidiše nuždu od biskupa, nu dočim 
je cesar predlagao s početka njekog Patačića, koj je valjda i po- 
svećen bio, ali nigda nije Djakova ni vidio, a zatim njekog fra- 
njevca iz Ugarske, Vjeroplodnica radila je o tom, da se biskupska 
čast podieli kojemu franjevcu iz Bosne, koj će smjeti i moći obavljat 
sve čine u svojoj nesretnoj otačbini. U tu se stvar počeše umje- 
šavat i svietovnjaci iz Bosne i Ugarske, osobito prvi, buduć su 
tada mlogi trgovali po Italiji, ali izaslanici bosanske države, na 
obću skupštinu u Walladolid poslani, proti tomu prosvjedovaše; 
jer buduć je tada država plaćala preko trideset tisuća talira ka- 
mate Turkom (dvadeset naime postotaka na pozajmljene novce), a 
uz to buduć takovi bogataši ne daju franjevcem ništa više nego i 
prosti seljaci, ne treba ni da se u tom slušaju. Ovog vremena izi- 
lazi na glas bogati sarajevski trgovac Filip Brnjaković, poznat na 
prvih tržištih Evrope i u dvorovih mnogih zapadnih vladara. On, 
desiv se u siečnju god. 1669. u Rimu, uruči znamenitu spomenicu 
glede ove stvari, te preporuči Vjeroplodnici, da se ne vjeruje koje- 
kakvim petljancem, koji crne franjevce, već da ih ona cieni i jednog 
od njih odabere za bosanskog biskupa; 'jer da an dobro po- 
znaje kukavne fratre, i da je to jedini način uzdr- 
žati katoličku vjeru u Bosni; pak neuvaži li se ovaj njegov 
predlog, veli, da će se, protivnim pravcem iduć, zadati smrtni uda- 
rac katoličestvu u onoj pokrajini. Slična što pisao je tada o bosan- 
skih franjevcih i papin poslanik u Beču Antun, nadbiskup: Ko- 
rintski, bojeć se, da naimenuje li cesar koju osobu iz kršćanskih, a 
po tom 'Turkom zazornih zemalja, da to ne uzbudi u Bosni poli- 
tičnu kakovu sumnju i ne prouzrokuje uovog progonstva. Njegdje u 
rujnu oli u listopadu r. g. bje od cesara naimenovan, a od pape 
istom 1. rujna sliedeće godine potvrdjen za bosanskoga biskupa fra 
Nikola Ogramić, rodom iz Požege, a starinom iz Olova, tada prvi 

učitelj bogoslovja u Ljubljani, te je Vjeroplodnica radila pospješiti 
njegovu posvetbu. Papine ipak pečatnice nije bio dobio do lipnja 
god. 1671., a tada su dva franjevca iz Bosne zaputila se u Rim, 
da mu ih izprose, i to bijahu fra Nikola Olović i fra Franjo _Ba- 
nović.2? Sada se je trebovalo obratiti i na sultanov dvor, da mu izda 
propustnicu. Rečeni Filip Brnjaković izprosi mu potrebitu dozvolu 
(berat), ali katolici za nju dadoše 235 ces. dukata.? 


Benlijić i ovaj put bude potvrdjen upraviteljem Slavonije, te 
je uživao i na dalje podpuno povjerenje sv. stolice. On je i sada 
boravio u Velikoj, nu revno se je brinuo svojom biogradskom 
crkvom. Godine 1613. u Biogradu naseljeni dubrovački trgovci po- 
češe ga moliti, da ondje sagradi crkvu, a on odmah potraži fer- 
man; nu u tom očekivanju snadje ga i smrt, ter njegdje u siečnju 
god. 1674. blago usnu u veličkom samostanu. Skoro da je pred- 
vidjao svoj konac, jer pišuć dne 30. rujna 1673. Vjeroplodnici, ra- 
duje se, da mu u biskupiji pomažu bosanska braća — zahvaljuje 
Bogu, što će moći medju njimi i umrieti. 

Sasvim drugim pravcem išao je piskup Ogramić. On već na 
prvom koraku dodje u sukob sa državnim starješinstvom. Htjede 
naime da ima odlučujući glas u njihovih pokrajinskih skupštinah, 
da mu se posve ustupe župe Jajce i Motike (kod Banjaluke), te da 
se povisi podpora, koju su mu morali davati župnici. | 

Ovim zahtjevom oprie se država, kojoj je sada na čelu stajao | 
fra Anto Travnjak, ter jedna i druga strana prizove na Vjero- 
plodnicu. Dapače koncem god. 1672. provincial se zaputi u Rim, 
ter već na Sviećnicu sliedeće godine bijaše se vrnuo u državu, 
sretno obaviv poslove, radi kojih je išao. Nu biskup kao da ni nije 
ništa popustio glede naimenovanja župnika: već iste godine sam po | 
sebi naimenova fra Augustina Vojnovića župnikom u Kreševu, a 
tiem na novo uznemiri braću. Nu već godine 16174. povrati se 
sporazumak medju biskupom i svećenstvom, jer se hvale foj-- 
nička braća, da je te godine uskrsne blagdane š njimi u ljubavi 
proveo bosanski biskup. A kada je u travnju godine 1677. vra- | 
ćao se iz Rima, zamoli Vjeroplodnicu, da piše franjevačkomu | 

starješinstvu (definitoriju), kako on nije se ništa tužio na svoje sve- 
ćenstvo.* I dočim su napeti odnošaji medju biskupom i bosanskom 
državom vladali, progonstva nisu ni malo smalaksavala. Sutjeski 
franjevci, dugom pritisnuti, ostaviše svoj samostan i povuku se u 
šume i pećine, nemogući više naplaćat globa i kamata, nit doče- 
kivat nepozvanih gostova, ter sv. stolica dozvoli, da jedan od njih 
god. 1672. prosi za sutjeski samostan po samoj Firenci. Ovi me- 
djutim milodari, koje su im dali bogati talijanski vlastelini, njim 
mnogo nepomogoše, jer su deset godina kašnje u tolikom dugu 
bili, da su crkveno ruho i posudje založili vjerovnikom, kućno i 
sobno pokućtvo izprodavali, i najposlje brave s vrata parali te dug 
izplaćivali.* Od duga nebijahu poštedjena ni ostala franjevačka za- 
kloništa. Fra Matija Fojničanin, fojnički gvardian, morade dne 29. 
studenog 1675. pozajmiti 10000 jaspri od Hamet-bega Hašćibegića 
iz Sarajeva, obvezav se plaćat petnaest postotaka." U istoj stisci 
bijaše tada i visočki samostan, ter je stožernik Barberini sa svojim 
otvorenim listom od 11. kolovoza J1669. poslao u Poljsku fra Stje- 
pana i fra Blaža, obojicu iz Gradiške, da prose i tiem oduže re- 
čeni samostan, buduć je u tolikom dugu, da fratri ni kršćani nisn 
u stanju odužit ga; a za ciglu godinu kasnije stojahu zapušteni 
još i samostani: u Olovu, Tuzli, Modriču i Našicah, samostanu 
pako u Gradovrhu Turci bijahu zaprietili, da će ga okrenuti u dža- 
miju, ako se čim prije neodkupi. Još cigla tri samostana u Bosni 
stajala su uzgor, ali i oni su bili svaki čas u pogibelji, da se za- 
tvore i napuste. Imenito onaj u Olovu bio je preobterećen dugom. 
Polag izvješća Filipa Brnjakovića, kao providnika bosanskih franje- 
vaca, dugovao je tada 79500 talira, od kojih 2500 Franji Maraviću, 
za koje plaćaju kamate četiri od stotine, a na ostalo Turkom dva- 
deset od stotine. Pak buduć su bili založili Franji crkveno ruho, 
u vriednosti od 1500 talira, a Turci od Maravića sada tražili silni 
novac, franjevci ga zamole, da on sebi pozajmi uz dvadeset od 
stotine, a oni da će mu platiti štetu. Nu nemogoše održat obećanja 
i Maravić zamoli Vjeroplodnicu, da ili plati za olovske franjevce 
ili mu dozvoli prodati ruho, te odštetit po mogućnosti. 

* Arkiv Prop. sv. II. i III, 

5 Benića ljetopis. 

* Vojnički arkiv. 

Pa kao što su ih trli svakojaki nameti, a izsisavale ogromne 
kamate, isto tako bili su mučeni drugimi biedami. Početkom god. 
1613. dodje na Bosnu paša, veliki neprijatelj kršćanima, te očito 
prizna, da je došao uništit katolike, a da ih o tom bolje uvjeri, za- 


brani franjevcem govoriti pučke mise, danjke poveća, a potraži bi- 


skupa. Braća, poznajući što ga traži, sakriše ga, ter ga stanu bra- 
niti i ogovarati, te im podje za rukom spasit mu život. Nesretniji 
bijaše makarski biskup Lišnjić. Hodajuć po Hercegovini kao upra- 
vitelj duvanjske biskupije, bio je prošle godine u Mostaru uhvaćen 
i zatvoren, te su ga htjeli Turci utopit u Neretvi, da ga braća i 
rodjaci novcem neodkupiše." Ovomu navode za uzrok, da je ne- 
oprezno prepirao se s Turci o vjeri i tiem ih uvriedio.* A da pako 
čaša progonstva bude punija, dodje god. 1675. i razkolnički pa- 
triarha, te okružen množtvom oružnika, zaredi Bosnom i Hercego- 
vinom na katolike, da ih podjarmi. Imotski samostan u toj parbi 
izgubio je 80000 jaspri, isto toliko Duvno, te dočim se biskup 


uklanjao s vidika, franjevci su posrćali po sudovih, te su njeki bili | 


i u okovih, neznajući ni sami, kako će svršit po njih toliko pro- 
gonstvo, kako to javiše otci sabrani na državnu skupštinu, držanu 
u Rami dne 8. rujna 1673. Nevoljnim bosanskim katolikom smi- 
lova se dubrovačka republika, te šaljući god. 16175. u Drinopolj 
svoga poklisara Marina Cabogu na njeke sultanove svečanosti, pri- 
kaza istomu, kako grčko-iztočni patriarhe, vladike i popovi napa- 
stuju franjevce živuće u Bosni i Hercegovini, kako su ih na svoju 


vjeru prieći silili, novce im uzimali i svakojako ih mučili. Car 


Mehmed IV. na to izjavi, da su prevarom dobili ferman od car- 


skog blagajnika, pa zato odmah ga opozva, narediv svim svojim 
beglerbegom, sandžaktarom, kadijam i ostalim činovnikom, da brane | 
i štite biskupe i franjevce od svih navala i nameta srbskih vladika | 


(sv. 11.). Ove iste godine izseli se iz Bosne 6000 kršćanskih obitelji, 
nješto radi strašna glada, koj je prošle tri godine trajao, a nješto 
sa silnih nameta i svakojaka zlostavljanja. Od ovih mloge su otišle 


u Erdelj medju krivovjerce, a njeke se posakrivale po nepristupnih | 


šumah, da koliko toliko uklone se turskomu pogledu i tlačenju. Nu 


7 Vjeroplodničin arkiv sv. II. 

osobito žalostan položaj bijaše katolika stanujućih u prodolju Bosne, 
kako to njihovi župnici listom od 22. siečnja 1675. krvavo slikaju. 
Katolikom onih prediela bijahu oteta sva dobra, te su bili prisi- 
ljeni ići u turske kuće, da kao roblje oli služinčad kruh zaslužuju ; 
franjevcem pako nebijaše dopušteno ni prositi, pak se hraniti, nego 
im je bilo patit se svakom oskudicom ; sa sviem tim neostavljaju 
svoga stada, da nebi pomanjkalo u vjeri. Ovo nesnosno stanje osviet- 
ljuju i sliedeći dogodjaji. Putujući god. 1675. njeki Martin Feren- 
čević iz Broda i Isak Petrović iz Djakova u Rim radi svete godine 
(jubileja), upute se šnjimi i dva franjevca, od kojih jedan bijaše 
biskupov tajnik, te ova četvorica dodju u Banjaluku. I buduć tajnik 
bio nješto ljepše odjeven, nego li su to ostali bili, Turci obkole 
ona dva svietovnjaka, da kažu šta su im drugovi. Njih dvojica 
znajuć, da bi oba fratra bila mučena oli i obješena, nehtjednu ih 
odati, nu zato udare Turci ovim po dviesta štapa i uzmu im 110 
talira, koje su morali pozajmit uz dvadeset postotaka kamata. Slična 
nesreća dogodi se god. 1675. i bosanskomu provincialu fra Nikoli 
Vasiljevčaninu. Došav u Djakovo, paša ču za njega, dozove ga i 
grdno ga iztaba, te ga ne pusti, dok mu ne dadoše velike svote 
novaca. Ovog istog ljeta nametnuše Turci franjevcem novu vrstu 
danjka, pod imenom džulusa, koj su morali za to plaćati, da smiju 
obavljat službu božju. Tomu dade povoda njeki fra Matija Fojni- 
čanin. Bivši župnikom u njekom mjestu, urekao bi pučku misu 
na kojem groblju, a kad bi se puk sabrao, tada bi ga odveo u koju 
šumu i tu bi držao službu božju. Turkom to upane u oči i potvore 
ga, da ima njeke izdajničke namjere, te ga obtuže. Od ove osvade 
oslobodi ga samo silno mito, i paša nametnu franjevcem stalni da- 
njak, pod imenom džulusa, koj su odsele svake godine morali 
plaćat veziru u ime dozvole, da smiju vršiti svoje bogoštovje. Ovdje 
ne možemo mimoići ceremoniala, kojim se je ovaj danjak izručivao. 
Tri gvardijana (sutjeski, fojnički i kreševski) izadju pred novog 
vezira u habitih (redovničkoj haljini) i u velikih kapah. Napried 
stupa fojnički, noseći Muhamedov list, Ahdnamu i važnije fermane, 
a za njim idu druga dva, noseć svaki po voštenu svieću od litre 
oli od pol oke, dočim njihove sluge nose jednog odrta ovna sa ro- 
govima, glavu sladora (šećera) od dvie oke, te na pladnju (tevsiji) 
10 

dvanaest hljebova i toliko safuna. Vezir pregledav fermane, uzme 
džulus, koj ukupno iznosi 1300 groša, i to: 

veziru 800 groša 

ćehaji (namjestniku) 200 ,, 

teftišleme (pregleda) 200 , 

Are babuna 80 , 

divan-efendiji 20 

Uzev od vezira bujruldiju, da im je slobodno vršiti vjeroza- 
konske čine, teslim teskeru (primku) i četiri binjiša (duga kaftana), 
odu njegovu ćekaji i dadnu mu na tevsiji 8 hljebova i toliko sa- 
-funa, te još davši čaušlar-agi 25 groša, podju kući, dajuć lokmanom 
i ostalim poslužnikom darove u novcu. Ako je koji Bošnjak kapi- 
ćehaja, tada mu je trebalo dat 30—40 groša; ako li pako vezir 
ima sarafa (blagajnika) Armenca, dadne mu se šećera oli kave, 
pazeć, da ga ne nauče (!) na novce. | 

Uz iste obrede predavan je džulus i novomu sarajevskomu muli, 
i davani su isti darovi u novcu i u naravi; samo što je naipu (za- 
mjeniku) mulinu davano 6 hljebova i toliko safuna, a muhuzurbaši, 
čaušbaši, ćatitibom i muhuzurom ujedno 34 hljeba i još toliko sa- 
funa. — Ako bi se vezir oli mula potvrdio na drugu goin, tada 
bi se davali samo novci, a ne i darovi u naravi. 

Izprva su tri stara samostana sve ovo pojednako izplaćivala, 
nu kašnje je uzet obzir na sredstva, koja su pojedini gvardijani 
imali, ter je fojnički prinosio 600 groša, sutjeski 420, a kreševski 
380, ukupno 1400; odkud, kad se odbije 1325 groša, što su morali 
dati u gotovini, preostatak od 175 gr. upotrebljivan je na nabavu 
darova, omanje bakšiše i putni trošak gvardianom. Ako li bi ipak 
što preteklo, to bi kupili jedno pile i u zajednici pojeli.? 

Kao što je bilo tiesno franjevcem i katolikom u Bosni, isto 
tako bijaše tegotan položaj i biskupu Ogramiću. Godine 1677. dodje 
u Požegu, a paša ga uhvati, dan i noć na trgu mu poput roba 
morade služiti i dat mu sve, što se je paši na tržištu dopalo; ka- 
tolici pako najposlje morali su ga silnim odkupom osloboditi. Iste 
godine tuži se, da ni njemu ni župnikom nije bilo slobodno vršiti 
svete čine, ter je preko cesarskog poklisara potražio ferman. Cesar 


* Fojnički arkiv. 

molbu podupro i oni su dobili potraženu povelju preko trgovca Fi- 
lipa Brnjakovića; nu ovaj reče, da je za to potrošio 235 talira, ter 
zaiska da mu se vrati. Biskup naredi, da to puk plati, al ovaj, 
videć da mu taj ferman ništa nekoristi, nedađe novca, pak odtud 
podje i tužba na njega, da globi puk, dočim opet s druge strane 
trgovac je tražio svoje, ter moli naputak oli svotu, da se rieši vje- 
rovnika. U kakovu je pako žalostnu stanju bio glede novca, vidi se 
iz dviju molba istog ljeta sv. stolici podastrtih. Iz njih se naime ra- 
zabire, da je samo sto talira primao od kr. ugarske komore, a 
toga polovicu štetuje, dok dobavi; pak buduć se tada desio u Rimu, 
ne imade sčim se vratiti, već se zaduži 10 talira, dok dodje u 
Ankonu.!?* Zanimiv je za nas u mnogom pogledu njegov račun, 
koj je god. 1675. podnio Vjeroplodnici, izvješćujuć ju o svom trošku 
kroz prve četiri godine svoga biskupovanja, naime: 
Dade za četiri konja . . . . . . T0 groša 


n o» druga četiri konja. . . . 10 , 
» >» trampanje konja. . ... 10 , 
2 » ormu na konje . .... 40, 
» »sSugu ... = Koa u BO: 5 
» >» prelaz preko rieka s da IE o 
. turskomu tumaču i pratnji preko 20 ,, 
p za balzam i listonošu iz Požege 
u Budim i iz Fojnice u Požegu 9 _, 
s. x KMAbanićiĆ < uo; a a4 a đe g 
» >, gostarice sv. ulja . ... 15, 
» » odjeću svietovnjačku . . . 40 , 
» o» odjeću biskupsku. . .. 40 , 
» >» odjeću redovničku . . .. 40, 
» >» kabanice trojice drugova . 9 , 
3 tri kape, bielu, crvenu i crnu_ 12 , 
, jednoma turčinu mita . ... 141, 
» drugomu turčinu mita . . .. 5, 
» raznim siromašnim i u pogibelji 
iznevjerenja stojećim osobam . 2, 


» za obuću svoju i drugova. . . 12 
u sve 940 roša, 
10 Vjeroplodničin arkiv sv. III. 

kojim kad se pridadu ostali troškovi, svota ukupna kroz četiri go- 
dine bit će od blizu tisuću groša.!' 

Ništa mu nije bila ni služba lakša: njeki su katolici vjenča- 
vali se kod kadije, mnogi za plaću vojevali su uz Turke i njihove 
gradove čuvali, a svi su primorani bili ogromne kamate plaćati na 
pozajmljene novce. 

Tuži se napokon i na hrvatsku vlastelu, koji mjesto Turaka 
hvataju katolike i vode u sužanjstvo, a cielu njihovu imovinu za- 
plienjuju, te hudi nesmiju ići k svetoj misi, nit zovnut svećenika, 
da im podieli svetotajstva.!? 

Ovim potrebam stada i pastira u pomoć pritekoše sv. stolica 
i kršćanski narodi, pošto je njekoliko bosanskih katolika osobno otišlo 
u Rim i Vjeroplodnici stavilo pred oči nevolje, u kojih se nalaze 
bosanski samostani. Na to sv. sbor dozvoli šestnaestorici franjevaca, 
da podju po Evropi i potraže milostinju, a tiem crkveno ruho i 
posudje izkupe. Sam papa Inocent XI. podari 6000 dukata.!* Bo- 
sanskim franjevcem sada odprieše vrata države: Italija, Poljska, 
Francezka, Belgija, Španjolska i Portugalska, a Vjeroplodnica izdade 
na sve poziv, da milostinjom obdare dugom naprćene bosanske sa- 
mostane, imenito olovski, gradovrški, tuzlanski, sutjeski i visočki. 
U tom ih je živo pomagao i bosanski biskup, davši molbu na samog 
papu, neka bi se smilovao žalostnom stanju franjevaca i samostana, 
kojim se jedinim ima u zaslugu upisati, ako nije dosad katolička 
vjera utrnula u Bosni.“* Medju timi sabiratelji odlikova se fra 
Stjepan Valeković, visočki gvardijan, fra Marko Seovčanin, fra Ivo 
Katušić, fra Martin Bajanin!? i fra Franjo Varadinac, koj da više 
pobudi, napisa i izda u Mletcih god. 1679. knjižicu pod naslovom : 
»Pastor Bonus“, u kojem djeleu dovoljno opisa tadašnje stanje fra- 
njevaca, te nam uz ostale izvore liepo osvietljuje crkvene i poli- 
tične odnošaje u Bosni. Veliku su pomoć donieli, i crkvene stvari 
odkupivši, prenesoše ih u cesarovu zemlju.i* 


11 Vjeroplodničin arkiv sv II. 

13 Vjeroplodničin arkiv sv. IV. 

15 Benića ljetopis. 

'* Dokumenat VI. 

158 Vjeroplodničin arkiv sv. IL i III. 
'# Benića ljetopis. 

Kako god je ovo za nas utješljivo, isto tako veseli nas, da ka- 
tolici onih susjednih pokrajina, koje su kao i Bosna stenjale pod 
šapami otomanskog lava, tražeć bosanske franjevce, daju im svje- 
dočbe prave samozataje, radinosti i požrtvovnosti. Stanovnici naime 
Karanšebeša, Arada, Lipe i Karaševa potuže se god. 1679. sv. sto- 
lici, da su predani bugarskim franjevcem, te buduć im ovi šalju 
samo jednog svećenika za sva mjesta, pak nemože svagdje prispjet, 
usilovani su kod grčkih popova djecu krstit i vjenčavat, a tu nji- 
hovu uslugu plaćaju ogromnom novčanom svotom ; pak s toga zamo- 
liše papu, da ih pridieli olovskomu oli kojemu drugomu bosanskomu 
samostanu, bivši uvjereni, da ih ovostrani franjevci nebi tako za- 
pušćali. Ovu njihovu molbu poduprie i spomenuti Filip Brnjaković, 
te revni svećenik dubrovački Franjo Ricciardi, nadajuć se, da će 
bosanskoj braći poći za rukom mnoge razkolnike privesti u jedinstvo 
crkveno.!" Neznamo, da li je toj molbi udovoljeno, svakako baca 
liepo svietlo na bosanske franjevce, kada i toli udaljeni puci želili 
su osjetiti blagotvornost njihova rada i požrtvovnost ovih divnih 
vjeroviestnika. Pak stoga nije ni čudo, da su to isto pokušali do- 
biti i stanovnici Vojnovića, Vratkovića, Suhog D6ca, Labina, Brstje- 
nice, Papratnice i Podlužja, mjesta u srednjoj Dalmaciji a na bo- 
sanskoj granici. I ovi god. 1682. javnom izpravom zamoliše sv. 
stolicu, da im ostavi u duhovnoj službi franjevce, kao što je to i 
dotle bivalo, nu tada se namjeravalo staviti im za župnike svie- 
tovne svećenike. Razlozi toj molbi nisu manjkali. Navode naime, 
da sami franjevci mogu ih braniti od napadaja grčko-iztočnih pa- 
triarka svojimi fermani, da ih popovi u muci ostavljaju, pak da 
ni nesmiju popovi ići za njimi, kada ovi radi paše zalaze u turske 
zemlje, a da bi i htjeli biti tako požrtvovni, njihovu sloboštinu 
platili bi katolici glavom i imanjem; pak stoga zamoliše sv. sto- 
licu, da budu kako dosad tako i odsad služeni od redov- 
nika dobro i pošteno.!* Medjutim biogradska biskupija opet 
bje popunjena bosanskim franjevcem. Najpre bude ponudjena nje- | 
komu fra Ubertu Skorlaviću, valjda članu koje ugarske države, a 
kada ovaj nehtje radi starosti primit bude naimenovan dne.5. pro- 


17 Vjeroplod. arkiv sv. II i III. 
18 Vjeroplod. arkiv sv. III. 

sinca god. 1675. fra Mato Brnjaković, najviše posredovanjem brata 
Filipa. Nu buduć bio tada istom u 27. godini, bje mu obustavljena 
posvetba, ter apoštolskim vikarom biskupije bude naimenovan fra 
Ivan Dervenčanin. Vjeroplodnica postavljala je u nj veliko pouzdanje, 
jer bijaše mladić dobra ponašanja,!? a to isto potvrdjuju i druge 
svjedočbe, iz kojih se vidi, da je njeko vrieme služio u Biogradu, 
i prije nego je mogao bit posvećen, umrie u Ankoni.20 . 

Ove viesti dopunjuju dva suvremena izvješća. Jedno je gore 
spomenuto djelce fra Franje Varadinca, koje prosto ali iskreno iz- 
kazuje stanje samostana bosanskih, a potom i franjevaca; drugo je 
pako službeni spis biskupa Ogramića, pisan god. 1675., a predan 
prigodom njegova kanonom propisanoga posjeta apoštolskih grobova 
u Rimu. Za vjerodostojnost ovog izkaza služi nam i to, da je re- 
čeni biskup osobno u niže naznačenih mjestih bio i o svih potan- 
kostih obaviestio se. Zarad lakšeg pregleda, cielo izvješće svesti 
ćemo u sliedeću skrižaljku, s opazkom, da nam ništica bude znakom, 
da ondje crkve, odnosno župske kuće neima. Evo ga dakle: 











——] Žapska |, 

12 S]. mer. pag. 212. 
30 Vjeropl. arkiv sv. III. 

. Već iz same ove skrižaljke vidi se, da su mnoge župe u bo- 
sanskoj biskupiji bile bez župske kuće, a potom, kad nam i nebi 
to napomenuo biskup, župnici su stanovali sada ovdje sada ondje 
kod imućnijih katolika. I crkava bilo je odveć malo, pak i to mo- 
litvišta (== Oratoria, sacella), a malo gdje osim samostana. Jedino 
tu manjka popis katoličkih stanovnika u Bišću i Olovu, jer može 
bit tamo nije ni išao, buduć o olovskom samostanu i sam veli, da 
je trnjem obrasao i zapušćen radi duga od 9000 dukata, ter samo 
jedan redovnik da služi tamošnju župu. 

Ovim podatkom toli za nas zanimivim, dodao je i mnoge 
opazke. Tako veli o župniku i župljanih Lišnje, da ih Turci nemilo 
biju i progone, da je u Banjaluci crkva pred malo godina razru- 
šena, buduć Turci strašni protivnici kršćana; i da erkvam u Vo- 
dičevo mnogi sviet hodočasti. U Kozarcu još je bio uzprav jedan 
crkveni zid; u Bišću pako crkva je bila već opala. Nadalje pri- 
povieda, kako je crkva i katoličko stanovničtvo u Sarajevu usred 

grada, kojeg je tu blizu stotina kuća, nu da su progonjeni od raz- 
kolnika, da svetkovinom dolaze na večernju, a crkva da je posve- 
ćena bezgriešnomu žačeću bl. djevice. Osim toga u Radunjevcu nije 
svećenika bilo, kreševski samostan služio je u Neretvi 280 kato- 
lika, ramski pako u svečane dneve izašiljao je svećenika u Skoplje. 
O fojničkoj crkvi veli, da ima sedam oltara, te da je od ostalih ukra- 
šenija; katolike u Varešu i Dragunji, a isto tako župnika u Crkvišću 
hvali sa pobožnosti, a o maglajskih veli, da od sto godina nisu vidili 
biskupa. Crkvi u Srebrenici opao je već bio krov, a Turci i hrišćani u 
Bieloj pred njekoliko godina bili su katolici. Napokon, govoreć o gra- 
dovrškom samostanu, javlja, da je tu čudotvorna slika majke božje, 
da je ovaj samostan trnjem obrastao i zatvoren, te da samo po 
svetkovinah jedan redovnik u crkvu ulazi, da obavi božju službu.2! 
Riečju, svaki redak ovog dosta obširnog izvješća uvjerava nas o 
skrajnoj nevolji franjevaca i katolika, ter buduć dosta riečito, ne 
usudjujemo se ništa dodati, već samo žalimo, da ne imamo sličnih 
podataka i o duvanjskoj biskupiji, odnosno Livnu, Duvnu i Herce- 
govini, gdje su isti politični i crkveni odnošaji obstojali, koji i u 
Bosni, te da ne možemo popuniti ove statistične i poviestne slike, 
kojim suvremenim izvorom, kako bi to cielovitost poviesti i naša 
svrha zahtievale. 

Ipak stanje franjevaca i njihovih samostana, koje biskupovo 
izvješće mimogred spominje, živahnimi bojami i potanje nacrtano 
je od spomenutog fra Franje Varadinca, u navedenom djelcu. On 
se je pri pisanju služio jedino opisom bosanskih samostana od Gon- 
zage u prošlom vieku sastavljenim, te je mjestimice doslovno upo- 
trebio stariju poviest; nu glede tadašnjih odnošaja posve je izvoran. 
— Iz njega doznajemo, da su još obstojali, ma i nevoljno, samo- 
stani: u Fojnici, Kreševu, Olovu, Sutjeskoj, Visovcu, Gradovrhu, 
Dolnjoj Tuzli, Modriču, Velikoj, Makarskoj, Zaostrogu i Rami; a 
osim ovih još su bosanski franjevci dotle bili dobili samostane: u 
Imotskom, Živogošću (Ložibabi), Šibeniku i Našicah, te da su imali 
residencije: u Budimu, Biogradu i Sarajevu. Mi ćemo ovdje mi- 
moići, što on vadi iz Gonzage, te ćemo samo navesti, što on pri- 
povieda o tadanjih njihovih odnošajih. 


21 Vjeropl, arkiv sv. IV. 

On se ponajviše bavi olovskom crkvom i samostanom. Polag 
njegova pripoviedanja crkva Gospina i samostan sagradjeni su bili 
uz varoš Olovo, a nješto dalje, u Bakićih, stajala je drnga Gospina 
crkva, kojom su se braća brinula kano i vlastitom. K samostan- 
skoj crkvi hodočastili su vjernici i nevjernici: Bugari, Srbi, Arnauti, 
Dalmatinci i Turci, osobito o Velikoj Gospojini, radi čudotvornosti 
bogorodičine slike. Ovu viest potvrdjuju nam i ini izvori. Dopisi 
pohranjeni u Vieroplodničinu arkivu svjedoče, da je ovog doba spo- 
menuta slika učinila preko četrdeset čudesa, koli katolikom toli 
inovjernikom, te da su o rečenom blagdanu dolazili gvardijani čak 
iz Rame, Zaostroga, Ložibabe i Makarske.*? Ova hodočašća trajala 
su po čitava tri mjeseca, a glavna svečanost obavila bi se ovako: 
pred Gospojinu olovski gvardijan otišao bi veziru, da mu dozvoli 
provesti svečanost, i pogodiv se šnjim za mito, dobio bi jednu 
janjičarsku četu, kojoj bi obaška platio, što će čuvat fratre i puk 
od kojekakvih samovoljaca. Došao bi medjutim i kadija, “ter bi i 
on tražio svoju poputbinu. Za vrieme Gospojinske osmine davali bi 
franjevci svim skoro hodočastnikom badava jelo, a tom prigodom 
zaklali bi po deset utovljenih volova i množinu ovaca, potrošili bi 
pako kruha toliko, da bi po čitav mjesec dana pekli ga. Franjevci 
bi došli iz ciele države, a desio bi se tu i biskup, da obavlja sve- 
čanije službe i drži propoviedi. Osim njega bivala su druga dva 
propoviednika, od kojih jedan u oči Gospojine, a drugi bi licem na 
blagdan držao prigodni govor. Hodočastnici katoličke vjere svi bi 
se izpoviedili i pričestili, a nakon toga krenuo bi svečani obhod 
prama crkvi u Bakićih, u kojem bi se nosila Gospina slika, te 
nakon obavljene ondje božje službe u istom slavju vratila bi se na 
prvašnje mjesto, i tiem bi glavni dio svečanosti završio se. Sama 
slika čuvala se pod ključem, a pred njom uviek gorila je svetiljka, 
koja je bila od suha srebra i od cesara poklonjena. Tik samostan- 
skog vrtlića stajala je i džamija, na veliku nepriliku franjevaca, te 
nisu smjeli ni u željezne daske kucat Gospin pozdrav, dok nebi 
hodža na džamiji svog ezana proučio. U samostanu i područnih mu 
župah bilo je tada 56 braće.??> | 

Nješto je kraći bio glede inih samostana. Srebrenički samostan 
posjedovao je stol, na kom je sam osvojitelj Bosne Mehmed II. 


22 Vjeropl. arkiv sv. II. i III. 
28 D. 47. 

objedovao i za uspomenu ostavio na njem obumjeru svoga vanredno 
dugoga lakta, koju su poslje franjevci srebrom izkitili, a Turci za 


oto dolazili u samostan i badava tražili jelo.“ Gradovrški dugovao 


je sedamdesetorici Turaka 15000 talira, te je u njem bilo tada 40 


«braće, 10 dječaka i 6 sluga.*% Tuzlanski bijaše neznatniji, jer u 
njem stajaše 10 braće, ali i on dužan bio 4000 dukata. — O mo- 
.dričkom samostanu pripovieda, kako je bio sagradjen daleko od 


Bosne, nu god. 1666. rieka promieni svoj tečaj i skrenuv prama 
crkvi, do temelja ju razorio. Od toga doba braća na polju mise go- 
vore i katolici kopaju se, pak i taj samostan dugovao je preko 3000 
dukata.“ Za residenciju u Budimu odabiralo se je prigodom po- 
krajinske skupštine po 6 fratara, a za Sarajevo i Biograd po dvo- 
jica i to vrstnijih, buduć su to bila velika trgovačka mjesta. Po 
njegovu kazivanju, bosanska država providjala je tada 150 župa, 
brojila svojih 200 crkava i 500 braće, a služila oko pol milijuna 
katolika. 
Premda ova izvješća služe nam samo za doznat patnje franje- 
vaca do god. 1679., ipak drugi službeni i domaći spisi svjedoče, 
da je progonstvo čim dalje tim žešće bivalo. Već god. 1673. fra- 


njevci su tužili kod Porte sve bosanske mule, kadije, deftedare, be- 
gove, timarlije, subaše i janjičare, da ih na putu i kod kuće uzne- 


miruju, da im milodare otimaju i svakovrstno ih tlače." Nu sve 
je bio nadkrilio banjalučki muselim, te je car izdao proti njemu 
tri fermana: jedan god. 1675, drugi 1677, a treći 1680., u kojih 
mu preko mule zabranjuje, da ne smeta franjevcem ići misu govo- 
riti, da ih ne globi ako vjenčavaju, i da ne prieči katolikom iz 
Ivanjske i Dragočaja u istom Dragočaju misi prisustvovati, buduć 
je na Vrbasu razoren most, pak ne mogu više ići u Trn, kao dosad.?> 
Pa još kad uzmemo u obzir, da je sultan god. 1674. dozvolio fra- 
njevcem sablju pasat i po tursku odjevat, kao što je to bio stari 
običaj; onda pojmit možemo, koli su bili tvrdoglavi bosanski činov- 
nici, koji nisu više nikakva obzira imali ni na opetovane carske 


56 pag. 54. 

naredbe. Ova njihova zloća dade povoda sliedećemu dogodjaju: U 
Sarajevu najme bijaše mula, koj je sopake sudjave cielom gra- 
djanstvu bio dodijao. Nemoguć ga više trpiti, Sarajevci skoče je- 
dino i god. 1681. ubiju ga. Dočuvši zato car, pošalje oštra iztra- 
žitelja i on, dovršiv iztragu, posječe njekoliko muhamedanaca i tri 
hrišćanina, ostale pako gradjane strašno oglobi. Al ni tom pedipsom 
neutiša se carska srčba, što mu je toli odličn sudac ubijen, već 
kao glava muslomana stavi prokletstvo na Sarajevo, a u znak te 
najveće pedepse posla mramoran stup, koj bi morao stajat na sred 
grada, na njem pako odsuda. Da sultanovo prokletstvo i toli sra- 
motan spomenik dignu, Sarajevci učiniše mnoge molbe i ogromnu 
svotu novaca dadnu, ter njekako s mukom odriešenje izprose.*? Sa 
sličnih tlačenja pobjegoše ove iste godine imotski franjevci iz Pro- 
ložca u Makarsku ; al buduć i tamošnja braća bila do malo oglob- 
ljena, opet se vrate u Proložac.*% Ni onim u Fojnici ne bijaše lakše ; 
ter potuživ se Porti, da nemogu više odoliti gostom i da su se 
mnogo zadužili, Porta im izdade god. 1682. dozvolu, da mogu za- 
tvoriti samostan i mirno po selih i gradovih prosit, te gdjegod 
hoće i u čijoj mu drago kući da smjedu misu govorit. Polag ove 
dozvole izdade vezir Abdul-Raman paša svoju naredbu, u kojoj 
osim rečene dozvole nalazi se i zabrana, da muhamedanci nesmjeđu 
prisustvovat misam nit od franjevaca tražit jelo i piće.*! U isto 
doba snadje nesreća i ramski samostan. Dne naime 195. listopada 
1682. izgori samostan, ništa u njem nespasiv, a upali ga majstor 
hrišćanin, koj je tada pokrivao samostan i u vrieme posta našao u 
jelu košćicu.*? Biskup Ogramić ove godine dodje u Djakovo, al da 
čim prije ne pobježe, bio bi obješen. 5? 

Ovi kratki izvodi iz službenih spisa i domaćih ljetopisa do- 
voljni su, da si predstavimo sve: biede i nepravde, koje su tada 
trpili franjevci, svedjer se nadajuć svomu oslobodjenju i svršetku 
toli nemila postupka. Dielom se ostvari ova njihova želja, a koliko 
su tomu oni sami doprinieli, to ćemo sada vidjeti. 


3% Benića ljetopis. 

5 Šib. arkiv. 

81 Fojnički arkiv. 

33 Benića ljetopis. 

$$. Vjeroplod. arkiv sv. III. 

Beoba franjevaca. 
(1683 —1699.) 


_ 


Kao što su svi dosadanji politički zamršaji, dogodili se oni u 
Bosni ili u graničećih s njome pokrajinah, uplivali na bosanske 
franjevce i njihove odnošaje, ter obično uviek bivali na štetu nji- 
ohovu, isto tako i nastajući krvavi dogodjaji povukoše u vrtlog svojih 
borba naše vjeroviestnike, protegnuše i na njih posljedice ratnih 
neprilika i nametnuše im težke žrtve. Medjutim gorljivost franja- 
vaca za vjeru i njihova ljubav prama svomu narodu pokaza se i 
ovog doba u cieloj svojoj veličini, te oni zauzeše pri tom stanovište 
dostojno njihova družtvenog položaja, što im kod zakletih neprija- 
telja kršćanskog imena pribavi gorkih kušnja i ljuta progonstva, 
ter se na njih ponajviše izkali srčba radi poraza, koji postigoše 
Turke uslied ujedinjenih sila te uspjeh cesarskog i mletačkog 
oružja. | 
Odlučivši sultan Mehmed IV, zaratit se s cesarom i napried 
potisnuti svoje predstraže, naredi svojim zapovjednikom u Ugarskoj, 
da usuprot sklopljenu (1664) dvadesetgodišnjemu primirju, oružanom 
rukom podpomažu erdeljskoga vojvodu Abaffy-a proti cesaru, pa 
kada ovomu nepomogoše ozbiljne žalbe i poče vraćat Turkom ne- 
milo za nedrago, Mehmed prihvati ove odmazde kao izliku, da se 
oslobodi ovog jedinog i najodlučnijeg suparnika, koj mu je stajao 
na putu, da cieli zapad ne podvrgne svomu gospodstvu. U tu svrhu 
sultan priznade Mirka Tekely-a gospodarem Ugarske i sklopivši 
s njime savez za napadaj, pribere silnu vojsku, koja je ovaj put 

brojila 296.000 momaka, i razmotav Muhamedov barjak, krene na 
čelu svojih četa prama Ugarskoj. Ne osjećajući u sebi bojne spo- 
sobnosti ni oduševljenja, ustavi se u Biogradu i povjerivši zapo- 
vjedničtvo nad svom vojskom velikomu veziru Kara-Mustafi, vrati 
se u Jedrenu, i nesumnjajući o podpunom uspjehu svojega oružja 
i konačnom podjarmljenju rimsko-njemačkog carstva, tog bedema 
kršćanske Evrope. Biesne mu čete naglo su hrlile prama Beču, 
pred kog prispješe dne 14. srpnja 1683., dočim je cesar Leopold 
I. na sedam dana prije toga s cielim dvorom umakao u Line, pre- 
davši grad i posadu junačkomu generalu Guidu Starembergu. Dva 
nemal puna mjeseca kršila se je turska sila o zidine Beča, dok 
licem na malu gospojinu ne prispje gradu u pomoć savezna vojska, 
sastojeća od 90.000 momaka što Niemaca što Poljaka. Ove je pred- 
vodio sami poljski kralj Ivan Sobieski, koj je već dotle liepih lo- 
vorika ubrao na bojnom polju hrvuć se s Turci. Dne 12. rujna od- 
počme bitka medju kršćanskom i turskom vojskom, a svrši se pod- 
punim porazom i divljim biegom otomanskih četa. Uzmičuće nepri- 
jatelje lagano su progonili slavodobitni knezovi, ter su još ove 
zime mnogi turski gradovi u Ugarskoj pali saveznikom u šake; ali 
ih zimno doba napokon prisili, da se povuku u zimne stanove i tu 
se odmore, dok im proljeće ne dopusti, da opet prihvate za bojno 
oružje i da nastave oslobodjenje ugarskih zemalja. 

Ova znamenita pobjeda, zatim ratoborne osnove bečkog dvora 
dobro su došle i težnji MletčanA, koji su željno izgledali priliku, 
da na novo otvoreno stupe u borbu s Turskom, nješto za to, da 
bolje osiguraju svoje posjede, koje su dotle silnimi žrivami održa- 
vali, nješto pak s toga, ne bi li kako natrag povrnuli one krasne 
zemlje u grčkom arhipelagu, koje su raznimi nesretnimi bojevi bili 
izgubili. Doznavši dakle za ove uspjehe njemačko-poljskoga oružja, 
pobiti mletačka republika da sklopi savez sa cesarem Leopoldom i 
poljskim kraljem na štetu Turske i već u svibnju g. 1684. krene 
mletačka mornarica put grčkog mora. Ovu pomorsku silu pojačaše 
svojim brodovljem papa, maltežki vitezovi i veliki vojvoda toskanski, 
a za najviše grčki dobrovoljci, kojih bijaše 3500 na broju, 

Nu već dotle bijaše se raznihala bojna zublja duž obala ja- 
dranskoga mora i Turci su naglo uzmicali izpred mletačkih poda- 
nika u Dalmaciji i s njimi sdruženih Morovlaha. Imenito se ovi 

izkazaše u svih okršajih, navaljujući čas po čas na turske gradovei 
posade, stojeće na bosansko-dalmatinskoj granici, ter plieneć, robeć 
i paleć sve što bi im do ruka doško. O uspjenu tih  vrato- 
lomnih poduzeća izviesti Vjeroplodnicu bosanski kustod i povjerenik 
fra Mijo Radnić, listovi od 3. i 4. svibnja r. g. u Makarskoj pi 
sanimi. Po njegovu pripoviedanju već je dotle bilo napredovalo 
oružje onih hrabrih brdjana, da su i bez topova bili prisilili svuda 
na uzmak sultanove čete, pak se je mogao nadati, da će do malo 
moć obveselit sv. stolicu najugodnijimi viestmi iz one pokrajine. 
Turci su naime već dotle izgubili se, da nisu znali kuda glavom 
udaraju, kuda li bi pobjegli, pak su mnogi dolazili franjevcem, 
moleći, da ih pokrste. Dan i noć borbe su se nastavljale, a zemljište, 
koje su Morovlasi od Turaka očistili, imalo je u širinu i duljinu 
po dva dana hoda. Već dne 18. travnja oteli su bili Turkom  zna- 
menitu tvrdju Zadvarje, a zatim osvojili su: Gračac, Obrovac. 
Vranu, Sigradu, obe Ostrvice, Skradin i Derniš. Morovlaha bijaše 
tada na oružju 30000, a sve kao živa vatra. Ova medjutim rato- 
bornost uzpirena i podržavana je bila od bosanskih franjevaca, ter 
da isti Radnić čas prije ne stiže medju Morovlahe, deset hiljada 
za oružje sposobnih, ujedno sa svojimi porodicami, prešlo bi na 
tursku stranu; jer su valjda počela se sbijat njeka nesporazumljenja 
medju Mletčani i ovimi hrabrimi plemeni. Smetnuvši ih s te na- 
kane, po kršćanstvo toli štetne, uzporedo su s njimi koracali fra- 
njevci, ter su gori navedene gradove očuvali od sažganja, kojim su 
ih htjeli uništit Morovlasi, a čim bi koju tvrdju ili grad ovi osvo- 
jili, umah bi franjevci pretvarali džamije u crkve i u njih službu 
božju obavljali. Dapače, buduć su mnogi bosanski katolici bili usi- 
lovani uz Turke vojevat, Radnić pisa u Bosnu svoj braći, da strogo 
preporuče viernikom, neka neubijaju Morovlaha, što su odmah i 
posluhnuli oni prisilni vojnici, a tiem se očuva mnoga junačka 
glava. Pak buduć su u to vrieme mnogi Turci bivali zarobljivani, 
bijaše odpočela u Dalmaciji i trgovina sa robjem. I njeki šibenički 
svećenik bio je kupio dva roba, nu visovački gvardijan pomogne 
im da uteku, a uslied toga zamoli Radnić sv. stolicu, neka zabrani 
ovu bogumrzku trgovinu, kao što je i sam kanio preporučiti kra- 
ljevom ugarskomu i poljskomu, buduć se ne slaže sa kršćanskimi 
načeli. Na uspjeh ove vojne velike su nade polagali i bosanski ka- 

tolici, te koji bijahu bližje Dalmaciji mnogi predjoše pod okrilje 
mletačkih oblasti; nu počem je koji mjesec kašnje ova borba ma« 
laksala i okršaji postali redji, a muhamedanci opet se uzjogunili, 
prebjegli kršćani došli su u veliku nepriliku ; jer nit su mogli više 
čekat na svršetak rata nit su smjeli natrag se u Bosnu vratit, 
buduć su Turci nemilo takove umarali. Isti Radnić nadostavlja, da 
su mu Turci otrovali u Kaštelih druga fra Petra u njekakvu daru, 
i da mu je treći dan iza toga umro; te da njeki fra Juro u Ma- 
karskoj obraća mnoge muhamedance; pak s toga zamoli, da mu se 
podieli kakov častan naslov ili služba.! Ovog istog doba počeli su 
franjevci listom prevoditi svoj puk iz Bosne u Dalmaciju, ter su to 
sliedili činit sve do karlovačkog mira (1699), a tiem povećaše broj 
borioca za oslobodjenje kršćana i naseliše opustošena mjesta po 
Primorju i Zagorju dalmatinskom. 


U isto doba i cesarove čete liepim uspjehom borile su se u 
Slavoniji i u Ugarskoj, te su i ove godine mnoge turske tvrdjave 
otvorile vrata cesarovcem, a dvoglavi orao pobjedonosno je lepršao 
na bojnih poljanah. Osobito je napredovao general Lesle, jer je 
osvojio Viroviticu i okolo dviesta sela u Slavoniji Turkom preoteo, 
vrnuvši ih nakon duga robstva ugarsko-hrvatskoj kruni. Da je ovaj 
cesarski vojvoda uspješnije od ostalih vojevao, dapače, da je ikako 
sada odpočela u Slavoniji borba s Turčinom, ima se pripisati uplivu 
i sudjelovanju bosanskih franjevaca, kako nam to nedvojboni izvori 
svjedoče. Ovi naime uprli su ovog doba sve sile, da se okoriste 
porazi Turske i pobjedami saveznika, te da se jednoč satare oto- 
manska sila i oslobode tolike polumjesecu robujuće pokrajine. Odmah 
njekako iza uskrsa g. 1684. bosanski biskup fra Nikola Ogrančić 
ostavi Bosnu, te pješice, u prosjačkom odjelu, sa malko kruha u 
džepu priedje bosansku granicu kod Petrinje, te cielu jednu noć i 
dan hodeći, sretno prispije u Hrvatsku, a odtale ravno zaputi se u 
Line, gdje je i tada cesar Leopold sa svojim dvorom boravio. Pri- 
spjevši onamo, izpripovieda cesaru želju kršćana za oslobodjenjem, 
zatim njihove molbe te metež, koj je u Bosni zavladao uslied: sla- 
vodobića saveznih četa, te ga zaprosi, da ne počasiv časa, šalje 


! Listovi od 3. i 4. svibnja, te 6. srpnja 1684. u Vjeroplodni- 
činu arkivu sv. III. 

vojsku u Bosnu i Hercegovinu, te ih na vieke prikopča svojoj dr- 
žavi. Uvjeravao ga je nadalje, da je preko dva franjevca već po- 
bunio bosanski narod i da već do trideset hiljada najvrstnijih mo- 
maka čeka samo da stupi cesarska vojska na bosansko zemljište i 
odmah da se s njom sjedini. Živomu biskupovu nagovaranju po- 
pusti Leopold, ter ga odpravi u Slavoniju zajedno sa četami, koje 
je predvodio general Lesle. Prateći ovu vojsku biskup Ogramić 
mnoge ja usluge učinio cesarskomu oružju, imenito uhodeć nepri- 
jateljske položaje, unilazeć mu u tvrdjave, stražeći poput vojnika, 
nagovarajuć kršćane na ustanak i obavljajuć u logoru svećeničku 
službu kroz pune četiri godine. Koliko je bio oduševljen za ovo 
poduzeće, vidi se i odtale, što je listom od 17. veljače 1686. za- 
molio Vjeroplodnicu, da bi mu izposlovala kod sv. stolice dozvolu, da 
smije u boju upotrebljivati oružje (!), buduć je višeput desio se u 
takovu okršaju, da je mogao kojeg Turčina ubit a nije smjeo.? 
Srca dakle kao ni pameti nije manjkalo ovomu gorljivomu pastiru 
ter držimo, da je njegova bila zasluga, što se je u Slavoniji do- 
gliednije i sustavnije postupalo proti Turčinu. 

Pa kao što je bosanski biskup toli kriepko i vatreno podu- 
pirao cesarske čete, isto su tako sudjelovali oslobadjanju Slavonije 
i ostali franjevci bosanski. Sami Ogramić hvali, u pismu na Vje- 
roplodnicu, fra Andriju Vojnovića, župnika u Vodičevu (== Volaru), 
jer da tamo vrši službu uhode i mnogo koristi austrijskim četam, 
pak s toga zamoli, da ga provincijal odanle ne diže." Nu mimo sve 
odlikova se u tome boju za slobodu fra Luka Ibrišimović, kog 
narod, radi mnogih vitežkih djela, prozva ,Sokolom“. Ovaj junački 
svećenik odluči s oružjem u ruci vojevat, ter stupi u dogovor sa 
kršćani u Požegi, da osnuju i narodni ustanak, koji bi pospješio 
Njihovo izbavljenje. U tu svrhu stade se dopisivati s hrvatskimi.voj- 
vodami, dapače i sa samim cesarom Leopoldom, saobćujuć mu svoje 
osnove i tražeći od njeg podporu i naputke. Dotična pisma uklopio 
bi u štap i po njekom katoliku Relji slao bi; nu najednoč, po ne- 
sreći, Turci to zapaze, listove nadju i Relju na kolac nabiju, a fra 
Luku za kolac svežu, te ga držaše punih sedam dana, dok ga braća 
i katolici ogromnom svotom iz čeljusti smrti ne odkupiše i ne 


* Vjeroplodničin arkiv sv. III. 
5 Ramus virid olivae p. 49—50. i drugi. 

oslobodiše. S ovog istog uzroka velički gvardijan štetova šest hi- 
ljada talira, i kako to otci sabrani u Kreševu listom dneva 4. stu- 
denoga javiše Vjeroplodnici, već je dotle četiri mjeseca čamio u 
tvrdji požeškoj.* Ovo isto potvrdjuje i sutjeski ljetopis, tvrdeć, da 
. je uz rečenog gvardijana bio utamničen i fra Martin Selakovčanin, 
. laik i kuhač fojničkog samostana, da sn šest mjeseci u zatvoru od- . 
gjedili i napokon franjevci i katolici izgubili šest tovara blaga, a 
gvardijan malo poslje od pretrpljenih udaraca i umr0.5 Nu naš fra 
Luka ni ovom toli velikom pogibelju ne dade se smetnuti s puta, 
kojim je bio pošao, već ode ravno u Beč i tu osobno toliko je molio 
i nagovarao Leopolda, da je ovaj sada povećao vojsku, a sa novimi 
četami krenu u Slavoniju i ovaj franjevački junak. Sada podigne 
i on množtvo slavonskih mladića, te je na čelu ovih punih sedam 
godina vodio krvave borbe i oslobadjao domovinu, dok mu ne podje 
za rukom potisnut Turke na cieloj crti preko Save. S njime su se 
u junačtvu takmili franjevci: fra Marijan Turzo, fra Ivan Pinojtić, 
fra Filip Drljokić i fra Augustin Jarić. Ovaj zadnji toliko se od- 
likova hrabrošću i okretnošću, da je kasnije postao komandantom 
ustaških četa i sam po sebi naimenovao mnoge kapetane, koje u nji- 
hovih časti potvrdi sam vojvoda Eugen Savojski. 

Ovoliko zanimanje bosanskih franjevaca za oslobodjenje krš- 
ćana izpod turskoga jarma urodi po njih krvavimi posliedicami i 
neopisivim progonstvom. Već prvi glasovi o ratu medju cesarom i 
sultanom uzbuniše bosanske muhamedance, ter stanu na sve načine 
tlačit inovjerne podanike. Prodolje rieke Bosne postane živahno 
uslied neprestanog kretanja turskih četa iz Macedonije u Budim i 
obratno, a katolici, stanujući u onih predielih, snosili su sva zlo- 
stavljanja, koja su u stanju počiniti razuzdani bojni čopori. Al 
mimo sve ljuto su trpili franjevački samostani, ležeći u blizini ove 
vojne ceste. Imenito franjevcem u Sutjeskoj dozlogrdi dočikat ove 
neoprane goste, ter izmole od vezira dozvolu, da smjedu ostaviti 
samcestan, ter zaključav ga i ogradivši visokim plotom od irnja, 
razidju se po obližnjih katoličkih selih, ter preobučeni na seljačku, 
pješice su hodali od kuće do kuće i služili ustravljeni narod, tješeć 

“ Vjeropl. arkiv sv. III. 

5 Sutjeski ljetopis. 

* Pavić, Ramus etc. p. 50. 

ga nadom, da če brzo osvanuti dan oslobodjenja. Po nedeljah i 
svetkovinah sv. misu govorili bi u bielovićkom gaju ili u Tonji- 
lugu; nu i tu bi ih našli čestoput muhamedanci, te pred samim 
žrtvenikom grdno izprebijali. Katolici su medjutim na izmjenu 
svaku noć čuvali crkvu i samostan, da nevjernička ruka ne pod-. 
. metne vatru i ne sprži tolike mile uspomene njihove prošlosti a je- 
dino utočište progonjenih franjevaca. Punih 17 godina trajalo je 
ovo žalostno stanje jednih i drugih, dok koncem ovog stoljeća opet 
vezir dopusti, da se u opušteni samostan povrate njegovi prvi sta- 
novnici." Ni biskupov bieg ne osta dugo Turkom tajan. Pak buduć 
da je poviš Kreševa, nedomak starinskog grada, bio malo prije 
biega kupio zemljište i na njem sagradio za sebe kuću, gdje bi 
mogao od truda odpočinuti i u sigurno glavu zakloniti, što je tada 
franjevcem strogo zabranjeno bilo, to sada dodju turski činovnici i 
drugi uglednici, stan mu prekopaju i ništa ne našav, kuću zapečate, 
. a kreševske franjevce oglobe sa 200 talira, kako to prijaviše u 
Rim otci sabrani u Kreševu radi pokrajinske skupštine, listom od 
15. listopada 1684., dakle odmah njekako iza sbivše se premetačine. 
Ovo isto potvrdjuje i svećenik dubrovački, a osobiti prijatelj bo- 
sanskih franjevaca Franjo Ricciardi, listom od 9. studenoga r. g., 
dodajući, da su se fratri u Bosni silno uplašili, što turska vlada 
traži od njih biskupa, s toga savjetova Vjeroplodnici, da preko nun- 
cija u Beču opomene biskupa na pogibelj, koja mu prieti, ako se 
vrati natrag, ter da će bit na kolac nabijen, a katolici, da će to 
njegovo smionstvo platit životom i globom.* — Ali ni ostalim fra- 
njevcem po Bosni i Hercegovini ne bijaše ništa bolje. Izvori, koje 
imamo pri ruci, ne broje imena onih, koji bješe mučeni ovog doba, 
nu da nije bilo bez velika prolića krvi, razabiremo iz njekih dopisa, 
koji tada iz Bosne stigoše u Rim, ter se čuvaju u Vjeroplodničinu 
arkivu. Medju ostalimi napomenuti fra Mijo Radnić listom od 14. 
lipnja 1686. crta nam bosansku državu, kao da već izdihuje, jer da 
su mnoga braća prošle tri godine na komade sasječena, da su mnoga 
umrla u tamnicah, mnoga pako i sada čame. Crkve i samostani 
stajali su opustošeni, crkveno posudje bilo je založono ili prodano, 


? Sutjeski ljetopis. 
5 Vjeroplodničin arkiv sv. III. 

na mjestih dapače bilo je pokradeno ili razgrabljeno, a svim sa- 
mostanom bili su naprćeni dugovi preko mogućnosti, pak zavr- 
Šujući ovaj žalostni opis, veli: ,životarimo samo na časove, držeć 
smrt u ustih, ter se sakrivamo danju i noćju po špiljah i šumah, 
i sa svim tim neima (bosanska država) ni jednog od tolikih svojih 
milih, da ju utješi.“* Ovo isto potvrdjuju bosanski gvardijani i 
njeki župnici, pišuć dne 10. siečnja 1691. Vjeroplodnici, da su pred 
četiri godine izgubili crkve, samostane i crkveno ruho, te da bivaju 
vezani, utamničeni, zarobljivani i ubijani koli franjevci toli kato- 
lici, tako, da je već g. 1687. provincijal Radnić morao ostaviti 
Bosnu i državu, te kako prije ostade puk, tako sada i rodovnici 
ostaše bez svoga glavara. A gori spomenuti svećenik Ricciardi pisa 
u Rim g. 1688., da bosanski franjevci u takih okolnostih i pro- 
gonstvu živu, da svaki dan gledaju, kada će ih povest na vješala; 
nu oni ipak da ne ostavljaju puka ni crkava;i?% što mu možemo 
vjerovati, jer su i tada dubrovački trgovci s Bosnom, osobito Sara- 
jevom trgovinu vodili, pak su ga obaviešćivali o svakoj potankosti 
suvremenih dogodjaja u Bosni. 


Ovim ratnim posliedicam pridruže se i druge nevolje. Godine 
1686. zavlada strašan glad po svoj Bosni, tako, da su franjevci i 
narod jeli kruh od kore, razno korienje i trave, a prodavali sa sebe 
odjeću, da kupe komad kruha, te su mnogi na dan od ovog biča 
umirali. Rat i glad ustopice sliedila je kuga, ter su ove tri biede 
grozne tragove iza sebe ostavljale. I u tolikoj stisci najviše su ža- 
lili franjevci i puk, da nisu mogli primiti jubilejskih oprosta, pak 
su ovi u Bosni i oni u Dalmaciji molili Vjeroplodnicu, da to ka- 
snije učine, bez propisanih svečanosti,!!' želeći ovom duhovnom utje- 


.hom boljma se pripraviti za smrt i pogibelji, kojim su izvrženi 


e 


bili. Jedina vjera i pobožnost još su mogle donieti liek njihovu 
srcu i ohrabriti ih u toli žalostnu položaju, pak su u tih kriepostih 
i nalazili dovoljno pokriepe. 


* E noi che campamo i momenti con la morte in bocca, giorno 
& notte ci nasconnelle grotte e selve, e pure non est qui conso- 
letur eam ex omnibus charis ejus. Ondje. 

1% Ondje. 

11 Ondje. 

I dočim su ove nevolje trle i uništivale katoličko stanovničtvo 
u Bosni i Hercegovini, dotle je krvav rat biesnio medju Austrijom, - 
Poljskom i Mletčići s jedne strane, kojim se na kratko vrieme bi- 
jaše pridružila i Rusija, a s druge živo i očajno opirali se Turci 
pretežitosti kršćanskoga oružja, kao da su znali, da je to posljednji 
bliesak zahodećega polumjeseca, nakon kojega morat će otomansko 
carstvo pasti u mrtvilo i izgubiti svaku nadu u bolju budućnost. 
Nakon duge i oporne borbe podje za rukom cesarskoj vojski pro- 
tjerat Turčina preko Save i uzmaći u Bosnu, a već u kolovozu g. 
1688. osvajale su austrijske čete, pod badenskim vojvodom Ljude- 
vitom Kostajnicu, Gradišku i Brod slavonski, gdje načiniše most. 
da lakše mogu prelaziti u Bosnu. Ovim oduševljenim četam bio se 
je suprotstavio bosanski vezir, nu u jednoj bitci izgubi 34 barjaka, 
16 topova i množtvo naroda. Ovogodišnjemu napredku austrijsko- 
mletačkog oružja mnogo je dopriniela i gradjanska buna u Cari- 
gradu, koja se dogodi prošle godine i uslied koje bje zbačen sa 
sultanskog priestolja Mehmed IV, a povišen brat mu Sulejman III. 
Ovaj uvidi brzo, da je razklimana moć Turske, ter pokuša s Leo- 
poldom i mletačkom republikom sklopiti častan mir; al ne moguć 
dobit pogodnih uslova, odluči nastaviti krvavo kolo, na štetu svoga 
gospodstva u Evropi. Al ni Austriji ne bješe posve slobodne ruke, 
da se svom snagom zakvači sa sultanom, te da do noge potuče već 
ustravljene Turke. Francezki kralj Ljudevit XV. bijaše god. 1688 
stupio u borbu snjemačkim carstvom poradi Falačke, a način vo- 
jevanja bio je tako okrutan i nečovječan, da se izkazati neda. Ipak 
Leopold obratio je veliku pozornost ratu proti Turskoj, nastojeći 
joj preoteti jugoslavenske pokrajine, te premda je veći dio vojske 
morao upotriebiti na obranu napadnute Njemačke, to ipak njegove 
su čete, pod najvrstnijimi vojvodami prešle u Srbiju, spale do Niša, 
Vidina i Skoplja, svuda potiskujuć tursku silu, koja bi im na put 
izlazila. Iste godine zauze badenski vojevoda Zvornik, a odtale se 
ravno uputi k Banjaluci, ter ju obsjedne, nu ipak ju ne mogne 
prisiliti na predaju, već morade dignuti obsadu i vratit se preko 
Save. — Dvie godine kašnje priedje u Bosnu i cesarski general 
- Perčinlija i kod Tuzle predobije Turke; nu zatim izmiri se sa za- 
povjednikom turskih četa, ter je s njime sporazumno harao iztočnu 
Bosnu, ugibajuć se jedan drugomu i dopuštajuć, da kršćani i mu- | 

 hamedanci stradaju od vojničke grabežljivosti 12 I Hrvati su sa 
svoje strane bili pokušali posjesti Bosnu, a ban Adam Baćan ote 
g. 1693 Vranograč, Novo Todorovo i Veliku Kladušu, pokrstivši 
tom prilikom množtvo muhamedanaca. U isto doba i mletačke su 
neredovne čete, predvodjene od narodnih srdara i kapetana, bez 
prestanka upadale u zapadnu Bosnu i Hercegovinu, plieneć i robeć 
pogranične prediele, imenito: Duvno, Livno, Glamoč, Skoplje i Ramu, 

ter su iz ove dobe one tvrde kule otmjenije tamošnje vlastele, koje 
se još ponosito koče, a od kojih su mnoge bile sagradjene na sedam 
i devet spratova, providjene bile puškarnicami, ter su odbijale ju- 
načke kršćanske pohadjane i štitile pojedina sela, dočim su ostala 
sela postajala najpre plienom, a zatim garištem, zadajući strah i 
trepet zatvorenim u kule muhamedancem. Nu čim bi ovakove čete 
uzmakle prama granici, već bi i Turci počeli izkaljivat svoj jed 
na nevinih katolicih, biedeć ih izdajom i svaljujuć na nje svu 
krivnju za ove posjete. Al mimo sve težko je to padalo franjevca, 
kao jedine svećenike i glavare kršćanskoga naroda, pak dobivši 
jednoč gorko izkustvo, što ih čeka iza slična pohoda, nisu propu- 
štali drugu prigodu, a da sa kršćanskimi četami i sami ne uzmaknu 
pod okrilje najbližje kršćanske oblasti. 

Ponajprvi biegom se spasiše franjevci iz Rame. Istom bijahu 
dogradili na krasan četverokut požarom uništeni samostan i crkvu, 
kada im stiže u posjete srdar Stojan Janković. Bojeć se, da iza 
njegova odlazka ne postanu žrtva turskog biesnila, te želeć, da 
jednoč odahnu daleko od turskoga pogleda, ostaviše sve svoje dobro 
i zapute se u Dalmaciju, ponesavši sobom samo, što se je dalo po- 
nieti, a imenito čudotvornu sliku majke božje. Njegdje polovicom 
listopada g. 1687. krene 36 braće u dugu sprovodu, plačuć za 
milom postojbinom. Težko bijaše svim na srcu ostaviti istom do- 
vršene zgrade, i gvardijan fra Stjepan Matić ne mogne odolit sreu 
nit ostaviti to sve turskomu biesnilu, već se vrati i svojom rukom 
upali, a mrki dim naviesti odlazećim, da je vatra počela ništit 
njihov trud i znoj, te da već nije drugo nego se zaputit u nepo- 

 znatu zemlju. Za ovimi biednimi bjegunci krenuše mnoge katoličke 
porodice, a čim su više se turskoj granici približavali, tim je većma 


18 Domaći ljetopisi. 

rastao broj ovih dobrovoljnih prebjeglica, Po izvješću sinjskog pro- 
vidura broj kršćanskih obitelji, koje dodjoše sramskimi franjevci 
u Sinj, bijaše 150, dočim domaće viesti to podvostručuju, a sami 
franjevci u molbenici upravljenoj na mletačkog dužda dne 13. travnja 
1706. vele, da su u razna vremena preveli k njegovoj ruci više od 
5000 porodica, kojimi naseliše zemljište ležeće medju Borajem i 
Prologom, Mosorom i Dragovićem. Množina ovih spade na obale 
jadranskoga mora te napuči sami Spljet, otvorivši ondje trgovinu i 
podignuvši liepe sgrade, nu sačuvavši naklonost prama bosanskim 
franjevcem, kako to g. 1723. posvjedoči sama spljetska obćina, jer 
su želili primati svetotajstva od onih redovnika, u 
čijem su naručaju, da se tako rekne rodili se svietu 
i preporodili se nebu, kada bijahu u Bosni pod tur- 
skim jarmom. — Ramski franjevci padoše najpre pod Sinj na 
golu ledinu, a buduć zima bila na vratih, jedni postanu župnici 
po Cetini, kuda su se pridošle porodice razasule, ostali pako bješe 
prisiljeni zaklonit se u tvrdi Klis. Za ove hude prebjeglice zauze 
se mletačka vlada, zatim splietska obćina i nadbiskup, te im da- 
ruju opustjelu benediktinsku opatiju kod Sustjepana, i tu ostanu 
devet godina, dok opet g. 1696 ne vratiše se u Cetinu medju svoje 
zemljake, da snjimi diele sve muke i nevolje.!?" Medjutim ovu 
svoju selitbu kao da su smatrali privremenom; jer podignuvši u 
Sinju samostan. sve do konca ovog stoljeća i koju godinu kašnje, 
gvardijan se je službeno zvao ramskim, nadajuć se valjda i želeći 
opet se vratiti u vlastitu postojbinu, čim i ovamo ograne sunce 
slobode, kojemu bijaše zora bliesak kršćanskoga oružja. Stoprv nakon 
karlovačkog mira i stalno uredjene tursko-mletačke granice prestaše 
upotrebljavat rečeni naslov, nu živo su i nadalje osjećali čežnju za 
otačbinom. Dogradjivanjem samostana i crkve u Rami franjevci bi- 
jahu se zadužili Kasum spahiji iz Kosopovića (kraj Travnika), ter 
ovaj potjera fojnički, kao najbližji Rami samostan. Ovaj se je dugo 
opirao, braneć se kojekako, al napokon Turkom htjede se novca i 
odsude ga, da izplati cieli dug ramske braće, te buduć neimade 
gotova novca, dade u posudju i različitoj hrani, a država u za- 


18 Matas, Izvješće gimn. u Sinju g. 1872—3. str. 14—17, te 
31—2. Vladić, Uspomene o Rami i ramskom samostanu. 

mjenu za to prepusti fojničkim franjevcem pravo na dn No i 
župe ramskoga samostana.!“ 

Što su učinili franjevci u Rami, to su bila iljeca samo ne 
u isto vrieme, učiniti i braća stanujuća u modričkom, srebreničkom, 
gradovrškom, olovskom, visočkom i dolnjo-tuzlanskom samostanu. 
Prvi su bili modrički, koji g. 1685. ostaviše svoje zidine i praćeni 
mnogim narodom, obitavajućim medju Savom, Bosnom i Tinjom, 
preseliše se u Slavoniju, ter se smjeste u Kopanici, a odtale god. 
1714 priedju u Djakovo; Turci pako sa zemljom sravne ovo davno 
prebivalište, razjagmivši i samo kamenje, da mu se ni trag više 
ne mogne opaziti. '5 Najdulje za dvie godine kasnije bje ostavljen 
i samostan u Srebrenici, iz kog su Turci franjevce prije iztjerali, 
nego li se je prikučila cesarska vojska, ter ovo redovničko prebi- 
valište pretvore u tvrdju, iz koje su se puna tri mjeseca odapirali 
silnu protivniku. Napokon i turske čete ostave samostan, a gvar- 
dijan, bivši pobratim njekog Alaj-bega, sovim se pusti u bieg; nu 
skupo plati svoje pouzdanje u tursko prijateljstvo ; jer misleć Turčin, 
da fratar nosi mnogi novac, namigne slugi i ovaj ga na mjestu 
probode. Jedan od srebreničkih franjevaca sretno priedje Savu i 
ode u Muhač, gdje osnuje posebni samostan. — Sretnija nješto 
bješe braća u Gradovrhu, jer g. 1688. bez pogibelji ostave samostan 
i odpute se u Bačku te i oni za sebe urede samostansku obćinu. 
I visočki franjevci na novo se izsele u slavonsku Gradišku, nješto 
poradi silna duga, a nješto i za to, što su se već bili umanjili, a 
nerazmjerno umnožali se muhamedanci u Visokom, ter bili redov- 
nici izloženi uvriedam i zlostavljanju neobuzdana stanovničtva. Je- 
dini gvardijan ostane, da čuva samostan i služi župu, pak buduć 
je samostan imao silne dugove, sada vjerovnici na njega nasrnu, 
da im povrati glavnicu i kamate, nit ga pustiše u miru, dok se 
za nj ne ujamči bogati mjestni katolik Lipovčić. — Okolo g. 1690. 
bio je napušten na njeko vrieme i samostan u Doljnjoj Tuzli; nu 
opet nakon povraćena mira bje otvoren. — Olovski nasuprot sa- 
mostan obstojao je, ali tako, da je samo to ime obstojalo, ali re- 
dovničkoj obitelji ne bijaše tu ni traga. Još god. 1681., licem na 
Veliku Gospojinu, dogodilo se je, da su došli tobože na hodočašće 


'4 Ondje i u fojničkom arkivu. 
15 Domaći ljetopis zatim Pavić i Čevapović u napomenutihi djelih. 

mnogi Kotorani, a medju njimi Sunarić, Smiljanić i Janković, sve 
sami nakomice. Kod crkvice u Bakićih posvade se nješto s Turci, 
pobiju se i njekoliko ovih na mjestu mrtve ostave, a izmedju ostalih 
i jednog turskog činovnika. Čuvši za to paša, svu krivicu svali na 
uboge franjevce i uzme im ogromnu ucienu, tako, da ovim ne 
preosta drugo do ostaviti domovinu i pribjeć preko Save. Gvardijan 
fra Antun Olovčanin sam ostane, te da preprieči slične sukobe i 
sastanke, zamoli pašu, da zatvori i crkvu i samostan do boljih i 
mirnijih vremena. Velikim mitom izprosi ovu dozvolu, njekakvu 
starcu Šimunu preporuči crkvu, zapovjedivši mu, da jutrom rano i 
u večer kasno tajno uhodi u crkvu i žeže svietiljku pred čudo- 
tvornom slikom presv. bogorodice; a on se zaputi u obližnje župe, 
te bi kadikad kradom ulazio u crkvu i skromno obavio službu 
božju.!*“ Bosanska država smatrala i ove puste zidove pravim sa- 
mostanom, te je u svakoj pokrajinskoj skupštini bivao imenovan 
olovski gvardijan, koji su samo iz blizine nadzirali sebi povjereni 
samostan, a medjutim jedni drugim predavali samo dugove, al ne 
obitelj i pokućtvo, kojih tu nije više ni bilo. Tako početkom god. 
1688. postade olovskog samostana predstojnikom fra Lovro Krešev- 
ljak, a njegov: predšastnik fra Dominik Dević predade mu samostan 
u Sarajevu dne 20. veljače, uz samostan pako sliedeće dugove, 
naime da je dužan: 


Mahmutu Plušći . . . . . 113.000 jaspri 
Fazli agi buljukbaši . . . . 52.000  , 
Alil agi Šabanu . . . . . 144000 , 
Aliji Koprivići . . . . . . 86.000  , 
Ali-begu Gradišiću . . . . 817.000  , 
Musi sinteresom . . . . . 335.000 , 
Džamijskih novaca. . . . 20.000 ,, 
Kati siroti . . . +... 25.000  , 
Fra Grgi provincijalu . . . 17.000 _, 


Filipu i Jakovu Brnjakoviću . 45.000 
Samostanom u Tuzli, Fojnici 

i Visokom po 500, ukupno _ . 2.000 
Adži Avdi iz Olova . . . . 9.985 
Samostanu u Velikoj . . . . 1500 ,. 
Svota . 585.595 jasprica. 


n 


16 Sutjeski i livanjski ljetopisi. 

Iz ovog istog računa doznaje se, da je 52000 jasprica sači- 
njavalo 108 zlatnih mletačkih dukata, dosliedno, da su 482 jaspre 
bile u jednom dukatu, a po tom da je cieli dug iznosio 1214 du- 
kata i 447 jasprica; dakle svota u svakom pogledu znamenita. Pak 
još ako uzmemo na um, da su muhamedanci, koji novac pozajmiše, 
ogromne kamate iziskivali, to se nećemo ni čudit, što je dug svake 
godine silno rastao. Da se to preprieči, Filip je Brnjaković, kako 
to javi listom od 20. siečnja 1692. vjeroplodničkomu sboru, po- 
zajmio u Mletcih i svojim ugledom zajamčio za sami olovski sa- 
mostan 1263 dukata, pod uslovom, da plaća osam postotaka u ime 
kamate, a u Dubrovnik kod vlastelina Kalogjera drugih 243 du- 
kata, uz šest postotaka kamate, založiv u tu svrhu prebogato cr- 
kveno ruho i posudje olovske crkve.!7 

Već ovi sami podatci mogu nas uvjeriti, da su franjevački 
samostani izdisali- pod tegobom duga i pritiskom nemilosrdnih vje- 
rovnika, te da su mnoge dragocienosti i zemlje dopale šaka neza- 
sitljive vlastele bosanske ili turskih činovnika, koji su sve javne 


terete, i preko izma, tovarili na franjevce. Tako fojnički samostan 


morade dati svoje bare u Lužinah, kod Jajca, za harače, jer nije 
mogao novcem odkupiti se.'* U tolikoj stisci ne znadoše drugo, do 
opet obratit se na zapadno kršćanstvo, neka bi ono milostinjom 
poduprlo ih, te sačuvalo bar koji samostan od sigurne propasti i 
razselitbe. U tu svrhu g. 1689. ode fra Marko Seočanin u Špa- 
njolsku i Portugalsku, a fra Stjepan Valeković u Poljsku se zaputi, 
i premda ne znamo, koji je bio uspjeh toga prosjačenja, sva je pri- | 
lika, da su donieli znamenite svote, kojimi su se pomogli oni sa- 
mostani, koji dotle još obstojaše. Braća Filip i Jakov Brnjakovići 
i sada su išli na ruku franjevcem, osobito pako brinuli su se odu- 
ženjem i uzkrišenjem olovskog samostana, pa kada g. 1691. učini 
račun sa dotičnim gvardijanom, nadje se, da mu je dužan njegov 
samostan 2990 dukata što zajma, što kamata, premda nisu tu bile 
pobrojene omanje svote, koje stoje u njegovu zapisniku u Sarajevu. 
Za glavni uzrok ovomu dugu navadja se, da su prošle zime turski 


ovojnici zimovali u samostanu; što bi nas ovlastilo pomisliti, da su 


V Vjeroplodničin arkiv sv. III. 
18 Blagajnički zapisnik u Fojnici. 

ih tom prilikom franjevci hranili o svomu trošku, I katolici su- 
sjednih zemalja sjećali su se bied& bosanske braće, šaljući im mi- 
lodare i ostavljajući im pobožne zapise. Tako kada početkom g. 
1693. umrie Dubrovčanin Kalogjero, ostavi fojničkomu samostanu 
badava 50, za svietiljke i mise 83, olovskomu pako badava 150, 
za mise 100, a za svietiljke b dukata. Nu njegovi baštinici- htje- 
doše prodati ruho olovske crkve i tim se naplatit, da revni Brnja- 
ković ne zauze se kod .sv. stolice, da.im se to zabrani i tako da 
se učuvaju toli dragociene stvari, koje nije bilo moguće nikako iz- 
kupiti u onih okolnostih. 

Osim ove i mnoge druge zasluge steče Brnjakovića obitelj za 
katoličestvo i franjevačku bosansku državu, pak im to priznaše i 
otci na pokrajinskoj skupštini u Makarskoj dne 10. srpnja 1689. 
sabrani, svjedočeći, da je Andrija Brnjaković mnogo dobra učinio 
franjevcem i katolikom, zagovarajuć njihove koristi kod Porte i na 
sudovih, izdajući Turkom mnoge darove, izkupljujući od njih roblje 
i na sve načine olakšavajući im pretežki jaram. Vele nadalje, da su 
mu u milosrdju i požrtvovnosti posve nasliedili sinovi Filip i Jakov, 
te da i oni, ne pazeć na troškove, trude i pogibelji, oslobadjaju 
franjevce i katolike od štapa, okova i tamnica, osobito iza bečkoga 
rata, te su dali velike svote novaca za njihov odkup, bez kojeg bi 
mnogi u okovih i tamnicah život nesretno dovršili. Osobito hvale 
Filipa, kao providnika olovskog samostana, te je radi ovog išao i 


u Rim, gdje je izmolio da se po svemu kršćanstvu kupe prinesci 


za onu glasovitu crkvu.!? Liepa je doisto ovo svjedočba za obitelj 
Brnjakovića; ali je ujedno dokazom, koli je strašno bjesnilo tursko 
progonstvo, te kako su bosanski katolici prianjali uza svoje fra- 
njevce, radeći za njihovu korist i žrtvujuć za njih sve, što su 
mogli imati. 

Nu ni katolikom nebijaše ni malo bolje. U zimi g. 1690. po- 
mori kuga mnogi sviet, a u proljeće oganj gorje od kuge. Ni na 
toj nevolji ne miti, već na zelena žita pade najpre snieg, a zatim 
mraz, te uništi sve uzdanje hudoga naroda, i taki glad zavlada, da 
je sviet jeo od drveća koru, ljeskovu resu, vinovu lozu, paščad, 
mačke i gdje god bi što našao. U Sarajevu djeca izjedoše svoju 

mater mrtvu, a u Banjaluki, buduć je bio opak paša te sjekao i 
vješao mirne kršćane, koji bi jedan dan bili obješeni, te bi do sutra 
živi izjeli, i kako pripovieda suvremenik Margitić, mrtvaci su le- 
žali svuda, ter nit ih je tko kopao nit je bilo koga, da tu ljubav 
učini, ,Istina“, rieči su njegove, ,da mlogi, koji imadoše, dieliše 
ubogim, a osobito fratri, kojim Bog i sv. Franjo onda bješe pro- 
vidili; al zaludu, jer čim bi koje čeljade prigladnilo i najelo se, 
odmah bi i umrlo“.?? Ovu biedu povećavali su iz Ugarske, Slavo- 
nije i Srbije bježeći turski čopori, a za sve silno progonstvo Usein- 
pašino, koj je otimao od gladi umirućemu narodu i zadnji novčić, 
gileć ga, da za dvadeseti dio ciene prodaje svoja imanja i pokućtvo. 
U isto doba Turci su počeli krast kršćansku djecu i prodavat ju 
kao roblje, odvedav ju u dalnja mjesta. Jednoč u selu Mile, blizu 
Jajca Turci uhvate katoličko čobanče i povedu ga, nu diete stane 
se preporučivat sv. Antunu Paduanskomu, da ga oslobodi iz nepri- 
jateljskih ruku. Kada su bili kraj sela Ljeskovice, vuk udari u 
ovce, koje su se tuda pasle, a čobani podignu kriku i stanu jedni 
na druge vikat: poleti na put. Turci misleć, da je to za njimi 
potjera, ostave diete na putu, a oni umaknu.?! I prekinuto obćenje 
s Carigradom, uslied provale cesarskih četa u .nutrnjost evropske 
Turske, bje uzrokom jednog krvava dogodjaja, počinjena na katolicih. 
Bješe naime ovog doba prisiljeni Bošnjaci, da posebi kuju novac, 
kojemu ime nadjenuše manjgura, ter su to bosanski muhame- 
danci u velikoj množini proizvadjali; pak buduć su to počeli činit 
i katolici u Vijaki i Oćeviji, mnogi bješe smaknuti negdje kod 
rieke Spreče. ?? 

Ovo nevoljno stanje još očajnijim učini dolazak ipećkog patri- 
arhe, koj i ovaj put dodje u Bosnu sa preveć poznatom namjerom 
i zahtjevom; a viesti, koje su do nas doprle, svjedoče, da je sada 
malo manjkalo, da franjevci i katolici ne bješe podvrženi razkol- 
ničkoj crkvenoj oblasti, te ako mu se želja ne izpuni, ima se je- 
dino pripisati žilavoj oporbi katoličkog svećenstva i puka, te ogrom- 
nomu mitu, koje dadoše uplivnijim Turkom ovi do duše oguljeni 


> 

mučenici. U proljeću naime g. 1692. dodje u Bosnu rečeni patriarha, 
nu do kolovoza bijaše natrag odputovao, jer valjda nije mu mogao 
posao izpast za rukom, kako se je nadao. Nu koncem iste godine 
nalazimo ga opet u ovih pokrajinah, jer opažamo na sve strane 
pokret i prve prijatelje bosanskih franjevaca u brizi za njihov ob- 
stanak. Glavni pobornik bijaše i sada Filip Brnjaković, a zagova- 
ratelji kod sv. stolice bijahu Dubrovčani Franjo Ricciardi i Ivan 
Benigni, u Sarajevu pako zastupali su ih glavar katoličke obćine 
Franjo Stjepanović i fra Ivan Kamengradjanin, vikar biskupov. Pak 
buduć ni sada nije mogla parba svršiti kod sarajevskog suda (iz- 
nesavši i jedna i druga stranka sultanove, protivno glaseće, fer- 
mane), od strane katolika odoše u Carigrad fra Stjepan Margitić, 
fojnički gvardijan i domaći ljetopisac, te čestoput spomenuti Filip 
Brnjaković. U kolikoj stisci i pogibelji bijahu franjevci, dokazom 
nam je i okolnost, da je rečeni Margitić morao svoj samostan u 
Fojnici osloniti na kmeta, da ga on pričuva i nadgleda, jerbo nije 
iza sebe ostavljao ni jedno ciglog redovnika, kojemu bi samostan 
i župu povjerio; pak s toga izprosi od vezira bujruldiju, da nitko, 
do njegova povratka, ne iziskuje od kmeta jela ni konaka,25 a tiem 
se potvrdjuju viesti u Rim stigavše, da je tada bosanska država 
spala na ciglih 26 misnika i 5 lajika, tim pako brojem, da oni 
uzdržaju u nutrnjosti Bosne i na njezinih granicah deset samostana, 
premda sprženih i porušenih, te služe cieli puk.** Pak buduć je 
navedenim katoličkim izaslanikom trebovalo mnogo i izobilje novca 
u Carigradu, gdje su se i tada milosti dielile i pravda krojila polag 
mita, to moradoše pozajmiti znamenite svote od sarajevskih muha- 
medanaca, uz ogromne dakako kamate.25 A da im posao lakše iz- 
pane za rukom, obrate se izravno na sv. stolicu, neka bi ova umo- 
lila francezku vladu i francezki poslanik zauzeo se kod sultanova 
dvora za ovo po njih životno pitanje. U isto doba i Dubrovčani 
Ricciardi i Benigni vruće zaprosiše Vjeroplodnicu za tu uslugu, 
crtajući živahnimi bojami nevolje ovostranih katolika i pogibelj za 
pravovjerje. Sv. stolica i ovaj se je put rado odazvala molbam jed- 

nih i drugih, te se je veoma zanimala riešitbom ove razpre, upli- 
vajući preko francezkog poklisara u Carigradu na povoljan svršetak 
iste razmirice; pak s toga već dne 26. svibnja 1693. spomenuti iza- 
slanici obaviestiše ju iz Jedrene, da su pomoćju francezkog posla- 
nika dobili mnoge fermane proti Grkom, zatim dozvolu, da mogu 
popraviti njeku staru crkvu i dapače izprosili za franjevce oprost 
od uvoznine (carraggio), te na svemu zahvaljuju dobroti papinoj i 
okretnosti vjeroplodničkog sbora.?* Malo je medjutim koristilo to- 
liko nastojanje, da se jednoč za vazda rieše preuzetnosti grčko-iz- 
točnih vladika, dosliedno presuda na carskom divanu i svi fermani 
nisu ništa vriedili na sudu, gdje je novac odlučivao. Tako opet g. 
1697. dodje opet isti ili drugi patriarha, i na novo pokuša pod- 
haračiti katolike, a franjevce izključiti iz duhovne pastve. Prestra- 
šeni sarajevski katolici, kako nam to pjesma istoga Margitića ob- 
širnije priča, poslaše svuda po franjevce, ter učinivši skupa vieće, 
odluče: oprieti se svimi sredstvi namjeram  patrijaršinim, naredit 
vjernikom molitve, oni da podmićuju domaće muhamedance i višje 
turske činovnike, a Filip Brnjaković, da se s patriarhom prije na 
sudu, buduć vješt turskomu jeziku i postupku, uz to pako bio mio 
domaćim muhamedancem. Uperivši prilično stvar kod uplivnijih 
osoba, svi ukupno predstave se veziru Mehmed paši i zamole ga, 
da ih uzme u obranu, govoreć mu: 

Mehmed paša, majko naša! 

Sad je došla svrha naša ; 

Ne pusti nas gospodine, 

Jer sva tvoja raja gine. 

Vezir bijaše pravedan čovjek, te ih počme razgovarati i prav- 
dati, al ne buduć to mjesto za sudjavu opredieljeno, odpusti ih, 
obećajući im, da će se strogo pravde držati; pak s toga i kliče naš 
ljetopisac: 

Bre u zdravlju Mehmed paše,. 
Kriva suda ne bijaše. 

U opredieljeni dan sabraše se u sudnici vezir, sarajevski po- 
.glavice i mnogi bosanski bezi, umoljeni od katolika, da tom pri- 
likom dodju u Sarajevo i uzmu ih u obranu. Sada budu pozvane 

obje stranke, i cielo katoličko stanovničtvo dohrli u sudbenu sgradu 
(mešćemu), što videći muhamedanci i jevreji, znatiželjni kako će 
se dokončat razpra, sgrnuše se okolo sudnice te neuztrpljivo očeki- 
vaše i oni početak razpre. Čuvši za toliku svietinu i pobulogu pa- 
triarha nehtje na prvi poziv doći pred sud, bojeć se, da ga raz- 
jareni katolici ne zlostave i ne ubiju. Na drugi poziv morade doći, 
nu čitalo mu se je na licu, koliki ga je strah obuzimao, da ne 
pane žrtva svoje prekomjerne lakomosti i preuzetnosti. Došavši na 
sud, najpre se štiše njegovi fermani, a zatim franjevački, i napokon 
bje preduzeta ustmena razpra, koju je vodio patriarha i Jakov Br- 
njaković, buduć mu brat Filip nenadano obolio. I naš Margitić bio 
je tu; nu njemu nedopustiše, da govori, i kako sam pjeva: . 

Neg u srcu sam moljaše, | 

Bogu oči uzdizaše: 

Pravednikom tvojim, bože! 

Tvoja kripost vele može, | 

Ti kraljuješ na nebesih, 

Milosrdan znam da jesi. 

Nemoj gledat grihe moje, 

Nek sad pusti zrake tvoje, 

Onim koji tebe štuju, | 

. Nemoj da ih vlasi psuju. 


Zgodi mu se kako moli, 
Jer Bog njega neobori. 


I doisto sud presudi franjevcem i katolikom, da nisu iste 
vjere sa grčko-iztočnjaci, pak s toga, da se fermani patriaršini ne 
imaju protezat na njih, već jedino na sliedbenike grčko-iztočne 
crkve; na što patriarhu za sada izagnaju, i još ga pogrdnimi riečmi 
izprate ne samo katolici, već i sami muhamedanci.?? I ova razpra 
zasvjedočuje oduševljenje bosanskih katolika za svoju vjeru i divnu 
uztrajnost u nauci apoštolskoj, pak zato u vieću, koje u oči sudbene 
odluke držaše, mogadiaše pisati Margitić: 

Tu se tvrdo svi zakleše, 
A u srdcu odlučiše, 
Prvo život svi svoj dati, 
Neg u viri pomanjkati. 

.I dočim su ovako franjevci podpirivali vjersku gorljivost u 
srcih viernika, te branili slobodu svoga obreda i vlastitu neodvisnost 
prama vanjskomu svećenstvu, trpili su svakovrstne biede. O tome 
podaje nam vjeku sliku svećenik Ricciardi u listi od dana 22. 
travnja 1694, javljajuć Vjeroplodnici, da je bosanska država dotle 
osiromašila, da već ne ima čim hraniti fratara. Baš ove zime če- 
tiri su paše sa 14000 momaka spremali se na Kotor, te je svaka 
kuća, muhamedanska i kršćanska, morala dat pv jednog vojnika. 
Nu počem franjevci nisu htjeli osobno vojevati, to su morali dati 
na stotine dukata i mjesto sebe poslati svietovnjake. Ovo se je od 
njih veoma strogo iziskivalo, te za ne bit utamničeni i zlostavljeni, 
moradoše izprodavat i njeke crkvene stvari, dapače došlo im je 
tako tiesno, da prodaju sa sebe haljine; odkud moli, da se ne si- 
luje bosanski provincijal, da idje na obću franjevačku skupštinu u 
Španjolsku. 29 

Nu ako su i morali franjevci ove dobe sa svih strana mnoge 
kušnje izdržavati, ipak su se tješili mišlju, da već nije daleko čas 
konačnog oslobodjenja. Austrija, Poljska i Mletčići još su svom sna- 
gom vodili rat na Turčina, franjevci pako bosanski u Dalmaciji i 
Slavoniji podupirali su savjetom i desnicom kršćanske čete, i ovo 
tiem više, što su znali, da je cesar Leopold ozbiljno bio naložio 
vojvodi badenskomu, da gleda po što po to osvojiti Bosnu i Her- 
cegovinu; pak buduć je njegova vojska pod istim vojevodom “dne 
24. rujna 1689. sjajnu pobjedu kod Niša održala, sliedeće godine 
izdađe proglas na narode u Albaniji, Srbiji, Bosni i Hercegovini 
stanujuće, neka bi stupili pod cesarsko okrilje, obećavajuć im mnoge 
povlastice. Ponajodličnije išao je na ruku austrijskim vojvodam 
drugdje spomenuti fra Luka Ibrišimović i njegovi neustrašivi dru- 
govi, ponašajuć se upravo junački u ovo odsudno za kršćanstvo i 
Tursku doba. Tako dne 12. ožujka 1689. porazi Turke kod Požege 
i oslobodi rodni grad., opravdavši i ovom prilikom pridjevak ,,g0- 

kola“, kojim ga je harni narod i sam cesar častio. Brdo iznad Po- 
žege prozva se tada Sokolovac, Požežani pako sve do danas narod- 
nim svetkovanjem slave dan ove znamenite domaće bitke.?? Dvie 
godine kasnije bojna sreća osmjehnu se slavonskim kršćanom i ce- 
sarskoj vojski, ter su turske čete bile sada za uviek bačene preko 
Save i Une u Bosnu. 

Cielo ovo ratovanje budno su pratili bosanski franjevci i ka- 
tolici, te čim na obalah Save zaleprša cesarski bieg, pohitiše ovi 
mučenici na hiljade u oslobodjenu Slavoniju, listom se seleć oda- 
svuda, osobito pako sa bosanske granice i iz ravne Posavine, tako 
da je mogao g. 1696. javiti u Rim fra Andrija Šipračić, inače 
Dubočak prozvan, da je iz Bosne dotle se izselilo preko 100.000 
katolika ujedno sa franjevci, te da su se razpršili od Save do Požege, 
te čak do Zrinja i Novog; nu jedina je mučnost pri tom bivala, 
što zagrebački biskup razstavlja franjevce od katolika, zahtjevajuć, 
da ovi budu služeni od njegovih svietovnjih svećenika, što je puku 
veoma neugodno, i skoro se kaje, da je i pomislio na bieg; i ovo 
tim više, buduć ne razumije hrvatskog nariečja, kojim se hrvatsko 
svećenstvo služi, pak moli, da se franjevci i katolici uzmu u za- 
štitu. ** Ovu selitbu potvrdjuju i ini pisani i tiskani izvori, imenito 
svjedočba, koju ovog njekako doba izdadoše Ivan Sekula, kobaški 
zapovjednik, i Ivan Omerbašić, dubočki kapetan, a dne 22. siečnja 
1700. ovjerovi i bosanski biskup fra Nikola Ogramić. Iz nje do- 
znajemo, da je g. 1686. fra Andrija Dubočak izveo iz svoje du- 
bovačke župe 2700 katoličkih duša, fra Mijo Veličanin iz župe Ve- 
lika 2300, fra Ivan Seočanin iz župe Majevac 1500, a franjevci: 
Ilija Dubočak, fra Joso Rančanin i fra Šimo Modričanin preveli su 
svoj puk i to ukupno sva trojica 6500 osoba. Zatim da je fra 
Juro Sgošćanin preveo iz župa Seočanica i Zablatja 4500 duša, fra 
Juro Turbić iz župe Kozmodan 5300 katolika premjestio u Slavo- 
niju, od kojih su mnogi vitežki sudjelovali u kasnijem ratu za 
vjeru i domovinu. Napokon tu se priznaje, da su njihovim nago- 
ovorom prešli na cesarske strane i mnogi muhamedanci, a sam fra 
Jakov Tvrtkovčanin, bivši sutjeski gvardijan, krstio je 370 osoba 

ostala pako braća, manje više, dotle su bila obratila silu nevjernika 
i razkolnika:*! Ovi gosti radostno su primani i razmješteni po 
zemlji: od' Turčina otetoj i iztriebljenoj, Slavonija se opet napuči 
jednovjernim i istoplemenim narodom, vladar $ pouzdanjem upiraše 
pogled u nove podanike, a crkva katolička slavila je pobjedu nad 
satrenim muhamedanstvom i tolikim prirastkom svojih članova. Bo- 
sanski franjevci i ovom prilikom posvjedočiše u najvećoj mjeri svoje 
težnje za širenjem pravovjerja i korišću svoga naroda, koj je poput 
krotkih ovčieg sliedio svoje duhovne pastire i izvan otačbine, kad 
već ne može: dočekat, da krst potisne i odovuda polumjesec. 

Ali mimo sve znamenita je bila za Bosnu i franjevce g. 1697. 
buduć se je tada dogodila zadnja provala cesareva u Bosnu i u 
najvećem broju odavle se izselili franjevci i katolici. Već u pro- 
ljeće ove godine namjeravao je knez Eugen Savojski, kao vrhovni 
vojskovodja: austrijskih četa, zabaviti bosanske muhamedanče ka- 
kovim: časovitim izletom i bojem, da ih tiem natjera u strah, te 
da bezbrižnije mogne nastaviti svoj ratni pohod niz Dunav, od- 
nosno izbavljenje balkanskih naroda. Navala medjutim na tvrdi 
grad Bihać ne podje za rukom generalu Auerspergu i hrvatskomu 
banu Baćanu; Ali knez Eugen mjesto toga izvojeva slavhu pobjedu 
na potoku Zenti dne 11. rujna. gdje je turske vojske: bilo 100.000 | 
ljudi, koju je vodio glavom sultan Mustafa II., tako, da malo Tu- 
raka živu: glavu iznese iz ovoga razboja, a sila pliena dopade rukf 
austrijskih: vojvoda. Ovim ipak slavodobićem ne smjede se poslužiti 
hrabri 'vojskovodja nit progoniti uzmičućeg neprijatelja; buduć nije 
imao dovoljne: sile i obskrbe. Nu sasvim tim upotrebi ovu priliku, 
da oslabi bosanske Turke, koji su još bili glavno pouzdanje svoga 
cara: Dne: dakle 6. listopada krene knez Eugen iz Osieka put Bosne, 
užatmši sobom najveće generale, četiri hiljade konjanika, dvie hi- 
ljade"pet: sto pješaka i nješto lakog topničtva. Koji dan kasnije 
priedje: Savu kod Broda, te nepojmljivom hitrinom nastavi niz rieku 
Bosnu svoj izlet, dočim je slavonski pukovnik Kiba poput vjetra 
letio i:čistio: puteve: ostaloj vojsci. Gradovi: Doboj, Žepče i Vranduk 
oprieše se, nu ne mogaše odoliti hrabrosti i bojnoj vještini ce- 
sarevaca, dogliedno Turci su jednako uzmicali uz Bosnu prama Sa- 

rajevu, učinivši još jak odpor nedomak sela Kaknja, nu i tu mnogi 
Turčin usija glavu, pak s toga to mjesto bje prozvano ,Osječenik“. 
Odtale bez borbe spanu austrijske čete pod Sarajevo i. knez Eugen 
ponudi Sarajevcem, da se na liepu predadu; a kad ovi vatrom od-. 
govoriše, vojvoda naredi, da se grad na juriš uzme, i tada oplieni. 
Vojnici, obavivši brzo vojvodine zapovjedi, hotimice ili nehote, za- 
pale ovo trgovačko gnjezdo. Sada, buduć je zima već počela stiski- 
vati zube, knez Eugen vrne pobjedonosnu vojsku, hiteći u svoje 
zimne stanove. Da je mogao spomenuti austrijski vojskovodja toli 
brzo i sretno doprieti i u srce Bosne, tomu je, osim hrabrosti, 
mnogo dopriniela i okolnost, da je bosanski vezir upravo u to vrime 
umro, a drugi još nije bio stavljen na čelo bosanske vojske.** Ova 
naime pokrajina, bivši lišena svoga glavara, bila je ostavljena obrani 
uplivnijih begova, te buduć nije bila vojna uprava usredotočena u 
rukuh jednoga zapovjednika, naravno je, da ni odpori nisu mogli 
bit tako uspješni i žestoki, kao što je položaj mjesta, kuda je ce- 
sareva vojska morala se probijati, iziskivao. Domaći izvori svjedoče, 
da su se bosanski muhamedanci dotle bili uplašili austrijskih četa, 
da su mrli od straha, samo kad bi čuli: ,Eto Niemca !“ 
Ovaj pohod i prisutnost toli odlična i slavna vojvode radošću 
i pouzdanjem pozdraviše bosanski kršćani obijuh crkava, te je do- 
lazećemu Eugenu na susret letio narod, moleć ga, da ih ili oslo- 
bodi ili iz Bosne izvede, ter je u gustih čoporih pratio ga sve do 
Sarajeva. I sam vojvoda želio je, da sve kršćane iz Bosne izvede, 
nu buduć se je morao tako naglo vraćati natrag, to nije mogao 
izčikati, dok se kršćani priberu, već je samo poveo one, koji su se 
hitrije mogli pridružiti njegovim četam. 

Ovom prilikom izseli se i plemenita obitelj Brnjakovića,3# 
koja je tolike zasluge stekla za bosanske franjevce, te koja je radi 
svojih trgovačkih sveza bila poznana u Rimu, Carigradu, Beču, 
Mletcih, Dubrovniku i Biogradu, a uslied toga bila dobila posljed- 
njih godina njemačko državno i ugarsko barunstvo,** pak su nje- 
zini članovi i u istih župskih maticah uživali naslov ,presvietli“ #5, 


#3 Sutjeski ljetopis. 

š* Sutjeski ljetopis. 

3 Vjeropl. arkiv sv. IV. 
#5 Ondje sv. I. 








pm 


179 


Po svoj prilici, da je navedene barunske nazive dobila posredova- 
njem sv. stolice; jer je oba brata Brnjakovića (Filipa i Jakova) 
papa Inocent XI. listom od 2. studenoga 1686. preporučio cesaru 
Leopoldu, neka bi ih radi njihovih zasluga za katoličku vjeru ka- , 
kovom milošću obdario.#* Izseliv se iz Bosne, smjeste se negdje u 
Ugarskoj, ali ih nije odpratilo u dobrovoljni progon njihovo bo- 
gatstvo, ter cielo crkveno ruho samostana kreševskog, visočkog, su- 
tjeskog i srebreničkog, koje bijaše njima dano u zalog, počem ovi 
ne mogoše izkupit, Brnjaković bješe usilovan bud po što izproda- 
vat,37 i tako ne stade s vidika i ove podpore bosanskim franjevcem. 

Kad već spomenusmo Eugenovu provalu, vriedno je znati, 
jesu li i koliko su naši franjevci sudjelovali u tom znamenitom 
dogodjaju, a to možemo učiniti na temelju izjave grofa Ernesta 
Herberstetna, cesarskog pukovnika i brodskog zapovjednika, koju 
izdade dana 15. rujna 1708. U ovoj izpravi, kao očevidac i po ču- 
venju svjedok, izjavljuje, da su bosanski franjevci u svako doba, 
imenito pako za prelazka Eugenova u Bosnu, dokazali vjernost i 
odanost prama cesarskomu domu, davši Eugenu predhodna izvješća 
o turskoj sili i položaju mjesta, dapače ohrabrivši ga na ovo 


poduzeće. Nadalje tvrdi, da su franjevci vatreno sliedili bosan- | 


ske katolike, koji se pridružiše napredujućim austrijskim četam, 
ter da su u vojski vršili duhovnu službu; a kada se vratiše iz 


boja i predje do četrdeset tisuća Bošnjaka s onu stranu Save, tada 


su sinovi sv. Franje preuzeli i tamo, nad svojimi zemljaci, pastirski 
posao, izkazujuć u svih okolnostih gorljivost i stalnost. Dapače 
svjedoči, da su oni podticali svoje vjernike, da prionu za oružje i 


sami odbijaju s ledja napadajuće turske rulje, a tiem da su olak- 


šavali posao redovitoj vojsci. Po tom ne ima pravo naš Jukić, 
kada, opojen žarkim domoljubjem, baca sumnju na franjevce, da se 
nisu rado odazvali pozivu Eugenovu nit podticali narod na obći 
ustanak, kao da je tobože onim vatrenim fratrom bilo omililo pro- 
gonstvo.** Osim što ciela suvremena poviest dokazuje, koliko su 


> franjevci radili za uništenje turske moći, i navedena izjava pobija 


6 Theiner, Mon, slav. mer. II. p. 225. 
87 Ramus vir. olivae p. 72—3. 
85 Bos. poviestnica str. 138. 

Jukićevo mnienje. Svi povjestničari, premda se razilaze u nagadjanju - 
uzroka ovog Eugenova postupka, složno vele, da spomenuti vojvoda 
nije kanio zauzeti sada Bosne, već samo oslabiti i uatraviti bo- 
 sanske muhamedance, a ujedno izvesti što više katolika iz ove po- 
krajine, da njimi naseli puste slavonske prediele. Koliko su pako 
ovoj njegovoj želji odgovorili bosanski franjevci, dokazom je rečena 
izjava i suvremeni čini. Što se napokon tiče ustanka, taj je bio i 
nemoguć od strane katolika. Već je dotle njekoliko desetaka tisuća 
prešlo preko Save iz sjeverne Bosne, a iz zapadnog diela i Herce- 
govine priedje njekoliko hiljada katoličkih porodica, od kojih sami 
fra Franjo Marinović prevede 2000 familija,** ter su po tom kato- 
lici znatno se umanjili po svih krajevih. 

I Eugenovim prelazkom umanji se još većma broj franjevačkih 
samostana. Tako nam pripoviedaju domaći izvori, da su austrijski 
vojnici pri povratku zapalili visočki samostan, a zvono da su uko- 
pali pred crkvenimi vrati. Odmah njekako iza toga (jeseni g. 1708.) 
nestane olovske crkve i samostana. Cesarski pukovnik Kiba, čuvši 
da je rečena crkva odveć na glasu i u poštenju, pisa Sefer paši iz 
Crne Rieke, da otvori istu crkvu, a on da će platit, što zaište. Paši 
to bude muka, da se kaurin brine njegovom zemljom, te naredi 
ciganinu Kotomanu, da obnoć sve zapali, a ovaj uze rukovet suha 
granja i probaci u sobu gvardijanovu, na što plane najpre samo- 
stan, a zatim crkva, u kojoj izgori i čudotvorna slika bogorodičina, 
te se pripovieda, da se je velika svietlost u nebo digla, a ciganin 
da je strašnom smrću umro. Od kamenja jedne i druge sgrade 
paša sazida svoj dvor u Crnoj Rieci.t% | 

Ovom i prvašnjimi selitbami opustiše bosanski samostani, 
izuzamši samo kreševski, fojnički i sutjeski, nu franjevci prenegoše 
polje svoga djelovanja u kršćanske krajeve. Da su pako morali osta« 
viti domovinu, osim onih svih progona i nevolja, koje do sad na- 
crtasmo, dodat nam je samo njekoliko dogodjaja sa franjevci, koji 
ih uputiše, da se ne nadaju nigda dobru od turske samorolje i je- 
dini spas da je bieg izpod toli okrutnih gospodara. Godine naime . 
1663 muhamedanska rulja kroz pukotinu od vrata na vjeri probode 


59 Matas u izv. sinjske gimn. 1873. 
+" Sutjeski ljetopis. 

fra Bernardina Galijaša, ramskoga gvardijana,“! a u Gradovrhu, za 
bečkog rata sbodoše drugog fra Bernardina, gvardijana, župnika 
pako fra Luku živa izpekoše.** U isto doba u Modriču vikar bje 


posječen, u Sarajevu oba kapelana umrieše pod udarci, u Iloku 


(dne 27. lipnja 1688.) živa sadrieše na mieh šarengradskog gvar- 
dijana, vikara na kolac natakoše, a ostalu braću na komade raz- 
sjekoše. Nadalje dne 5. lipnja 1698. u Šameu bješe pogubljeni fra 
Nikola Olovčanin i fra Grgo Jakšić, u Rači pako poginu od turske 
ruke (dne 10. srpnja 1695.) fra Lovro Tuzlak.** Do najposlje spo- 
menut nam je, da g. 1696. u Šabeu, kotaru iločkom, zarobiše 
njekoga franjevca, premda je imao dozvolu od tamošnjih turskih 
zapovjednika, da smije služiti puk, ter su Turci zahtievali u ime 
odkupa hiljadu cekina.** Sila još drugih nasilja moralo se je sbiti, 
dok su se franjevci odlučili pobjeći iz Bosne i zapustiti na uvieke 
svoja boravišta, u kojih su toli blagotvorno djelovali, nu i mnogo 
prepatili. Pa kao da su mjestimice bili usilovani od turske navale 


uzmaknuti, te da su se s oružjem u ruci opirali neprijateljskoj sili ; 


jer fra Blaž Brodjanin, učitelj bogoslovja u Osimu, javi Vjeroplodnici 
listom od 14. studenog 1962., da je onamo došao jedan bosanski 
franjevac, koj je pri napadaju na njeki samostan u Bosni ubio pet 
Turaka, ter zamoli dozvolu, da ga odrieši od crkvenih kazna, u 
koje je ovom samoobranom upao.“5 


Krvava je ova poviest i prepuna s jedne strane dokazi franje- 
vačke gorljivosti prama katoličkoj vjeri, te požrtvovnosti prama 
svomu narodu, — a s druge strane izprepletena je užasnimi i sva- 
kovrstnimi mukami franjevaca i katolika, u kojih su oboji ponovili 


primjere prvih mučenika kršćanstva. Sbliženi ne toliko krvlju i je- 
 zikom, koliko zajedničkimi patnjami i zamjenitom odanošću, nije 


ni čudo, da su se bosanski katolici toli vatreno privinuli uz svoje 
franjevce, da su ih sliedili i u inozemstvo te se nisu dali ni tamo 
odtrgnuti od ove svoje braće. Gledajući, kako se zgaraju i ruše 


*! Iv. sinjske gimn. 18738. str. 14. : 
43 “Necrol. Contus Sutj. ad d. 22. Aug. 1682. 

43 Ibiđdem ad dies 27. Junii 1688. ete. 
.** Vjeropl. arkiv sv. VI. 

*5 Ondje. 

franjevački samostani, omrznuo je katolikom i sam rodni zau 
ter misleć, da ne mogu biti ni živiti bez ovih redovnika, preg * 
su sva svoja dobra, i poprtiv dječicu, listom su posrćali za .7 
njevci, bivši uvjereni, da samo uz ove svoje prijatelje i oni mogu 


bit sretni. 
* #E 


X 
 Počem smo se već primakli koncu XVII. stoljeća, te počem 
su ratom bečkim i vojničkim pohodom Eugenovim posve novi od- 
nošaji nastali u bosanskoj državi, dužnost nam je podati kakovu 
sliku onodobnog stanja. | 
Ponajprije, što se tiče vanjskog lica bosanske države, primjetit 
nam je, da su zemlje, u kojih su tada poslovali bosanski franjevci, 
te koje su do karlovačkog mira (dve 26. siečnja 1699.) Turskoj 
pripadale, rečenim ugovorom pociepane na tri diela, od kojih Sla- 
vonija pripane Austriji, malo ne sva Dalmacija Mletčanom, a Bosna 
i Hercegovina ostane pod Turčinom. Dosliadno odsele je tri okružja 
imala bosanska država, naime: prekosavsko, bosansko i dalmatinsko. 
U Prekosavju imali su odsele četrnaest samostana i to: u Gradiškoj 
sv. Nikole, u Cerniku sv. Petra, u Požegi sv. Duha, u Velikoj sv. 
Augustina, u Našicah sv. Antuna, u Brodu presv. Trojstva, u Osjeku 
sv. Križa, u Vukovaru sv. Marije, u Šarengradu sv. Petra, u Iloku 
sv. Marije, u Mohaču sv. Stjepana, u Petrovaradinu sv. Franje, u 
Budimu takodjer sv. Franje, a u Kopanici sv. Ilije. — Okružje 
bosansko sastojalo je iz samostana: u Sutjeskoj sv. Ive Krstitelja, 
u Kreševu sv. Kate, u Fojnici sv. Duha, u Tuzli sv. Petra, i u 
Imotskom sv. Franje. — Napokon okružje dalmatinsko obuhvaćalo 
je samostane: u Makarskoj sv. Marije, u Živogošću sv. Križa, u 
Zaostrogu opet sv. Marije, u Šibeniku sv. Lovre, u Visovcu takodjer 
sv. Marije, u Sinju sv. Franje, a u Kninu sv. Antuna; svi pako, 
izuzmav tuzlanski, kninski i budimski, imali su više ili manje pri- 
lučenih župa, koje su služili stalno članovi dotičnih samostana. Pe 
tom bosanska država pružala se je sada u tri razne države, te ; 
od Dunava na iztok do sinjeg mora na zapadu, a od Budima n. 
sjeveru do Trebinja na jugu pružala se, ravnana jednim središt 
nim starješinstvom. ““ Naravna je posliedica bila ovog politično, “ 


*6 Dokumenat IX. 

adanja, da su franjevci došli tiem u nepriliku i sukob sa po- 
fl dimi obziri ovih trijuh država, te da im je to kašnje mnogu 
Slju prouzrokovalo. 

'* Medjutim kao što je vanjski izgled bosanske države bio ob- 
sežan i impozantan, isto tako i nutrnje njezino ustrojstvo bilo je 
uzorno, koje najbolje odsjeva iz onodobne stege. Oni su redovno i 
zajednički molili po svih samostanih sv. časove,*? nosili su svuda 
redovničku haljinu,** novce je mogao samo gvardian primat i držat, 
te u obće potriebe ulagat, i dosliedno živili su u samostanih u 
podpunoj zajednici. Dapače i oni na župah živili su tako strogo 
prama pravilom, da nisu smjeli držati ni svoje novčane prištednje, 
kupovat oveće stvari i držat služavku.“? 

Ova strogost života, zatim revnost u vršenju dušobrižničtva 
pribavljale su im veliko štovanje kod jedno- i inovjeraca. Neprestano 
hodajuć od sela do sela, nosili bi na prsih sv. pričest i sv. ulje; 
svetčanim danom činili bi obhod sa presvetim otajstvom, misu i 
blagoslov, te propovjedali rieč božju." Vanjštinu njihovu još je 
povećavala brada, koju su nosili ovoga i donjekle sliedećega sto- 
ljeća5!. Ovomu dodajmo, da su u oslobodjenih zemljah podizali 
bezprimjernom hitrinom crkve, te obraćali nevjernike, krivovjerce 
i razkolnike, te ćemo lahko pojmit oduševljenje, kojim su bili na- 
dahnuti. 

Strogosti franjevačkog življenja i njihovoj gorljivosti u pastir- 
skoj službi odgovarala je ćudorednost i pobožnost njihova puka. 
Povjerenik predstojnika reda, fra Ivan Krst. od Vietri, došavši god, 
1708. u bosansku državu i obašavši ju, dao je sjajnu svjedočbu | 
svim krajevom bosanske države*?. Po njegovu kazivanju medju 
katolici, koje su franjevci služili, nije se mogla čuti psovka nit nepo- 
stidan razgovor, a još manje razbojničtvo i bludni griesi. Dapače 
nebijaše medju njimi nit ljubakanja (ašikovanja) nit igara i pje- 
sama, te su njihova pjevanja sastojala obično od povjestnih doga- 


«7 Ondje. 
* «8 Liber archiv. Conv. Sibenicensis. 
4 4% Ondje, pod raznimi godinami. 
2 5% Dok. IX. 
2 51 Lib. arch. conv, Sib. | 
“ 52 Dokum. IX. 

djaja i nabožnih stvari. Poštenje, koje su: nosili: misnikom:. toliko: 
je opazio, da ne smje pripoviedati, bojeć se, da: mu se: neće: vjero-: 
vati; to samo veli, da kamo sreća kad bi talijanski ka“ 
tolici toliko častili najznamenitije ostanke svetih, 
koliko ovdašnji katolici štuju svećeničku odjeću, 
te da bi toliko cienili u Italiji biskupe, koliko-ovdje 
drže vođu, kojom svećenici ruke umivaju. Odkuđ ne 
bi se usudili pred svećenikom sjesti. a višeput, opaziv misnike; 
klekli bi, proseći blagoslov. Njihovo življenje u svakom pogledu 
bijaše takovo, da ga izporedjuje sa životom prvih kršćana. 
Osobito ga je ganulo, kad bi gledao, kolikom pobožnošću. ovi ka- 
tolici stoje kod sv. mise: od početka naime do podizanja vidjao ih 
da stoje sklopljenih ruku, a očiju uprtih u oltar; od podizanja pako 
do svrhe razapetih ruku, moleć valjda pet otčenača, kao što:to čine 
i danas. Zanimivo mu je takodjer bilo, da su u crkvi razdieljeni 
ljudi od ženi, a ove opet od djece. U sveičane: dane: strogo. su: se 
uzdržavali od posla, te su se vidjali po sav dugi dan sa krunicom 
(čislom) u ruci. Postove preko godine, korizmu, te petke i subote 
postili. su tako strogo, da u te dneve nebi jeli drugo, do kruh, zelje 
i sočivo, začinjeno jedinom solju. Hvali ih napokon radi gostoljublja. 

O poslenosti samih franjevaca pun je pohvale: Tako pripovieda, 
kako svake godine obrate množtvo inovjernika, sagrade množinu 
crkava i kuća, te kako su im sela raztrkana, pak moraju skoro 
svaki dan po više milja puta prevaliti, a za to:sve ne primaju ništa 
do dobrovoljnu milostinju, i to što viernici hoće;, koliko: i kada 
hoće. Najteže bijaše onim u Bosni, jer su zatvoreni u. tjesne'i 
mračne samostane, te moraju držat vrata uviek: zatvorena; apo tom: 
izgledaju živi zakopani, a to sve zato, jer se Turci često zaliću, lu- 
paju na samostanskih vratih i traže jela, pak s toga su i vrata 
ostavljana odveć nizka, da nemogu silnici ulazit na konju. Malo 
koji župnik je imao kuću ili erkvu, te obično jedu. studena. jela. i 
kao trkimice, morajuć letiti čas ovamo čas onamo u duhovnom 
poslu, spavat u ševarnih kršćanskih kućicah i nosit na konju kaba- 
nicu. Sa posve drugimi nevoljami imali su se: borit oni" u: Slavo- 
niji, buduć njihove župe u barovitih' podunavskih, podravskih i po- 
savskih nizinah, dotično u grozničavih predielih, te je godimice 
trideset do četrdeset misnika za to umiralo, a imalo se više bditi, 

buduć katolici bili izmješani sa razkolnići i protestanti raznih vje- 


 roizpoviedanja. Napokon svjedoči, da je našao mnoge starce franjevce 


hrome od štapova, njeke pune ran& od Turaka dobivenih, njeke 
pako na postelju odavno oborene uslied bivšeg progonstva, te pra- 
vom zaključuje, da neima pedlja zemlje u svih tih pokrajinah, koji 


* nebi bio nakvašen krvlju ili suzami ubogih fratara. 


Ovo doista izvješće uvjerava nas, da su onodobni franjevci 


revno poučavali svoj puk u čitanju, pisanju i vjeronauku, a mnoge 


i u latinskom jeziku. To isto potvrdjuju i ini spomenici, pak je 
zato i mogao fra Anto Gabeljak, provincijal, pišuć dne 6. veljače 
1685. Vjeroplodnici, proti osvadam zadarskog nadbiskupa, tvrditi, 
da se beskanska država prostire po Ugarskoj, Erdelju i Macedoniji, 
i da mnogo žena i čobana znadu čitat, što će jedva bit u njegovoj 
nadbiskupiji. Odkud mu je i rekao mletački dužd, kada je sa 
gličnom tužbom pred njega izišao: , Gospedine, nećemo novosti u 
državi, i ne dirajte u naše bosanske franjevce“, 5? 


I knjiga je bila po mogućnosti obradjivana, premda politične 
okolnosti nisu tomu ni najmanje prijale. Osim već spomenutog 
djelca fra Franje Varadinca, iztaknut nam je fra Ivana Ančića 
(Anicia), čija knjiga , Vrata nebeska“, zatim druga pod naslovom 
»Sritlost duše virne“, izadjoše u Jakinu g. 1678., a već za godinu 
kašnje izdade treću ,,Svietlost kršćanska i slast duhovna“, godine 
pako 1681. još tiska ,Ogledalo misničko“, sva četiri djela nabožnog 
sadržaja, ali veoma koristna za narod, radi kojeg su i pisana 
Ovim spisateljem pribrojit se ima još i poznati nam fra Stjepan 
Margitić, koj izdade u Mletcih g. 1701. djelce ,Ispovied kršćanska 
i nauk se znati pravo ispoviedati“, kojeg je g. 1788. izašlo i če- 
tvrto izdanje. Kašnja mu djela navest ćemo na svome mjestu, a 
ova dovoljno osvietljuju, kojim su marom franjevci prionuli, da 
svoj narod prosvietle u nabožnoj struci i tiem ga utvrde u svojoj 
vjeri. Plodovi ovih napora živu i danas, te ako uzmemo u obzir 
dobu, čudit se moramo, da im je ikako bilo do pisanja i širenja 
knjige. 


8 Monsignore non volemo novita nello stato et non 
toccate i nostri frati di Bosna. Vjeropl. arkiv sv. III. 

Ostali odnošaji gospodarstveni, trgovački i polititički u Bosni 
odveć su nani poznati, te ih nećemo da1 napose ditamo. "Dosta budi 
rečeno, da su obrt i trgovina posve zamrli" pod pritiskom ratnih 
dogodj aja, i da su se izoštrile Oprieke medju muharnedalići i ka- 
tolici, iznesav na “vidik. ovih' privrženost prama: 'kršćaris kim vlada- 
rom. I u tih tegotnih okolnostih franjevcotni“ je bilo nastaviti svoje 
dalnje djelovanje u Bosni“i Hercegovini, "izgubivši nadu, da će se 
igda više osloboditi. 

